
TABEL CRONOLOGIC 
(de Teodor Vârgolici) 


1858 2 aprilie Se naşte viitorul scriitor Barbu Delavrancea, în maha- 
laua Delea Nouă din Bucureşti, pe strada Vergului, nr. 166, în 
familia lui Ştefan Tudorică Albu, starostele căruţaşilor care trans- 
portau cereale la schelele din Giurgiu şi Olteniţa. 


1866 Barbu e înscris la Şcoala sucursală nr. 4 din “Coloarea Neagră“, 
direct în clasa a II-a, deoarece căpătase primele noţiuni şcolare 
anterior, cu dascălul Ion Pestreanu de la biserica Sf. Gheorghe 
Nou. 


Institutorul Spiridon Danielescu adaugă la prenumele tatălui su- 
fixul “-escu”, şi astfel viitorul scriitor poartă numele Barbu 
Ştefănescu. 

1867 Se înscrie în clasa a III-a la Şcoala domnească de la Maidanul 
Dulapului, unde cunoaşte pe profesorul Ion Vucitescu, prototipul 
eroului din nuvela Domnul Vucea. 


1870 Devine elev în clasa I-a la Gimnaziul Gh. Lazăr din Bucureşti, 
unde frecventează numai un trimestru. 
1 decembrie Se transferă la liceul Sf. Sava. 


1877 9 iunie. Debutează în ziarul România liberă, cu poezia patriotică 
“Stanţe”, semnată Barbu. După absolvirea liceului Sf. Sava, de- 
vine student al Facultăţii de drept din Bucureşti. 


1878 Publică prima plachetă de versuri Poiana lungă, semnată Barbu. 
Incepe să lucreze în redacţia ziarului România liberă. 


1880 Semnează în România liberă cu pseudonimul Argus. 

1882, Îşi ia licenţa în drept, cu teza Pedeapsa, natura şi însuşirile ei. 
Cu ajutorul familiei Verghy, al fratelui său, avocatul Nicu Ştefănescu, 
şi al ziarului România liberă, pleacă la Paris, pentru pregătirea 
doctoratului în drept. 


1884 Spre sfârşitul anului se întoarce în ţară, fără a-şi fi luat doctoratul 
în drept, dar cu o solidă şi vastă cultură literar-artistică. 
Se înscrie la baroul Ilfov. 
Reia colaborarea la România liberă. 
Ia numele literar de Barbu Delavrancea. 


1885 Apare volumul Sultănica. 


Colaborează la gazeta socialistă Drepturile omului. 
Colaborează la ziarul Epoca. 


1886 Semnează cu pseudonimul Argus Cancanurile politice în ziarul 
Lupta al lui G. Panu. 


1887 Scoate două numere din Lupta literară. 
Intră în redacţia Revistei noi a lui B.-P Hasdeu. 
Publică volumul Trubadurul. 


1888-1894 Colaborează la ziarele Democraţia şi Voința naţională. 
1892 Publică volumul Paraziţii. 

1893 Apare volumul Între vis şi viaţă. 

1894 E ales deputat în colegiul II la Ploieşti. 


1899 Părăsind partidul liberal, trece la conservatori, fiind numit pri- 
mar al capitalei, apoi deputat de Putna, Mehedinţi şi Vaslui, 
vicepreşedinte al Camerei şi mai târziu ministru al lucrărilor pub- 
lice. 


1902 Ia apărarea lui 1. L. Caragiale, printr-o răsunătoare pledoarie, în 
procesul intentat calomniatorului Caion. 


1903 Publică volumul Hagi-Tudose. 


1909 Scoate volumul Stăpânea odată. 
Creează drama istorică Apus de soare. 


1910 Dă la iveală piesele de teatru Viforul şi Luceafărul. 
1911 Scoate volumul Linişte, Trubadurul, Stăpânea odată. 


1912 Apare comedia în 3 acte Irinel. 
Este ales membru activ al Academiei Române. 

1913 Ţine discursul de recepţie la Academia Română, Din estetica poeziei 
populare. 
Tipăreşte comedia în 4 acte Hagi-Tudose. 

1918 29 aprilie Se stinge din viaţă Barbu Delavrancea. 


După Teodor VÂRGOLICI 


CUPRINS 


APUS DE SOARE 


(1503—1504) 


Dramă în 4 acte 


PERSONAJE: 


ŞTEFAN CEL MARE 
BOGDAN 

LOGOFĂTUL TĂUT 

POSTELNICUL TOADER 
VORNICUL JURJ 

HATMANUL ARBORE 
PÂRCĂLABUL DRAGOŞ 
PÂRCĂLABUL ALEXA 
PÂRCĂLABUL GRUMAZĂ 
PÂRCĂLABUL ŞANDRU 
PÂRCĂLABUL COSTEA 
PÂRCĂLABUL NEGRILĂ 
BĂTRÂNUL ŞTEFUL, fost pârcălab 
BĂTRÂNUL HRĂMAN, fost pârcălab 
PAHARNICUL ULEA 

CLUCERUL HRINCOVICI 
VAMEŞUL CHIRACOLA 

CLUCERUL MOGHILĂ 

STOLNICUL DRĂGAN 

JITNICERUL STAVĂR 

PETRU RAREŞ 

DOFTORUL IERONIMO DA CESENA 
DOFTORUL ŞMIL 

DOFTORUL KLINGENSPORN 
ŢUGULEA MOGHILĂ 

UN PIETRAR 

UN CURTEAN 

DOAMNA MARIA 


IRINA, fata pârcălabului Dajbog, $ 1476 
REVECA,fata comisului Huru, Ş 1476 
BĂLAŞA, fata pârcălabului Oană, Ş 1484 
ILINCA, fata pârcălabului Gherman, $ 1484 
DOMNICA, fata hatmanului Arbore 
ANCUŢA, fata pârcălabului Toader 
OLEANA, fata vornicului Duma 

FIRA, fata pârcălabului Dragoş 

LISANDRA, fata pârcălabului Alexa 

JOIŢA, fata pârcălabului Ivanco 

NEAGA, fata pârcălabului Şandru 

ILEANA, fata pârcălabului Ivaşcu 

HERA, fata pârcălabului Grumază 
STĂNIŞOARA, fata pârcălabului Ieremia 
OANA 

DOCHIA 

Căpitani, copii de casă, aprozi, hotnogi, hânsari! etc. 


! Hânsar, hinsar — nume dat unora dintre c[pitanii care st[teau ]n frun-tea 
celor 13 c[pitani din care se compunea armata V[rii |n vechea Moldov[. 

ACTUL 1 


În stânga, o aripă a castelului din Suceava, cu ferestre cu gratii de 
fier, sfârşindu-se cu o terasă pusă pe tălpi de piatră. O uşă dă pe terasă. 
Mai departe se vede turnul castelului. În dreapta, o poartă. Ceva mai în 
fund, un puț cu două roate şi cu un colac de piatră. O albie cu apă de 
nălbit. Lângă puț, o salcie pletoasă. Ograda domnească, cu arbori şi 
copaci bătrâni, înconjurată cu ziduri vechi. Jeţuri, scobite în piatră, la 
umbra copacilor. În fund, o parte din oraşul Suceava şi valea râului 
Suceava şerpuind dinspre munte. E o zi de toamnă. Vântul suflă. Frun- 
zele cad. 


SCENA I 


IRINA, REVECA, BĂLAŞA, ILINCA, ILEANA, DOMNICA, 
ANCUŢA, OLEANA, FIRA, LISANDRA, JOIŢA, HERA, NEAGA, 
STĂNIŞOARA, OANA, DOCHIA şi ŢUGULEA MOGHILĂ. 

(La ridicarea cortinei toate lucrează.) 

IRINA: Cum, cum? 
i FIRA: Ei, aşa... Zic, se duse, se duse, până dete d-un ba- 
aur... 

JOIŢA: Mai încet, Hera. Dai peste ţeavă... De un ce, Zam- 
Uau Şi tu, Lisandra, bate mai domol... Na! iar ai încurcat 
irele... 

LISANDRA: De un balaur... Staţi... A sărit tindechea!. 

ILEANA: Cu gândul la Orhei. D-a mai sări o dată, să ştii 
că rămâi, ca mine, fată bătrână. 


! Tindeche — stinghie |ngust[ de fier sau de lemn, cu zimW la ambele capete, 
care se a=az| la r[zboiul de tesut pentru a Vine pânza bine ]ntins[. 

REVECA: Ba ca mine... 

IRINA: Ba ca mine... 

BALAŞA: Ca voi... ca noi... 

ILINCA: Dumnezeu să ţie pe pârcălabul Alexa din Orhei. 

NEAGA: Lasă focului basmul. La noapte. Vântul se umflă. 
Frunzele cad. Va fi numa bine: noapte, vijelie, basm, şi eu 
să mă ghemuiesc lângă dada Irina. 

(S-aud toaca şi clopotele.) 

REVECA: Mamă Dochio, e vremea la toacă. Adu bostan- 
ul fiert şi fagurii de miere şi ulciorul cu apă rece. 

DOCHIA: S-aducă mama, bunica maichii. 


ŢUGULEA: Hî-hiî... 

IRINA: Când?... 

ŢUGULEA: lacă ş-acuma... |, 

IRINA: O! bătu-te-ar potca!! (Il mângâie.) S-ajuţi mamei 
Dot Dar, vezi, ţine-ţi firea, nu-ţi pune mintea cu bostan- 
ul. 








(Fetele râd.) 
ȚUGULEA: Apoi... dă... maică, maică! (Iese.) 


SCENA II 
Cele de sus, afară de ŢUGULEA şi DOCHIA. 
LISANDRA: Am ţesut bine, dadă Reveca? 


REVECA: Nu bate într-o parte. Apucă spata drept de 
mijloc. 


! Potc[ — belea, vrajb[. 


ANCUŢA: Dar eu? 

REVECA: Mai bine... Nu strânge cârligele... Aşa... mâi- 
nile-n voie... ca şi cum te-ai juca. 

DOMNICA: Verdele ăsta, ori ăsta, dadă Reveca? 

REVECA: Priveşte firea... Aci, şcoala şi învăţătura. 
Primăvara toate sunt proaspete, dar nu depline, vara toate 
coapte şi vii, toamna toate pălesc, prind un fel de rugină, se 
învechesc... şi nimic murdar... Da, bine... 

STAÂNIŞOARA: Uf! Doamne, Doamne! 

REVECA: Ce, moţato? Ţi s-a urât? Binişor. Ghergheful e 
de răbdare. 

JOIŢA: Iaca şi barba părintelui Ivaşcu din Hotin... 

IRINA: Ba părul tău de oaie creaţă. 

HERA: Am isprăvit. Nu mai am ţevi. 

BĂLAŞA: Da, dar pe dinafară cine-a dat? 

HERA: Numai la două. Le desfac şi le fac. 

OLEANA: E bine, Reveca? 

REVECA: A! o minune! Ai zice că de când te-ai născut ţii 
furca-n brâu. Da... da... Inul curge din caier pe fus ca un fir 
de păr. Nici o gâlcă. Deştele tale mulg caierul, şi caierul se 
topeşte, şi fusul zbârnâie şi pluteşte parc-ar avea aripi. O! 
ciută zglobie, tu ai să ţii casa c-un fus... Dar tu, Oană, ce 
ispravă mi-ai făcut? 

OANA: Mai am puţintel şi le nălbesc. Prea multe. Şi nu 
mă plâng că sunt prea multe, dar pentru că sunt multe mă 
pui pe gânduri... 

REVECA: Mă băiete — că porţi părul bălan ca plăieşii — 
„ce spui? Ce gânduri? 

OÂNA: Nu vedeţi ce de fâşii? Şi încă trei cămăşi de in, d- 
ale doamnei, să le rup pentru slăvitul domn ăl mare... 

ILINCA: Fa Oană, ţie ţi-e lene. 

OANA: Ba... 

BĂLAŞA: Fa Oană, ţie ţi-e foame. 
A: Ba... 


BALAŞA: Fa Oană, pe tine te ţine degeaba la curte. 
OANA: Dă... 
IRINA: Fa Onişor, cin” ţi-a dat ţie betele astea de argint? 

OANA: Slăvitul. 

REVECA: Daţi pace fetei... Ce e, Oană, cu gândurile tale? 

OANA: Ce să feo. Prea multe fâşii... Prea multe... 

REVECA: Nu-i trebuie? De ce te plângi? 

OANA: Da... îi trebuie... Dar de ce aşa de multe?... A 
buna doamnă, când mi le-a dat, mi-a zis: “Până diseară să le 
faci... Şi mai lungi, Oană, mai lungi.” Şi-a oftat. Şi, plecând, 
am văzut-o făcându-şi cruce. 

TOATE: Făcându-şi cruce? 

OANA: Da... Mie îmi miroase a război... 

TOATE: A! 

ILINCA: Război... că de mult nu fusese... Aproape de doi 
ani... Şi se-mplinesc douăzeci de ani de când pârcălabii Gh- 
erman — bietul tata — şi Oană, tovarășul lui, picară din 
turnul Cetăţii-Albe... Şi-a zis Oană lui Gherman: “Scapă 
tu!”... Şi-a răspuns Gherman lui Oană: “Ba tu!”... Şi s-au 
grijit amândoi, şi şi-au iertat păcatele unul altuia... Şi-a zis 
Oană lui Gherman: “Ţie-l Dumnezeu pe Ştefan!”... Şi-a zis 
Gherman lui Oană: “Amin!”... Ş-au pierit ei cu toţi ai lor... 

IRINA: Sunt douăzeci şi şapte de ani încheiaţi de când 
pieri floarea Moldovei la Războieni. Trosnea cetatea ridi- 
cată-n pripă de slăvitul nostru voievod... Flăcările se-nălţau 
până la cer... Şi el ţipa: “Nu vă lăsaţi!”... Şi pârcălabul Da- 
Jbog, bietul tata, i-a zis: “Nu ne-om lăsa, dar du-te”... Şi 
comisul Huru, şi postelnicul Hrâncu îl târâră afară din luptă, 
rupându-i vestmintele de pe el, şi i-au zis: “Du-te, că Mold- 
ova nu piere, d-om pieri noi”... Şi s-au stins şi Hrâncu, şi 
Huru, şi Dajbog, cu toţi boierii mari şi mici, bătrâni şi tineri, 
până la unul, că Mohamed, văzându-i, a şoptit lăcrimând: 
“Oh! ţara aceasta nu va fi a mea!”... Şi sfântul s-a dus ş-a 
adunat plăieşii, şi-a adulmecat pe Mohamed lovindu-l de 
dinapoi şi din lături pân” l-a trecut Dunărea... Şi-a pus piatra 
săpată unde a stat bătălia, mărturisind lumii: “Aici, eu am 
fost frânt, să cunoască şi să ştie toată suflarea din ţară că a 
fost cu voinţa lui Dumnezeu ca să mă pedepsească pentru 
păcatele mele, şi lăudat să fie numele lui în veacul vecilor”. 

TOATE: Amin! 

REVECA: În patruzeci şi şase de ani, treizeci şi trei de 
bătălii, două fără izbândă şi treizeci şi una de biruinţi! El să 
trăiască, şi Moldovei i-e bine! 

ILEANA: Va trăi cât Matusalem, ştiu eu... 

DOMNICA: Şi eu... 

LISANDRA: Şi eu... 

JOIŢA: Şi eu... 

HERA: E înzăoat! 

NEAGA: Când s-a născut, l-a scăldat în sânge de şerpoa- 
ică... 

IRINA: Şi de vultur... Să se strecoare şi să se înalțe... 


SCENA III 


DOCHIA aduce, p-un cârpător!, bostanul spart în bucăţi. les aburi. 
ŢUGULEA, pe două tăvi de argint, faguri de miere, pere şi struguri. 
OANA se duce cu un vraf de fâşii la puț şi le-aşează în albie. 

ȚUGULEA: Loc, loc... struguri măşcaţi... naică ar fi lac- 
rimi... şi faguri cu miros de sulcină... şi pere ca.. 

REVECA: Cum? 

ŢUGULEA: Iacă o vorbă. 

REVECA: De unde ştii?... Şterge-te la nas... Uf! şi ai şi 
sabie... Multe urzici ai tăiat.. 

ȚUGULEA: Sunt moldovean... Țugulea al lui Moghilă... 
Să nu râzi de mine... Măria-sa doamna m-a pus să-nvăţ slujbă 
domnească... Pân” la sabie... 

REVECA: Sât!... Vine... 


! Cârpltor — fund de lemn. 

SCENA IV 


ŞTEFAN vine de la dreapta din ogradă. Mustăţile şi părul, aproape 
albe. C-o mână ţine pe DOAMNA MARIA, cu alta o sabie dreaptă 
cu mânerul cruce. La câţiva paşi, câţiva curteni şi aprozi 
în haine împodobite. 


ŞTEFAN: Ce e tăcerea aceasta, fetelor? Parcă sunteţi pui 
de găină când trece uleiul... Parcă sunteţi un stol de vrăbii 
încremenite în stuhăraia din iazuri când aude chiotul... Parcă 
sunteţi nişte flori de luncă când n-adie vântul... Smerite? 
Mie nu-mi plac oamenii smeriţi... Veniţi să vă blagoslovesc. 
(Fetele se apropie sfioase.) Imprejurul meu... aşa... aşa... ca 
ierburile crude de pe bătrânul turn al Sucevei... Da... da... 
sărută mai bine, nu te sfii, Ilinco... mai bine, fata pârcălabului 
Dajbog... Da... da... pe rând... Ileană, erai mică când pieri 
Hrâncu... Şi tu, Oleană, ai să vezi pe tat-tău Duma. (Toate 
sărută mâna domnului. Țugulea nu se mişcă, încremenit.) Dar 
tu? Tu eşti stană de piatră? Ai sabie? A? Bine. Din moşoroi, 
Moghilă. (Vede pe Oana înlemnită cu fâşiile în mâini.) Dar 
tu? Băbătie! Ce speli? Ştii tu pentru cine nălbeşti? 

OANA: Da... 

ŞTEFAN: Pentru cine? 

OANA: Pentru preaslăvitul nostru stăpân... 

ŞTEFAN: Pentru preaslăvitul nostru stăpân... Pentru osul 
lui! De câte ori îmi înfăş pulpa dreaptă zic doamnei: “Oana, 

iciorul meu. Piciorul meu, vrednic ca Oana.” (Scapă sabia 
într-adins.) Oană... (Oana ridică sabia, i-o dă şi dă să-i sărute 
mâna, dar n-o ajunge.) Să mă cobor la tine, ori să te-nalţi la 
mine? Priveşte drept în dreptul ochilor mei. A! tu plângi, 
Oană? Şi de ce? Aide... vino încoace... bătrâna mea prietenă. 
Pe creştetul tău să cadă sărutatul voievodului ca ploaia pes- 
te holdele verzi. (O sărută în creştet.) Destul aţi lucrat. (Face 
semn să se ducă. Fetele se duc binişor şi în ordine.) Apune 
soarele pe după trâmbele fumurii. Să lucrăm şi noi. (Se uită 
lung după ele, mai ales după Oana.) 

DOAMNA MARIA: Seamănă cu măria-ta... Ca două picături 
de apă... 

ŞTEFAN: Una care pică acum şi alta care a picat odinio- 
ară... Abur... risipit... Pe una o văd... pe cealaltă... 


SCENA V 
ŞTEFAN şi MARIA. 


DOAMNA MARIA: Stăpânul meu, toamna a sosit, soarele 
apune trist şi, în urma lui, o baltă de sânge. Vremea o să se 
strice... Ploi subţiri care pătrund... frig... viscol... Rămâi, sfân- 
tul meu stăpân... 

ŞTEFAN (trăgându-se pe un jeţ): Te rogi ca un copil... 
întâiaşi dată... Ă Ș 

DOAMNA MARIA: Întâiaşi dată... (Îi ia mâinile amândouă.) 
Ah! Moldovo, căci nu ţi-e milă... 

ŞTEFAN: Milă? 

DOAMNA MARIA: De mine... 

ŞTEFAN: De tine şi de Moldova. De una fără alta, nu... 
a stă-n putinţă. Domnul care desparte ce e al lui de ce e 
al ţării... 

DOAMNA MARIA: Dar nu vezi măria-ta... 

ŞTEFAN: Că sunt bătrân... 

DOAMNA MARIA: Nu... 

ŞTEFAN: Că sunt bolnav... 

DOAMNA MARIA: Nu... nu... adică... 

ŞTEFAN: Adică, da... 

DOAMNA MARIA: Abia te văzui mai bine... 

ŞTEFAN: Mario, Mario, ce bolnav? Ce picior? Uită-te la 
mine... Aşa priveşte un om bolnav? Şi nu merg bine? (Face 
câțiva paşi, apăsând ceva mai adânc pe piciorul drept.) Ieri 
nu-mi zâmbişi când încălecai pe Voitiş? 

DOAMNA MARIA: Da... Păreai un arhanghel! 

ŞTEFAN: Ei... î 

DOAMNA MARIA: Rămâi, stăpâne! Ingrijeşti de Moldo- 
va îngrijind de sănătatea ta... 

ŞTEFAN: Pocuția... 

DOAMNA MARIA: Iarnă... Viscole... 

ŞTEFAN: Ah! Pocuția! 

DOAMNA MARIA: Să înceapă primăvara... 

ŞTEFAN: Iarnă e aici (arată părul), şi niciodată primăvara 
nu va mai sosi. Iarna, călăreţi moldoveni străbat codrii, s- 
amestecă cu viforul şi cad asupra cetăților şi turnurile lor se 
năruie. Viforul are ochi! Şi pe când ai noştri deschid pârtii 
prin nămeţi, leşii se cocoloşesc la Halici, la Lew, care pe 
unde apucă. 

DOAMNA MARIA: Măria-ta! 

ŞTEFAN: A... Doamnele nu sunt femei... Femei sunt 
destule... 

DOAMNA MARIA: Nu, măria-ta... (Surâde.) 

ŞTEFAN: Aşa da, Mario! Râsul tău... Erai de paisprezece 
ani când mi-ai râs întâi... Ah! Munteanco! nu-mi strica so- 
cotelile... Mai târziu oi fi ori n-oi mai fi... 

DOAMNA MARIA: O! ce zici... 

ŞTEFAN: De douăzeci de ani turcii stăpânesc Chilia şi 
Cetatea-Albă, că leşii n-au ţinut învoiala. Atins la miazăzi, 
poporul ăsta trebuie să se ridice la miazănoapte. Sunt vro 
şase ani... Ioan Albert... Iagelonul.., Craiul Poloniei... Ca un 
hoţoman năvăleşte în Moldova. Îl izbesc la Cosmin, în 
Dumbrava-Roşie, şi-l duc învins, bolnav, umilit, până aproape 
de Lew. Doborâi trufia lagelonului. A îngenuncheat la Co- 
lomeia Ştefan în faţa Poloniei, îngenunche Polonia în fața 
lui Ştefan!... Pui stăpânire pe Pocuția. Primesc judecata craiu- 
lui Ungariei, a lui Vladislav, a frăţâne-său. Să aleagă el ho- 
tarele şi să ne facă lege. Și la ziua pusă, împuterniciţii lui nu 
vin. Şi tocmai acum îmi dă de veste Ion Grumază, pârcălabul 
din Cernăuţi, că leşii se arată pe sub poalele Haliciului. Apoi 
nu, Mario, nu se poate, trebuie să stăpânim Pocuția, că 
această bucată de pământ e mai mult moldovenească ca 
leşească, ş-o ţinem zălog pe bani buni din punga strămoşilor, 
ş-o avem cu armele noastre, şi Ştefan n-a murit încă... 

UN CURTEAN: Măria-ta, pârcălabii. 

ŞTEFAN (face semn să vie): Mario... lasă... lasă... 

(Doamna Maria iese pe uşa din stânga.) 

SCENA VI 


ŞTEFAN, hatmanul ARBORE, pârcălabul NEGRILĂ, pârcălabul 
DRAGOŞ, pârcălabul ALEXA, pârcălabul COSTEA, pârcălabul 
ŞANDRU, fostul pârcalab bătrânul HRĂMAN, vornicul JURJ. 

(Toţi intră pe poarta din dreapta.) 

ŞTEFAN: Bine aţi venit, boieri d-voastră! 

TOȚI: Să trăieşti, măria-ta! 

ŞTEFAN: Cu toţii. (Dă mâna păârcălabilor şi ei i-o sărută.) 
A! şi moş Hrăman! Gata! Venişi! E. nuntă! Pe frunte semn... 
La ceafă semn... umărul drept mai jos... mâna stângă ca un 
arc... deştele zdrobite... abia te mai ţii... Ce mai vrei, bătrâne? 
N-ai văzut destule? 

HRAMAN: Nu mi-e dat să vreau sau să nu vreau. Voința 
măriei-tale, voinţa ţării. De vrea pace, pace, de vrea război, 
război. De n-aş fi venit, n-aş fi vrut ce vrea măria-ta... Ş-apoi 
asta nu pot... 

ŞTEFAN: E, cum stau hotarele, pârcălabi, că după cum 
închideţi ochii aşa doarme şi ţara. 

PARCALABUL NEGRILA: Eu lăsai pe... 

ŞTEFAN: Toader. A 

PARCALABUL NEGRILA: Da, la Hotin. Bine. Litvanii şi 
ruşii sunt cu minte de când i-ai cuminţit măria-ta. 

PARCALABUL ALEXA: Din turnul de la Orhei nici un semn 
de ropot. Senin cât bate ochiul. Ai liniştit pustietăţile d-a 
lungul Nistrului. Ş-apoi am lăsat pe... 

ŢEFAN: Pe pârcălabul Ivanco. 

PARCALABUL ALEXA: De trei ori a cetit cartea măriei- 
tale, tot i se părea că-l chemi pe el. 

PARCALABUL COSTEA: In Soroca ne-ntărim mereu, şi 
bună, pace. 

PARCALABUL ŞANDRU: Romăşcanii, ce ară şi seamănă 
toamna, seceră şi treieră vara. Se-mbogăţesc, dar nu se dau 


! Suba=[ — agent de politie, primar de sat. 

lenii. Din Crăciuna, veşti bune. Nimic d-a lungul Milcovului. 
Aşa îmi scrie starostea Buhor. 

VORNICUL JURJ: În Țara-de-Jos, tihnă. Negoţul se pe- 
trece fără cârcotă. În Chilia şi Cetatea-Albă — că de prin 
partea locului viu — numai doi subaşi' cu roatele de turci, 
cât să păzească cetăţile. 

PARCALABUL DRAGOŞ: Ungurii mai mult ar asculta de 
cuvântul măriei-tale ca de cuvântul craiului lor. Şi pârcălabii 
din Cicei şi Cetatea-de-Baltă, ca la ei acasă în milocul un- 
gurimii. 

ŞTEFAN: Da, pete de jur mprejurul ţării, ca şi înlăuntrul 
ei. Da... (trage sabia pe jumătate) se mişcă şi stă cumpănă la 
odihna ţării... Dar i-a venit iar rândul... Gata, Luca? 

HATMANUL ARBORE: Gata! 

UN CURTEAN: Măria-sa Bogdan. 


SCENA VII 


Cei de sus. BOGDAN, bătrânul logofăt TĂUT, bătrânul postelnic 
ŞTEFUL, pârcălabul GRUMAZĂ, clucerul HRINCOVICI, vameşul 
CHIRACOLA, postelnicul TOADER, paharnicul ULEA, stolnicul 
DRĂGAN, jitnicerul STAVĂR, clucerul MOGHILĂ, PETRU RAREŞ, mai 
mulţi căpitani, hânsari etc. 


TOŢI: Să trăieşti, măria-ta. 
ŞTEFAN: Cu toţii, boieri d-voastră! (Se repede spre Bogdan, 
şchioapătă şi se opreşte.) Ah! am să te îndrept eu! 
Tibi iseagi pe Bogdan.) Măria-sa vodă Bogdan! De pe 
drumuri... Însemnat în bătălii înainte d-a domni singur... 
Fireşte că singur... Aşa se cuvine unui fecior de domn mold- 
ovean... Eşti mai răsărit ca mine.. 

BOGDAN: Cin! să te- -ajungă pe măria-ta! 

ŞTEFAN: Tu!... Şi să mă-ntreci... Tu, sfios ca o fecioară, 
nu eşti sfios când drumul calului şi sabia vâjâie şi luminează 
A ic . Da, da... Ce e, Grumază, pe la Cernăuţi şi din- 
colo? 

PÂRCĂLABUL GRUMAZĂ: Bine-ar fi... Ce zici, clucere Hrin- 
covici? 

ŞTEFAN: Ei... 

CLUCERUL HRINCOVICI: Pocuția aşa ş-aşa... 

TEFAN: Pocuția numai aşa să fie! 

CLUCERUL HRINCOVICI: Că leşii se trag la judecată la 
căpitănia Haliciului, rusnecii şi moldovenii se supun legilor 
țării noastre. 

ŞTEFAN: Dar vămile? 

VAMEȘUL CHIRACOLA: Unii plătesc, alţii zic c-au plătit 
cardinalului... 

CLUCERUL MOGHILA: Alea-s vămile văzduhului... 

ŞTEFAN: Cardinal, iagelon, bolnav, trufaş, leah... Ce nu e 
din câte n-ar trebui să fie? Şi nimic din câte ar trebui să fie... 
Şi tu, Tăut? Şi tu, Ştefule? O! prietenii mei, cu bărbile până 
în pământ, nămeţi nenvinşi de oameni, albiţi de griji şi de 
vremuri... | i 

LOGOFATUL TAUT: Cu tinereţea, măria-ta... 

POSTELNICUL ŞTEFUL: ...Aşa, bat-o pustia... 

PARCALABUL HRAMAN: Vărul Tăut zise o vorbă... Că de 
la Dumnezeu este... 

TEFAN: Postelnice Toader, ce ştiri de pe unde-ai umb- 
lat? Ai adus?... Ai vorbit cu dogele? Te-a blagoslovit sfântul 
de la Roma? 

POSTELNICUL TOADER: Adus, măria-ta. Om iscusit şi cu 
ştiinţă. Venezia, ca şi cum ai visa. Noul doge se logodea cu 
marea. _ 

CLUCERUL MOGHILA: Frumoasă mireasă! 

TEFAN: Arunca inelul în valuri... 

CLUCERUL MOGHILA: Bună de strâns în braţe! 

POSTELNICUL TOADER: Şi numele tău cinstit şi lăudat... 

ŞTEFAN: Ştiu... Dar bani?... 

POSTELNICUL TOADER: De... 

CLUCERUL MOGHILA: Ce e cu banii ceia?... Cam de mult 
îi aşteptăm... 

ŞTEFAN: Negugtori, Moghilă... Nu mi-au dat ei nici la 
Baia, nici la Podu-lInalt, nici la Războieni, dovedind lumii că 
nu sunt omul lui Matiaş. Acum la... (Se priveşte.) Negustorii 
au dreptate!... Fi, la Roma? 


18 


POSTELNICUL TOADER: La Roma... 

ŞTEFAN: Blagosloveniile urmaşului lui Sân-Petru, mie, sa- 
bia lui Christos... Doamne, iartă-mă... Şi cum îl cheamă pe 
doftor? 

POSTELNICUL TOADER: Jeronimo da Cesena. 

CLUCERUL MOGHILA: După nume trebuie să aibă o barbă 
cât toate zilele... 

POSTELNICUL TOADER: Ras şi cu plete lungi. 

ŞTEFAN: Acum la ale noastre. Boieri, ştiţi că Alexandru 
al Poloniei iar a cerut zi, zi peste zi, lege peste lege, că n-ar 
fi fost faţă. Iar să ne judece frățâne-său Vladislav. La 2 noi- 
embrie. Degeaba s-a pus. Iacob de Buczacz, omul cardinalu- 
lui, n-are să vie, ca şi omul lui Ion Albert. Noi s-aşteptăm în 
Cernăuţi cu 5.000 de oaste aleasă. Toţi călări. Soseşte, bine; 
nu? o plimbare-n toată Pocuția ş-o raită până la Haliciu, şi 
poate şi mai sus. Ş-apoi se va şti cine e pârcălab acolo şi 
cine nu e, cui se cuvine adunarea vămilor şi cui nu. 

TOŢI (afară de paharnicul Ulea, de stolnicul Drăgan şi de 
jitnicerul Stavăr): Da, măria-ta. 

ŞTEFAN: Nu, măria-ta?... (Apucă pe paharnicul Ulea de gul- 
er.) 

PAHARNICUL ULEA: Am socotit... 

ŞTEFAN: Ce-ai socotit? 

PAHARNICUL ULEA: Că... cu sănătatea măriei-voastre... 
4 ŞTEFAN: Ce?... Boieri, cine e mai bolnav din noi amân- 

oi? 

CLUCERUL MOGHILA: Aci (arată piciorul), oleacă măria- 
ta... Aci (arată la cap) să se-ngrijească vărul Ulea... 

ŞTEFAN: Ei, nu uiţi că am tăiat pe din două moşiile Gădinţii, 
Storpul şi Madravilele, după dreptate, jumătate ţie şi jumătate 
răzăşilor. Şi te-am făcut paharnic, şi ţi-am dat viaţa mea pe 
mâna ta. Tustrei ţineaţi ochii în pământ, ştiind că mie nu-mi 

lac oamenii care se uită în jos. Frunţile sus... Aşa, că sus e 
una, stelele, soarele şi cerul... de sus ne vine harul... de sus, 
cearta... şi sus e mântuirea şi iertarea păcatelor noastre... (S- 
aud cântări nedesluşite din depărtări. A început să se coboare 
întunecimea.) Ai aprins focurile, Arbore? 

HATMANUL ARBORE: De trei nopţi ard. 

ŞTEFAN: 1a?... Rareş, repezi... (Rareş se duce-n fugă. Se 
urcă pe zid.) 

RAREŞ (de pe zid): Abia se văd... Vin... Din Scheia... din 
Lisaura... din Ciritei... de pretutindeni... 

ŞTEFAN: Oh! săracii!... Săracii mei ş-ai voştri... Săraci şi 
voi şi eu... Ce bogată e Moldova! (Ştefan şi boierii se reped în 
zidul care înconjoară ograda, afară de paharnicul Ulea, 
stolnicul Drăgan şi jitnicerul Stavăr.) 

PAHARNICUL ULEA (încet): Aţi văzut? 

STOLNICUL DRĂGAN: Văzut. 

PAHARNICUL ULEA: Nu mai e Ştefan! 

JITNICERUL STAVAR: Dar cine e? 

PAHARNICUL ULEA: Umbra marelui Ştefan. (Tustrei se 
duc şi s-amestecă cu ceilalți.), 

PÂRCĂLABUL GRUMAZĂ (de pe zid): Ca nişte nori albi 
ce se târâie pe pământ... 

ŞTEFAN: Da... 

HATMANUL ARBORE: Ca nişte turme de berbeci... 

ŞTEFAN: Da... da... 

HRĂMAN: Parc-aud ceva... dar nu-i văd... 

ŞTEFUL; Parcă yăd ceva.. _ dar nu-i aud... 

LOGOFĂTUL TĂUT: Nu- si aud şi nu-i văd... dar îi simt.. 

Ş TETAN: I-aud şi-i văd, îi văd şi-i aud... O! cum se varsă 
apele în Siret, aşa vin şuvoaiele în Suceava la chemarea 
voievodului lor!... Auziţi?... “Sub poale de codru verde...” 

HRĂMAN; Încep. să-i şi văd... 

ŞTEFUL: Încep să-i şi aud... 

ŞTEFAN (trage sabia şi face semn în depărtare): O! mai 
sunteţi?... Să nu mai sece izvorul vostru!... 


ACTUL II 


Acelaşi tablou ca în actul întâi, cu deosebire că e vară şi arborii încărcaţi 
cu fructe, unele coapte, altele pârguite, altele verzi. S-aud păsările cântând. 

SCENA I 


DOAMNA MARIA, IRINA, REVECA, ILEANA, BĂLAŞA, HERA, 
OLEANA, OANA, ŢUGULEA, MOGHILĂ, DOCHIA. 


DOAMNA MARIA: O, fetele mele iubite, mai lăsaţi lu- 
crul... De-o lună Ştefan nu dă semn de viaţă... Ce-a putut să 
i se întâmple?... Dar ce n-a putut?... Bolnav... Abia se sculă 
din pat, şi porni cu iarna-n cap... Doamne! 

IRINA: Frumoasa mea doamnă... 

DOAMNA MARIA: Până acum o lună primeam veşti pes- 
țe veşti... Bine... sănătos... zdravăn... aşează ţara... 
Întocmeşte Pocuția... va sosi... biruitor ca totdeauna... Imi 
creştea inima... Şi de (înnumără pe deşte)... da... de treizeci 
de zile, nimic... 

IRINA: Frumoasa mea doamnă... 

DOAMNA MARIA: S-a dus frumuseţea. Uită-te la părul 
meu. S-a lăţit şuviţa albă cu două deşte de când nici o veste... 
Auziţi cum cântă de te slăvesc... Sunt aceleaşi... Cântaţi, 
păsări ale cerului, nepăsătoare la durerile noastre. A căzut 
omătul, a suflat vântul de primăvară, au încolţit mugurii, a 
dat frunza, au spuzit florile, a legat iarăşi rodul... Şi toate 
numai pentru voi. Partea noastră? Răbdări şi lacrimi. De ce 
omul n-a fi putând a fire ca ştejarul? Iarna să-l scuture, vara 
să-i puie la loc mândreţea şi bărbăţia! 

REVECA: Ce nu se schimbă, stăpâna mea a bună! Frun- 
zele cresc şi nu sunt aceleaşi. Stejarul are şi el o margine. 
Grâul e tot grâu, dar nu mai e alai Doar glasurile rămân 
la păsări; ele se duc, altele vin... Şi noi trăim cu părerea că 
numai omul îmbătrâneşte, se scutură şi cade. 

DOAMNA MARIA: Da, Reveca, gânduri, nimicuri. Să-l văd 
pe viteazul meu... să-i fac patul... să-l culc... “Adormi, măria- 
ta, n-a fost nimic, O gâză bate în geamuri”... Ce somn uşor 
în grijile grele... |, muiere rea! Uitasem pe Bogdan, odorul 
meu. Pe urmele tată-său calcă. Păcat că şi-a pierdut ochiul. 
Eu am doi. La ce-mi slujeşte? Şi cu unul v-aş vedea pe lângă 
mine. Am două picioare zdravene. Să împart: un ochi lui 
Bogdan, un picior lui Ştefan... Aş întineri... 

HERA: Şi eu... când m-ar lăsa doamna... ce-aş mai săruta? 

DOAMNA MARIA: Tu? 

OLEANA: Şi eu, când vrea doamna, cu cine aş mai umb- 
a? 

DOAMNA MARIA: Tu... O! muşatină! Aş lua de la mine 
şi-aş da la ai tăi.. 

ILEANA: ie Domnul pe domnii noştri, doamnă! 

DOAMNA MARIA: Numele Tatălui... ş-al Fiului... ş-al Sfân- 
tului Duh... Amin... Țugulea! 

ȚUGULEA: Poruncă, doamnă. 

DOAMNA MARIA: Ce? 

TUGULEA: Da... măria-ta... 

DOAMNA MARIA (făcându-se supărată): Sabia... cu care 
te-am încins eu... 

ȚUGULEA: Da, măria-ta! 

DOAMNA MARIA (pare necăjită): Şi de ce n-o mai porţi? 

TUGULEA: Ele ştiu... Să spuie Bălaşa... 

BĂLAŞA: Şotii, măria-ta... Zice c-aş fi zis eu că de ce nici 
la 14 ani, aproape î mp uniţi, nu s-a dus la război cu tat-său 
Moşoroi, asta, Mogh 

ȚUGULEA: Ai 4 aţi zis, ai râs, aţi râs, şi ştiaţi bine c-am 
dat în genunchi la măria-sa Bogdan şi la tătuca.. . Şi ei au 
râs, dar nu ca d-voastră... cu moşoroi... cu vătrar... cu potcă... 
şi câte şi mai câte... C-am zis: săracul de mine, n-o mai port... 
Şi n-o mai port! 

DOAMNA MARIA (ascunzându-şi surâsul): Altă dată să 
mi le spui mie. 

TȚUGULEA: Iacă le spui... 

DOAMNA MARIA: Mă băietane, pune sabia, că va sosi şi 
ceasul tău. Şi s-o porți... 

REVECA: Până când ţara va avea nevoie de ea.. 

ŢUGULEA: Uf! 

DOAMNA MARIA (către Reveca): Inimos şi mucalit ca tat- 
său... Ţugulea, să dai ajutor Dochiei. Mamă Dochio... 

DOCHIA: La porunci. 

DOAMNA MARIA: A fiert grâul cu lapte? 

DOCHIA: Iacă-l aduc. Acuşi. (Dochia şi Ţugulea ies.) 

SCENA II 


DOAMNA MARIA: Oană, Oană, ce roboteşti? 
OANA: Spăl, măria-ta. 

DOAMNĂ MARIA: Ce speli, Oană? 

OANA: Pentru împăratul nost... Să fie gata pân-o veni... 
DOAMNA MARIA: N-ai isprăvit? 

OANA: Isprăvit... Le-am luat a doua oară... 
DOAMNA MARIA: Cum îţi zice el, Oană? 
OANA: Băbătie, măria-ta. 

DOAMNA MARIA: De ce, Oană? 

OANA: Fiindcă aşa-i place, măria-ta. 

DOAMNA MARIA: Dar ţie cum îţi place, Oană? 
OANA: Cum îi place şi lui, măria-ta. 

DOAMNA MARIA: Şi cum te mai alintă, Oană? 
OANA: Dă, măria-ta... 

DOAMNA MARIA: Dă... cum, Oană? 

OANA: Cum, măria-ta? 

DOAMNA MARIA: A! nu vrei să spui doamnei? 

OANA: Cum să nu, măria-ta. Până acum doi ani mă suia 
pe genunchiul drept... ba nu, p-ăl stâng, şi mă juca şi zicea: 
“Oană, Oană, bărlăoană, Onoi, bârloi, Oi, moi...” De doi ani 
îmi zice: “Băbătie, cum o mai duci cu bătrâneţile?” “Bine”, 
zic. “Ai zis bine? Nu, rău, că sunt rele, bată-le focul”. Aşa, 
măria-ta. 

DOAMNA MARIA (luând la o parte pe Irina): Ce vrei, Iri- 
no... Om de război... Trei luni acasă şi nouă pretutindeni, 
numai acasă, nu. 

IRINA: Sufletul măriei-tale ca chipul măriei-tale... Maica 
Domnului, adusă de la Roma de postelnicul Purcevici. 

DOAMNA MARIA: Soţie de domn şi mumă de domn, da 
Maica Domnului nu, Irino. 

IRINA: Buuuno! 

SCENA III 


Cele de sus. DOCHIA intră aducând p-o tavă de porțelan albă cu 
margini albastre grâul fiert. ŢUGULEA MOGHILĂ încins cu sabia. 


IRINA: Cine să guste întâi, măria-ta? 

DOAMNA MARIA: Ilinca. 

ILINCA: Buuun, măria-ta. 

DOCHIA: Grâul, spălat în zece ape, uscat, frecat, dezghio- 
cat, puţintică miere şi scorţişoară. Talgerele, boier Ţugulea. 

ŢUGULEA: lacătă-le. Cel cu aur al măriei-sale. 

DOAMNA (luând din grâu, scapă talgerul şi-l sparge): Ah! 
semn rău!... Mă gândii la Ştefan, la piciorul lui, la bătrâneţea 
lui... Ia! Ascultaţi... 


SCENA IV 
Cele de sus. CLUCERUL MOGHILĂ vine într-un suflet. 


DOAMNA MARIA: Ah! Moghilă! Ce e? Bine? 

CLUCERUL MOGHILA: Sărutăm dreapta, bine. Vine. Ce 
păcatele suflu aşa... 

DOAMNA MARIA: Spune degrab.'... 

CLUCERUL MOGHILA: Spui îndată, acuşica... Cât ai bea 
o oca de vin, şi e aici. M-a trimis înainte să vă spui. Calul mi- 
a şchiopat, c-aş fi fost de mult... 

DOAMNA MARIA: Mai iute, Moghilă, mai iute! 

CLUCERUL MOGHILA: Nu e nici biruit, nici rănit... 

DOAMNA MARIA: Cum e? 

CLUCERUL MOGHILA: Biruitor şi cu rana veche ceva mai 
înrăită ca-n trecut... 

DOAMNA MARIA: A! 

CLUCERUL MOGHILA: Şi ceva mai potolită ca acum şapte 
zile. Bogdan, slava Domnului... Mă, Ţugulea taichii... Acum 
pe şart, măria-ta. 

DOAMNA MARIA: Da, da, Moghilă. 

CLUCERUL MOGHILA: Mătură tot înaintea lui. ȘI toţi îi 
jurară credinţă, şi moldoveni, şi rusneci, şi leşi. Să fi văzut, 
doamnă, p-ai craiului Lixandru... “in eternitate fidelitas, nos 
et descendentes nobis"!... Se muie gerul. Se topiră zăpezile. 
Se umflară apele. El porunci să stăm pe loc... Se retraseră 
apele... Să mergem înainte, până sub Halici. Acolo se de- 
schide o vale lărguţă. Intâi sta Luca Arbore, peste o mie de 
călăreţi. Mai departe, el, cu altă mie. Şi în fund, Bogdan, cu 
trei mii, pitulat într-un zăvoi care închide valea despre 
răsărit... Caii noştri odihniţi şi iuți... Ne pomenirăm cu pat- 
ru inşi c-un ştergar alb în vârful suliţei. Luca Arbore le de- 
schise drum până la el. Aci descălecară. Scoaseră căciulile 
încondurate, îi sărutară mâinile şi-i dădură o carte ca din 
partea î.p.s. cardinalului... Și văzurăm pe domn ca pământul, 
că pământul nu l-ar fi încăput... Atât le zise: “Incălecaţi, şi 
haiti!”... Veniseră potolit şi se duceau într-o prăfăraie... Să 
tot fi trecut ca de când am început, şi se porniră lungi şiruri 
de călăreţi. Leşii!... Când să se ciocnească cu Luca Arbore, 
moldovenii se desfac în două, şi apucară unii într-o parte şi 
alţii într-alta. Duşmanii se reped. EI... face faţa dos şi,dosul 
faţă, şi-o ia la fugă stăpânită, ceva mai iute ca leşii... În ap- 
ropierea zăvoiului se desfac în două, unii într-o parte şi alţii 
într-alta... Până să se oprească leşii, înfierbântaţi ca de biru- 
inţă, s-aruncară valurile lui Bogdan chiuind şi-i izbiră. Luca 
tata îi ia pe la spate, iar din coaste îi fulgeră ai domnu- 

ui... 

DOAMNA MARIA: Ei, ş-apoi? 

CLUCERUL MOGHILA: Prinşi de toate părţile, azvârliră 
armele jos. Şi curse sânge până la ţurloaiele cailor... Straşnic 
răcnea ja) Moldovei, că auia valea şi codrii... Şi vitejii cre- 
zură că urlă a război... Şi el, pasămite, îi ţinea de rău... Aşa 
se stinse ca la jumătate din si până prinseră de veste care 
era porunca domnului... Omul în frământarea luptei nu mai 
e om. [Îl loveşti, nu-l doare. Cade şi alţii îl calcă, nu simte. 


! Credini| ve=nic[, noi =i urma=ii no=tri (lar.). 

Tot se pierde ca în genunea morţii!... Numai după ce încet- 
ează bătălia... Oh! Doamnă!... se ridică de pe câmp atâta 
jale, că nu poți... şi curg lacrimile, şi plângi fără să ştii pe 
cine... Dădu poruncă să alegem şi să îngropăm pe morţii 
noştri. Puţini picară, dar mari suflete. Ca E ouă sute... Aci 
închiseră ochii postelnicul Şteful şi pârcălabul Hrăman. Că 
le zise milostivul: “Staţi, moşilor, că nu e de voi!” Ei, aş!... 
Apoi intrarăm în Halici cu vro trei mii de prinşi. Aci le dădu 
drumul şi le zise: “Spuneţi cardinalului să aibă pe suflet 
sufletele morţilor din valea Haliciului”. Şi înapoindu-le cartea 
le zise: “Asta s-o scrie popilor, iar nu domnilor, şi nu dom- 
nului!” 

DOAMNA MARIA: Ei, ş-apoi... 

CLUCERUL MOGHILA: Apoi porunci halicenilor să-i care 
piatră. Şi cioplirăm cu toţii, vro două săptămâni, bourii Mol- 
dovei. Şi eu cioplii, măria-ta, că domnul, văzându-mă, nu-şi 
putu ţine râsul şi zise: “Meştere Moghilă, capul bourului 
tău ca coada lui Voitiş al meu... Mai grea dalta ca sabia, 
Moghilă.” 

DOAMNA MARIA: Apoi? 

CLUCERUL MOGHILA: Apoi făcurăm moşoroaie şi 
pietruirăm Pocuția cu bourii noştri, adânci d-un stânjen, 
ducând dâră oablă din apa Nistrului până-n muntele ăl mare 
ce stă ca şira spinării la apusul Moldovei. In sus al lor, în jos, 
de sub pădurea de fagi a Haliciului, al nostru. ŞI... 

DOAMNA MARIA: ŞI... 

CLUCERUL MOGHILA: Şi, după ce aşeză ţara, lăsă 
pârcălab pe Hrincovici şi vameş pe Chiracola. Şi ne înşiruirăm 
călări şi plecarăm înapoi cu voievozii noştri înainte. Şi 
începurăm să cântăm: “Doină, doină, nu te duce de la mine, 
doină, nu fugi de bine, doină“. Intr-o zi — Duminica Rusali- 
ilor — sta soarele să scapete, ajunserăm p-o cărăruie de pi- 
atră. O ploiţă caldă stropise fâşia de drum. Voitiş, înr-un 
ceas rău, alunecă de picioarele de dindărăt. Domnul îi puse 
pintenii. Calul sări şi căzu, apucându-i piciorul sub el... 

DOAMNA MARIA (cu spaimă): Cel cu rana? 

CLUCERUL MOGHILA: Da... 

DOAMNA MARIA: Oh! |, 

CLUCERUL MOGHILA: În stânga prăpastie, în dreapta 
piept de munte. Voitiş tremura... Când l-am scos, sângele 
pătrunsese prin legături... l-am dus pe mâini... El atât a zis: 
“Unde e aţa mai subţire, acolo se rupe”... Doftorul Cesena 
aci. Până a doua zi piciorul se făcu butuc... Boli, aiuri — 
nie na Dumnezeu —, se făcu mai bine, şi de şapte zile, pe 

rum. 

DOAMNA MARIA: Ah! 

CLUCERUL MOGHILA (auzind buciumele): Dar iată-l!... 
Răsare soarele, şi încălzeşte şi pe boieri şi pe oase goale, 
fără deosebire, că nimeni nu s-a plâns de judecăţile lui în 
vreme de pace, ori că-n războaie n-a sărit unde a fost mai 

reu, însufleţind pe cei cu inima scăzută... Doamnă, să plece 
etele... (Doamna face semn fetelor să se ducă.) 

OANA (furişându-se): Să nu-l văd? Mai bine oarbă decât 
să nu-l văd! 

(Se dă după colacul de piatră al puţului.) 


SCENA V 


ŞTEFAN, alb ca zăpada, vine rezemat la braţul doftorului CESENA, 
BOGDAN, logofătul TĂUT, vornicul JURJ, hatmanul ARBORE, 
postelnicul TOADER, pârcălabii COSTEA, DRAGOŞ, ALEXA, ŞAND- 
RU, paharnicul ULEA, stolnicul DRĂGAN, jitnicerul STAVĂR şi mai 
mulţi curteni, căpitani de oaste, copii de casă, hotnogi, hânsari etc. 


ŞTEFAN (intră prin poarta turnului din dreapta cu tot 
alaiul): Staţi, copii! Opriţi unde am văzut pe doamna! 

DOAMNA MARIA: Măria-ta!... (I s-aruncă-n braţe.) 

ŞTEFAN: Ea, ca cea dintâi rândunică, îmi vesteşte 
primăvara... Cătaţi sub piciorul drept, şi de-ţi găsi cărbune, 
să-l beau în paharul meu de sărbătoare, că e bun de friguri; 
de-ţi găsi plumb, să-l topim, să-l turnăm într-o cană cu apă 
neîncepută, şi, din ce se va închega, voi vedea ce va veni 
mai apoi.. 

(Şade pe o laiţă de piatră.) 

DOAMNA MARIA (îngenunchind): Ţi-e cald, măria-ta?... 
Ai căldură... nădușşeşti... 

TEFAN: Vrei să-mi fie frig? Cesena, cum e mai bine: cald 
ori frig? 

IERONIMO DA CESENA: Mai bine cald ca frig, ma 
preferisco recorito senza sentir il freddo.!. 

PETRU RAREŞ: Cărbune, măria-ta. 

ŞTEFAN: A, e negru, dar mai negre sunt sprâncenele 
doamnei... Cine-ar avea inima aşa de mică şi aşa de neagră 
ca să ţie pică domnului lui?... Mario! Fii mândră de Bogdan 
al nostru... lo, Ştefan voievod, m-am pus la porunca lui, ca 
şi portarul Sucevei, ş-a biruit tocmai cum aş fi biruit şi eu... 
Nu e aşa, boieri? Nu e aşa, paharnice Ulea?... Nu e aşa?... 

DOAMNA MARIA: [| uitasem pe el, măria-ta... Bogdane! 
(Bogdan dă-n genunchi lângă doamna.) 

ŞTEFAN: Să-mi dea vin de Cotnar... Vreau să beau în 
sănătatea doamnei ş-a fiului ei... 

CESENA: Vin, pentru ce vin? Non, serenissime?. 

SIE : Rareş!... (Rareş se duce repede pe uşa de pe terasă.) 
Doftore, te-am ascultat până azi... Mi-e sete... Nu vezi pe 
cine am la genunchii mei? Pe muma care a purtat în pânte- 
cele ei pe domnul de mâine al Moldovei... Voitiş?... E bine?... 
El nu are abur, ci suflet... Să-l plimbe în fiece zi până m-oi 
întrema... (Rareş vine cu trei pahare, două de argint şi unul 
de alabastru, frumos lucrat, ca un potir. Ştefan fărâmă între 
deşte cărbunele şi-l pune în paharul de alabastru. Doamna şi 
Bogdan iau paharele de argint. Ştefan ridică pe al său.) In 
sănătatea... Ah!... (Lasă paharul în jos.) 

DOAMNA MARIA: Ce te doare, păcatele mele? 

ŞTEFAN: Nimic pe domnul Moldovei... Ce e durerea?... 
Şi toate pe Ştefan Muşatin, fiul lui Bogdan şi nepotul lui 
Alexandru cel Bun... Dă de duşcă, Bogdane... (Ştefan soarbe 
paharul.) Cald... 

CESENA: Să ne odihnim, serenissime. 

TEFAN: Să te odihneşti, doftore... În Italia se odihnesc 
mult principii... ît!... Ce-o fi durerea? 

CESENA: Odihnă, serenissime. 

ŞTEFAN: Mă voi odihni, dar nu acum. 

DOAMNA MARIA: Te rog... să mergem... 

TEFAN: Mă rogi?... Neadormitul Ştefan a ajuns lăuza 
Moldovei... Moghilă, să-mi aduci pricinile ce-a judecat 
Bogdan şi-a rămas fără pecetea domnească... 0!... (Ştefan 
iese la braţul doftorului Cesena şi la al Mariei pe uşa de pe 
terasă, urmat de toți.) 


SCENA VI 


Paharnicul ULEA, stolnicul DRĂGAN şi jitnicerul STAVĂR rămân. 
OANA priveşte în toate părţile, vrea să se ducă şi se teme să n-o vadă. 


PAHARNICUL ULEA: În curând scaunul Moldovei e văduv. 
Piciorul lui Ştefan obrinteşte. Încheieturile lui sunt prinse. 
Bietul domn! Mare a fost... că de mărimea lui nu mai sufla 
nici un boier... Ei, ce ziceţi? 

STOLNICUL DRĂGAN: Ce să zicem?... Bogdan?... De 
viteaz n-are cum mai fi. Dar cred că după datină ar avea 
drept Ștefăniță, din Țarigrad, fiul răposatului Alexandru, 
feciorul cel mai mare al lui Ştefan... 

JITNICERUL STAVAR: Ş-apoi domn schilod cine a mai 
văzut? Chior? treacă-meargă... dar orb? Că n-are un ochi 
deloc. I l-a scos cu sulița un călăreț teuton la Cosmin... O! 
să-l fi văzut cu ochiul scurs pe obraz, ca un ou cu puiul prins 
spart de-o cloşcă nedibace, cum răgea snopind pe duşmani... 
ai fi zis că vedea mai bine cu un ochi decât cu doi... 

PAHARNICUL ULEA: Ţara are nevoie de tihnă. Cu Bogdan, 
iar războaie. Ş 

STOLNICUL DRAGAN: Ştefăniţă e nevârstnic. Vom alcătui 
o epitropie... ș 

JITNICERUL STAVAR: Din cei mai de seamă boieri... Hat- 
manul Arbore, pârcălabul Grumază şi d-ta, paharnice Ulea... 


! Prefer s[ m[ r[coresc f[r[ s[ simt frigul (i.). 
> Nu, prealuminate (ir.). 

PAHARNICUL ULEA: Sâât! Nimic lui Arbore. Până n-o 
închide ochii şoimanul, să nu vorbim decât boierilor cu me- 
teahnă. Din sfatul domnesc... lui Gavril Lepădatu şi comisu- 
lui Roată. Atât. Ochiul vulturului bătrân clipeşte încă... Vărsa 
văpăi, mă frigea privirea lui... Sââât! (Tustrei ies pe poarta 
din dreapta.) 


SCENA VII 
OANA singură, apoi PETRU RAREŞ. 


OANA: O! Doamne, Doamne! Să schimbe ei ursita? Cine 
să închidă ochii? Domnul cel sfânt? N-are sfârşit cel care are 
milă de toţi! (Dă să iasă pe după castel şi se întoarce la glasul 
lui Rareş.) 

PETRU RAREŞ (ieşind din castel): Ce, fugi, Oană? 

OANA: Nu, Rareş. 

PETRU RAREŞ: De ce-ţi sunt ochii roşii? Ai plâns? 

OANA: Nu... 

PETRU RAREȘ: Ba da... Ochii tăi sunt tulburi... 

ci NES Ce ochi să rămâie senini când ai bunului Ştefan 
ard! 

PETRU RAREŞ: El are nouă suflete, Oană. Ploile, zăpezile, 
zbuciumul şi drumul lung şi greu... Olecuţă de odihnă, şi se 
întremează zmeul bătrân. 

OANA: Da, Rareş, da... 

PETRU RAREŞ: Şi se face bine... 

OANA: Bine?... Bine să-i dea Dumnezeu!... Bine... 

PETRU RAREŞ: Şi ţie, Oană... 

OANA: Şi d-tale, Rareş... 

PETRU RAREŞ: Şi nouă, amândurora... 

OANA: Şi, Rareş, şi... 

PETRU RAREŞ: Dă-mi o mână, Oană... 

OANA: De ce?... 

PETRU RAREŞ: Aşa, că mi-e dragă... 

OANA: 0O!... 

PETRU RAREŞ: Ce râzi? Nu ţi-am mai spus? 

OANA: Ba mi-ai spus... de câte ori... În urmă mai ales... 

PETRU RAREŞ: Şi dreapta mi-e dragă, şi stânga mi-e 
dragă, şi amândoi ochii cu lumini adânci, şi părul tău rotun- 
jit pe spate şi învolt ca un fum auriu, şi gura ta cu buze ca 
măceşea, şi mijlocul tău ca trestia de baltă, şi mersul tău 
uşor ca de presură, şi toată fiinţa ta... 

OANA: O! Rareş... (Râde.) Şi toată fiinţa mea... (Râde.) 

PETRU RAREŞ: Toată fiinţa ta mi-e dragă, că te iubesc, 
Oană! 

OANA: Cum, Rareş?... (Râde.) 

PETRU RAREŞ: Intruna te-am visat, Oană... Şi te-am văzut 
întruna la război... Când porneam cercetaşii, când mă 
băteam, când mă culcam, când mă sculam, călare, pe jos, la 
şipote, în codru, neostiat! în faţa ochilor mei... 

OANA: Ca p-o soră, Rareş. 

PETRU RAREŞ: Nu ca p-o soră... 

OANA: Şi de când, Rareş? 

PETRU RAREŞ: De când împlinişi 14 ani... De pe la Paşte... 

OANA: Mi-eşti drag, Rareş, dar... 

PETRU RAREŞ: Dar... 

OANA: Nu ţii minte când mă ridicai în braţe să rup para 
cea mai coaptă, când te căţărai în vârful copacilor ca să-mi 
dai pui de stăncuţă... 

PETRU RAREŞ: Da... şi te sărutam... 

OANA: Da, şi mă sărutai... Ş-acum... na... sărută... (Râde.) 

PETRU RAREŞ: Nu, Oană, nu aşa! 

OANA: Dar cum, Rareş, cum?... Ca p-o miluită fără părinţi? 

PETRU RAREŞ: Nu... 

OANA: Ca p-o Dripasila la curtea doamnei Maria? 

PETRU RAREŞ: Ah! nu... 

OANA: Ca p-o pasăre pribeagă?... Şi nu uita că tu eşti 
boier, Rareş... 

PETRU RAREŞ: Ce boier?... Al Mariei ş-al lui Rareş, pes- 
carul din Hârlău. 

OANA: Eşti căpitan de oaste şi prieten al domnului 
Bogdan... 

= PETRU RAREŞ: Sunt ce sunt, şi fără tine mai bine să nu 
iu! 

OANA: Doamne, Rareş... Dar tu mi-eşti ca un frate... Eu 
mireasă? N-ai nici cui să mă ceri. 

PETRU RAREŞ: Stăpânului a toate, ca unui drept părinte. 

OANA: A! nu, Rareş, nu!... Nu simţ nimic în mine... Mi- 
eşti drag ca un frate, dar nu te iubesc... Şi domnul e bol- 
nav... 

PETRU RAREŞ: Domnul e bun, milostiv şi îndurător... (O 
sărută pe amândoi obrajii şi pleacă repede.) 

OANA: Ciudat!... Dar să nu uit pe paharnicul Ulea! (ese 
prin stânga pe după castel.) 


SCENA VIII 


ŞTEFAN, cu piciorul înfăşurat, iese şchiopătând puţin la braţul 
DOAMNEI MARIA, IERONIMO DA CESENA. 


TEFAN (se aşează pe laiţa de piatră de sub copacul din 
mijloc): Aşa... Aer, doftore, aer... Cosi, serenissime... non, se- 
FCI Stei si, serenissime! ... pentru o zgaibă... Parc-aş fi 
copil... 

CESENA: Serenissime, nici o mişcare... 

ŞTEFAN: Zău... 

CESENA: Parole non piu... 

ŞTEFAN: Non piu... Ca un mort... uf!... când voi avea 
du de d-ta, doftore, te chem... (Doftorul se duce în cas- 
tel. 

DOAMNA MARIA: Ascultă-l... 

ŞTEFAN: Eu?... S-ascult? 

DOAMNA MARIA: Măria-ta... 

ŞTEFAN: N-am ascultat de tătari, de leşi, de 
unguri, de turci... şi s-ascult d-un venezian... a! ha!... 

DOAMNA MARIA: De când ai început să vorbeşti, a cres- 
cut căldura... (i pipăie mâinile). 





! Neostiat — neostenit, necontenit. 

TEFAN: Şi va veni ş-un doftor de la Niiremberg şi altul 
de la Mengli-Ghirai... Imi scrie că ştie şi toaca-n cer... Un 
evreu... 

DOAMNA MARIA: Mai puţin, măria-ta... 

ŞTEFAN: Puțin, puţin... Toţi doftorii la capul unui bol- 
Nav... 

UN CURTEAN: Măria-ta, foaia judecăților. 

DOAMNA MARIA: Ah! 

ŞTEFAN: Clucerul Moghilă? Să... 


SCENA IX 
ŞTEFAN, DOAMNA MARIA, clucerul MOGHILĂ. 


CLUCERUL MOGHILA: Măria-ta... 

ŞTEFAN: Judecăţile dezlegate. 

CLUCERUL MOGHILA (citeşte): Oancea cu văduva lui Isaia 
pentru o fâşie de moşie. Prigonitorul pierde. Pan Mirăuţ nu 
dă depline socoteli ipitropisiţilor săi nepoți. E osândit să le 
plătească 100 de galbeni genovezi şi să nu mai ipitropisească 
pe vreunul din neamul lui au din prietenii lui. Obştea 
răzăşilor Pătrăşcani pentru 12.000 de fălci, cu munte, cu 
stâni, cu ţărcători şi cu ocini. Judecata, peste altă zi 
nehotărâtă... 

ŞTEFAN: De ce? a 

CLUCERUL MOGHILA: Prealuminatul Bogdan s-a făgăduit 
că va merge însuşi la faţa locului. 

ŞTEFAN: Bine. Ş 

CLUCERUL MOGHILA: Vornicul Duma, fiul lui Vlaicu, 
vărul măriei-tale, cu şapte sate omeneşti pentru robire de 
mori. Vornicul Duma pierde. 

ŞTEFAN: Cine pierde? 

CLUCERUL MOGHILA: Vărul măriei-tale. 

ŞTEFAN: Bine! 


! A=a, prealuminate... nu, prealuminate... da, prealuminate (ir.) 

CLUCERUL MOGHILA: Pârcălabul leremia cu popa 
Frusănel pentru vaduri de pive. Frusănel rămâne pe pan 
Ieremia. Hatmanul Dugea cu satele ruseşti de lângă Roman 
pentru vro 3, „090 d stânjeni. Hatmanul rămâne pe ruşi. 

ŞTEFAN: Î.. „rău... Bine a judecat, dar rău... Ştiu... 
Spune-i lui Bo pg să taie din moşia mea Trifeşti 3. 000 de 
stânjeni şi să dea ruşilor... 

DOAMNA MARIA (la, urechea lui Moghilă): Scurtează. 

CLUCERUL MOGHILĂ: Să nu ies eu scurtat, doamnă. 

ŞTEFAN: Ei? 

CLUCERUL MOGHILĂ: Cele criminaliceşti. Din douăzeci 
de pricini, două mai însemnate. Un nărăvit hoţ, tăierea 
mâinilor. Un ucigaş, zobirea capului cu buzduganul. Toate 
au fost prefirate cu de-amăruntul de înțeleptul Bogdan-vodă. 

ŞTEFAN: Bogdan... Război şi dreptate... Război împot- 
riva oricărui duşman şi dreptate faţă de oricine... de nea- 
murile tale... de tine chiar, deşi după legea pământului nu 
și cuvine să judeci. Domn d-ai fi... să stai d- -oparte... Alţii să 
aleagă. 

DOAMNA MARIA: Măria-ta, prea mult... 

ŞTEFAN: Dacă Cesena ar avea chipul Mariei ori Maria 
ştiinţa lui Cesena, m-aş vindeca într-o clipă şi m-aş îmbolnăvi 
în cealaltă. Adu mâna, Mario. Mai am căldură? 

DOAMNA MARIA: Nu, măria-ta. 

ŞTEFAN: Atunci?... Ce mai e, Moghilă? 

CLUCERUL MOGHILA: Pricinile de judecat. 

ŞTEFAN: Le pui zi peste... Azi e 30 iunie... Peste trei zile. 
( Crzerul Moghilă iese pe poarta din dreapta). 


SCENA X 
ŞTEFAN, DOAMNA MARIA, OANA. 
UN CURTEAN: Oana, măria-ta. 
7 MENES oi (î1.) 

ŞTEFAN: Oana?... Să intre... (Oana intră.) A! băbătie... 
Cum o duci cu bătrâneţile?... Vino încoa... aci... jos... mai 
aproape... (Oana îi sărută mâinile şi le-aduce la pr O 
plută bătrână şi scorboroşită lângă un brăduţ verde, stufos 
şi drept! Cine te-aduse pe tine pe tărâmul ăsta? Şi de unde? 

OANA: Măria-ta... De unde?... Nu ştiu... 

ŞTEFAN: Nu mai am căldură. Sunt bine. Uite, Mario... 
De unde?... nu ştii. Ia uită-te la mine... Aşa... Tu ai ceva în 
capul ăsta... Mi-ascunzi ceva... Vrei să-mi spui şi te opreşti... 

OANA: Aş vrea, măria-ta... 

ŞTEFAN: Ei... 

OANA: Aş vrea, măria-ta... 

ŞTEFAN: Rareş... 

OANA (tresare): Rareş? 

ŞTEFAN: Da, Rareş, nu ţi-a mai prins vro stăncuţă... Da... 
da... s-a făcut mare... E căpitan... Se bate cu leşii şi se bate 
zdravăn... O s-ajungă hatman... Căci n-am avut parte de 
copii!... Alexandru... Iliaş... Petru... Cât să lungesc 
pomelnicul?,.. Şi Olena, după fiul nebunului de cuscru al 
Moscovei... li moare bărbatul... Ea şi fiul ei închişi într-un 
turn... Şi eu?... Doar cu Bogdan... 

DOAMNA MARIA (arătându-i pe furiş pe Oana): Să nu 
mâniem p-Al-de-sus... 

ŞTEFAN: Da... Partea mea a fost să sărut ce este al meu 
ca şi cum n-ar fi al meu, să fur mângâierile, şi mângâiere să 
nu am... Ce-ai vrea să-mi spui, Oană? 

OANA: Aş vrea, măria-ta, să... 

ŞTEFAN: Ei... 

OANA: Aş vrea... 

„__ ŞTEFAN: Doamnă... să ştii că fetişcana asta s-ascunde de 
tine... 

DOAMNA MARIA: Da, Oană?... Vă las... 

OANA (cuprinzând genunchii doamnei): lartă-mă, 
doamnă! (Doamna Maria o mângâie pe păr, surâde şi iese.) 

SCENA XI 
ŞTEFAN, OANA, mai târziu doftorul CESENA. 


ŞTEFAN: Mai aproape... mai... Spune-mi... 

OANA: Sosişi, măria-ta... Tare mi-era dor... Mă dădui după 
colacul fântânii... Ş-auzii tot... 

ŞTEFAN: Tot şi nimic... 

OANA: Nu... 

ŞTEFAN: Atunci nici tot, nici nimic... (O mângâie.) 

OANA: Nu... Porni alaiul domnesc şi trei boieri rămaseră... 

ŞTEFAN: Trei boieri? 

OANA: Da... Paharnicul Ulea, stolnicul Drăgan şi jitnicer- 
ul Stavăr... 

ŞTEFAN: Paharnicul Ulea? 

OANA: Vorbiră şi-i auzii... O urzeală, măria-ta... 

ŞTEFAN: Impotriva mea? 

OANA: Nu, măria-ta... 

ŞTEFAN; Atunci, împotriva cui? 

OANA: Impotriva lui Bogdan... 

ŞTEFAN (sare în sus): Ce? 

CESENA (intrând repede pe uşa de pe terasă): Basta, sene- 
rissime!! 

ŞTEFAN (pune mâna pe sabie): leşi! (lese.) Dă-nainte, 
Oană! 

OANA: Vor s-aleagă domn pe nepotul măriei-tale, pe 
Ştefan, fiul răposatului Alexandru. 

ŞTEFAN: Şi-n locul cui s-aleagă domn? Nu este domn? 

OANA: După ce nu va mai fi... (şi cuprinde capul în palme.) 

ŞTEFAN: Nici n-au treierat grâul din care să-mi fiarbă colivă 
şi mi-o şi-mpart! (Ca şi cum ar vorbi singur.) Patruzeci şi 
şapte de ani am dus ţara cu noroc... (Scuturându-se.) Am s- 
o duc şi când voi muri, şi după ce vor pecetlui piatra pe 
dasupra mea!... Oană, bine-ai făcut... Să n-afle doamna... Îţi 
poruncesc să nu mai ştii nici tu! 

OANA: Da... Ca şi cum ar fi fost aici şi c-o lingură aş fi 
luat... şi-aş fi aruncat în foc... a ars... şi-apoi, nimic... (şi 
scutură palmele.) 














36 


ŞTEFAN: A!... Aşa... aşa... Du-te. (Oana se duce pe uşa de 
pe terasă.) O! ce păcat că nu i-am mărturisit de unde e! CI 
trec lacrimile.) De! nu fi muiere! (Bate în palme. Un curtean 
intră din dreapta.) Moghilă... Să vie îndată. (Din întâmplare 
găseşte o oglindă veneziană.) Grozav am îmbătrânit! 


SCENA XII 
ŞTEFAN, clucerul MOGHILĂ, venind pe poarta din dreapta. 


ŞTEFAN: Moghilă, lasă închinăciunile. 

CLUCERUL MOGHILĂ: Să-mi spuie popa, nu te mai închi- 
na... bine ori rău... Dar să iasă din icoana la care te închini o 
mână care să te ia de păr... O!.. 

ŞTEFAN: Poftă de glumă... Să glumim, clucere Mogbhilă. 

CLUCERUL MOGHILĂ: Să glumim? 

ŞTEFAN: Ah!... Nu e nimic... Unde-au ajuns slovenii cu 
letopiseţul meu? 

CLUCERUL MOGHILĂ: Abia la jumătate... 

ŞTEFAN: La ce fapt? | 

CLUCERUL MOGHILĂ: La bătălia de la Cosmin. 

ȘTEFAN: Ce spui?... Abia vro 39 de ani din viaţa mea. Şi 
mai au... 

CLUCERUL MOGHILĂ: Jumătate... 

ŞTEFAN: Încă 39 de ani.. 

CLUCERUL MOGHILĂ: Dacă jumătatea d-a doua n-a fi 
ceva mai lungă ca cea dintâi. 

ŞTEFAN: O! ho! ho!... Slovenii s-au pripit la scris... N-au 
greşit... presimţind că-n a doua jumătate... Cam grea 
răsuflarea de câteva zile... Moghilă, ce face Voitiş... bidiviul 
care m-a purtat în spinare doisprezece ani? 

CLUCERUL MOGHILA: Ar face bine dacă n-ar fi pus pi- 
cioarele în sus.. 

ŞTEFAN: M- a lăsat? 

CLUCERUL MOGHILĂ: S-a dus bietul Voitiş... Cum ajunse 

în Arzuclul de piatră pică d-a-n picioarele, căscă gura, mai 
ă o dată şi... 

ŞTEFAN: Aşa se cade să moară un domn... dar el... 

CLUCERUL MOGHILA: Calul domnului, măria-ta... 

ŞTEFAN: Da, calul domnului... Ştefan fără picioare şi fără 
cal... O! şi cum mă ducea la izbândă... ca un vifor năpustit 
în valea Sucevei!... Semn rău... 

CLUCERUL MOGHILA: Fi, aş!... 

ŞTEFAN: Semn rău, Moghilă!... Ce va să zică să mori de 
moarte bună? 

CLUCERUL MOGHILA: Să mori în patul tău. 

ŞTEFAN: Nu, Moghilă... Dumnezeu a dat omului simţurile 
prin care veghează sufletul. La o cârnire a vieţii simţurile, 
unul câte unul, încep să se întunece. O sită se coboară pe 
ochi, vezi turbure, nu mai vezi... Se vătuieşte auzul. S-a dus 
ascuţimea lui... “Aud...? Ce zici?...” Nu mai aude... Şi când 
cercetaşii nu mai veghează, sufletul părăseşte stârvul aces- 
ta... Asta e să mori de moarte bună... Eu aud şi văd ca la 
patruzeci de ani... Si 

CLUCERUL MOGHILA: N-aveam dreptate?... Istoria a 
ajuns la jumătatea vieţii măriei-tale. 

ŞTEFAN: Aşa ar fi de n-ar fi şi pieiri năprasnice... Nu de 
sabie, nu de apă, nu de foc, ci când piei ca mine... Nimic. (Se 
sprijină pe Moghilă.)... Cu sufletul întreg, cu dragoste pent- 
ru toată ţara cu tot cuprinsul ei... oh!... Ascultă, Moghilă... 
Vorba de pe urmă a lui Ştefan e lege tuturora? 

CLUCERUL MOGHILA: Sfântă ca sfânta cumincătură din 
sfântul potir! 

TEFAN: Şi vouă, boierilor? 

CLUCERUL MOGHILA: Boieri, curteni, răzăşi, ţărani, una 
în faţa domnului. 

ŞTEFAN: Să strângi pe boierii şi pe ostaşii ce-au mai rămas 
în Suceava, mâine, întâi de iulie, zi în care... Nimic. (Se spr- 
ijină pe Moghilă.)... Eşti tu credincios, Moghilă? 

CLUCERUL MOGHILA: Ca-n faţa lui Dumnezeu şi a Dom- 
nului nostru Isus Christos... Jur!... 

ŞTEFAN: Nu jura... Că n-are să afle nimeni din ce-i auzi? 





! Destul, prealuminate (i.). 

CLUCERUL MOGHILA: Nimeni! 

ŞTEFAN: Mâine sui în scaunul Moldovei pe Bogdan... 

CLUCERUL MOGHILA: Doamne! 

ŞTEFAN: Ce? Ş 

CLUCERUL MOGHILA: Doamne... Facă-se voia ta... 

ŞTEFAN: Am îmbătrânit... O! îndoială!... Şi aş putea să 
scap... dar sufletul nu vrea şi trupul nu mai poate... (Trage 
sabia pe jumătate.) Nu... nu mă mai ascultă... Degeaba o port... 
(Se reazemă pe Moghilă.)... Şi poate să dau ochi cu Al-de- 
Sus... 


ACTUL III 


Sala tronului. De jur împrejur, câte două rânduri de jeţuri în stil 
bisericesc. În dreapta, lângă tron, un jeţ mai înalt cu stema Moldovei. Pe 
pereţi se văd portretele străbunilor. In fund, în dreapta şi în stânga 
tronului, două intrări. Pe laturea din stânga, planul al doilea, o uşă. 
Ferestre în dreapta. 


SCENAI 


Doftorul IERONIMO DA SECENA, doftorul IOHAN KLINGENSPORN, 
doftorul ŞMIL. Fiecare păstrează puţin accent în vorbire, 
iar CESENA vorbeşte pe jumătate italieneşte. 


DOFTORUL CESENA: Rămâi ca marmora... 

DOFTORUL KLINGENSPORN: Multă lume grijit la Niirem- 
berg, dar ca palatinul n-am aflat... Aşa de bolnav şi aşa de 
tare... lessus Maria! 

DOFTORUL ŞMIL: Oţelit... în aer, în luptă... Pe trupul 
dumnealui numai crestături... Am milă, n-am ştiinţă... Rana 
de la picior îi otrăveşte trupul dumnealui... Şi Mengli-Ghirai 
e tare, dar un guturai, şi la pat... Atunci să vedeţi... “Unde e 
Șmilică?... Şmilică, ai mâncat?... Şmilică, ce, tu eşti supărat?” 
“N-am nimic.” “Vezi, eu am, Şmilică.” In viteazul ăsta, o 

putere care scapă medicinii... O voinţă care a voit slobod 
până la sfârşit... 

DOFTORUL CESENA: L-am văzut, amestecat cu nemţii. 
Gemea codrii de freddo. El ajuta şi încuraja pe toţi... Cu miei 
ochii... come un fulmine dal cello nella bataglia da Halicio... E 
ammalato Dio Santo!! 

DOFTORUL $MIL: Klingensporn, ce zici de rană? 

DOFTORUL KLINGENSPORN: Ai dreptate... Peste 
şaptezeci de ani... hî... Să i-o ardem cu fierul roş... 

DOFTORUL ŞMIL: Ei! prin câte focuri a trecut dumnealui... 
să treacă şi prin ăsta... O să vrea? 

DOFTORUL CESENA: Să-l încredinţăm că e durere 
grozavă... “Serenissime, ma che dolore”... “Io voglio”... Ho stu- 
diato questo uomo maraviglioso...? 

DOFTORUL ŞMIL: Sââât... Vine! 


SCENA II 


Cei de sus. ŞTEFAN intră pe ușa din stânga, şi mai îmbătrânit, cu 
piciorul înfăşurat, la braţul DOAMNEI MARIA. Doamna, îmbrăcată 
închis. 


ŞTEFAN: Doftori... prieteni... sunteţi bine? O! ce 
plecăciuni! Mă prind că Şmil a măturat duşumeaua cu frunt- 
ea... Nu, Şmil... Mie nu-mi plac toate câte îi plac bunului 
meu prieten Mengli-Ghirai... Niţică ştiinţă... Mario... Mar- 
io... Ce tresari... (la doftori). Am căldură? 

DOETORUL $MIL: Oleacă, măria-ta. 

ŞTEFAN: Ard? 

DOFTORUL $MIL: Arzi?... A, nu... 

ŞTEFAN: Dacă nu ard, ce vă-ngrijiţi? Cine nu arde nu se 
sfârşeşte... 

DOETORUL KLINGENSPORN: Mai mult odihnă, măria- 
ta. 

ŞTEFAN: De mâine încolo, pace cu ştiinţa... Mă voi odih- 
ni... Aşa... întins... nemișcat ca un mort... Nimic, Mario... 
Până mâine, trebile ţării... Mario... 

DOAMNA MARIA: Ce porunceşte preaslăvitul stăpân? 

ŞTEFAN: Mai puţin ca o poruncă şi mai mult decât o 
dorinţă. 

DOAMNA MARIA: Ascult, Ştefane. 

ŞTEFAN: Aşa... aşa, dragă... Ah! e demult de atunci... 
ci eşti întunecată în straiele astea... Vreau ceva mai alt- 
e 


"DOAMNA MARIA: Mă duc şi mă întorc cum dorești. 


SCENA III 


ŞTEFAN, doftorul IERONIMO DA CESENA, 
doftorul KLINGENSPORN, doftorul ŞMIL. 


ŞTEFAN (răsucind sabia): Cârjea mea, Şmil... 

DOFTORUL ŞMIL: Cârjea?... N-aş vrea să iasă cârje din 
teacă... 

ŞTEFAN: Niciodată n-am scos-o împotriva unui om cum- 
secade. 

DOFTORUL ŞMIL: Niciodată n-am dorit să fiu mai cum- 
secade... 

ŞTEFAN (cu un surâs trist): Eşti cum eşti, cum ai ieşit din 
părinţii tăi... Şi cârjea mea e cum e, cum a ieşit din mâna 
genovezilor... 

DOFTORUL ŞMIL: O! biata mamă, tare a ţipat înainte să 
mă scoată... 

ŞTEFAN: Ce de ţipete până să scoată oţelul acesta, ce de 
lovituri, Şmil, privind la fiecare lovitură o parte din soarta 
ei viitoare. 

DOFTORUL S$MIL: Putea genovezii s-o bată cât ar fi voit, 
dacă nu te-ai fi bătut şi n-ai fi bătut măria-ta cu ea... Asta e 
adevărata ei soartă! 

ŞTEFAN: A! Ştii tu, Şmil, că tu eşti ca sabia mea? 

DOFTORUL $MIL: Ca sabia?... Eu?... Şi de ce? 

ŞTEFAN: Ca şi ea, eşti foarte ascuţit pe dinăuntru. 

DOFTORUL $MIL: Ea taie totdeauna, eu vindec când pot. 

ŞTEFAN: Când poţi, Şmil, dar când nu poţi? 

DOFTORUL ŞMII: Vindecă Dumnezeu unde nu putem 
noi... 

ŞTEFAN: Dumnezeu... Şmil, din două picioare bolnave 
tu poţi face numai unul, dar zdravăn? 

DOFTORUL $MIL: Asta?... Nu, măria-ta. 

ŞTEFAN: Dar din doi oameni sănătoşi ai putea să faci un 
bolnav? 

DOFTORUL $MIL: Din doi oameni sănătoşi?... Aş face şi 
doi bolnavi dacă m-ar lăsa inima. 

ŞTEFAN (răsuflând adânc): Ah... Răsuflarea... Aci. 

i = iata CESENA: Non, serenissime, quil.. (Arată pi- 
ciorul. 

ŞTEFAN (punându-se pe un jeţ cu stemă): Îl simt mai puţin. 
(Se întinde.) La braţul doamnei am venit până aici... Nu pri- 
cep... 

DOFTORUL KLINGENSPORN: Te simţi mai bine, dar... 

ŞTEFAN: Sunt mai rău, ho! ho! Nu mai pricep... Sunt 
mai rău când sunt mai bine, mai bine când aş fi mai rău, şi 
bine de tot când aş pune mâinile pe piept... Signore, dă-mi 
braţul... î-î-î-î... Cu trei nu se poate să scap... (Se duce în 
dreptul portretului lui Alexandru cel Bun.) Acesta fu un om 
şi nu mai e de mult... Şmil, cum ţi se pare? 

DOFTORUL $MIL: Parcă surâde... Bun şi milostiv... 

ŞTEFAN: De unde ştii? Tu n-ai auzit de el. Poate că nici 
tat-tău nu se născuse pe când domnea el. 

DOFTORUL ŞMIL: Ce poate fi rău în castelul acesta? 

ŞTEFAN: Ai!... Nimic... Şi dacă mâna ta cea dreaptă te 
sminteşte, taie-o pe ea şi-o leapădă în foc... 

DOFTORUL ŞMIL: Da, în foc, dar nu s-o tai... 

ŞTEFAN: Ce, Şmil, tu să îndrepţi Evanghelia? 

DOFTORUL ŞMIL: Eu să-ndrept? Nu îndrept nimic, dacă 








! Ca un fulger din cer ]n b[t[lia de la Halici... +i bolnav, Doamne sfinte! 
(it.). 

2 “Prealuminate, dar ce durere”... “Vreau”... Am studiat pe acest om 
minunat (i£.). 

nu îndrept piciorul Domnului la al căruia nume se închină 
stăpânul meu... Am cerca... dar sunt dureri... grozave dure- 
ri... 0! brrrr! 

ŞTEFAN: Ce dureri, Şmil? 

DOFTORUL ŞMIL: In loc să faci un foc mare, să tai pi- 
ciorul şi să-l lepezi în foc, mai bine ar fi să iei tăria focului şi 
să arzi răul care se întinde... Brrr... Grozave dureri! 

ŞTEFAN: Brrr! grozave dureri... Şi se sfârşeşte. O! ho! 
ho! prieteni, şi vă e milă?... Ardeţi stricăciunea după acest 
stârv care a fost odinioară nebiruitul Ştefan! Puneţi foc pre- 
tutindeni, ş-aici... ş-aici... ş-aici... până-ţi preface în scrum 
trecuta mărire de o clipă ce-a strălucit în faţa atâtor orbi, 
domnii creştinătăţii!... Şmil... a! Şmil... puteai să-mi spui d- 
a dreptul... Pe cuconi să-i momeşti, dar nu pe Ştefan... Ardeţi 
degrab' şi fără milă! (Le face semn să se ducă.) Să vedem 
dacă bătrâneţile mele s-or mai aprinde de focul vostru. 

UN CURTEAN: Petru Rareş (Ştefan îi face semn să intre.) 


SCENA IV 
ŞTEFAN, PETRU RAREŞ şi mai în urmă DOAMNA MARIA. 


ŞTEFAN: Ce vrei, Rareş? 

PETRU RAREŞ: Doresc domnului nostru atotputernic 
sănătate şi voie bună. 

ŞTEFAN: Doreşti?... Te cred... Domnului nostru... hf... 
Atotputernic când îi doreşti sănătatea pe care nu o are?... 
Ce te sfieşti ca o fecioară când dă cu ochii întâiaşi dată de 
ce-i e drag?... Rareş... de la cine-ai învăţat tu să ţii ochii în 
pământ? De la mine? Sau de la tătâne-tău Rareş? Da... soc- 
ul e plăcut... o fi dând trandafiri... 

PETRU RAREŞ: Stăpâne, n-am învăţat ştiinţa ierburilor, 
dar, pe cât mă taie capul, socul n-a dat niciodată trandafiri. 

ŞTEFAN: Dacă te-ar tăia capul cum taie braţul tău, dintr- 
un pescar ar ieşi preţ de ce-au prins toţi pescarii de la 
începutul lumii şi până s-ar sfârşi şi peşti şi pescari... Oh!... 
Cine vine?... Mi s-a părut... 

PETRU RAREŞ: Doamne... 

ŞTEFAN: Mai bine. 

PETRU RAREŞ: Ce să fie mai bine? 

STEFAN: Rareş, tu nu eşti un băiat cuminte... Pentru ce 
Oana... (Rareş tresare.) Da... Oana mi s-a plâns că nu-i prin- 
zi pui de sălbătăciuni... De ce?... Te-ai făcut mare... O s- 
ajungi hatman... 

PETRU RAREŞ: Doamne... 

ŞTEFAN (îl mângâie): Oh! pioieuee Ce te-aduce? 

PETRU RAREȘ: Am venit.. 

ŞTEFAN: Dacă n-ai fi venit, n-ai fi aci. 

PETRU RAREŞ: Să... 

ŞTEFAN: Să? 

PETRU RAREŞ: lartă-mă, doamne, iubesc! 

ŞTEFAN: A! ha! Ba vezi c-o să mă îndrăgostesc eu! 

PETRU RAREŞ: E fată bună... 

ŞTEFAN: Bună şi frumoasă, fireşte. 

PETRU RAREŞ: Bună... 

ŞTEFAN: Ca pita caldă. 

PETRU RAREȘ: Bună... săracă... şi fără părinţi. 

ŞTEFAN: A! fără părinţi? Atunci cum s-a născut? 

PETRU RAREŞ: Necunoscuţi, măria-ta. 

ŞTEFAN: Ai dreptate, că tu cu tat-său d-ai vorbi nu l-ai 
cunoaşte. 

PETRU RAREŞ: Iubesc pe Oana, măria-ta! 

ŞTEFAN: Cum?... N-am auzit... O! ho! ho!!... Cu 
bătrâneţile... Da, Oana e fată bună şi frumoasă şi cuminte.. 
Piciorul meu ştie, şi Dumnezeu, şi eu. Săracă şi fără părinţi... 
tu ştii... Dumnezeu n-a aflat... Şi eu mă îndoiesc... Tu mi-o 
peţeşti mie ca p-un copil... Şi e copil, mititica... Biiine... Dar 
ei... i-ai spus? 

PETRU RAREŞ: Da, măria-ta. 

ŞTEFAN: Şi? 

PETRU RAREŞ: Că mă Deate ca p-un frate, dar că nu 
simte nimic... C-aş fi boier, şi ea.. 








1 Nu, prealuminate, aici (i.). 


44 


ŞTEFAN: Aș, aş, aş! (Doamna intră pe uşa din stânga.) 
Doamnă... Ce frumos eşti îmbrăcată... Rareş tocmai îmi pov- 
estea că iubeşte... Pe cine, mă? 

PETRU RAREŞ: Pe Oana... 

DOAMNA MARIA: Pe Oana?... Dar e un copil... Şi săracă... 

i... 

ŞTEFAN: Un copil... Nici tu nu erai mai mare... |, 

DOAMNA MARIA (speriată): Ştefane! Măria-ta! (il trage 
d-o mână.) 

ŞTEFAN (îi face semn de înţelegere): Nu-ţi zisei d-asta, ci 
d-astălaltă. Asta mă doare... Eu nu mă opui... Aş vrea să văd 
pe Oana alături de tine, s-o îngrijeşti, s-o aperi, să aibă şi ea 
acelaşi nume ca tine. Când o zice cineva Oana să se gân- 
dească la Petru şi mai sus... Rareş, dar şi tu eşti un copil. 
Abia să fi împlinit douăzeci şi unu de ani. Fi, tu ştii din cine 
te-ai născut... şi eu... la unul din caii mei, care ţi-o plăcea, 
fie şi pe Voitiş... 

DOAMNA MARIA: Voitiş? 

ŞTEFAN: Ştiu... Să nu încaleci pe Voitiş, ci să iei alt cal 
care să te ducă ca vântul pe faţa pământului. Să nu ocoleşti 
nici deal, nici vale, nici munte, nici iaz, nici codri... până în 
Hârlău. Şi să-i spui Rareşoaiei aşa: “Mamă, mie mi-a venit 
ceasul, vreau să mă însor, şi mireasa mea e bună, frumoasă, 
fără părinţi, este Oana de la curtea Mariei a bietului domn 
al Moldovei”. Şi ce-o chizbui ea să vii să-mi spui... Că de- 
spre mine, vă blagoslovesc p-amândoi! 

PETRU RAREŞ: Zbor... 

ŞTEFAN: Să te văd... (Rareş dă să iasă repede şi se încurcă.) 
Nu p-acolo, Rareş, că n-o să ieşi prin zid! (Rareș iese în fugă.) 
Patima, Mario. Şst copil mi-aduce aminte vremile vechi, Îiii... 
Nimic... trecător... Rău am făcut... l-am crescut în neştiinţă... 
Va afla tot... Săracul Petru... Să-l privim când pleacă... (Se 
duc la fereastra din dreapta.) 

DOAMNA MARIA: Să-l privim... 

ŞTEFAN: Da, a luat pe Dereş*... Pune şeaua... Strânge 
chinga să crape calul... Sus... (S-aude un tropot de cal.) De 
când sunt n-am văzut un călăreț care să-nghită depărtările... 

Mă... multă sănătate Răreşoaii... O! iartă-mă, doamnă... O 
biată bătrână, bătrână... Pe după deal... la vale... ca o 
mogâldeaţă... Abia se mai vede... Nu se mai vede!... Oh! 
sângele Muşatinilor n-are astâmpăr, fierbe, năvăleşte ca hai- 
turile de la munte!... Mario, o să vie boierii... Să ne-mbrăcăm 
de sărbătoare. Bogdan nu vrea. Opinteli zadarnice. lo, Ştefan 
voievod, vreau! 

DOAMNA MARIA: Să zic nu, m-aş uni cu duşmanii ţării 
împotriva copilului meu, să zic da, aş ţine cu copilul împo- 
triva tatălui. Se năruie un tron din slava lui trecută şi un 
altul se ridică în strălucirea lui viitoare. Plâng pe unul, bine- 
cuvântez pe celălalt. Intre aste două măriri inima mea de 
femeie nu găseşte mângâiere! 

ŞTEFAN: Ştefan a trăit, Bogdan începe! (es.) 


SCENA V 
Stolnicul DRĂGAN şi jitnicerul STAVĂR intră prin dreapta. 


STOLNICUL DRAGAN: Văzuşi pe paharnicul Ulea? 

JITNICERUL STAVAR: Da, acum chiar. 

STOLNICUL DRAGAN: Tot aşa? 

JITNICERUL STAVĂR: Şi mai dârij. 

STOLNICUL DRAGAN: A vorbit cu... 

JITNICERUL STAVAR: Da, cu cinci boieri mari, afară de 
cei doi din Sfatul domnesc. 

STOLNICUL DRAGAN: Ei, ce e? 

JITNICERUL STAVĂR: Strună... Şi Ştefan din ce în ce mai 
rău... 

STOLNICUL DRAGAN: Aşa se zice. 

JITNICERUL STAVAR: Vor să-l arză. 

STOLNICUL DRAGAN: S-a mai vorbit ş-alt” dată, dar cum 
e el, ba azi, ba mâine, cu judecăţile, cu războaiele, cu trimeşii 
de la unguri, de la ţarul Ivan, de la leşi, de la Mengli-Ghirai, 
de la turci, de la munteni, a dat zi după zi, an după an, până 
l-a prididit boala. 

JITNICERUL STAVĂR: Poi de l-o arde, cum e el de bolnav 
şi de bătrân... A 

STOLNICUL DRAGAN: Și de slab... 

JITNICERUL STAVAR: S-a dus Ştefan... 

STOLNICUL DRAGAN: Vecinica lui pomenire... 


JITNICERUL STAVAR: Dumnezeu să-l ierte... 
STOLNICUL DRAGAN: A fost bun... nu zic... 
JITNICERUL STAVAR: Şi drept... 


STOLNICUL DRAGAN: Cu ţara, da... 
JITNICERUL STAVAR: Pe noi ne-a cam scurtat.. 
STOLNICUL DRAGAN: Boier, răzăş, ţăran supus, era to- 

tuna în faţa lui... 

JITNICERUL STAVĂR: Moşiile le împărțea numai la 
ostaşi... 

STOLNICUL DRĂGAN: Din supuşi îi făcea răzăşi, din 
răzăşi boieri sadea. 

JITNICERUL STAVĂR: Ce era boerul de sfat, Cosma Şerpe? 
Nimic. Un răzăş. După Bătălia de la Cosmin, îl boieri, ş- 
acum e în divanul ţării... 

STOLNICUL DRĂGAN: Şi cu munteanca ceea.. 

IEC ERUIE STAVĂR: Jupânesele noastre, rar poftite la 
caste 

STOLNICUL DRĂGAN: Că de doi ani, de când l-a întețit 
boala, de loc... 

JÎNICERUL STAVĂR: Ca o călugăriţă... cu fetele, toată 
ziulica 

STOLNICUL DRĂGAN: De Rareş... ce zici? 

JITNICERUL STAVĂR: Harnic flăcău... Bun de războaie... 
Portarul Arbore ştie multe... 

STOLNICUL DRĂGAN: He! ba vezi că nu... Cu el a petre- 
cut Ştefan în Hârlău... nu cu mine.. 

JITNICERUL STAVĂR: La frumoasa pescăriţă... 

STOLNICUL DRĂGAN: Păi Rareş... 

JITNICERUL SIAVAR: Aşa se zice... 

STOLNICUL DRAGAN: Arbore ştie bine... La naştere l-ar 
fi înfierat... _ 

JITNICERUL STAVAR: E! 

STOLNICUL DRAGAN: ...pe spata dreaptă c-un cerc. 

JITNICERUL STAVĂR: Rareş o fi ştiind? 

STOLNICUL DRĂGAN: Nu se află. 

JITNICERUL STAVAR: Rareş plecă mai adineauri... Unde- 
o fi plecat? Ă 

STOLNICUL DRAGAN: Se ducea p-un dereş de nu i se 
vedeau picioarele... Unde? Nu ştiu... Ulea vine? 

JITNICERUL STAVAR: Nu crez, poate da, poate nu. Mi-a 
zis să ne uităm bine la Ştefan, că ci e cam bolnav... 

STOLNICUL DRAGAN: Hi! 

JITNICERUL STAVAR: Ai auzit c-ast-noapte o bufniţă a 
ţipat toată noaptea _pe castel? 

STOLNICUL DRAGAN: Nu. 

JITNICERUL STAVAR: Buha... ţipă, ţipă până despre 
ziuă... Când să zboare, o mâţă neagră haţ, ş-o mâncă. Mâţa 
se spăla pe bot. Un vultur căzu săgeată şi înhăţă pe mâţă. 
Pe vultur îl săgetă un curtean, şi alergând după vultur, curte- 
anul căzu într-o prăpastie... 

STOLNICUL DRAGAN: Ce-o mai fi ş-asta? 

JITNICERUL STAVAR: Şi azi-dimineaţă o vacă, din vitele 
domneşti, a sângerat îm şistar, pe când o mulgea... 

STOLNICUL DRAGAN: Ciudat! 

Jitnicerul Stavăr: Luna s-a arătat c-un cearcăn roşu; câinii 
au urlat; o femeie a născut un copil cu picioarele de ied... 

STOLNICUL DRAGAN: Urâte semne! 

JITNICERUL STAVAR: Ş-acum priveşte... (Se uită pe fere- 
astra din dreapta.) | 

STOLNICUL DRAGAN: Acuşica era senin, fără pic de nori, 
şi deodată se bolovăniră nori negri cum e catranul, că se- 
ntunecă ca noaptea... Şi colo, departe, departe, de unde 
izvorăşte Suceava, cerul e roşu parc-ar arde o cetate. 

JITNICERUL STIAVAR: Priveşte... Vezi tu un nor... ca un 
balaur? Cu cap, cu gura căscată, cu aripile întinse... cum se 
repede să înghiţă p-un moşneag cu plete lungi... Vezi? Aci... 
aci... ha... haiti... S-a topit moşneagul... Cine vine? 











! Dere= — cal cu plrul ro=u amestecat cu alb. 

SCENA VI 


Cei de sus. Hatmanul LUCA ARBORE, postelnicul TOADER, 
vornicul JURJ, pârcălabii COSTEA, DRAGOŞ, 
ŞANDRU şi ALEXA vin din dreapta. 


HATMANUL ARBORE: Bună ziua, frate Drăgan, bună ziua, 
Stavăr. 

STOLNICUL DRAGAN: Bună să-ţi fie inima! 

JITNICERUL STAVĂR: Ca totdeauna... 

POSTELNICUL TOADER (se uită pe fereastră): Bună, bună 
şi nu prea bună... 

PARCALABUL COSTEA: Ce? Inima lui Arbore? 

POSTELNICUL TOADER: Aş... ziua de azi... Se zice că 
ziua bună se cunoaşte de dimineaţă... Până mai adineaurea 
senin, şi deodată s-a întunecat că abia se mai vede... 

PÂRCĂLABUL DRAGOŞ: Era să plec la Neamţu... M-ar fi 
murat ca p-un câine.. 

PÂRCĂLABUL ŞANDRU: Înhămase la olac!, când mă ves- 
ti Moghilă... 

VORNICUL JURJ: Ce sărbătoare să fie azi? 

HATMANUL ARBORE: Nici una. 

VORNICUL JUR.J: Moghilă mi-a zis să mă îmbrac ca de 
sărbătoare. 

PARCALABUL ALEXA: Şi mie.. 

STOLNICUL DRĂGAN: Şi mie. 

PÂRCĂLABUL ŞANDRU: Şi mie.. 

HATMANUL ARBORE: Cine ştie ce vrea domnul, ţie-l 
Dumnezeu să-l ţie... 

POSTELNICUL TOADER: Că mult e bun... 

PARCAĂLABUL DRAGOŞ: Şi viteaz... 

PARCALABUL ŞANDRU: Şi nepărtinitor... 

PARCALABUL DRAGOŞ: Şi darnic... 

VORNICUL JURJ: Ce e al lui e-al ţării... Ce e-al ţării e-a 
lui Dumnezeu! 

POSTELNICUL TOADER: Drepte ş-a făcut cărările lui... Şi 
bolnav, că mai bine aş fi fost eu... 

BATRANUL ARBORE (imitând pe Ştefan): “Nimic... Mar- 
io... ce tresari”... Mijtitelul! 

STOLNICUL DRĂGAN: Că parcă n-ar mai fi el... 

HATMANUL ARBORE: Cum n-ar mai fi el? Dar cine vrei 
să fie? Cine-ar răbda cum rabdă el? Cine nu s-ar odihni în 
locul lui? Şi cine n-ar umplea lumea cu vaietele? S-a plâns 
cuiva, Drăgane? |, 

STOLNICUL DRAGAN: O vorbă, hatmane. 

HATMANUL ARBORE: O vorbă neghioabă! 

STOLNICUL DRAGAN: Fie... 

HATMANUL ARBORE: N-ar mai fi fost! 

POSTELNICUL TOADER: Pace, fraţilor! 


SCENA VII 
Cei de sus. Clucerul MOGHILĂ intră, răsuflând repede, prin dreapta. 


CLUCERUL MOGHILA: Ei, asta nu înţeleg! Să mă tai şi să 
mă presari cu sare pe crestături, şi tot nu înţeleg! 

POSTELNICUL TOADER: Ce, Moghilă, ce nu înţelegi? 

CLUCERUL MOGHILA: Da” d-ta, că eşti tobă de învăţătură, 
înţelegi? 

POSTELNICUL TOADER: Ce, mă omule, ce să-nţeleg? 

CLUCERUL MOGHILA: Ai dreptate, că nu e de tal su 
Mă duc la el. Se plimbă prin casă. Cum mă văzu, zbughea în 
pat. Şi “aoleo, păcatele mele... ce am...ce am...” lacă 
nunţeleg, şi pace! 

(Toţi boierii se uită cruciş la Moghilă.) 
POSTELNICUL TOADER (surâzând): Păi nici eu nu înţeleg. 
CLUCERUL MOGHILA: Nu spui eu? 

POSTELNICUL TOADER: Moghilă, vino-ţi în fire! Ce-ai 
spus? Cine a zis, ş-a făcut, ş-a dres? 

CLUCERUL MOGHILĂ: Nu vă spusei?... Adevărat... Capul 
meu ăl zăpăcit. Paharnicul Ulea, frate... 

MAI MUIŞI: Paharnicul Ulea? 

CLUCERUL MOGHILA: Spus din fir-a-păr... Cum ŞI-de- 
sus vrea... El aş... “ce am... ce am”... Dar mort d-ai fi, şi la 
aşa poruncă ar trebui să te scoli şi să umbli ca-n ziua d- 
apoi... 

HATMANUL ARBORE: Sââât! 


SCENA VIII 


ŞTEFAN intră la braţul DOAMNEI MARIA, îmbrăcat în zale de argint 
c-o mantie de postav roşu blănită cu cacom.* Galben la faţă şi 
cu cearcăne la ochi. Şchioapătă. Doftorul IERONIMO DA CESENA, 
doftorul KLINGENSPORN, doftorul ŞMIL. Vin pe uşa din stânga. 


ŞTEFAN: Sunt între două săbii... Doamna, ş-asta... Amân- 
două m-au slujit cu credinţă... P-ramândouă mi-am pus 
nădejdea. (Schimburi de-nchinăciuni.) Vedeţi cum mă spr- 
ijin... Ş-amândouă mă ţin... Una d-ar fi ceva mai slabă, m-aş 
prăvăli de pe scaunul Moldovei drept la Mânăstirea Putnei, 
in rândul strămoşilor... O! lasă, Şmil, n-ai grije... (Se uită 
printre boieri.) Voi fi al vostru... (Caută cu ochii.) Da... Şmil, 
da... Ai zis ceva? 

DOFTORUL ŞMIL: Eu? Nu, măria-ta. 

ŞTEFAN: Parcă vedeam bine... (Se freacă la ochi. Către un 
curtean.) Să vie boierii. Intre ei nu era. Drăgan, mai încoa, 
Stavăr, mai aproape... (Caută cu ochii.) Paharnicul Ulea n-a 
venit? Moghilă... (Boierii se uită încurcaţi.) 

CLUCERUL MOGHILă: Aici, măria-ta. 

ŞTEFAN: N-ai fost?..., 

CLUCERUL MOGHILA: Fost, măria-ta... 

ŞTEFAN: A plecat... Ţi-am spus să te duci îndată... 

CLUCERUL MOGHILA: Indată... măria-ta... 

ŞTEFAN: Nu l-ai găsiț? 

CLUCERUL MOGHILA: Găsit, măria-ta... E cam bolnav... 

ŞTEFAN: Ce?... E bolnavior, bietul paharnic... Gine să-mi 
guste vinul de Cotnar...? Il doare capul... Oh-ho!... Il doare... 
Îl doare... Şi ce-l doare? 

CLUCERUL MOGHILA: Ce că-l ia cu frig, că-l ia cu călduri 
şi stă ghemujt în pat... 

ŞTEFAN: Il doare capul!... 

CLUCERUL MOGHILA: De cap nu mi-a vorbit, măria-ta. 

ŞTEFAN: [Il doare capul! La cap e stricăciunea... Nu e la 
locul lui... Hatmane Arbore, să vie şi ostașii... Nimic, 
doamnă... Ce fulgere... Ca afară... Moghilă! 

CLUCERUL MOGHILA: Ascult, doamne. 

ŞTEFAN: Ascultă, până mai ai când... Du-te la paharnicul 
Ulea... Şade lângă castel... Cine mă iubeşte e-aproape de 
mine... Nu e aşa, stolnice Drăgan? 

STOLNICUL DRAGAN: Da, măria-ta. 

ŞTEFAN: Du-te de-i spune că eu şi jitnicerul Stavăr dorim 
LA vedem... Nu doreşti, Stavăr?... (Boierii să uită unii la 
alţii.) i 

JITNICERUL STAVAR: Cum zici, măria-ta. 

ŞTEFAN: Dar tu cum zici?... (Lui Moghilă.) Că e rău să 
uie pe Drăgan şi pe Stavăr împotrivă cu vorba lor şi vor- 
ele lor împotrivă cu ei înşişi... (Joc de priviri între boieri.) 

Că Ştefan n-ar sta la îndoială de ceea ce ar trebui să hotărască 
dacă sufletul lui ar vrea... 

CLUCERUL MOGHILA: Preaslăvite doamne... 

ŞTEFAN: N-ai înţeles? 

CLUCERUL MOGHILA: Iaca sabia... taie-mă, omoară-mă... 

ŞTEFAN: Aşa de curat? (Jocul privirilor se înteţeşte.) Ni- 
meni din voi n-a... Cum să pricepeţi ceea ce nu e de pri- 
ceput? După patruzeci şi şapte de ani de domnie... A! Si- 
gnore, să mă reazim de braţul tău... Moghilă... 

CLUCERUL MOGHILA (tresărind): Aci, doamne! 

ŞTEFAN: Ce strigi aşa de tare?... Du-te şi-i spune să vie 
până să nu viu eu!... (Moghilă se duce repede. Din partea 
dreaptă intră Sfatul ţării, se închină şi s-aşează în jețuri.) Ce 
de judecăţi am vânturat împreună... (Intră ostaşi prin partea 
stângă din fund.) Ce de bătălii... (La sfetnici.) Senini şi fără 
interes... (La ostaşi.) Cu patimă şi cu interes... Şi toate cu 


! Olac — carul | de po=tl. 

aceeaşi ţintă... Signore, treci de partea astălaltă... (Intră pa- 
harnicul Ulea şi clucerul Moghilă prin dreapta.) A! Pahar- 
nice... scumpa dumneavoastră sănătate... 

PAHARNICUL ULEA: Abia mă ţin picioarele... 

ŞTEFAN: Schimbă-le cu ale mele... Fii, mă omule, tânăr, 
voinic, ca un brad, fii ca mine... Ei, oleacă suflarea... oleacă 
pilule oleacă de căldură... oleacă încheieturile... dar înco- 
0... aproape nimic... (Încearcă sabia.) Nu vrea să iasă... Nu 
vreau să vrea să iasă... Şi de ce-aş vrea? (Către Ulea.) Să 
spui feciorului tău să nu stea cu capul în jos... Signore, mută- 
te în partea astălaltă... (Bogdan vine din fund trist, îmbrăcat 
în zale de sus până jos, cu mai mulţi ostaşi.) Pe cine zăresc? 
Pe tine te mai aşteptam... (Ştefan se suie în jeţul cu stemă din 
dreapta tronului. Bogdan dă să-i sărute mâna. Ştefan îl 
opreşte.) Prea e caldă şi năduşită... Aşteaptă să se răcească... 

Către doamnă şi Boidan.) Ce tresăriţi?... Da, văz o doamnă 
care se plimbă pe lângă castel... 

DOAMNA MARIA (îndurerată): Nu e nimeni, măria-ta! 

ŞTEFAN: Nimeni... (Doftorul Şmil se pleacă la urechea dom- 
nului. li şopteşte ceva.) N-ai grije... Voi fi al tău sau al doam- 
nei... 

DOFTORUL ŞMIL: Al doamnei?... Al doamnei Maria, 
măria-ta... 

ŞTEFAN (se ridică din jeţ): Maria şi Moldova e totuna... 
Ostaşi, boieri, curteni, v-am adunat aci să staţi mărturie după 
ce n-oi mai fi. Sunt patruzeci şi şapte de ani... mulţi şi puţini... 
de când Moldova îmi ieşi înainte cu mitropolit, episcopi, egu- 
meni, boierii răzăşi şi ţărani, în Câmpul de la Direptate, şi 
cum vru Moldova aşa vrusei şi eu. Că vru ea un domn drept, 
şi n-am despuiat pe unii ca să îmbogăţesc be alţii... că vru ea 
un domn treaz, şi-am vegheat ca să-şi odihnească sufletul ei 

ostenit... că vru ea ca numele ei să-l ştie şi să-l cinstească cu 
toţii, şi numele ei trecu graniţa, de la Catia până la Roma, ca 
o minune a Domnului nostru Isus Cristos... 

HATMANUL ARBORE: Numele tău, măria-ta! 

TOŢI: Aşa e! 

TEFAN: Nu... nu!... Eu am fost biruit la Războieni şi la 
Chilia, Moldova a biruit pretutindenea! Am fost norocul, a 
fost tăria!... Sunt bătrân... (Se întoarce şi priveşte grupul unde 
stau paharnicul Ulea, stolnicul Drăgan şi Jitnicerul Stavăr.) 

MULȚIMEA: Nu! nu! 

ŞTEFAN: Oh! pădure tânără!... Unde sunt moşii voştri? 
Presăraţi... la Orbic, la Chilia, la Baia, la Lipnic, la Soci, pe 
Teleajen, la Racova, la Războieni... Unde sunt părinţii voştri? 
La Cetatea-Albă, la Cătlăbugi, la Scheia, la Cosmin, la 
Lenţeşti... Unde sunt... bătrânul Manuil şi Goian, şi Ştibor, 
şi Cânde, şi Dobrul, şi Juga, şi Gangur, şi Gotcă, şi Mihai 
Spătarul, şi Ilea Huru comisul, şi Dajbog pârcălabul, şi Oană, 
şi Gherman, şi fiara paloşului... Boldur?... Pământ!... Şi pe 
oasele lor s-a aşezat şi stă tot pământul Moldovei ca pe 
umerii unor uriaşi! (Se opreşte ostenit.) Suflarea... 
Bătrâneţea... (Săgetează cu privirile grupul lui Ulea.) C-am 
cercat să unesc Apusul într-un gând, că zic că sunt creştini, 
şi trimeşii mei au bătut din poartă în poartă, rugându-se 
mai mult pentru ei ca pentru noi, să lase războaiele de zaviste 
şi să se ridice împotriva primejdiei obşteşti a creştinătăţii... 
Le trebuia un om?... Era... A fost... Acum e bolnav... Văzând 
că rămâi cu făgăduielile, am căutat să unesc Răsăritul. (Fulg- 
eră, plouă repede.) Ş-am trimes la unguri, la leşi, la litvani, 
la ruşi, la tătari... Au făcut cărări bătând drumurile pustii 
oamenii mei, şi degeaba. Invoieli cu peceţi-n calapoade, 
iscălituri fudule... Şi praful s-a ales de învoieli. Vladislav, un 

molâu, un întristat; Alexandru, un fudul, un iagelon, o slugă 
a popii de la Roma; Ivan, un năuc, căzut în copilărie... (Un 
tunet urmat imediat de un trăsnet.) Când voi fi în faţa lui, 
voi îndrăzni să-i zic: “Doamne, tu singur ştii ce-a fost pe 
inima mea, că-n tine am crezut, că nici o deşărtăciune nu s- 
a lipit de sufletul meu, că am stat zid neclintit în faţa 
păgânilor... Dar toţi m-au părăsit... Doamne, osândeşte-mă 
după păcatele mele, ci nu mă osândi de pacea cu turcii spre 
mântuirea sărmanului meu popor!” (Fulgere şi tunete.) 
Bogdane, turcii sunt mai credincioşi ca creştinii cuvântului 
dat... Ţineţi minte cuvintele lui Ştefan, care v-a fost baci 
până la adânci bătrâneţe... că Moldova n-a fost a strămoşilor 
mei, n-a fost a mea şi nu e a voastră, ci a urmaşilor voştri ş- 
a urmaşilor urmaşilor voştri în veacul vecilor... Ah!... Nimic... 
Bătrân, bolnav şi neputincios... Mantia asta e prea grea... S- 
o poarte altcineva mai tânăr... (Mişcare în mulţime. Mirare.) 
Bogdane!... (I-o pune pe umeri.) Şi voi, mărturie a ceea ce aţi 
văzut, spuneţi ţării (tunetele se înteţesc) că voinţa mea e să 
se ungă Bogdan de când sunt în viaţă... Că voinţa mea ş-a ei 
a fost pururea una... (Capetele boierilor se pleacă în semn de 
ascultare.) Signore, dă-mi mâna. (Ştefan trage pe Bogdan spre 
tronul Moldovei.) Bogdane... vino... suie-te... aşează-te... pune 
coroana... Bine... (Ingenunche.) Doamne, binecuvântează... 
(Dă să-i sărute mâna.) Ah!... (Se rostogoleşte de pe treptele 
tronului în brațele Mariei ş-a doftorului Cesena.) 

MARIA: Ştefane! 

DOFTORUL ŞMIL: Altfel nu s-ar fi putut. 

HATMANUL ARBORE; A murit? 

CLUCERUL MOGHILA: Cine să moară? Soarele nostru n- 
a apus încă! 


! Cacom — hermin[. 

ACTUL IV 


O cameră a castelului. În fund, un pat de stejar cu perdele de in. 
Perdelele acoperă patul. Lângă pat, o piele de urs şi două de lup. O 
masă. Pe masă, felurite doftorii şi paharul de alabastru. In fundul patu- 
lui Domnul nostru Isus Christos pe cruce. O uşă de paraclis. Un iconos- 
tas. În stânga, o uşă cu trei trepte şi o fereastră care se deschide în 
curtea castelului. Intrare în dreapta. Se crapă de ziuă. La început s-aud 
păsările cântând. Un scaun cu stema Moldovei în planul întâi. 


SCENAI 
DOAMNA MARIA, IRINA, REVECA, OANA. 


IRINA: Culcă-te, frumoasă doamnă, n-ai închis ochii toată 
noaptea... 

REVECA: Măcar un ceas, doamnă. 

DOAMNA MARIA: Să-l fi văzut, o! Irino! Cu ce foc vor- 
bea ascunzându-şi durerile... părea un sfânt!... Câ câtă 
lepădare de sine şi-a scos mantia domnească şi-a pus-o pe 
umerii lui Bogdan... A târât pe Bogdan pe tron, a înge- 
nuncheat, a dat să-i sărute mâna... şi s-a rostogolit... o!... 

IRINA: Osteneala, măria-ta. 

REVECA: De când se-ntoarse din pustia de Pocuția... 

DOAMNA MARIA: Sât... Să nu te auză că vorbeşti aşa. 

OANA (se duce în vârful picioarelor la pat): Doarme dom- 
nul, doarme. 

IRINA: E zobit de osteneală. 

REVECA: A adormit? Se face bine. 

DOAMNA MARIA: Să te-auză Maica Domnului! (S-aude 
gemând. Doamna Maria se duce binişor la pat.) 

OANA: Doarme? 

DOAMNA MARIA: Doarme, bogdaproste! 

IRINA: Odihnă sufletului fără odihnă! 

DOAMNA MARIA: De două nopţi n-a dormit aşa de liniştit. 
Cum ațipea, lega vorbe fără şir cu unele gânduri întunecate... 
“A! paharnice, vrei ipitropie la scaunul Moldovei”... Şi ieri, 
ee vremea cu ochii la paharnicul Ulea... O fi ceva... Ce să 
ie?... 


56 


REVECA: Nu e nimica... 

IRINA: Ca omul bolnav... 

DOAMNA MARIA (se duce la fereastră): Şi ce bucurie!... 
Păsările au început cu limbuţia lor... Cucul s-aude cântând... 
Soarele răsare aurind munţii... Cerul senin... Şi Ştefan zace... 
Ce nepăsare! (Plânge năbuşit). 

IRINA: Culcă-te, frumoasă doamnă! 

REVECA: Ei, da, da... i 

DOAMNA MARIA: Fie... În odaia d-alături... Rămâi tu, 
Oană... Cum s-o scula să-mi dai de veste... Auzi? 

OANA: Da, doamnă. 

DOAMNA MARIA: Mititica, cum se cunoaşte că n-a dor- 
mit... (es pe uşa din dreapta). 


SCENA II 
OANA, ŞTEFAN, într-un vestmânt de borangic. 


OANA: Dă-i, Doamne, somn dulce şi mai dulce, ca la un 
copil de ţâţă scăldat şi primenit!... Ce zile posomorâte şi ce 
nopţi lungi... Toată nopticica m-am rugat... Să vedem ce 
face... (Se duce binişor la pat şi desface perdelile.) A!... 

ŞTEFAN: Ce, te-ai speriat, Oană?... Dă perdelile într-o 
parte... 

OANA: Credeam că dormi, doamne, credeam că dormi... 

ŞTEFAN: Vino-ncoa... Aşaaa... (Oana îngenunche lângă 
pat.) Aşaaa... 

OANA: Credeam că dormi... 

ŞTEFAN: Dormii, s-am să dorm, ş-am să dorm... Doam- 
na? 

OANA: Acum ieși. Nu crez să-şi fi scos haina... (Se scoală.) 
Mi-a zis s-o vestesc. 

ŞTEFAN: Lasă, Oană, pe biata doamnă să se întinză ole- 
acă... Pe doftori până i-am făcut să iasă... În curând au de 
lucru... Oană, ţie nu-ţi place să vorbeşti cu mine? 

OANA: Stăpâne... 

ŞTEFAN: Nu, băbătie, nu aşa... Aci... da... 

OANA: Cum vrei, măria-ta... 

ŞTEFAN: Vreau să vorbim... mult... mult... 

OANA: Cum vrea măria-ta, aşa vreau şi eu... Voința măriei- 
tale nu-mi dă pas să voiesc altfel... Şi mi-e aşa de drag! 

ŞTEFAN: Ce ţi-e aşa de drag? 

OANA: Când simţ că-ţi fac plăcere... când îmi zici cum 


ŞTEFAN: Băbătie?... Ohl... nimic... 
- Ah! 


TEFAN: Ce?... Boala mea?... Nu, n-am să mai bolesc 
multă vreme... 

OANA: De ce? 

ŞTEFAN: Cum de ce?... Nu vrei să-mi treacă?... 

OANA: O! ba da!... Dar măria-ta ai zis tocmai de la lin- 
gurea... “n-am să mai bolesc multă vreme...” că... (Oana se 
şterge la ochi.) 

ŞTEFAN: Mie nu-mi plac... 

OANA: Nici mie... lacă aşa, ca o proastă... 

ŞTEFAN: [... î... Să te sărut... 

OANA: Aş vrea... 

ŞTEFAN: Ce? 

OANA: Să te faci la loc, să-ncalici pe Voitiş... 

ŞTEFAN: Da, da, pe Voitiş... 

OANA: Şi să te duci, să te duci, şi să te-ntorci iarăşi biruitor 
ca totdeauna... 

ŞTEFAN: Să mă duc, să mă duc şi să mă-ntorc iar pe Voi- 
tiş 




















OANA: Iar... În fiece zi de la Dumnezeu, noi, fetele, vor- 
Vu CE biruinţele măriei-tale, parcă am spune nişte basme 
vechi... 
ŞTEFAN: Da, da... Mâna şi piciorul ăsta blestemat... 
OANA: Nu zice aşa, măria-ta... De multe ori mă gândesc 
că de ce nu fusei eu un băiat... Nu m-aş fi dezlipit de măria- 
ta... P-un cal ca un zmeu... c-un paloş ca o limbă de foc... Şi 
mi-ai fi zis: “Ioane... vezi bulucul! cela? Să nu mai fie!” Şi 
unde m-aş fi săltat în scări, şi m-aş fi făcut nevăzut, şi m-aş 
fi întors năduşală şi sânge, şi aş fi zis: “Nu mai sunt, măria- 
ta!”... Ba uneori visez... Dacă... 

ŞTEFAN: Oană, ce suflet e-n tine! 

OANA: Se vede că tata — cine-o fi fost — a fost ostaş. 

ŞTEFAN (se scoală într-o rână): Da... şi ce ostaş! 

OANA: L-ai cunoscut? 

ŞTEFAN: Fireşte!... Era un om... de măsura mea... Cu 
mustăţi aduse... tocmai ca mine... Cu părul alb... Asta... nu... 
cu părul cărunt şi-l purta lunguleţ... ca şi mine... 

OANA: Bietul tata! Şi cum a murit? 

ŞTEFAN: Rănit la picior... ca şi mine... Ce fulgere... 

OANA: Nu fulgeră, măria-ta... 

ȘTEFAN: Ca şi mine... Dă-mi un pahar cu apă... 

OANA: Mă duc s-aduc proaspătă de la izvor... (Iese prin 
stânga). 

SE: Şstor copii nu le-am spus... păcat!... Şi mi-e aşa 
de dragă ca ochii din cap... [... Şi poate să mă duc călare pe 
Voitiş... E sângele meu în ea... Să-i mărturisesc barim ca-n 
yis, până mai e vreme... (Se aude Oana suind repede scările.) 
În inima mea, ca o dulce moleşeală... (Oana vine c-un urcior 
de argint. Ia paharul de alabastru şi toarnă de sus). 

OANA: Ce rece şi limpede e! 

ŞTEFAN: Limpede ca privirile tale, ca sufletul tău, ca vor- 
bele tale... numai că privirile, sufletul şi vorbele tale sunt 
calde ca lumina soarelui de dimineaţă... 

OANA: O! măria-ta! 

ŞTEFAN: Paharul!... 

OANA: Dar nu bea repede... e prea rece... 

ŞTEFAN: Nu... (Ştefan bea şi începe să caşte.) Mi-e somn... 
Imi cad pleoapele... Oană... (Oana vrea să tragă perdelele.) 
Nu... parcă aş fi un osândit... Doftorii se vede vă mi-au dat 
un aromitor... Du-te la fereastră, Oană... (Cască.) Deschide 
fereastra... Aerul bun, dimineaţa... Soarbe-l pe gură... Răsuflă 
bine... (Cască, se ue că adoarme, apoi începe să vorbească ca- 
n vis, rar şi cu glasul schimbat.) O!... Ce?... Nu vreau... 

OANA (sare de la geamuri): Măria-ta! 

IRENE „„„Pe valea unde se-ntinde umbra norilor ca un 
oghial... 
Ș OANA: A adormit? Aşa de repede? Ca un copil la sânul 
mă-sei... Visează... 

ŞTEFAN: ...Zidăria cenuşie... Departe... Castelul meu din 
Hârlău... 

OANA: L-am turburat cu vorba mea, ca o seacă... Ce să 
fac? Îl iubesc aşa de mult... Aş vrea să fiu pielea de urs pe 
care calcă, vesmintele cu care se-mbracă, sabia de care nu se 
desparte... 

ŞTEFAN: ...E de mult... Nu... Răreşoaia... cânta de te 
slăvea cântece bătrâneşti... Tot am uitat... Peste câteva luni 
născu o fată... Da... eu... Ştefan... tatăl bun al ei... 

OANA: De multe ori visezi ce cu gândul n-ai gândi. 

Ştefan: ...L.a doi ani o iau ş-o aduc la curte... Mărturisesc 
doamnei... Cum e ea bună... o creşte ş-o îngrigeşte ca pe 
copilul ei... 

OANA: Ce Dumnezeu! (Să uită lung la Ştefan). Răsuflarea 
grea... Doarme... 

ŞTEFAN: ...N-a înţeles... De unde?... Se face mare... Ochii 
verzi, părul rotunjit pe spate şi galben ca spicul copt... 
Oana!... A 

OANA: Poruncă, măria-ta! O! cum mi se bătu inima! Imi 
vine să-l deştept. Mâinile mi s-ar topi ca ceara... In vis multe 
spune omul... 

ŞTEFAN: ...Mângâierea mea... Rodul meu din urmă... Visul 
meu... Căci nu i-am spus... Poate să mor... 

OANA (se închină): Ferească Maica Domnului de jaful 
tătarilor şi de moartea voievodului nostru! 

ŞTEFAN: ...Pe umărul stâng are un luceafăr... semn că 
este ea... 

OANA: Doamne!... Doarme... Visul lui mă arde... Mâna 
dreaptă îmi furnică... Ochii verzi, părul rotunjit, doi ani, 
creşte la castel, nu i-am spus... E vis?... N-am voinţă... Şi-n 
vis vorba lui e poruncă... Să caut... să mă uit... Ah! rupeţi- 
vă, încheietori, dacă nu vă desfaceţi... Oh! D-aia îl iubeam, 
nu ca roabă, ci ca copil!... (Ş-acoperă ochii şi plânge năbuşit.) 

ŞTEFAN: [... î... î... 

OANA: Ce, măria-ta? 

ŞTEFAN: Ah! ce vis frumos... ş-odată într-unul urât!... 
Cum mi se bate inima... apă... apă... 

OANA: Apă, doamne! Bea apă, să-ţi treacă!, 

ŞTEFAN: Oană, Oană! Vino încoa, aici... (li ia capul în 
mâini, o priveşte țintă şi lung ş-o sărută de mai multe ori, pe 
păr, pe obraji, pe frunte.) Ai înţeles, Oană?... 

OANA: Da, măria-ta! (li curg lacrămile.) 

ȘTEFAN: Nu plânge... 

OANA: Nu plâng... Sunt fericită şi nefericită... Fericită de 
vis, nefricită că suferi aşa de mult... 

UN CURTEAN: Rareş vrea să intre cu d-a sila... l-am spus... 


SCENA III 
ŞTEFAN, OANA şi PETRU RAREŞ, prăfuit şi noroit. 


PETRU RAREŞ (vine din stânga): Doamne! 

i ŞTEFAN: O! Rareş, eşti ca un câine scăpat din jujău... O! 
o! 

PETRU RAREȘ: M-a dus iubirea ca vântul şi m-a întors 
grijea ca gândul. Am trecut râuri iazuri, mocirle, viroage. N- 
am ocolit nici deal, nici vale. Mi-a plesnit calul, am prins 
altul... Al cui o fi? Nu ştiu. Ş-am ajuns. 

ŞTEFAN: Tot? 

PETRU RAREŞ: Tot, măria-ta!... Oană, să mă iubeşti ca p- 
un frate. 

OANA: Cum ţi-am spus, Rareş. 

PETRU RAREŞ: C-a p-un frate bun, din aceeaşi mamă şi 
din acelaşi... 

OANA: Cum? 

PETRU RAREŞ: Din aceeaşi mamă... 

OANA: Da, frate... (Se îmbrățișează.) 

ŞTEFAN: Două ramuri ale aceluiași stejar bătrân! Rareş, 
grozav te aşteptam... Ai! ai!... 

OANA: Ce? 

ŞTEFAN: Nimic... (lui Rareş) Na. Ia cartea asta. Bag-o în 
sân. la seama la pecetie. Pune caii la un olac. Alege unul 
bine ferecat. Şi la drum. Zi şi noapte. Schimbă caii din po- 

pas în popas. Şi să nu te opreşti decât în Țarigrad. Acolo s- 
o dai în mână marelui vizir. Şi să vesteşti tuturora — să nu 
uiţi pe Ştefănel al răposatului Alexandru — că ieri am pus 
pe Bogdan în scaunul Moldovei şi azi, 2 iulie, se strâng gla- 
surile ţării să-l aleagă şi mitropolitul Gheorghe să-l ungă. 

PETRU RAREŞ: Da? 

ŞTEFAN: De ce te uiţi aşa? 

PETRU RAREŞ: Poi... 

ŞTEFAN: Poi? 

PETRU RAREŞ: Măria-ta... 

ŞTEFAN: Nu vezi suflarea mea? Nu simţi încheieturile 
mele?... Cum să le simţi... Ai!... Ai auzit pe Ştefan văietându- 
se vreodată? 

PETRU RAREŞ: Nu, măria-ta... 

ŞTEFAN: L-ai văzut vrodată lungit în pat? 

PETRU RAREŞ: Nu, măria-ta... 

ŞTEFAN: Mi-a venit veleatul... O tărie mai am: să nu-mi 
ascunz sfârşitul... (Oana plânge năbuşit.) Ah! Oană, Oană... 
vino încoa... trăieşte trăieşte moş Ştefan... Rareş, ca vântul! 

PETRU RAREŞ: Ca vântul! 





SCENA IV 
ŞTEFAN, OANA, un PIETRAR. 


UN CURTEAN: Meşterul pietrar... 

ŞTEFAN: Cine?... Să intre... Piatra care s-acopere ce a 
mai rămas din deşărtăciunea omului... 

OANA: Deşertăciunea omului? 

: SERA Deşărt ca merticul cu boabe când ai golit mer- 

ticul... 

OANA (se sileşte ca să-l înțeleagă): Când ai golit merticul? 

ŞTEFAN: N-ar fi totuna... Sunt deşert, dar de deşertăciuni 
niciodată n-am fost plin. 

MEŞTERUL PIETRAR: Doamne, iacă ce-am făcut! (Desfă- 
şură un pergament.) 





! Buluc — ceat| de oameni |narmav. 

ŞTEFAN: Tu? 
MEŞTERUL PIETRAR: Din câte mi-ai spus, măria-ta. 
TEFAN: Slovele prea mari şi prea mic chenarul. 

MEŞTERUL PIETRAR: Să sporesc chenarul. 

ŞTEFAN: Piatra e mărginită de... (Ş-arată.) Dacă sporeşti 
chenarul în măsura slovelor ca să măreşti... (pe furiş de Oana) 
tocmai când... ai!... se micşorează... Să se da dai el ceea 
ce a fost silnic cuprins şi abia așteptată să izbucnească slo- 
bod... el... ai...! dar nu eu... Dacă măreşti piatra, se supără 
cei din dreapta şi cei din stânga... Acu sunt toţi deopot- 
rivă.. 

OANA: Cine se supără? 

ŞTEFAN: Meştere, păstrează măsura. N-am vrut un lucru 
uimitor, ci cumpănit. Nu-ţi dau pe mână sufletul, ci trupul. 
(Meşterul pietrar iese prin stânga.) 

OANA: Trupul? 

| ŞTEFAN: Cum? Să-i dau lui să-mi împodobească suflet- 
ul? 

OANA: Sufletul? Dar ce om ar mai născoci când 
Dumnezeu n-a mai avut ce dărui? 

ŞTEFAN: Taci... Simt ce e durerea... 


SCENA V 
ŞTEFAN, DOAMNA MARIA, îmbrăcată în alb, şi OANA. 


DOAMNA MARIA (vine din dreapta): De mult te-ai deştep- 
tat? M-ai păgubit într-o îj cu ce nu mi-ar da veacurile... 

ŞTEFAN: Care veacuri, buna mea Marie? Ale trecute sau 
ale ce vor veni? Din ale trecute ai ieşit, nu puteai pierde din 
ceea ce n-ai învăţat. Cele viitoare? Care înţelept nu va zice 
cu ecleziasticul: +. sula de ani ca ziua de ieri?” Oană... un 
pahar de apă... „01... Aşa-mi placi, Mario! 

DOAMNA MARIA! Ce te-a durut, măria-ta? 

ŞTEFAN: Pe mine? Tot... Pe mine? Nimic. 

DOAMNA MARIA: Ţi-e cald? 

ŞTEFAN: Nu. 

DOAMNA MARIA: Ţi-e frig? 

ŞTEFAN: Nu. 

DOAMNA MARIA: Cum te simţi? 

ȘTEFAN: Ca doi oameni care ar ieşi din acelaşi om. Unul 
rănit, celălalt mândru. Mi-e milă de cel rănit, mă duc după 
cel mândru... 

SCENA VI 


Cei de sus. Hatmanul ARBORE, postelnicul TOADER vin din stânga. 


HATMANUL ARBORE: Ce mai faci, măria-ta? 

ŞTEFAN: Ce mai face paharnicul Ulea? 

HATMANUL ARBORE: EI? sănătos. 

TEFAN: Adevărat? E mai bolnav ca mine. 

POSTELNICUL TOADER: Mai mult se făcea... 

ŞTEFAN: Ieri? Nu se făcea, se pregătea să facă... Umbla 
încet să nu-l simţă nimenea... Cum vi se pare vorba lui? 

HATMANUL ARBORE: Nu i s-aude glasul. Şopteşte, nu 
vorbeşte. 

ȘTEFAN: Şi ce şopteşte?, 

HATMANUL ARBORE: Nimicuri. 

OANA: Nimicuri? 

ȘTEFAN: Dar ce şopteşte, Oană? 

OANA: Ştiu eu, măria-ta? 

ŞTEFAN: Fireşte că tu nu ştii, cum e firesc să ştie portarul 
Sucevei... 

HATMANUL ARBORE: Ce să ştiu, măria-ta? 

ŞTEFAN: Luaţi seama la Ulea, la Drăgan şi la Stavăr.. 
Bogdan ce face? 

SP OSTELNICUL TOADER: Împotriva voinţei lui, ceea ce i- 
a poruncit măria-ta. Scrise lui Vladislav. 

ŞTEFAN: Eu nu dau porunci domnului meu.. 

DOAMNA MARIA: Dar fiului tău? 














! Oghial — plapum[. 

TEFAN: Până ieri, el asculta, de ieri încoa eu ascult... 
POSTELNICUL TOADER: Au să vie doftorii, măria-ta. 
HATMANUL ARBORE: Şi noi... 

ŞTEFAN: O să s-adune ţara, şi voi slujiţi domnului, nu 
omului, lui Bogdan, nu lui Ştefan... Să nu se ţeasă vro 
urzeală... 

HATMANUL ARBORE: Impotriva cui? 

TEFAN: Impotriva voinţei mele de când eram domn... 
HATMANUL ARBORE: Voința ta, doamne? Ca apele Ceah- 

lăului când se umflă primăvara. Ce zăgaz n-ar rupe? Cine să 
puie piepturile? 

ŞTEFAN: Ulea... Drăgan... Stavăr... 

HATMANUL ARBORE: Dar n-a ruginit sabia care a slujit 
lui Ştefan! 

ŞTEFAN: Ho! domol, Arbore... domol... Vârâţi-vă printre 
cei ce se adună şi spuneţi că voinţa mea e să nu curgă sân- 
gele pe locaşul meu ohavnic...! (Ies Arbore şi Toader prin stân- 

q.) 
ş OANA (lui Arbore): Temeţi-vă de oamenii care şoptesc. 


SCENA VII 


ŞTEFAN, DOAMNA MARIA, OANA, clucerul MOGHILĂ, doftorul 
CESENA, doftorul KLINGENSPORN şi doftorul ŞMII 
cu nişte legături în mână. Toţi intră prin dreapta. 


ŞTEFAN: Sunteţi câteşitrei? Să cunoaşte că v-aţi culcat 
târziu... 

DOFTORUL ŞMIL: Şi după ce s-ar cunoaşte, măria-ta? 

ŞTEFAN: Ochii traşi... o! o! o!... Şmil... parcă un zugrav 
ţi-ar fi încondeiat chipul... Ca un mucenic... 

DOFTORUL $MIL: Ca un mucenic? Eu? Ca un mucenic? 

CLUCERUL MOGHILă: La măria-ta, nu se cunoaşte. 

ŞTEFAN: Nu se mai cunoaşte... Nu te gândi la zilele d- 
acuşi, ci la întruchipările de mai nainte... 

CLUCERUL MOGHILă: Totdeauna, ai fost ca totdeauna! 


65 


ŞTEFAN: Acu, ca niciodată... $mil, dar ce sunt faşele ace- 
ea? 

DOFTORUL ŞMIL: Astea? Pentru un copil sau pentru un 
om mare.. 

ŞTEFAN: A?... Pentru un bătrân căzut în copilărie... A? 

DOFTORUL ŞMIL: Care bătrân? Care copil? 

ŞTEFAN: Ho! Şmil... uită-te bine... 

DOFTORUL ŞMIL: lacă mă uit.. 

ŞTEFAN: Şi nu-i vezi? 

DOFTORUL $MIL: Ce să văz? 

ŞTEFAN: N-ai dormit bine, $mil... 

OANA (nemaiputându-se stăpâni, cade în genunchi): Măria- 








ta.. 








ȘTEFAN: lacă bătrânul... Iacă şi copilul... Un copil Dara 
1 al meu... parcă... Ci bagă mâna prin păr.) De mătase.. 
învolei. ca un fum cald prin care ar trece razele soarelui... 
OANA: Şi ce vor doftorii, măria-ta? 
ŞTEFAN: Vor să te sărut... (O sărută.) Nu-i aşa Şmil? 
DOFTORUL $MIL: S-o săruţi? La asta mă gândeam! 
ŞTEFAN: Mario... Oană... (oftează lung)... ieşiţi... Vă chem 
eu... 
DOAMNA MARIA: Ah! 
OANA: Cum oftă, milostivul... 


SCENA VIII 


ŞTEFAN, clucerul MOGHILă, doftorul KLINGENSPORN, 
doftorul $MIL. 


ŞTEFAN: Gata? 

DOFTORUL CESENA: Și, ilustrissime. 

DOFTORUL ŞMIL: Gata?... Aproape gata... Dacă mi-ai da 
voie... să stai aşa... cu faţa în Jos... Aşa. Şi dacă mi-ai da 
voie, să trec pe sub măria-ta faşa asta.. 

ŞTEFAN: O! ho! ho!... Dacă mi-ai da voie, ş-un laţ de 
gât... Glumiţi, Şmil... 

DOFTORUL ŞMIL: Să glumim? E vreme de glumă? Şi cu 
măria-ta? 

TEFAN: Desfă, Şmil! Ştefan al Moldovei n-are nevoie să 
fie legat! (Doftorul Klingensporn aduce un mangal. În foc, 
fiare cu mânerul de lemn.) 

DOFTORUL ŞMIL: Să fie legat? Dar când vom trece cu 
para focului în sus şi în jos, ca să ardem bine... Cum să nu 
sară-n sus măria-ta? 

ŞTEFAN: Vreau! (Doftorul Şmil îi desface legăturile. Ştefan 
îşi întoarce privirile spre icoană.) Vedeţi?... Nici o legătură... 
A răbdat piroanele... A ridicat ochii-n sus şi-a zis “Iartă-i pe 
ei, Doamne, că nu ştiu ce fac!” Şi el a răbdat pentru alţii, şi 
eu să nu rabd pentru mine? (Se închină, apoi se aşează cu 
faţa în jos.) „ 

CLUCERUL MOGHILA: O! 

ŞTEFAN: Aide! (Scena se petrece după perdele.) 

DOFTORUL KLINGENSPORN: Acum încleştează mâinile. 

ŞTEFAN (în torturi): Otce naş ije esi na nebeseh...! 

Tatăl nostru carele eşti în ceruri, sfinţească-se numele 
tău... Vie împărăţia ta... fie voia ta... precum în cer şi pre 
pământ... Pâinea noastră cea spre fiinţă dă-ne-o nouă astăzi... 
Şi ne iartă nouă datoriile noastre, precum şi noi iertăm da- 
tornicilor noştri... Și nu ne duce pre noi întru ispită... ci ne 
izbăveşte de cel viclean... Că a ta este împărăţia şi puterea... 
şi mărirea... şi mărirea... şi slava în veci... şi puterea... 

CLUCERUL MOGHILA: O! părintele nostru! 

TEFAN: ...Şi ne izbăveşte de cel viclean... 

DOFTORUL $MIL: O! minunat om! 

DOFTORUL CESENA: Gesti Maria! 

ŞTEFAN (se aude ca din depărtare): Petru Aron... la 
Răuseni... întinse cursă fratelui său, tatălui meu Bogdan... 
î când îl străpunse, Bogdan îi zise... Câine, ce-ai făcut pe 
ratele tău... Şi când îşi dete sufletul strigă... a! a! o! o! 

SCENA IX 


Cei de sus, DOAMNA MARIA, OANA, IRINA, REVECA vin din 
dreapta. La intrarea din stânga apare o clipă paharnicul ULEA 
şi stolnicul DRĂGAN. 


DOAMNA MARIA: Ştefan... ce e, Ştefane?... 

OANA: Măria-ta... Ce e, măria-ta? 

PAHARNICUL ULEA: Ca şi mort... la lucru... 

DOAMNA MARIA: E cald... (Îi pipăie mâinile şi le sărută.) 
N-a murit... 

OANA (doftorilor): Nu e aşa că nu moare, că nu moare... 

DOFTORUL $MIL: Nu moare... Are atâtea puteri... Aşa 
un suflet, Doamne... 

DOAMNA MARIA: Cum îi picură năduşelile pe pernă... 
Ce mult a suferit... 

(Reveca şi Irina, la iconostas, zic rugăciuni.) 


DOFTORUL $ŞMIL (lui Klingensporn): Ai ars tot? 

DOFTORUL KLINGENSPORN: Tot ce era de ars. 

DOFTORUL ŞMIL: Scapă... (Doftorul Klingensporn şi dof- 
torul Cesena dau din cap.) Ce? Nu? 

DOFTORUL CESENA: Si, sienore. 

DOFTORUL $MIL: Când s-o deştepta... oleacă de vin... 
(Oana se repede şi aduce vin.) Aşa, un vin tare, să puie la 
""BOHTORUL KLINGENSPORN: Şi linişte, linişte... Dumne- 
zeu va face şi minunea asta... 

OANA (turnând vin în paharul de alabastru, îi tremură 
mâna): E cotnar... d-ăl care-i place măriei-sale... (S-aude tu- 
multul în depărtare.) 

DOAMNĂ MARIA: Tocmai acum? Mâine nu s-ar putea? 

CLUCERUL MOGHILA: Cum? Să ieşim din cuvântul lui?... 
Unde se află... 

DOAMNA MARIA: Ce strigă? 

CLUCERUL MOGHILă (ascultă): Nu s-aude. 

ŞTEFAN (în toropeală): Mai repede... arde... o! o! flăcări... 

DOFTORUL $MIL: Unde e paharul? 

OANA: Iacătă-l! 

ŞTEFAN (se mişcă): Ce foc! o! o! (Tumultul s-aude din 
când în când.) 

DOAMNA MARIA: Foc nestins! 

ŞTEFAN (se întoarce, deschide ochii, se uită la toţi): Mar- 

a... Oana... $mil... N-am murit? 

DOAMNA MARIA: Nu... nu... (Plânge şi-i sărută mâinile.) 

ŞTEFAN: Atunci, de ce plângi? 

DOFTORUL MIL: Mănia-ta, niţel vin.. 

ŞTEFAN: Şmil... (Un zâmbet dureros. Soarbe vinul.) Aaah! 
Dar ce mă arde aşa? Că bine ziceţi... Ce e focul ăsta pe lângă 
focul de pe inima mea... la! (S- aude tumultul mai limpede.) 
Ce?... N-auz bine? Ba, auz... Ce strigă? 

CLUCERUL MOGHILĂ: Aleg pe Bogdan, măria-ta. 

ŞTEFAN: [... . Parcă ş-un alt nume... Nu strigă toţi la 
fel... Cine să urăiască? (Se scoală pe jumătate.) Cine să 
trăiască?.. „ Stefan? Eu? Fiul cui?... Nepotul cui... Moghilă, 
vezi ce strigă... (Moghilă se duce la fereastră şi se întoarce 
schimbat la faţă.) Spune-mi vorba care ar ucide pe oricare 
altul în locul meu... Ce?... 

CLUCERUL MOGHILA: Nedesluşit... Mă repez să aflu... 
(ese repede prin stânga.) 

DOFTORUL KLINGENSPORN: Orice mişcare... 

DOFTORUL $MIL: E. moartea! 

DOAMNA MARIA: Auzi, măria-ta! 

pe N-auz... S-a potolit... Iar încep?... A... a.. 

.. (S-aude glasul lui Ulea cerând domn pe Sofăniţa.) Daţi. 
„ah!... daţi-mi.. 

" DOFTORUL ŞMIL: Ce faci... (Toţi îl înconjoară d-aproape.) 

DOETORUL CESENA: Nu! 

DOAMNA MARIA: Nu! 

OANA: Ah! nu! 

REVECA: Nu! 

IRINA: Nu! 

DOFETORUL KLINGENSPORN: A! nu! 

ŞTEFAN: Toţi, duşmani?... Şi tu, Oană?... (S-aude din nou 
strigând pe Ştefăniţă. Se ridică în picioare.) 

DOAMNA MARIA: Nu... nu te duce... 

ŞTEFAN: Tu să schimbi ce-mi este scris... Oană! sabia... 
sabia... c-am să judec!... (Oana îi dă sabia.) Ştefan, nu 
Ştefăniţă... Viu, viu, numaidecât! O! ho! ho! să se împlin- 
ească legea!... (Ştefan pleacă repede şi, şchiopătând mai greu, 
iese prin stânga.) 

DOAMNA MARIA (târându-se în genunchi): Ah! nu! nu 
te duce! (Se ridică în picioare şi fuge la fereastră.) A!... se 
duce ca un vifor... Ca un taur îndârit în mijlocul mieilor! 

DOFTORUL ŞMIL: S-a sfârşit! Păcat! 

DOAMNA MARIA: Ah! Doamne! 

OANA: N-a picat? 

DOAMNA MARIA: Da... păcătosul... 

OANA: Un munte i-ar fi stat în faţă! 

DOAMNA MARIA: Spune poporului ceva... (S-aude: “Să 
trăiască Bogdan!”) Se cutremură... Se întoarce... Vine... (Toate 
izbucnesc în plâns.) 

SCENA X 


ŞTEFAN se opreşte pe treptele intrării, cu părul în neorânduială, 
tulburat, ca un halucinat. De pe sabie curge sângele. Toţi fac câţiva 
paşi spre el 
şi se opresc încremeniţi de durere şi de spaimă. 


ŞTEFAN: O! cine vrea pe Ştefăniţă, nepotul răposatului 
domn al Moldovei?... Cine a zis că sunt bătrân şi bolnav?... 
Pe Ulea l-am măsurat cu privirea... Murise înainte d-a-l izbi!... 
Picăturile astea sunt calde... În fiece ostaş e o fiară!... Iată- 
|... Pândeşte călare... Calul îi tremură şi joacă... Bagă pinte- 
nii pân” la rădăcină... Chiuie de-nfioară valea Racovăţului... 
Unde e mai greu, acolo cade... Un leu în mijlocul dihorilor... 
Zboară capetele până nu mai simte mâna din umăr... Când 
mă văzu, îşi cuprinse faţa cu amândouă mâinele, şi eu cu 
amândouă o învârtii, şi trecu prin el ca printr-un aluat ce se 
dospeşte... Dumnezeu să-l ierte... Dumnezeu?... Dar cine e 


! Ohavnic — de veci. 

de vină? Io, Ştefan voievod, am suit pe Bogdan pe tron... 
Io, Ştefan voievod, i-am aşezat cu mâna mea coroana 
strămoşilor mei... El fu de faţă şi văzu ce vreau eu, şi tot 
sfatul, şi toată ostăşimea... Sufletu-mi nu vrea, şi ca un scos 
din fire se aruncă în sabia mea... Cine e de vină?... Se cu- 
tremura Moldova şi-o prăpastie se deschise... Şi cu acest 
sfânt oţel oprii cutremurul şi umplui prăpastia! (S-aude: “Să 
trăiască domnul Bogdan!”) [... î... î... Da...! S-a împlinit le- 
gea! (Scoboară treptele şi aruncă sabia.) Ţi-ai împlinit me- 
nirea ca şi mine! Maria... Oana... Răsuflarea... (Cade pe braţele 
lor şi-l duc pe scaunul cu stemă.) Deschideţi geamurile... Apă... 
(Oana îi dă apă în paharul de alabasru.) 

DOAMNA MARIA (covârşită de durere): Măria-ta, să te 
odihneşti! 

ŞTEFAN: Mă voi odihni... 

DOAMNA MARIA: Bogdan e domn... Uită tot... 

ŞTEFAN: Voi uita tot... nu-mi voi aduce aminte de nimic... 
(Suflă greu. Pipăie pe Maria şi pe Oana.) Să dăruiţi paharul 
acesta Mânăstirei Putna... Nu vine...? Mai iute... 

DOAMNA MARIA: Cin” să vie, măria-ta? 

ŞTEFAN: Nu, doamna aceea înfăşurată în negru... Ea o să 
vie mai degrab' decât am dori-o... Poftim... Te-am privit d- 
atâtea ori în faţă... Nu mi-e frică de tine... (Sughiţă.) A! ci 
vin o dată, Bogdane, că nu pot... 

(S-aude la intrare: “Să trăiască vodă Bogdan!” Năvălesc 
Bogdan, hatmanul Arbore şi toți ceilalţi pârcălabi şi Sfatul 
domnesc, ostaşi, popor, şi cad în genunchi.) 

BOGDAN: A! Măria-ta! 

ŞTEFAN: E... (Sughiţă.) E... mă-ri-a-ta!... Frig... frig... (Se 
uită la doamnă, apoi se uită lung la Oana.) Mai ine 
(Sughiţă.) Mă... voi... odihni... (Se îatinde în şira spinării. 
Face cruce.) 0... o... o... Moldova... (li cade capul pe pieptul 
Oanei.) 


(Din mulţime s-aude un geamăt lung.) 


Cortina 

CUPRINS 


VIFORUL 
(1524—1527) 
Dramă în IV acte 


ŞTEFĂNIŢĂ-VODĂ 

LUCA ARBORE 

LOGOFĂTUL TROTUĂANU 
VORNICUL CĂRĂBĂŢ 
PAHARNICUL SĂCUEANU 
POSTELNICUL COSMA ŞEARPE 
VISTERNICUL IEREMIA 
PÂRCĂLABUL PETRICĂ 
PÂRCĂLABUL CONDREA 
PÂRCĂLABUL BALOŞ 
SPĂTARUL HRANĂ 

COMISUL TOMA CĂŢELEANU 
BIVEL-LOGOFĂTUL ISAC 
BIVEL-POSTELNICUL LUCA CÂRJE 
BIVEL-VISTIERNICUL SIMA 
CĂTĂLIN 

TOADER 

NICHITA 

COPIII LUI ARBORE 
MOGÂRDICI 

ŢUGULEA MOGHILĂ 

DOAMNA TANA 

OANA 

CONTELE IRMSKY 

NICULINA 

UN COPIL DE CASĂ 

UN UNGUR 

UN VÂNĂTOR 

UN ARMAŞ 

Copii de casă, aprozi, vânători, bătăiaşi 


! Tat[l nostru carele e=ti |n ceruri (slav/ veche). 

ACTUL 1 


Castelul sin Suceava. Un pridvor. O scară se coboară de la pridvor în 
ogradă. Copaci crescuţi în sălbăticie. Castelul are înfăţişare de părăsit şi 
ograda de părăginită. Câteva laiţe de piatră acoperite cu muşchi şi cu 
iederă. Supt pridvor, un gârlici. 


SCENA II 
DOAMNA TANA, OANA şi NICULINA, în balcon. 


NICULINA: ...Fetele, domniţă? Stau, cum au apucat. Triste 
ca noaptea în iatacul lor. Ţin pe Sfânta Vineri de azi, c-ar fi 
rău... 

DOAMNA TANA: C-ar fi fău?... 

NICULINA: Evdochiţa a lui Secueanu a lucrat în ziua de 
Sfânta Vineri, şi i s-a stropit faţa cu pestrui galbene; iar Sâl- 
ca, a lui Isac, bogată şi frumoasă, n-a ţinut credinţele 
străvechi şi-a rămas nemăritată... 

DOAMNA TANA: Şi-a rămas nemăritată... O fi rău?... 

NICULINA: De, măria-ta... 

DOAMNA TANA: O fi bine?... 

NICULINA: Ştiu eu?... 

DOAMNA TÂNA: Şi-a rămas nemăritată... Bine ar fi fost 
să fi lucrat şi eu la sărbătorile legate... Pestrui am... 

NICULINA: A! 

OANA: Ca partea de la soare a unei caise, aşa sunt obrajii 
tăi şi tot aşa de mirositori... Mi-aduc aminte ca acum când 
veni Ştefăniţă, prăfuit şi cu vestmintele rupte, la castelul 
din Hârlău. Dăte cu ochii de mine şi-mi zise: “Oană, tu te 
închini la soare?” “La sfântul soare?” “Ei, da, la sfântul soare. 
Dar nu la soarele de iarnă, care pare ca un taler spălăcit, ci 
la soarele de cuptor, care coace fâneţile, şi grâul, şi road- 
ele...” “Cum să nu, măria-ta!” “Iacă, ţi l-am adus, pârjolind 
țara Munteniei.” Şi răsărişi în prag ca o minune. Erai cum 
eşti: “naltă, subţire şi cu cosiţele ca flacăra focului. Î. ţineai 
ochii-n jos. Şi-o lumină tremura în jurul capului. Şi de un an 

de zile eşti soarele meu ăl cald şi ăl bun. Doamna Tana: Şi- 
a rămas nemăritată... 
OANA: La ce te gândeşti, măria-ta? 
DOAMNA TANA: Iar, măria-ta?... Niculina, du-te şi spune 
fetelor să lucreze — cine o vrea — în ziua de Sfânta Vineri... 
(Niculina se închină şi iese.) 


SCENA II 
DOAMNA TANA şi OANA se coboară jos. 


DOAMNA TANA: În acest castel învechit toate mi se par 
noi. Sălciile-l plâng şi ulmii bătrâni îl cântă. Povesteşte-mi, 
Oană, de sfântul, că tare mi-e dor de el... 

OANA: Da, cuibul vulturului, în părăsire... Câţiva ostaşi, 
în metereze... Bine că mai poposi Ştefăniţă şi p-aici... 

DOAMNA TANA: Cum era la trup? 

OANA: Micşor, dar trezea codrii cu chiotul lui,.. Când 
păşea se cutremurau oţelele pe el... Parcă-l văz... Il am în 
ochi, în inimă, în suflet... Îl simţ în mâini... Aşa scutura pletele 
albe... Aşa răsucea mustaţa... Aşa aducea paharul la gură... 

DOAMNA TANA: După biruinţi... 

OANA: Da, şi toată viaţa, căci toată şi pe toţi a biruit... 

DOAMNA TANA: Cum avea ochii? 

OANA: Ochii?... Ca solzul de peşte... Şi de se mânia, i s- 
aprindeau ca para... Şi fulgera cu privirile... 

DOAMNA TANA: Pe tine te-a iubit, Oană... 

OANA: Da, da, Dumnezeu să-l odihnească în sânul lui 
Abraam!... De mă gândesc, simt ca doi cărbuni în amândoi 
obrajii... Şi i-aud sărutatul lui... 

DOAMNA TANA: Te mângâia? 

OANA: O, mă alinta... Şi umbla binişor-binişor cu mine, 
cu mâinile lui înăsprite de mânerul paloşului şi de frâiele lui 
Voitiş. Odată veni, numa-n zale, şi după zale picura sânge, 
ne cuprinse pe doamna Maria şi pe mine şi ne ridică în sus 
şi zise: “Mario, aşa bătrân cum sunt, am învins, având d-a 
dreapta pe arhanghelul Mihail şi din faţă pe Domnul nostru 

Isus Christos”... Şi castelul a sunat de vorbele lui... Era după 

Cosmin... 

DOAMNA TANA: După Cosmin!... Oh! ce zile mari!... 
Ferice de cei care le-au apucat!... Şi mai ferice de tine că... 

OANA: Înainte să-şi dea duhul mi-a mărturisit ca şi cum 
ar fi fost visat... 

DOAMNA TANA: Şi tu ce-ai făcut? 

OANA: Am plâns... am plâns... 

DOAMNA TANA: De ce? 

OANA: Aş fi vrut să nu mai fiu decât să-l pierz! 
DOAMNA TANA: Să fie pierdut, vouă şi Moldovei? 
OANA: Ce e bun de la ele, şi-a stat şi supt fratele meu 

Bogdan, şi stă şi supt nepotul meu... 

DOAMNA TANA: Da, stă încă... 

OANA: Plăieşii îl aşteaptă să vie iarăşi... O veni, n-o veni... 
Cine ştie? 

DOAMNA TANA: Cu cine semăna? 

OANA: Cu mine, bietul tata, bunul tata, sfântul tata! Dar ş- 
aducea şi cu Ştefănică... Rotunjor în obraji, bălai, cu nasu-n 
sus... 

DOAMNA TANA: La chip... 

OANA: Statu potrivit... tat în spete... 

DOAMNA TANA: La trup... 

OANA: Iute la mânie... 

DOAMNA TANA: La porniri! 

OANA: Chibzuit, meşter şi năpraznic la războiae... 

A 


























DOAMNA TANA: A, nu, nu la suflet, Oană! 

OANA: E tânăr... 

DOAMNA TANA: Eu nu sunt tânără? 

OANA (sărutând pe doamna Tana): O! da! da! tânără şi 
frumoasă! 

DOAMNA TANA: De un an m-a luat şi de şease luni patul 
meu nu mai e al nostru... 

OANA: A, Tana, grijile ţării... Ă 

DOAMNA TANA: Nopțile albe!... In castelul de la Iaşi, l- 
am văzut pe după gât cu Vochiţa a comisului Staur. Mi-a 
trebuit să-l înfrunt până s-o izgonesc din casa domnească... 

OANA: Cu vremea se cuminţeşte, doamnă. 

DOAMNA TANA: Vremea poate orice, dar nu poate schim- 
ba o pisică într-un câine credincios... Că de când veni con- 
tele Irmsky, mai foc... 

OANA: Contele Irmsky?... Hî... 

DOAMNA TANA: Ia-i sabia şi pune-i fuste... să juri că e 
femeie... 

OANA: Subţire în talie, să-l frângi, şi gros în şolduri... 

DOAMNA TANA: În şolduri?... Un spion plătit şi de 
Sigismund şi de Ștefăniță... Eh!... Dar tu, Oană, cum o duci 
cu Cătălin? 

OANA: Slavă domnului! 

DOAMNA TANA: Bine? 

OANA: Viteaz în războaie şi blând la casă... Paisprezece 
ani, ca ziua de ieri... 

DOAMNA TANA: O! Ştefăniţă! vârtej fără înţeles!... Te-i 
fi coborând tu din sfântul voievod?... Maică a Domnului, 
iartă-mă!... (S-aude Ştefăniţă ţipând ş-un glas potolit între- 
rupând când şi când.) Auzi? Şcolarul şi dascălul, copilul şi 
părintele, furia şi înţelepciunea... Cine va birui?... A! şi cum 
strigă!... La scocul morilor vuietul apelor n-ar năpădi mai 
vijelios... Şi moara nu se bizuie pe zgomot, ci pe mișcarea 
orânduită a bucăţilor ei, şi măcină... Lui ia-i urletul şi nu-i 
mai rămâne nimic... 

OANA: A, nu fi nedreaptă... Ştefăniţă vorbeşte frumos. 

DOAMNA TANA: Ce uşor e să pai când eşti stăpân!... De 
se încurcă, toţi zic: “N-a vrut să spuie... Ce bine se 
stăpâneşte!” De bate câmpii, toţi zic: “Ce sus s-a ridicat!” 
De se mânie, ca fiara sălbatică, toţi zic: “E ca un râu prăvălit 
din munte!” Eu avui norrcul să fi fost fata lui Neagoe Basa- 
rab... Cum înşiri mărgăritarele pe un fir alb de mătase, aşa 
curgeau vorbele lui: vorba şi învăţătura... Şi acum nenoroc- 
ul s-auz pe domnul meu ca pe Ignatie robul, robul meu, 
când zice “cea” în loc de “hăis” şi “hăis” în loc de “cea”. Boii 
trag zăpăcit, şi carul mai mult merge prin şanţ ca pe apa 
drumului... Vezi, Oană, cum se-ntunecă? Mâine va fi iar lu- 
mină... Doar negura deasă de pe minţile lui Ştefăniţă nu se 
ridică niciodată! 

OANA: Tana! 

DOAMNA TANA: Nedreptatea să mi-o baţi în frunte! 

OANA: Doamnă! 

DOAMNA TANA: Și nu-l descos... Ei, d-aş sta eu... 

OANA: L-am crescut în braţe, doamnă... Oh! şi ce drăguţ 
era!... Părul îi curgea inele aurii... gura ca o răsură... ochii ca 
două afine... şi mânuţele lui, albe şi grase, cu gropiţe, la 
fitece deşt, se desfăceau ca două aripe... 

DOAMNA TANA: A fost... 
4 OANA: E lujer din vrejul cel sfânt! Mi-e nepot şi mi-e 

rag! 

DOAMNA TANA: Ţi-e drag şi ţi-e nepot... O fi ştiind el de 
mătuşă-sa? 

OANA: E stăpânul meu şi ce vrea va fi! 

DOAMNA TÂNA: Da? 

OANA: Da! 

DOAMNA TANA: Oana!... Mi-e drag, Oană... Mi-e drag 
încă!... Dar să nu dea Dumnezeu să piară şi această picătură 
de iubire care mi-a mai rămas... (S-aude Ştefăniţă făcând zgo- 
mot.) la! vine! 

















SCENA III 
DOAMNA TANA, OANA, ȘTEFĂNIȚĂ şi ARBORE. 


(Ştefăniţă vine repede în balcon şi coboară scara; 
U p după el, Arbore.) 

ŞTEFANIŢA: A! nu! a! nu! nu se poate! Nu vreau să ştiu 
de Polonia şi de Sigismund! Mai mult preţuieşte o... ş-un 
tâlhar!... A! Doamna!... Nu e aşa, doamnă? 

DOAMNA ŢANA: N-am auzit ce-am auzit... 

ŞTEFANIŢA: Să mai spui o dată? Doreşti ca Polonia să 
fie de două ori şi Sigismund încă o dată? 

DOAMNA TANA: Polonia este destul de mare aşa cum 
este şi Sigismund destul de puternic atât cât este. (Arbore se 
pleacă şi aprobă.) 

ŞTEFANIŢA: Ce te pleci, Arbore? Arborii se pleacă nu- 
mai de vijelie... Doamnă... 

(Îi întinde mâna. Tana dă să i-o sărute. Ştefăniţă o retrage.) 
DOAMNA ŢANA: Voiam să fac ce se cuvine... 
ŞTEFANIŢA: Destul c-ai voit... 

DOAMNA TANA: M-am deprins de la părinţi să fac ceea 
ce voiesc, dacă ceea ce voiesc se cade să voiesc. (Arbore se 
pleacă.) | i 

ŞTEFANIŢA: Ce te pleci, Arbore?... Să nu rămâi ca salcia, 
cu pletele în jos... Oană... 

(Îi întinde mâna. Oana o sărută.) 

OANA (încet): Neamul Muşatinilor a fost bun... De ce 
supăraşi pe doamna? 

ȘTEFĂNIȚĂ: Eh! , 

UN COPIL DE CASA: Doamnă, la masă. 

DOAMNA TANA (lui Ștefăniță): Vii? 








DOAMNA ŢANA: După masă, vii? 
ŞTEFANIŢA: Mâine plec la vânătoare... 
DOAMNA TŢANA: Iar singură? 
TEFANIŢĂ (printre dinți): Zi unui copil de casă să-ţi ţie 











DOAMNA TANA: Doamne! 
ŞTEFANIŢA: Ce? 
(Doamna Tana şi Oana pleacă. Doamna Tana, când ajunge în 
pridvor, se uită lung înapoi. Ştefăniţă o priveşte cu braţele 
. încrucişate.) 
ŞTEFANIŢA: Era să fie călugăriţă... Miroase a tămâie... 
(Bate-n palme. Un copil de casă.) Să vie şi ceilalţi boieri. 

SCENA IV 


ŞTEFĂNIŢĂ, LUCA ARBORE, logofătul TROTUŞANU, vornicul PETRE 
CĂRĂBĂŢ, paharnicul SĂCUEANU, vistiernicul IEREMIA, vistiernicul 
SIMA, pârcălabul CONDREA, postelnicul COSMA 
ŞEARPE, bivel-logofătul ISAC, bivel-postelnicul LUCA CARJE, comisul 
CĂŢELEANU şi CĂTĂLIN. 


ȘTEFANIŢA: Boieri, Arbore vrea să înnoim prietenia cu 
Sigismund tocmai când mă pregăteam să intru în Podolia şi 
Pocuția, să pârjolesc pe una şi să păstrez pe cealaltă... Ce 
ziceţi?... De ce tăceţi?... Spuneţi o vorbă!.. Voi sunteţi Sfat- 
ul?... Pe voi se razimă ţara şi domnul?... 

LOGOFĂTUL TROTUŞANU: Da, măria-ta! 

ŞTEFANIŢA: Pe nişte muţi? 

VORNICUL CARABAŢ: La câte sfaturi am luat şi eu parte, 
domnul îşi spunea părerea la urmă. Părerea lui fiind 
hotărâtoare, dacă şi-o spune, de ce-am mai vorbi? 

TEFĂNIŢA: Vornice, nu ridica capul în sus! 

VORNICUL CARABAŢ: Am învăţat de la Ştefan cel Mare 
şi de la viteazul Bogdan, bunicul şi părintele măriii-tale. 

ŞTEFANIŢA: Căci nu pustii Moldova tătarii de Perecop 
decât să-i fi bătut tu!... Te-a slujit norocul şi de-atunci ajunseşi 
o nenorocire! 

VORNICUL CARABAŢ: Apoi m-oi trage de la sfat, măria- 
(9 A 

ŞTEFANIŢA: Ba nu, să rămâi)... Inchipuiţi-vă că Sigismund 
mi-ar fi drag ca sarea-n ochi şi Polonia ca jeraticul pe pielea 
goală... Că eu n-aş fi Ştefăniţă-vodă, că aş fi nedrept, zadar- 
nic, netrebnic şi nebun... că n-aş pricepe folosul obştesc... 
că ţara ar fi în primejdie... că eu aş fi murit şi aş sta întins p- 
o năsălie şi la capul meu aţi sfătui ce e de făcut,.. Fi, ce-aţi 
plănui?... Cu cine?... Cu turcii or cu leşii?... Incepeţi, şi 
aduceţi-vă aminte că pe unde iese vorba iese şi sufletul! 

(Boierii se uită unii la alţii. Arbore face semn să înceapă 

comisul Căţăleanu.) 

COMISUL CAŢALEANU: De, măria-ta, eu să zic cum zice 
hatmanul Arbore, c-a văzut multe, a păţit multe şi-a învăţat 
şi mai multe. | 

ȘTEFĂNIȚĂ: Hi! Hî! Da! 

POSTELNICUL ŞEARPE: Ştefan cel Mare bătu pe leşi în 
codrii Comisului, prădă Polonia, şi iar cu Polonia încheie 

ace... 
i TEFANIŢA: Şi ce-a zis bunicul meu înainte d-a muri? 

POSTELNICUL ȘEARPE: Pace cu turcii, dar nu război cu 
Polonia. | 

ŞTEFANIŢA: Dar turcii vor să izbească Polonia... Cu 
cine?... 

VISTERNICUL SIMA: Cu nimeni la început, cu cel mai 
tare la urmă. | 

ŞŢEFĂNIŢĂ: Hi! Hî! Da! 

PARCALABUL CONDREA: Să grămădim oştile sub poalele 
codrilor de la miazănoapte. Turcii să crează că cotropim 
Polonia, leşii c-am veni în ajutorul lor. 
îi ŞTEFANIŢA: Ca o fată mare între doi voinici... Oricare va 

irui... 

VISTERNICUL IEREMIA: Ba ca un voinic între două muieri 
încăierate... | 

ŞTEFANIŢĂ: Sărăcan de mine! Iacă sfatul unui bătrân! 

BIVEL-LOGOFATUL ISAC: Măria-ta, leremia e ca o cobză: 
cum cânţi, aşa ţine-bâzul. 

ȘTEFĂNIȚĂ: Hi! Hi! Da! 

PAHARNICUL SACUEANU: Arbore încheie pacea d-acum 
şapte ani... Şi pe măria-ta leşii te numeau “măreţul lor pri- 
eten şi cel maj de credinţă“... 

ŞTEFANIŢA: Da, da, când adormeam la masă, când nu 
simţeam că Oana mă punea în pat... Atunci eram strălucitul 
lor prieten... Ce făţărnicie!... Şi tu, Trotuşene? 

LOGOFĂTUL TROTUŞEANU: Şi eu, măria-ta! 

ŞTEFANIŢA: A! şi tu? 

LOGOFATUL TROTUŞEANU: Şi eu, pentru mărirea 
stăpânului meu şi învoiala cu Polonia. Dacă măria-ta voieşte 
altfel... e slobod să facă ce vrea ca în casa lui... dar nu cu 
noi... cheme alţi boieri! 

(Dă să puie la picioarele lui Ștefăniță vergeaua aurită. 
Ştefăniţă îl opreşte.) 

ŞTEFANIŢĂ: Asta e puterea unui Mușatin, stăpânitor a 
toate? Certat de toţi? (Râde nervos.) Nu-mi mai rămâne decât 
să împart mânăstirilor, ca la treisprezece ani, nebedernice, 
feloane, epitrahile şi să le fac danii de prisăci, de ocine şi 
sate, ca să se roage egumenii, arhimandriţii şi episcopii pen- 
tru odihna sufletului meu fiind încă în viaţă şi pribegind, ca 
într-un pustiu, pe tronul Moldovei!... Hursinica asta de cat- 
ifea s-a aprins şi arde pe mine!... Or nu mai sunt boieri, or 
nu mai e domn!... 

(Ştefăniţă se plimbă furios. Din vreme în vreme se opreşte ş- 
ascultă pe Luca Arbore.) 

ARBORE: Ascultă-mă, măria-ta, şi iartă-mă, că sunt 
bătrân, şi nu ştiu a vorbire. Eu am îmbătrânit portar al Sucev- 
ei supt patru domni: supt au cel Sfânt, supt Bogdan, 
supt măria-ta, când erai copil, şi supt măria-ta, de când luaşi 
toate pe mână, că de două ori te-a uns mitropolitul Teoctist 
cu sfântul mir domnesc, când urmaşi în scaun viteazului 
Bogdan şi când împlinişi paisprezece ani. Şi Bogdan, şi măria- 
ta vruserăţi să mă faceţi logofăt al Moldovei. D-apoi eu, şti- 
ind ce nu ştiu şi câte nu ştiu, am zis, şi lui Bogdan, şi măriei- 
tale: “Asta nu se poate şi nu se cade, asta se cuvine lui 
Trotuşanu, că eu sunt un braţ ş-o sabie la porunca măriilor- 
voastre”. an rămas pârcălab şi portar al Sucevei, şi, fi- 
indcă aţi binevoit, hatman după cum am fost. Ce-ar mai 
dori sufletul meu? Că după cum sunt, am fost şi sunt prea 
mult... Şi nu sunt decât o dreaptă ţărână, şi mai sunt în 
petrecanie printre oameni câtăva vreme, poate câteva luni, 
şi — cine ştie! — câteva zile... D-apoi cum să zici, măria-ta, 
că: au nu mai sunt boieri, au nu mai e domn?... 

ŞTEFĂNIŢĂ: Da! da! 

ARBORE: Apoi eu ştiu una: că numai boului i-e dat să 
tragă cu capul în jos şi să rabde ale omului, fără să-şi spuie 
păsul, până o cădea ş-o plesni, iară omul să-ndure greul cu 
capul în sus, şi să se plece domnului după ce-şi va spune 

ăsul. De, măria-ta, eu nu ţiu la foloasele leşilor ş-a craiului 
or, ci la folosul ţării şi a domnului meu... Că d-am avea 
peste noi pe nebiruitul Ştefan... 

ŞTEFANIŢA: V-aţi supune, că de unde nu... 

ARBORE: Ei, că d-asta nu ne dăm îndărăt nici faţă de 
măria-ta... ne plecăm şi iacă... (Işi pleacă capul.) Şi n-avem 
pe bătrânul Ştefan, ci pe tânărul Ștefăniță, iscusit, îndrăzneţ, 
viteaz, dar nu i-a sosit ceasul să fie ce-a fost ăl mare... Când 
n-om mai fi noi, vor asculta copiii noştri, cum ascultam şi 
noi de “Sabia lui Christos”... Şi să dea Maica Precista aşa să 
fie! (Se închină.) 

ȘTEFĂNIȚĂ: Hi! HI! 

ARBORE: Când îşi dete duhul milostivul, era mare vrajbă 
în creştinătate, şi-a putut să grăiască, scârbit de câte pătimise, 
ceea(ce) ştim cu toţii. Acum s-au mai schimbat vremurile. 
Sigismund stă aşa (încârligă deştele arătătoare de la amân- 
două mâinile) cu nepotul său Ludovic al Ungariei; şi nici 
dihonia de altădată nu mai e între litvani şi leşi. Cu ungurii 
stăm bine de când Ştefan îi păli la Baia; cu turcii, un dar, un 
peşcheş de 2.000 de galbeni pe an, şi ne lasă-n pace. De ce 
să nu întărim legăturile străvechi cu Polonia? Până ţ-ei 
încăputa iar 60.000 de ostaşi, ş-ei înfiripa Moldova aşa cum 
fusese odinioară, să fim bine şi cu unii, şi cu alţii... Să ne 
strecurăm până-i ajunge hotărâtor unde ţi-ei pune sabia în 
cumpănă... | 

> EPA Sigismund înşelă pe tată-meu cu soră-sa şi 
pe mine cu fie-sa... De câţi ani eşti? 

ARBORE (mirat): Fără unu şaptezeci... 

ŞTEFANIŢA: Nu m-ai înţelege când ţi-aş spune că 
Sigismund m;a rănit... 

ARBORE: În locul unei ciacâre! fete de crai, ai o frumuseţe 
de doamnă din Basarabii descălecători ai Munteniei şi din 
cea mai yeche spiţă de despoţi ai Serbiei... 

ŞTEFANIŢA: Ai împlinit şaptezeci! 

ARBORE (cam supărat): Ş-apoi de, eşti domn... Grijile 
neamului mai întâi şi pe urmă micile zădărnicii... 

ŞTEFANIŢA: Ai trecut de şaptezeci de ani! 

ARBORE (emoţionat): Erai copil când te luai în braţe şi te 
ridicai d-asupra capului şi privişi măcelul dintre moldoveni 
care ş-apărau ţara şi tătarii care năpusteau la jaf şi pustiire. 

Şi cu voinţa lui Dumnezeu, Petre Cărăbăţ birui pe tătari şi îi 
aruncă-n Nistru. Şi te dusei unde stase bătălia. Şi cum s- 
aude primăvara în arcu behăitul oilor, despărțite de mieii 
lor, aşa se ridica jalea moldovenilor căzuţi pe locul de cin- 
ste. Şi-ţi zisei: “Măria-ta, să iubeşti pe moldoveni, şi pe boieri, 
şi pe răzăşi, şi pe ţărani, că dopotrivă mor pentru domnul şi 
țara lor!” Şi prinseşi pe Cărăbăţ, cu amândouă mâinile pe 
după gât, şi-l sărutaşi, şi ziseşi, plângând: “Aşa să-mi ajute 
Dumnezeu, moş Luca!” 

ŞTEFANIŢA: Ai împlinit nouăzeci de ani! 

LUCA ARBORE (mâhnit): D-apoi eu, ce mai am?... Voi 
închide ochii şi nu voi vedea durerile Moldovei! 

ŞTEFANIŢA: Dar nu înţelegi, moşnege, că urăsc pe Polo- 
nia, ajunsă cuib de hoţi? Ea adăposteşte pe răzvrătiţii nea- 
murilor, şi pe moldoveni, şi pe unguri, şi pe muscali, şi pe 
nemți, şi pe italieni! În ea şi-a găsit Sedsul şi Petre al 
Răreşoaei, acela care pândeşte la scaunul Moldovei, acela 
despre care şi tu mi-ai spus că ar fi os din osul lui Ştefan!... 

ARBORE: Eu nu ies mărturie, dar nu mi-e dat să mint în 
faţa lui Dumnezeu. Ştiu că e, dar mai ştiu că nu l-a vrut 
domn. | _ 

ŞTEFANIŢA: Urăsc pe Sigismund! 

ARBORE: Iubeşte pe Moldova, măria-ta. 

ŞTEFANIŢA: Mi-e scârbă de Polonia!... Oh! Arbore, Ar- 
bore, de nu m-ai fi ţinut în braţe... lacă lucrul tău... Boierii 
stau gata să-şi lepede toiegele şi săbiile boierilor lor!... Da, 
văz pe Luca Cârje pregătit să se umfle în latineşte în mijloc- 
ul sfatului Jeşesc! 

LUCA CARJE: In numele măriei-tale, al boierilor şi al Moldo- 
vei... : 

ŞTEFANIŢA: In numele meu să reverşi minciunile în ţara 
cea mai mincinoasă! 

LOGOFĂTUL TROTUŞANU: Măria-ta... 

ŞTEFANIŢĂ: Marele logofăt minciună... 

POSTELNICUL COSMA ŞEARPE: Măria-ta... 

ŞTEFANIŢA: Marele postelnic minciună... 

VORNICUL CARABAŢ: Măria-ta... 

ŞTEFANIŢA: Marele vornic minciună!... Tot ce mă încon- 
joră este o vedenie de făţărnicie şi de neadevăr!... Şi tu... Ce 
stai pitiț după ta-tău?... Ascultă... 

CATALIN: Ascult, măria-ta. 

ŞTEFANIŢA: Ascultă şi învaţă cum ai să ipitropiseşti pe 
urmaşul meu, pe care nu-l voi zămisli până ne-i fi pregătit 
să domneşti în locul lui!... Boieri, faceţi ce vreţi!... A! bine c- 
a sosit noaptea să-mi ascunză ruşinea mea!... Şi daţi-i lui 
Luca Cârje un zăbranic negru... Ai să vorbeşti cernit, în nu- 
mele domnului pe care-l veţi înmormânta în prietenia Polo- 
niei!... Duceţi-vă... Vreau să răsuflu!... (Boierii pleacă trişti. 
Când încep să intre în castel, Ştefăniţă trage sabia.) Oricât de 
sus stau capetele astea, mâna domnului e mai lungă!... (Bate- 
n palme. Un copil de casă.) Să vie Moghilă şi Mogârdici. 


SCENA V 


ŞTEFĂNIŢĂ, ŢUGULEA MOGHILĂ şi MOGÂRDICI. 
Mai târziu, contele IRMSKY şi DOAMNA TANA. 
(Ştefăniţă stă p-o laiţă cu capul în mâini. Moghilă şi Mogârdici 
vin binişor în pridvor şi privesc în toate părţile.) 
MOGARDICI: Unde-o fi? 
MOGHILA: Unde-a fost şi ieri noapte... 
MOGARDICI: Vorba e, îl vezi? 
MOGHILA: Nu. 
MOGARDICI: Dacă n-o fi? 
MOGHILA: Atunci să ştii că nu s-a născut... 
MOGARDICI: Oare!... Te pomeneşti că-l fată acum... 
MOGHILA: Tu să-i fii moaşe. 
MOGARDICI: Eu?... Şi tu doftor... 
MOGHILA: Ce-o scăpa de la moaşe e treaba doftorului... 
MOGARDICI: Să-l trag bine de urechi... şi gura bine 
desfăcută... să semene cu mine... 
MOGHILA: Urechile ca de măgar, gura pe oală... şi pi- 
ciorul drept adus... să calce ca tine... 
MOGARDICI: Şi moldovenii de l-or vedea să zică: “E he! 
Domnul Moldovii seamănă cu moaşă-sa!” Să coborâm 
binişor, binişor, tu cap şi eu coadă... 





MOGHILA: Să mergem cu coada înainte, să nu ne pomen- 
im cu ceva la cap... 
MOGARDICI: Oare? 
MOGHILA: Să scăpăm capul... 
MOGARDICI: Şi coada... Da” cine dracu a mai văzut dob- 
itoc mergând cu coada înainte? 
i MOGHILA: Oile sălbatice ştii tu cum fac?... Ele au buza 
e sus..., 

MOGARDICI (dând peste nas lui Moghilă): Asta? 
MOGHILA (asemenea): Ba asţa... Au buza de sus aşa de 
lungă, că se revarsă până aici... (li dă un ghiont supt bărbie.) 
MOGARDICI: Oare! 
MOGHILA: Şi ca să prinză iarba când pasc umblă cu coa- 
da înainte. | 

ŞTEFANIŢĂ (trezindu-se din gânduri): Ce caraghioşi tur- 
bură gândurile lui Ştefăniţă? 

(Moghilă şi Mogăârlici s-ascund după un copac. 
„_ Moghilă se preface că-i e frică.) 

MOGHILA: Mogârdici, măria-ta! 

MOGARDICI: Ba curat Moghilă! 

ŞTEFANIŢA: Şi murdari amândoi... 

MOGARDICI: Haiti! e cu toane! 

MOGHILA: Să vedem... Cum ai zis, măria-ta? 

ŞTEFANIŢA: Am zis că curat şi murdar e totuna în Mold- 
ova. 





„_(Moghilă şi Mogârdici ies de după copac.) 
MOGARDIGI (râzând): Apoi, dacă e-aşa... noi ce bem? 
ŞTEFANIŢA: Beţi odihna şi somnul lui Ştefăniţă!... O, 
Moghilă, boierii sunt nişte nesocotiţi! Vor să mă îngenunch- 
ie lui Sigismund! Îi nu fuseră aci nici pârcălabii de Novo- 
grad, Petrică, omul meu de nădejde, şi Baloş, nici spătarul 
Hrană, nici bătrânul pârcălab de Hotin, Talabă... Singur, ca 
un cerb înconjurat de câini! Dar bun e Dumnezeu! (Trage 
sabia ş-o învârteşte pe deasupra lui Moghilă şi Mogârdici.) Ce 
te fereşti, Mogârdici? 

MOGARDICI: Ba, o să mă bag în ea... 

ŞTEFANIŢA: Aşa să tremure vitejii de la Şerbeanca şi de 
la Târgşor! 

MOGARDICI: Dar nu prea mult, măria-ta... 

ŞTEFANIŢA: De ce? 

MOGARDICI: Că aşa tremurai eu la Şerbeanca, într-un 
şanţ, că eram un băietan; când mă pomenii cu voinicu 
Cărăbăţ;: Jiiit! cu sabia şi pac cu latul pe spinarea mea! Şi se- 
ntâmplă lucrul dracului, că până să spui o vorbă, auzii pe 
voinic mormăind ca un urs! “Şrac de sângele tău, aa ld. 
ovene!” Şi dăte pinteni calului, zâmbind. Apoi sânge era ori 
foc... Vorba e, ce bem? 

DEE ARIE E lună, ca ziua. Să bem, Moghilă, du-te la 
gârlici şi scoate din fundul pimniţii vin de Cotnar ca untdelem- 
nul, mai bun ca vinul de Tokai, de Huşi, ce te pişcă de limbă 
şi îţi dă pe nas, de Nicoreşti, ca sângele, şi de Berheci, profir şi 
mai subţire ca apa. 

MOGARDICI: Câte-un urcior din fiecare, şi de Berheci trei. 
Până să bei măria-ta un cotnar, eu să sug trei berhece... Da... 
să daţi săbiile încoa... E mai bine, mai bine, că de s-o îmbăta 
sabia măriei-tale întâi, odată te pomeneşti cu ea ieşită din 
teacă... că nu te mai ascultă nici pe măria-ta... 

MOGHILA: Aşa zic şi eu... Să le dăm, măria-ta... Să nu ne 
mai batem capul mâine ca să aflăm cine a început azi... 

ŞTEFĂNIŢĂ: Fie... 

MOGARDICI: Ei, ce cuminte e ş-a măriei-tale când n-a 
băut! Lucru mare! 

ŞTEFANIŢA: Mă, să ţii minte un” le-ai pus... 

MOGARDICI: Hi, hî!... Asta e stânga ş-asta e dreapta; 
cum mergi înainte o apuci la dreapta, apoi faci la stânga, 
ridici mâna-n sus şi le agăţi de creanga unui frasin; şi mâine 
dimineaţă, când îţi vine aşa, nu ştiu cum, te întrebi care e 
stânga şi care e dreapta; ş-o apuci la stânga, apoi faci la 
dreapta; ridici mâna şi le iei ca dintr-un cui... Vezi că se 
schimbă şi dreapta şi stânga... Mâine dimineaţă nu se mai 
schimbă... aşa rămân, unde-ai căzut... 

ŞTEFANIŢA: Masa şi scaunele... 

MOGARDICI: De unde? 

ŞTEFANIŢA: De unde le-ai lăsat ieri noapte... (Mogârdici 
se încrucişează cu Moghilă, care se luptă cu urcioarele de 
vin.) 

MOGÂRDICI: Te frămânţi tu cu ele, dar au să se frământe 
şi ele cu tine... 

MOGHILA: Sunt grele şi-au să ne facă uşurei... 
(Mogârdici aduce masa. Pe masă un purcel, pâine şi celelalte.) 
ŞTEFANIȚA: Patru scaune... 

MOGARDICI: Trei. 

ȘTEFĂNIȚĂ: Patru!s 

MOGARDICI: Mogbhilă face cât doi, dar tot p-un scaun 
stă, că nu se poate cu două... 

ȘTEFĂNIȚĂ: Patru pahare... 

MOGARDIGI: Trei... 

ŞTEFĂNIŢĂ: Patru! 

MOGHILA: Bea Mogârdici cât doi, dar tot c-un pahar bea... 
(După ce Moghilă şi Mogârdici au pus masa.) 

ȘTEFĂNIȚĂ: Toarnă, Moghilă... Mi-e gura amară... S-a 
vărsat fierea-n mine.. 

MOGÂRDICI: Cum să nu se verse... D-atâta sfat!... Şi 
grozav e vinul contra sfatului şi-a fierii! Parcă- -ţi ia cu mâna, 
nu altceva... Mie berheci, Moghilă. (Bea.) 

ȘTEFĂNIȚĂ: Mai toarnă, Moghilă... (Bea.) Şi-n paharul 
ăsta... 

( MOGÂRDICI: Ce-o mai fi ş-asta?... Mie berheieci, Moghilă. 
Bea. 
ŞTEFANIŢA: Mă strângea de cap un cerc de fer... Mă simţ 
mai bine,.. Amărăciunea s-a dus... 
MOGARDICI: Nu spuneam eu?... 
ŞTEFANIŢA: Mai, Moghilă... (Bea.) 
MOGHILĂ: N-o lua repede, măria-ta. Nu te pune cu Cot- 
narul... Eu beau de Nicorești, şi... 
MOGÂRDICI: Oare!... Mie berheheheci, Moghilă... (Bea.) 
Şi mai... (Beg.) Ca apa... Mai... 
MOGHILĂ: Ci ca ho! că fac scurtă la mână! 
MOGÂRDICI: Tii! S-a isprăvit! Să nu fie paharul gol!... 
Îmi moare soacră-mea... Tu vrei să-mi moară soacră-mea, 
Moghilă? (Bea,) 
ȘTEFĂNIȚĂ: M-am limpezit... văz limpede... 
MOGARDICI: Şi eu m-am limpezit, dar văz turbure... 

ŞTEFANIŢA: Mogbhilă, e pregătit de vânătoare? 
MOGHILĂ: Mâine ne sculăm din zori ş-o pornim spre 
Ceahlău., 

MOGARDICI: Adică mâine ne culcăm din zori ş-o pornim 
cu butcile spre Ceahlău. 

ŞTEFANIŢA: Nicoreşti, Moghilă. (Bea.) 

MOGARDICI: Un ber... Stai! (Innumără pe deşte şi se cl- 
atină.) Un ber-he-he-he-he-heci, Moghilă! 

ŞTEFANIŢA: Nu, nu-i turna... 

MOGARDICI: Ş-apoi... de ce? Cu ce-am greşit eu măriei- 
tale?... Mai bine ia-mi zilele! 

ȘTEFĂNIȚĂ: Nu, că eşti fricos ca un iepure... 
CARUI Eu? Află, măria-ta, că Mogârdici nu ştie ce 
e frica! 


ȘTEFĂNIȚĂ (surâzând): Aşa?... Moghilă, adu două ciome- 





e. 
MOGARDIGI: Ascuţite? 
ŞTEFANIŢA: Două ciomege... Să ne luăm ciobăneşte. Şi 
câte loviţuri mi-ei da, atâtea pahare vei bea. 

MOGARDICI: Sfântă Născătoare, ajută-mi! 

(Moghilă aduce ciomege. Şi le-aleg. Le învârtesc. 
Ştefăniţă se lasă să-l izbească la început. Mogârdici se încura- 
i _ jează.) 

ŞTEFANIŢA: Una! (Râde.) 
MOGARDICI: Berheci! 
ȘTEFĂNIȚĂ Două! (Râde.) 
MOGARDICI: Berheheci! 
ŞTEFĂNIŢĂ: Trei! (Râde.) 
MOGARDICI: Ber-he-he-he-ci!... 
ŞTEFANIŢA (se pune şi-l loveşte întruna); Berheci... Ber- 
heheci... Ber-he-he-he-ci! Ber-he-he-he-he-ci... 
MOGARDIȚI: Ai! Ai! 
ŞTEFANIŢA: Vrei şi cotnar?... Na şi cotnar... Cot-cot-nar... 
Cot-cot-cot-nar... 
MOGARDICI: Ai! ai! Apoi dă-o dracului de şagă... M-ai 
făcut numai vânătăi... (Aruncă ciomagul. Lupta încetează. 
Ştefăniţă şi Moghilă râd.) Şi ce râdeţi... D-aia nu e bună 
gluma cu cei mari! SA 

















ŞTEFANIŢA (trist): Ah! şi domnul e stăpân pe avutul, pe 
cinstea şi pe viaţa tuturor! 
MOGARDICI (se pipăie pe spinare): Şi pe spinarea mea ca 
pe visteria ţării! 
ŞTEFANIŢA: Toarnă, Moghilă... Nu, Nicorești... 
MOGARDICI: Moghilă, mie un... Ce râzi? 
MOGHILA (râde): Zi... 
MOGARDICI (se clatină): lacă, nu zic! 
ŞTEFANIŢĂA: Moghilă, fuseşi la-ntrecerea d-alaltăieri? 
MOGHILA: Fireşte că da. 
MOGARDICI (impleticindu-se): Eu n-am... că m-am 
dezmeticit târziu... pe la jumătatea gârliciului... 
ŞTEFANIŢA: Ai văzut? 
MOGHILA: Văzut. 
ŞTEFANIŢA: Pe dăşelate l-am întrecut c-un gât de cal... 
MOGARDICI (bea şi vorbeşte singur): Un jerăgai pe gât... 
Cald al dracului... 
MOGHILA: Da, şi mi se pare... 
ŞTEFANIŢA: Cătălin şi-a ţinut calul... 
MOGARDICI: Nici cu boii nu m-ai fi scos... Cald al dracu- 
lui... (Beq.) | 

ŞTEFANIŢA: Dar la halca! pe jos? Din zece săgeți, cinci 
trecui prin cerc, Cătălin nouă, ceilalţi două-trei... 

MOGHILA: Era prea mic cercul... 

ŞTEFANIŢA: Era dopotrivă la amândoi! 

MOGARDICI (bea întruna): Cald al dracului!... Nu ştiu 
ce am asţăzi de mă simţ greu... 

ŞTEFANIŢA: Ce-ai avut şi ieri, ş-alaltăieri, şi totdeauna... 
friguri cu berheci... A 

MOGARDICI (ştergându-se de năduşeală): Îh!... Friguri?... 
Cald al dracului!... Să mă las oleacă pe dreapta cu un bee- 
ci... c-aşa mă odihnesc eu... Un bebeci, Moilă... paanice 
Moilă?... (Mogârdici se lungeşte la rădăcina unui copac ş- 
adoarme.) | 

ŞTEFANIŢA: Şi când ne împărţi doamna, mie paharul de 
aur şi lui,pe cel de argint, mă uitai în ochii lui Cărăbăţ. 
Surâdea. li smâcii paharul din mână şi-i întinsei lui pe cel 

de aur. Nu vream să par copil în faţa lumii. Şi mulţimea bătu 
zgomotos din palme, mai mult pentru el ca pentru mine... 

MOGHILA: Şi-ar fi fost mai stăpân pe el ca pe cal. 

ŞTEFANIŢA: A! lacom la deşertăciuni! 

MOGARDICI (prin somn): Mie un be-eci... Paanice Moilă... 
un paar.., 

ȘTEFĂNIȚĂ: A umplut urechile lumii c-ar fi luat c-o săgeată 
boldul de aur din vârful cortului sultanului Albu... 

MOGHILA: O întâmplare... 

ŞTEFANIŢA: Mânios, încălecai calul. Intrai în jir. Pusei 
pinteni de ţâşni sângele. Calul sări ş-o rupse la goană. Ţintii 
cercul. Aruncai săgețile şi zburară pe d-alături. Lumea abia 
se ţinea să nu râză. Să mă fi tăiat, n-ar fi curs picătură de 
sânge. Veni şi rândul lui. Goni, ţinti, azvârli. Vâjiau săgețile. 
Din zece, şapte prin cerc, prin acelaşi cerc! Ah! Şi le simţii 
pe câte şapte în inima mea, una după alta, una îndesând pe 
cealaltă! . 

MOGHILA: Când doamna îi puse în deşt inelul cu ma- 
tostat, plesnea de trufie. Se făcuse roşu ca cârmuzul copilul 
din flori al lui Arbore, unchiul măriei-tale! 

ŞTEFANIŢA (bea): Al moşneagului care iese mărturie că 
ribeagul Petre, lepădătura Rareşoaei, ar fi copilul bunicu- 
ui meu Ştefan! (Trânteşte paharul cu fundul de masă.) A! 

poftim, măria-ta Petre, poftim... Arbore te îmbie la scaunul 
Moldovei!... Ah! mă strânge de gât!... Şi sunt domn al Mold- 
ovei!... 
MOGÂRDICI (tresărind): Ce mai fu ş-asta?... (Se întoarce 
cu faţa în jos.), 
ŞTEFANIŢA: Cătălin vine la vânătoare?... 
MOGHILA;: Vine... 
ȘTEFĂNIȚĂ: Eil... 
MOGHILA: Pe Ceahlău, întunecimi, muchi, prăpăstii... 
FA cale le Dacă l-am pune pe buza unei... ŞI singur... 
(Face semnul unei rostogoliri.) 

MOGHILA: Şi? 





Ciacâr — cu ochi de culori diferite. 

ŞTEFĂNIŢĂ: Şi... 

MOGHILA: A! da! 

MOGARDICI (prin somn): Be-beci... Moilă... 

Ştefăniţă fluieră de trei ori haiduceşte.) 

(S-aude un fluierat drept răspuns. Ştefăniţă tresare.) 
MOGHILA: Ce e asta? 

ȘTEFĂNIȚĂ: Ai să vezi... Ah! niciodată vinul n-a fost mai 
bun! (Bea.) | 

MOGHILA: Ce trosneşte? 





SCENA VI 


CONTELE IRMSKY, ŞTEFĂNIŢĂ, MOGHILĂ, 
MOGARDICI (doarme). 


J J (Vine contele Irmsky.) 

ŞTEFANIŢA (trecând înaintea contelui Irmsky): Vino, con- 
te, vino, te-aşteaptă scaunul gol, paharul plin şi inima mea 
deşartă când e fără tine! (il sărută pe obraji, pe ochi şi-l strânge- 
n braţe.) Bine? 

CONTELE IRMSKY: Foarte bine când sunt cu măria-ta! 

MOGHILA (aparte): Ciudată dragoste! Frumos băiat! 

ŞTEFANIŢA: Moghilă, cunoşti pe contele Irmsky? 

MOGHILAĂ: Da, măria-ta, dar contele stă cam retras... 

CONTELE IRMSKY: La umbra tronului, ca un oier la um- 
bra ştejarului. (Râde şi se-ndeasă în Ştefăniţă.) 

ŞTEFANIŢA: Aşa, dragă, aşa... (Se suie pe masă şi ține pe 
conte pe dupe gât.) 

MOGHILA (aparte): Ce glas subţire! 

ŞTEFANIŢA fise ce-i dă contelui să bea): Cântă-mi ole- 
acă... 

CONTELE IRMSKY: Să cânt?... Dar ăsta cine e? 

MOGARDICI (prin somn): Be-beci... 

CONTELE IRMSKY (râzând): Cine? 

ŞTEFANIŢA (râde): Un ţap... După mamă, moldovean, 
după tată, armean... dupămeşteşug, beţivan... şi slugă cred- 
incioasă a domnului tău... 

MOGHILA (aparte): Ce talie! Ce şolduri! Şi ce mişcări! 

ŞTEFANIŢA: Cântă, dragă, cântă!... Dar... nu vreau aşa 
gros... (Îi face semn să se dezbrace. Contele Irmsky îi arată pe 
Moghilă.) Nu, nu te teme, va fi singurul... Şi e bine să ştie 
un om de nădejde. 

(Contele Irmsky se dă după un copac şi într-o clipă se dezbracă 
de hainele de pe deasupra şi apare cu rochie cam scurtă.) 
IRMA: laţă-mă! 

MOGHILA: A! a! 
(Doamna Tana vine în pridvor şi priveşte înmărmurată. De la 
„ea se vede ce se petrece jos, de la ei, nu.) 
ŞTEFANIȚĂ: Ah! Moghilă, ce fată fermecătoare! Un 
meşter din Italia n-ar săpa în marmură un trup mai curgător... 
un zugrav venețian n-ar aşterne pe pânză un chip mai dulce... 

(o sărută) nişte ochi mai pătimaşi... (o sărută) şi-un păr care 

cade în inele de aur... Oh! Irma! Aş da toată Polonia pe tine! 

(O sărută.) î 
IRMA; Polonia m-a dat pe mine măriei-tale... (I sărută.) 
ŞTEFANIŢA: Şi am mai mult ca Polonia... (O sărută.) 
DOAMNA TANA: Oh! (Dispare-n castel.) 

ŞTEFANIŢĂ (tresărind): Cine-a oftat? 
MOGARDICI (prin somn): Un be-heci, Moilă... 

ACTUL II 


Un luminiş pe muntele Ceahlău. Locul de pândă al lui Ştefăniţă. 
Printre pădurile întunecoase de brazi şi de molizi se vede, spre stânga, 
o muchie îngustă de piatră, mărginind o prăpastie adâncă. Patru cărărui 
dau în luminiş, două la stânga şi două la dreapta. Două se coboară într- 
o parte şi cealaltă a muntelui şi două se ridică spre creştet. Mai mulţi 
buşteni răsturnaţi şi acoperiţi cu ferige. Norii se ridică din păduri şi se 
plimbă alene. Vremea, posomorâtă, ameninţă a ploaie. 


SCENAI 


LUCA ARBORE şi comisul CĂŢELEANU vin pe cărarea întâia din 
dreapta. Comisul CAŢELEANU, îmbrăcat în haine de vânătoare, cu 
tolba de săgeți şi arcul, cu cuțitul la brâu şi c-o toporişcă în mână. 


COMISUL CAĂŢELEANU: Se-mbună domnul? 

ARBORE: Nu vorbi nimic. Eu îi deşirai vicleşugul lucru- 
lui, cum e spre folosul lui ş-al ţării. EI fluieră şi pocneşte din 
frunză. Uneori se-ntunecă şi dă din cap. [i spusei că Luca 
Cârje a plecat pregătit cum să aducă vorba ca să fie spre 
lauda şi fala lui, el... Mă îngheaţă această muţenie. Dacă 
văzui, o luai razna prin păduri... El, copilul care mi-a rămas 
pe braţe, pe care l-am slujit cu credinţă... mă urăşte! 

COMISUL CAŢELEANU: E mâhnit pe noi... Nu l-ai auz- 
it?... 

ARBORE: A! să-l fi auzit când eram numai cu el... A răcnit, 
s-a strâmbat, s-a înecat... Abia şi-a venit în fire. S-a uitat 
lung la mine şi mi-a zis apăsând pe fitece cuvânt: “Arbore, 
or E lepezi de gândul tău, or de nu!”... Şi m-a măsurat cu 
ochii... 

COMISUL CAŢELEANU: Aşa e el, cu toane. 

ARBORE: Cum ai fost să fii, aşa eşti... Eu sunt în lucrul 
domnului ş-al ţării... Ar fi o nebunie, şi pentru domn şi pen- 
tru ţară, să ne punem bine cu turcii şi rău cu leşii. N-aş vrea 


93 


să ajungem ca muntenii. Până şi Neagoe, înțeleptul, a fost 
nevoit să dea pe fitece an 500 de copii padişahului... (Dârj.) 
oimi şi iepe, cât or vrea, suflete, nu!... Ah!... 

COMISUL CĂŢELEANU: Dumneata cunoşti cât ţineam la 
dumneata... Bun e Dumnezeu... Are să se îmbuneze şi 
Ştefăniţă... Să vorbim de altceva... De ce nu luaşi arcul şi 
săgețile? 

ARBORE: O! ho! arcul sunt astea... (Arată mâinile.) 
Săgeţile sunt ăştia... (Şi-arată ochii.) De te lasă, lasă şi tu 
juNI ne e .Ei-hei! Mi-a slăbit arcul, şi săgețile nu se mai duc 
piuin 

COMISUL CĂŢELEANU: Şi unde rămase? 

ARBORE: La Durău. Peste un ceas încep bătăiaşii... Tre- 
buie să pice acum... Să mergem... N-aş vrea să dea ochii cu 
mine... 

COMISUL CAŢELEANU: Unde? 

ARBORE: Unde ne-ar duce picioarele... 

(Se afundă pe cea dintâi cărare din stânga.) 


SCENA II 


Logofătul TROTUŞANU, vornicul CĂRĂBĂŢ, paharnicul SĂCUEANU, 
vistiernicul SIMA vin pe prima cărare din dreapta, îmbrăcaţi în haine 
de vânătoare şi armaţi ca şi CĂȚELEANU. 

Toporul vornicului CĂRĂBĂŢ e mai mare şi mai ager. 


VISTERNICUL SIMA: Lung drum şi greu... 

VORNICUL CĂRĂBĂŢ: Mai lung şi mai greu al vieţii... 

PAHARNICUL SACUEANU: Întunecat... nu mai răsare 
soarele... 

VISTERNICUL SIMA: Cerul? 

PAHARNICUL SACUEANU: Nu, domnul. 

LOGOFATUL TROTUŞANU: O arătare... 

VISTERNICUL SIMA: Cum, o arătare? 

LOGOFĂTUL „TROTUŞANU: O vedenie... Ce e rău şi ce e 
bine?... Nu fac rău că m-am deprins cu binele... (Rupe o cren- 
guţă.) Ştii tu ce e asta? 

VISTERNICUL SIMA (uitându-se lung): O creangă de brad. 

LOGOFĂTUL TROTUŞANU: Aşa ţi s-arată.. 

VISTERNICUL SIMA: Dar cum vrei să mi s-arate? Lucru- 
rile cad supt simţurile noastre aşa cum sunt. Numai omul e 
făţarnic şi ş-arată aşa cum nu e. 

LOGOFĂTUL TROTUŞANU: O! ho! care om nu e cum s- 
arată? La un necaz, la o mânie, izbucneşte şi citeşti în el ca 
într-o carte deschisă. Nu văzuşi acum o săptămână? N-ai 
înţeles? Când te-a măsurat cu privirile, n-ai auzit pe la ure- 
chile tale un jiiit? 

VISTERNICUL SIMA: Nu. 

LOGOFĂTUL TROTUŞANU: N-ai simţit, Săcuene, cine s- 
apropia de gâtul tău? 

PAHARNICUL SĂCUEANU: Cine s-apropia? 

LOGOFĂTUL TROTUȘANU: O sabie... 

PAHARNICUL SACUEANU: A cui? 

LOGOFATUL TROTUŞANU: A lui! 

VORNIGUL CARABAŢ: De ce ţi-e scris nu scapi. 

LOGOFĂTUL TROTUŞANU: Şi credinţa e o arătare a 
minţii... 

VORNIGUL CĂRĂBĂŢ: Astea-s lucruri greceşti. 

LOGOFĂTUL TROTUŞANU: Blagoslovită fie ţărâna dască- 
lului Isocrat candioţul; el mi-a dat înţelesul vieţii... 

VORNICUL CĂRĂBĂŢ: Dar tătână-tău ce-ţi dete, jogofete? 

LOGOFăTUL TROTUȘANU: Arătarea vieţii... 

VISTERNICUL SIMA (ia cărarea a doua din dreapta): Parcă 
p-aici ne-a poruncit domnul să ne suim, până la trei gur- 

uie... 
a PAHARNICUL, SĂCUEANU: La cele trei stahii... 

VORNICUL CĂRĂBĂŢ: Acolo bat hearele. Grozav aş vrea 
să năpustească un zimbru furios... cu trupul lui de bou mai 
şui, cu picioarele mai înalte, cu capul lunguieţ, cu coarnele 
drepte, aduse puţin la vârf... O! uge ca săgeata, s-aruncă 
peste gârle ca o nălucă şi se caţără pe pieptul de piatră ca 
zidul de drept... 

LOGOEŞTUL TROTUŞANU: Ai ucis? 

VORNICUL CARABAŢ: Ucis... Cu răposatul Bogdan am 
colindat munţii noştri din muntele Iancului până-n munţii 
Vrancei. Odată eram pe Bicaz. Vodă ici, eu colea. Unde ne 
pomenim c-o namilă zburând că parcă ar fi avut aripi. Ar fi 
spart pe Bogdan de nu ferea-n lături şi nu i-aş fi înfipt to- 
porul drept între coarne. S-a ridicat în două picioare, şi-a 
proptit capul în piept... Un răget... A sărit de doi stânjeni... 
Şi-a picat ca o pasăre năprasnică! 

LOGOFATUL TROTUŞANU: Eu nici n-am văzut... 

VORNICUL CARABAŢ: Capul lui, cum era capul de pe 
pecetea lui Dragoş. 

LOGOFATUL ȚROTUŞANU: Mai suim mult? 

VORNICUL CARABAŢ: Ca de la Durău până aici. 

i PAHARNICUL SACUEANU: Din coarnele lui să fac un pa- 
ar... 
(Se afundă pe a doua cărare din dreapta.) 


VORNICUL CĂRĂBĂŢ: Cam subţire... 
PAHARNICUL SACUEANU: Fie... 


SCENA III 


Pârcălabul CONDREA, vistiernicul IEREMIA, postelnicul ŞEARPE, 
CĂTĂLIN, TOADER şi NICHITA vin pe întâia cărare din dreapta, 
îmbrăcaţi ca vânători. 


PÂRCĂLABUL CONDREA: Aici ne-a zis să-l aşteptăm. 
POSTELNICUL ŞEARPE: Vine şi el cu ceilalţi. 


VISTERNICUL IEREMIA: Vremea e a ploaie... 

POSTELNICUL ŞEARPE: Nouri se ridică din creştetele 
pădurilor ca sineala închisă... Ai zice că ard pădurile de brazi 
şi de mglizi... Cătăline, aţi întâlnit multe sălbătăciuni? 

CATALIN: O! cât lumea! Mă mir cum d-avu răbdare dom- 
nul să nu-nceapă vânătoarea de cum dădurăm în ocolul slo- 
bod al Câmpulungului... Barem să ne fi lăsat pe noi să ne 
cercăm norocul... 

VISTERNICUL IEREMIA: Ca şi cum nu l-ai fi cercat 
destul... In tătari şi-n urşi, în leşi şi-n vulpi, în turci şi-n 

mistreți, săgețile tale se duc fermecate... Săgeata şi vânat- 
[issa 


TOADER: Am dat peste mâţe sălbatice. 

NICHITŢA: Lupi şi jderi... 

PARCALABUL CONDREA: Apoi, voi n-aţi ţinut drumul 
drept, aţi bătut razna, ca copoii. 
„TOADER: Sub coastele Câmpulungului, un stol de irun- 
ci... 

NICHITA: Vulpile colcăie în codrii noştri... 

POSTELNICUL ȘEARPE: Porunca a fost de la domn să nu 
scape o săgeată. Vânătorii sunt foc. Peste o jumătate de ceas 
ne dezleagă. Să vedem cine o da mai cu sete... 

NICHITA: Eu, nea Cosma! Am să las pe Cătălin pe jos... 

CATALIN: M-ai lăsa, de nu te-ai grăbi... 

POSTELNICUL ŞEARPE: Vine... Întunecat şi alb cum nu 
l-am văzut nicodată! 

PARCALABUL CONDREA: Nu-i trece paraponul. 

VISTERNICUL IEREMIA: Băietanii ăştia să ţintească bine, 
ş-are să-i treacă... 
(Se duc înaintea domnului şi ajută să dea după măgari coşurile 

cu mâncare şi cu vin. Domnul vine căutând în jos 
şi şuierând un cântec bătrânesc.) 
SCENA IV 


ŞTEFĂNIŢĂ, cu cei de sus şi cu pârcălabul PETRICĂ, 
pârcălabul BALOŞ şi spătarul HRANĂ. Vânători şi hăitaşi. 


PARCALABUL CONDREA: Bine, măria-ta? 

ŞTEFANIŢA (şuieră): Mai bine ca oricând. 

POSTELNICUL ŞEARPE: Cam ostenit oleacă, măria-ta... 
La noapte să țe odihneşti zdravăn... 

ŞTEFANIŢA (şuieră): De-a ieşi stelele, să număr “o stea 
logostea”, “două stele logostele”, pân-a crăpa de ziuă... 

VISTERNICUL IEREMIA: Ş-un vestmânt mai groscior, 
măria-ta,. | 

ŞTEFÂNIŢĂ (şuieră): Da, e frig cât să îngheţe vistieria, şi 
mie mi-e mai frig ca acum o săptămână, când era să crăp de 
căldură... (Şuieră.) 

SPATARUL HRANA: Cum ne-mpărţim, măria-ta? 

ȘTEFĂNIȚĂ: Pârcălabul Condrea, postelnicul Şearpe şi 
vistiernicul leremia o să faceţi la dreapta, pe cărarea asta, şi 
înainte, până dincolo de cele trei stahii, la paltinul cu iz- 
vorul... Acolo rânduiţi-vă cum veţi socoti... A! şi flăcăii lui 
Arbore!,. Cătălin, tat-tău, bine? 

CATALIN: Slavă Domnului... E şi el aici... 

fe POSTELNICUL ŞEARPE: La Durău ai vorbit, măria-ta, cu 
e 

ŞTEFĂNIŢĂ: Ba el cu mine... Se vede că eu nu sosisem.. 
(Se uită spre muchia din stânga şi vorbeşte încet.) Să-l fac să 
şi-o aleagă singur... Sunteţi trei voinici, tineri şi sprinteni, 
tustrei ţintaşi buni, cu arcurile pe după gât, cu cuţitele la 
brâu şi cu toporiştele î în mâini... Care din voi e mai de 
nădejde? 

CATALIN: Ţustrei, măria-ta. 

ȘTEFĂNIȚĂ: Care e mai tânăr? 

NICHITA: Eu, măria-ta. 

ȘTEFĂNIȚĂ: 'Care e mai voinic? 

TOADER: Tustrei, măria-ta. 

ȘTEFĂNIȚĂ: Care aruncă cu săgeata mai departe? 

CATALIN: Nichita, măria-ta. 

ȘTEFĂNIȚĂ: Care "ucide ursul cu cuțitul fără a clipi? 

CATALIN: Ţustrei, măria-ta. 

ȘTEFĂNIȚĂ: Care ia cu săgeata rândunica din zbor? 

CATALIN: Ţustrei, măria-ta. 

ȘTEFĂNIȚĂ: Care urcă muchia în dungă ca iedul sălbatec? 

CATALIN: Ţustrei, măria-ta. 

ȘTEFĂNIȚĂ: Nu pot s-aleg... Alegeţi voi... Uitaţi-vă colo, 
sus, unde se sfârşeşte zidul de brazi, unde se prelinge un 
nor vânăt.. 

TOADER: Da, vedem... 

ȘTEFĂNIȚĂ: D-a lungul codrului este o făşie de piatră... 

NICHITA: Da, vedem... 








! Halca — cerc de fier folosit la aruncarea din galop a sulilei (joc |n 
mare cinste la turci.) 

ȘTEFANIŢA: Acolo bate capra neagră... Care din voi e 
mai stăpân pe el însuşi să ia pânda aceea... 

NICHITA: Eu, măria-ta! 

TOADER: Ba, eu! 

CĂTĂLIN: Luaţi seama... Muchia aceea să tot fie de doi 
coţi lăţime şi d-a lungul ei prăpastie dreaptă şi adâncă. Cum 
sunteţi voi pripiţi la izbândă, un pas greşit, ş-aţi cădea ca o 
piatră într-o fântână... până jos, praf şi fărâme... Acolo e 
nevoie de un om încercat, a căruia inima nu sare de curaj, ci 
aşteaptă fiara ca un stei de piatră. Nu e de ei, măria-ta... Mă 
duc eu! 

NICHITA: Fireşte, iar el când e vorba d-o ispravă mai de 
seamă..., Ș 

ŞTEFÂNIŢĂ (prefăcându-se): Fie! Dar aş fi vrut să vedem 
pe ceilalţi ce pot... 

TOADER: Gând o să facem şi noi încercări d-astea?... 

ŞTEFANIŢA (printre dinţi): Mai degrab' decât nu credeţi!... 
(Către Condrea, Şearpe şi leremia.) Nichita şi Toader cu voi... 
Luaţi-o iute la picior. In curând veţi auzi de trei ori buci- 
umând... (Pleacă Condrea, Ieremia, Şearpe, Nichita şi Toad- 
er.) la seama, Cătăline... Cărăruia e-aşa de întuneoasă, că 
parcă nu te-ai sui la lumină, ci te-ai cobori în iad... Şi să dai 
un chiot când vei ajunge... Nu-ţi zic noroc, norocul e-n braţul 
tău... 

CATALIN: Nu mă rog de noroc... 

ŞTEFANIŢA: Roagă-te! 

Cătălin: Norocul meu e măria-ta, şi pentru norocul meu 
mă rog. 

TEFANIŢA: Şi pentru tine! Mai ales pentru tine! (Cătălin 
s-afundă pe cărarea care suie muntele în partea stângă.) 
Vânătorii, pe aceeaşi cărare... Ştiţi locurile... 

UN VANATOR: Cum să nu, măria-ta, că doar atâta slujbă 
am învăţat de când eram d-o şchioapă. 

ŞTEFANIȚA: Hăitaşii p-astălaltă (arată cărarea întâia din 
partea stângă), care se lasă oblu... Ţineţi coasta, înşiruiţi- 
vă... daţi gură, sunaţi din cornuri, băteţi cu ciomegile şi cu 
tipsiile... (Vânătorii şi hăitaşii pleacă. Către boierii rămaşi.) 








99 


Ah! Ce păcat că n-aţi fost! Ah! ce păcat! 

PARCALABUL PETRICA: Cum sosi olăcerul cu cartea 
măriei-tale, pornirăm, zi şi noapte, la drum întins. Siretul 
se umflaşe şi luase podul umblător de la Ghertoape... 

ŞTEFANIŢA: L-aş fi trecut înot! 

PARCALABUL PETRICA: Am pierdut două zile... 

ŞŢEFANIŢA: Două veacuri! 

PARCALABUL BALOŞ: Am pornit din Novograd cu zece 
cai d-ai noştri, şi am ajuns cu trei; şapte ş-au tocit potcoavele, 
au şchiopat şi i-am lăsat în drum... 

ŞTEFANIŢĂ (aprins): Le-aş fi turnat potcoave de argint, 
numai să fi sosit la vreme!... Aş fi topit coroana strămoşilor 
i Singur, singur în tot sfatul, ca o oaie înconjurată de 
upi! | 

SPATARUL HRANA: Ei unsprezece, şi noi, trei... 

ŞTEFANIŢA: Şi cu mine, treizeci şi trei!... Unu şi unu, şi 
nici unul cu mine... Destul am vorbit. La lucru!... Fiecare cu 
al lui!... Apucaţi pe cărarea asta... (arată cărarea din stânga 
care suie muntele) până la o colibă de cetini... Acolo e locul 
vostru... 


(Petrică, Baloş şi Hrană se duc.) 


SCENA V 
ŞTEFĂNIŢĂ, MOGHILĂ, ceva mai târziu, un ungur. 


ŞTEFANIŢĂ (tresărind): Moghilă, tu eşti? Aş fi vrut câte- 
va clipe singur... Singur sau cu tine e totuna... A! după gân- 
dul tău fuse... E] şi-a ales locul... (S-aude un chiot depărtat. 
Ştefăniţă tresare.) Auzi?... A ajuns... Să ne uităm... Îl vezi?... 
Prinde cu ochii al doilea codru, pe a doua cută, acolo unde 
se coboară brazii verzi ca o oaste şi se ridică de cealaltă 
parte întunecaţi şi negri... Du-te pe linia dintre unii şi alţii 
până sus... Apucă pe făşia îngustă de piatră uscată... Spre 
vârf... În creştetul prăpastiei ce se deschide în genunea tăiată 
d-a curmezişul de un nor alb ca laptele... Nu-l vezi? 

MOGHILA: Cât un copil... Stă pe brânci... Se uită în adân- 


cime... | E 
ŞTEFANIŢA: El este!... A! ha! (Râde nervos şi face semn cu 
mâinile, ca şi cum ar prăvăli pe cineva.) Ei, ai găsit? 

MOGHILĂ; Da... un ungur. 

ŞTEFĂNIŢĂ: Ei? 

MOGHILA: Un tâlhar.. 

ȘTEFĂNIȚĂ (repede): Toate păcatele i le iert.. 

MOGHILA: Ca mitropolitul... 

ȘTEFĂNIȚĂ: Îl bag în Divan... 

MOGHILĂ: Asta să n-o faci. l-am făgăduit 500 de galbe- 
ni, 250 înainte şi 250 de urmă... şi pe urmă (pune mâna 
pe cuţit) să-i dăm să nu mai aibă nevoie de nimic şi de 
nimeni. E 

ŞTEFĂNIŢĂ: Să-l ucizi? 

MOGHILA: Ca p-un ucigași 
ȘTEFĂNIȚĂ: Dar eu ce 
MOGHILA: Cârmuieşti! 
ȘTEFĂNIȚĂ: Să vie încoa. 
MOGHILĂ (la cărarea întâia, din dreapta): Mă!... 
(Apare ungurul îmbrăcat ca vânător moldovenesc.) 
ŞTEFANIŢA: O! mare şi urât €e!... Ca vânător? 
MOGHILA: De s-o întâmplă să-l vază, să nu se teamă... 
Ştii tu cui slujeşti? 

UNGURUL: Ştii... 

(Ştefăniţă tresare.) 

MOGHILĂ: Ş-ai să faci întocmai? 

UNGURUL: Minteni fac. 

Ş IERNI JA (dându-i o pungă cu bani): Cum miroase a 
rachiu! i 

MOGHILA: Mă, vezi colo? Nu acolo... Mai la dreapta... 
Mai sus... 

UNGURUL: Văzt... 

MOGHILA: Tai codrii şi-i cazi drept în spinare. 

(Îi face semn de rostogolire. 
Ungurul se duce p-a doua cărare din stânga.) 

ŞTEFĂN IȚĂ (dupe ce a stat pe gânduri): Ah! ce-o fi făcând 

Irma? O lăsai în cortul meu.. 


MOGHILĂ: Vine, îmbrăcată în haine de vânătoare... 
Mogârdici după ea... 

SCENA VI 
Ştefăniţă, Moghilă, contele Irmsky şi Mogârdici. 


ŞTEFANIŢA: A! vii ca turturică uşoară, ca o lumină de 
vară care încălzeşte şi deşteaptă firea posomorâtă! Aici (întin- 
de braţele), fiară care îmblânzeşte pe cel mai hain vânător! 
(O ridică-n sus, o învârteşte ş-o sărută apăsat.) 

CONTELE IRMSKY: Atât sunt eu de fiară cât eşti tu de 
hain. (Il sărută.) Ce-ai să faci cu cuțitul? 

ŞTEFANIŢA: Să... când te-i repezi la mine... 

CONTELE IRMSKY: Atunci nu mă repez... 

ŞTEFANIŢA: Mă repez eu la tine... (O sărută.) 
MOGARDICI: Mă uit şi nu-nţeleg! Frumos băiat?... Şi m- 
am trezit d-o zi... Nici-o picătură... 

ŞTEFANIŢĂ, (pe gânduri): Cine-o fi oftat aşa de greu?... 
MOGHILA: În ograda de la castel? 

CONTELE IRMSKY: Da, cine-o fi oftat? 

MOGARDICI: Când mă muiase somnul?... Eu am oftat... 
TEFANIŢA: Tu? Ca un urcior spart şi aruncat în gunoi... 
MOGARDICI: Oare! Se făcea că Moghilă îmi luase ber- 
heciul... Eu trebuie să fi oftat... Tot drumul am oftat, că mă 
doare furca pieptului... Pe la Iacobeni adormisem călare. Dor- 
meam şi visam vise urâte. Se făcea că-mi întinde cineva o 
cană... 

MOGHILA: Cu apă... 

MOGARDICI: Tu erai, diavole... Şi eu, după el... “Mă neică, 
numai o dată, numai o dată s-o pui la gură...” (Ştefăniţă 
sărută pe contele Irmsky.) Oare!... El îmi făcea cu mâna... Eu, 
după a (Ştefăniţă sărută pe contele Irmsky.) Ei! se-n-groaşe 
gluma!... Până ce-am venit în nas... Tu fuseşi, butie de 
nicoreşti, că mă luaşi de ceafă... 

MOGHILA: Ca p-o cârpă... 

MOGARDICI: ...şi m-aruncaşi într-o butcă... ( ci januță 
pune pe genunchi pe contele Irmsky.) A! dârli-dârli ha-ha! 
Cogeamite vlăjganu în braţele lui vodă!... Cum ajunsei la 
Hangu nici eu nu ştiu... 

MOGHILA: Cum deschideai ochii, ca un ţap: be-be- 
heciu!... N-ai nici o măsură... 

MOGARDICI: Ba am, cum să nu... De trei ori ca tine şi de 
două ori ca vodă... 

ŞTEFăNIţă (se scoală şi se uită îngrijat la muchia goală): 
Acolo... da, acolo... 

CONTELE. IRMSKY: Ce să fie acolo, măria-ta? 

ŞTEFANIŢA: Semn de ploaie şi de vijelie!... Să-ncepem... 

MOGARDICI (desfăcând coşurile): Să-ncepem... 

ŞTEFANIŢA: Să sune buciumele... 

(Moghilă se duce pe întâia cărare din dreapta şi apoi vine. 

îi Se aud buciumele.) 

MOGARDICI: Cotnar, Nicoreşti, Odobeşti, Huşi... Berhe- 

îl O! Berheciu e ca o fată mare, aşa se rumeneşte în pa- 
ar... 
(S-aud zgomotele hăitaşilor. Din când în când trosnesc codrii.) 

SI ERONIL (agitat): Ascultă, dragă conte, şi nu tresări! 
Unde ţi-e arcul şi tolba? Unde, toporul? Unde, cuţitele? Să 
nu-ţi tremure mâna... Să zboare săgețile... Să-nfigi cuțitul 
până în plăsele... O! ce fraged eşti!... 

CONTELE IRMSKY: Sunt rele fiarele voastre? 

TEFANIŢA (din ce în ce mai agitat): O! nu! sunt blânde 

şi drăgălaşe! Mistreţul umblă binişor ş-are dinţii ca ai tăi, 
mărgăritare înşirate pe un fir de argint! Cerbul s-aruncă bla- 
jin din muchie în muchie şi-are leagăn de mătase în coar- 
nele lui! Ursul e ca moşneagul lui Dumnezeu, pe cine 
întâlneşte îl strânge în labe, să-i treacă junghiul şi durerea 
de mijloc! Zimbrul, dupăcare s-a luat pecetea Moldovei, o 
jucărie care te gâdilă cu coarnele lui Aa te şi ascuţite! O! 
dulcele meu copil, nu te teme de fiare, ci de om să te temi!... 
(Se uită în stânga, la muchia goală.) Ah! acolo!... 

CONTELE IRMSKY: Ce este acolo, măria-ta? 

ŞTEFANIŢAĂ : Semn de ploaie... O să plouă cu lacrămi... 

CONTELE IRMSKY: A! 

MOGHILA: Măria-ta! 

MOGARDICI (bea): Ei, cum căzui eu, neiculiţă!... Să-mi 
rup nasul, şi mai multe nu... 

ŞTEFANIŢĂ : Că omul este o fiară pe care n-a îmblânzit- 
o veacurile... Ascultă hăitaşii şi ascultă şi fiarele... Care urlă 
mai frumos?... Ele fug şi zgomotul lor este fuga deznădejdii! 
Ei hauie a bucurie! Ele stau retrase în codri, ei vin de la sate 
şi oraşe şi le scormonesc vizuinele! Ele se apără, ei izbesc! 
Dumnezeu a făcut pe om prădalnic şi cumplit... lacă toporul 
acesta... [| vezi ce coadă are?... Să-l învârtesc cu mânie, şi 
coada lui va creşte, şi gura lui va despica tidva fiarei care 
pândeşte acolo! 

MOGHILA: Măria-ta! Măria-ta! 

ŞTEFANIŢA (încet şi nervos): Nu mai ajunge! 

CONTELE IRMSKY: Cine s-ajungă? 

ŞTEFANIŢĂ : Fiara!... Şi nu se mai sfârşeşte!... 

CONTELE IRMSKY: Ce să se sfârşească? 

ŞTEFANIŢA : Vânătoarea! 

MOGARDICI: Ba să ţie! De ce să se sfârşească? Abia am 
început. De ce-am venit la vânătoare? Să vânăm! (Bea. 
Mogârdici e cam amețit.) 

ŞTEFANIŢA (mai domol: Mulţi vânează ca tine şi se- 
ntorc acasă cu vânat şi cu nume... 

MOGARDICI: Dacă au noroc... La vânătoare este aşa: Să 
tragi şi să nimereşti... Ba nu... Să nemereşti şi să tragi! (Bea. 
S-aud trosnituri care s-apropie.) Ce să fie? 
MOGHILA: Un cerb. 
MOGARDICI: Oare! 
ŞTEFANIŢĂ (privind în gol: Ce, ţi-e frică? 
MOGARDIGI: Mie? Aş vrea să vie! (Bea.) 
ŞTEFANIŢAĂ : Ce-ai face? 
MOGARDICI: M-aş face mort, de n-aş muri. (Bea.) 
ŞTEFANIŢĂ : Moghilă, un pahar de vin... Mi-e frig... 
MOGHILA: Cotnar? 

„ ŞTEFÂNIŢA: Da... Poftim, conte, pe scaunul Moldovei... 
(i arată un buştean.) 

CONTELE IRMSKY: O! frumoasă şi mândră e Moldova!... 
Cu codrii ei de pomi roditori... Cu câmpiile ei aurite... Cu 
coastele ei cu fân de flori mirositoare... 

MOGHILA: Oştile voastre, când năpădesc vara, nu-şi iau 

de mâncare şi se nutrec cu prune, mere şi pere... că de multe 
ori pier de pântecărie... 

MOGARDICI: Oare! 

ŞTEFANIŢĂ (privind în gol): Bogată, bogată şi frumoasă... 
Zgârii pământul, şi grâul îţi dă la bob treizeci de boabe, 
secara treizeci şi cinci, orzul şaizeci şi meiul peste trei sute... 

CONTELE IRMSKY: Aş vrea să fiu moldovean! 

MOGARDICI: Mă crezi? Eu aş vrea să fii moldoveancă! 

ŞTEFANIŢA: De ce, Mogârdici? 

MOGARDICI: Toată ziulica aş ţine-o pe genunchi... Dârli- 
dârli, ha-ha... (S-aude o trosnitură în apropiere.) Ce să fie? 

MOGHILA: Ursu! 

ŞTEFANIŢA: 'Toporu! 

MOGARDICI (uitându-se în stânga): O! câtă dihania! 
Patruzeci de mucenici... ţineţi-mă... ARI mor! (Cade leşinat.) 

CONTELE IRMSKY: Ce faci, măria-ta? (Contele Irmsky cade 
în genunchi, tremură şi-şi acoperă faţa cu mâinile. Ursul 
mormăie şi s-apropie. Moghilă cu toporul în dreapta şi cu stân- 
ga ţine pe Ştefăntiă.) 

MOGHILA: Măria-ta, e primejdie... Primejdia e a mea! 

ŞTEFANIŢĂ (smucindu-se din mâna lui Moghilă): Fiara la 
fiară!... Mi-e sete de sânge!... (Ștefăniță învârteşte toporul.) 
S-a ridicat în două labe... A!... S-a umflat!... 

(S-aude un răcnet şi-o lovitură seacă între brazi.) 

MOGHILA (din desiş): Măria-ta! 

ŞTEFANIŢA(venind cu mâna sângerată şi galben la faţă): 
S-a isprăvit! (Tresărind.) Nu încă! (Se uită spre muchie.) Aco- 
lo... Tot acolo!... Un pahar de vin... (Bea.) 

„ CONTELE IRMSKY (tremurând): A trecut ceasu-ăl rău! 
Ul mângâie.) | 

ŞTEFANIŢA: Nu încă... Va trece! 

CONTELE IRMSKY: Sânge? Eşti rănit? 

MOGHILA: Sfâşiat? 

ŞTEFANIŢA: Zgâriat... nimic... 

MOGHILA; Să te spăl... 

ŞTEFANIŢA: O! să mă speli... 

MOGHILA: Să te leg... 

ŞTEFANIŢA: Leagă-mă şi nu mă spăla! 

MOGARDICI (se dezmeticeşte şi se uită în stânga): S-a 
sfârşit?... lar îl văz, iar mor! (Cade pe spate.) 

ŞTEFĂNIŢĂ (uitându-se la muchie): O! oh! mi-ngheaţă 
sângele!... Fiara pândeşte!... S-aruncă!... (face semn cu mâna 
dreaptă, ca şi cum ar rostogoli pe cineva. S-aude un răsunet 
departe.) Ah! a! a! 

(Începe să râză şi să se strâmbe epileptic.) 

CONTELE IRMSKY: Ce ai, măria-ta? (Ştefăniţă râde ner- 
vos.) 

MOGHILĂ: I-a făcut rău lupta cu ursu.. . (Ştefăniţă râde.) 

CONTELE IRMSKY: Nu, necontenit s-a uitat într-acolo... 

MOGHILĂ; Ţi s-a părut! 

ŞTEFĂNI je pa fe Să mă odihnesc... (fi curg lacrămile.) 
D-acum încolo... s-a dus... s-a dus... s-a dus... (S-aşază p-un 
butuc.) Vânătoarea a început... De azi, cine m-ar întrece la 
vânătoare? 

CONTELE IRMSKY (îl mângâie): Măria-ta, ai ucis o fiară... 

ȘTEFĂNIȚĂ: Două!... Oleacă de... 

CONTELE. IRMSKY: Apă? 

ŞTEFĂNIŢĂ: Vin! 

MOGHILA je aaa se la urechea lui Ștefăniță): Doamne, 
eşti ca un copil! 

ȘTEFĂNIȚĂ: Am fost!... Puiul de lup, când dă de sânge, 
lasă ţâţa lupoaicei şi e lupl... Prăpastia s-a căscat... şi l-a 
înghiţit... şi s-a dus... 

CONTELE IRMSKY: Cotnar? 

MOGHILA: Da, cotnar. 

ŞTEFANIŢA: ... S-a dus într-o clipă... Şi clipa aceasta o 
văz necontenit! 

CONTELE IRMSKY (dând paharul domnului): Ce vezi, 
măria-ta? (l mângâie.) 

MOGHILA: Nimic! 

MOGARDICI (se dezmeticeşte şi se ridică în şezut): Ce 
face?... Voi beţi şi eu nu? 

ŞTEFĂNIŢĂ: Sufletul meu ostenit pluteşte pe supt cetin- 

ii de brazi, singur, ca un cuc care taie aerul şi nu i s-aude 
zborul!... Moghilă, un pahar... 

(S-aude trosnind prin desiş.) 
MOGÂRDICI: Oare! Cine să fie? 
MOGHILĂ (încet, lui Ștefăniță): Ungurul... 
ŞTEFĂNIŢĂ: Adevărata fiară! Toporul! 
MOGARDICI: Nu mai spune, iar mor... (Iar cade pe spate.) 
MOGHILĂ (trăgând cuțitul): Să-i dau şi rămăşiţa. 
ȘTEFĂNIȚĂ (trist): Să nu-l înşeli... 
(Moghilă s-aude prin brazii din stânga.) 
MOGHILĂ: Ia-o înainte.. 

(Ş-aude un răcnet şi o cădere.) 

ŞTEFĂNIŢĂ: Plătit... 

CONTELE IRMSKY (tresărind) : Ce, măria-ta? 

ȘTEFĂNIȚĂ ( pe gânduri): ș, rămăşiţa... 

P MOGHILĂ (se întoarce galben ca ceara): L-am târât în 
esiş 

CONTELE IRMSKY: Pe cine? 

MOGHILă: Pe fiară... 

MOGÂRDICI (1 dezmeticindu- -se şi bând): Vânătoare or foc... 
Nu poţi să bei un paar în tihnă... 

„ȘTEFĂNIȚĂ (lui Moghilă): Ai ucis ca şi mine... Ţi-a sfâşiat 
mâna.. 

MOGHILĂ: Nu, m-a stropit... 

ŞTEFĂNIŢĂ: Spală- te şi nu te lega... Tu nu vezi clipa pe 
care o văz eu necontenit... (Se uită drept înainte şi face cu 
mâna semnul rostogolirii.) 

MOGHILĂ (încet, către contele Irmsky): Irma, ce te uiţi 
aşa?... Niţică apă, să-mi spăl cuțitul... 

ŞTEFĂNIŢĂ (uitându-se ţintă): Ochii de mi i-ai scoate, şi 
tot am să văz înaintea lor omul şi prăpastia... 

MOGHILĂ: N-asculta, Irma... n-ai să înţelegi nimic... E 
cam bolnav măria-sa.. Frigurile întâiului urs pe care- lucide... 

ȘTEFĂNIȚĂ (abătut): Da, da, sunt cam bolnav... Să sune 
buciumele... Să înceteze vânătoarea... 

(Moghilă iese pe cărarea întâia din partea dreaptă 
şi porunceşte să buciume.) 
MOGÂRDICI (deşteptat din ameţeală): Ce-o mai fi ş-asta? 

ŞTEFANIŢA: Ziua d-apoi, când se vor scula morţii din 
morminte! 

(Moghilă revine.) 

MOGÂRDICI (dă să se scoale şi nu izbutește): Să se scoale 
cine o putea... 

(S-aud în depărtare cetele de hăitaşi 
i de vânători cântând din amândouă părţile.) 

ŞTEFĂNIŢĂ: Şi ei au întins curse fiarelor... Fără ei n-am fi 
ucis... Dar ei au poftă de cântat şi cântă frumos... la! să 
ascultăm!... (S-aud cântecele. Vorbele pu se desluşesc.) Cei 
cari urlau adineauri au glas de îngeri... În om e un înger ş-un 
demon... Vu timeă crede că îngerul stă la dreapta şi demonul 
la stânga... E una şi aceeaşi, pretutindeni şi totdeauna: 
făţărnicia! 

MOGHILĂ: Cu demonul cârmuieşti, cu îngerul te 
cârmuieşte. 

ŞTEFÂNIŢĂV (spre Irmsky): Vino şncoa, demone!... Ce 
te uiţi? (Irma se uită la Mogârdici.) A adormit... Să se scoale 
cine o putea... Adu mijlocul să ţi-l cuprinz, şi capul, şi ochii, 
şi gura, şi părul cu miros de rozmarin... Aici... aşa, aşa... 
bine... (Irma se aşază lângă dânsul.) De un an nu te-am alin- 
tat, demon de care îngerului meu i-e dor... Moghilă, sărută 
mâna asta... Joacă-te cu mâna ei.. . (Moghilă î îi sărută mâna.) 
Ia seama... Până aici e voie... Mai departe dai peste demonul 
meu... 

MOGHILA: Nu te teme... Eu nu sunt ca albinele, să-mi 
moi botul în orice floare... Contele Irmsky: Aşa-mi place, 
stăpâne, când râzi, când mă săruţi, când eşti un om ca toţi 
oamenii... | 

ŞTEFANIŢA: Sunt domn... Şi nu mai sunt om ca toţi oa- 


menii de azi înaințe... , E. 
(Incep să s-adune oamenii.) 

SCENA VII 


Cei de sus şi logofătul TROTUŞANU, vornicul CĂRĂBĂŢ, 
paharnicul SĂCUEANU. 


MOGHILA (încet, lui Ștefăniță): Măria-ta, boierii! 

ŞTEFANIŢA: Bine... Lasă... O! ho! iaca şi Trotuşanu, şi 
Cărăbăţ, şi Săcueanu... Acum vă întreb: aţi avut noroc la 
vânătoare? SL maia 

VORNICUL CARABAŢ: Trotuşanu a săgetat un cerb de 
zece ani... Şi ce falnic îşi purta coarnele cu zece ramuri... 

LOGOFATUL TROTUŞANU: Cărăbăţ a ucis cu toporul un 
zimbru... Vărsa căpăi din ochi... Când se năpusti, zisei: “S-a 
sfârşit cu Cărăbăţ!” Şi Cărăbăţ crescu încă p-atât cât e, şi- 
odată făcu “he!”... Şi drept între coarne îl nimeri... 

ŞTEFANIŢĂ: Cine ucide oamenii... uşor la fiare... 
Săcueanu? a a d 

VORNICUL CARABAŢ: Un ţap negru. 

PAHARNICUL SACUEANU: Dar măria-ta? 

ŞTEFANIŢA: Un urs... 

CONTELE IRMSKY: O! câtă dihania! 

LOGOFăTUL TROTUŞANU (lui Ştefăniţă): Eşti rănit la 
mână? 

ŞTEFANIŢA: A, zgâriat... Când a căzut, şi-a prelins 
ghearele... Veniţi să-l vedeţi... 

(Se duc şi-l privesc.) 
TOŢI: O! o! 
„(Revin în scenă.) 

VORNICUL CARABAŢ (lui Moghilă): Dar tu, voinice? 

CONTELE IRMSKY: Şi el a ucis ceva... Ce-ai ucis? 

MOGHILA (încurcaţ): Eu? Nimic... 

VORNICUL CARABAŢ: Eşti plin de sânge... 

MOGHILA: A! da! un lup! 

VORNICUL CARABAȚ: P-aici, lupi?... Nu prea sunt... 

; U (Mogârdici sforăie.) 
ŞTEFANIŢA (repede): Săcuene, ia doi vânători şi căraţi 

pe Mogârdici într-un cort, dar într-un cort cu merinde şi cu 
vinaţuri... 
(ÎL iau de mâini şi de picioare şi-l duc.) 
Mogârdici (ameţit): Binişor, Moghilă, că-mi verşi berheci- 
ul... 
(S-aude în codru comisul Căţeleanu.) 

COMISUL CAŢELEANU: Mă! n-aţi dat de Cătălin?... N-aţi 
văzut pe Cătălin, mă? (Intră în scenă într-un suflet.) Ah! 
măria-ta, se vorbeşte că... 

ŞTEFANIŢA (tresărind şi căutând în jos): Ce se vorbeşte? 
Cine vorbeşte? | 

COMISUL CAŢELEANU: Dar nu se poate, ar fi prea mare 
nenorocirea şi prea nedrept cerul cu bietul Arbore!... S-a 
răspândit zvonul că ar fi căzut în prăpastie... 

Ş _ (Toţi tresar.) 

ŞTEFANIŢA (uitându-se pieziş şi pe subt gene): Cine? 

COMISUL CAŢELEANU: Cătălin! 

VORNICUL CARABAŢ: Cătălin? 

ŞTEFANIŢĂ: Să fi căzut?... Cătălin?... El, care sărea din 
stei în stei, care urca muchea ca o capră sălbatică?... Şi ziua 
la miază mare?..., Nu se poate... 

VORNICUL CARABAŢ (printre vânători): Mă, nu ştiţi de 
urma lui,Căţălin?... Nici voi?... Nimeni?... 

UN VANATOR: Ba mie mi-o spus Ion, şi lui Ion i-o spus 
Dragu, şi lui Dragu i-o spus a lu Maftei că s-ar fi auzit di pi 
muchia şeea o uruitură ca şi cum s-ar fi năruit toţi bolhanii. 
Cică ar Ă dat boierul de-a berbeleacul... Apoi dă, a hi, n-a 

i... 

ŞTEFANIŢA (agitat): Să mai sune buciumele de adunare... 
Buciumaţi, măi!... Buciumaţi... Mort d-ar fi, să auză!... (Vede 
pe Arbore viind.) Şiiit! 

SCENA VIII 
Cei de sus şi LUCA ARBORE. 


ŞTEFANIŢĂ: Pe unde ai fost, Arbore?... Eşti bine?... N-ai 
auzit nimic? Adică ce s-auzi?... Eşti bine?... 

ARBORE (vesel): Măria-ta mă cercetează?... Oh! bunul 
meu domn! (i ia mâna şi i-o sărută. Ștefăniță se întoarce cu 
spatele la el.) De se posomorăște cerul, plămădeşte bogăţiile, 

e iese soarele, cresc bogăţiile! 

ŞTEFĂNIŢĂ: De ce n-ai stat pe lângă mine? 

ARBORE: Nu voiam să turbur petrecerea măriei-tale... Am 
colindat codrul... După ce m-am despărţit de  Căţeleanu, am 
numărat şiragurile de brazi... Voiam să uit.. 

ȘTEFĂNIȚĂ: Ce? 

ARBORE: Că nu-mi răspunseşi azi- dimineaţă... 

E ȘTEFĂNIȚĂ: O! buciumaţi, măi... buciumaţi... mort d-ar 
i. 

ARBORE: Cin' să fie mort? (Mirat.) De ce lăsaţi capetele 
în jos?... S-a întâmplat ceva? Şi cui?... Nu văz pe Petrică, şi 
Baloş, şi Hrană... Încotro au apucat?,.. P-aici?... De ce nu 
vin?.. Buciumaţi, mă, cu toţi dodată... Trotuşene, ce s-a 
întâmplat?... Cărăbăţ, taci şi gâfâi ca la război înainte d-a 
începe bătălia... 

(Se uită la toți.) 

LOGOFĂTUL TROTUŞANU: Zădărnicia zădărniciilor şi 
toate sunt zădărnicii... 

ARBORE: Nu pricep... 

VORNICUL CARABAŢ: Bine-ar fi... 

ARBORE: A! a!... Nu se poate... 

ŞTEFANIŢA: Ce nu se poate, Arbore?... 

ARBORE (caută cu ochii): Bătrân, neghiob, măria-ta... Nici 
pe copiii mei nu-i văz... A! nu, nul. Ei, ca totdeauna, cei 
dintâi la năvală, cei din urmă la încetare... Cătălin... (Mişcare 

între boieri.) Ce vă turburaţi?... Cătălin... (Se uită la boieri.) 
S-a luat după mine şi m-a întrecut, Toaer după Cătălin, şi-o 
să-l întreacă. Nichita după Toader, şi o să le iasă în frunte... 
Cătălin merge fluierând pe muchia prăpastiilor... (Se uită la 
boieri.) Toader, şi pe funie... Nichita p-o muchie de cuţit... 
(Tresărind.) In codrii noştri nu e fiară pe care să n-o răpuie, 
nici întunecime pe care să n-o pătrunză... Mai uşori ca fulgul 
şi mai tari ca oţelul... Nu e aşa, măria-ta... că i-ai văzut în 
Muntenia pân” la Târguşor... 

ŞIEPANIȚĂ (se reazimă d-un brad şi-şi întoarce capul): 
Da, da... 

ARBORE (simțind începutul unei temeri): Nu-i aşa, 
Cărăbăţ... că... tu... j-ai învăţat meşteşugul... 

VORNICUL CARABAŢ: Da, da, voinicii tăi deschid pârtii 
printre duşmani ca-n zăpada moale... oh!... 

ARBORE: A! iată o ceată care s-apropie... (Se uită spre 
dreapta.) Ce păcatele, m-au lăsat ochii! S-a oprit... se 
despart... Trei au apucat întâi... Ceilalţi, care duc ceva pe 
umeri, au rămas mai la urmă... E Petrică... şi Baloş... şi 
Hrană... (îndoială-i creşte.) Toţi, Baloş?... Petrică, toţi?... 

PARCALABUL PETRICA: Aproape toţi... 

ARBORE (emoţionat): Cine lipseşte? 

SPĂTARUL HRANA: Unul, numai unul, şi parc-ar lipsi o 
mie! (Hrană lăcrămează.) 

ARBORE (îndurerat): U! u! Toaaader! Nichiiiita! U! u! 
(S-aude răspunzându-i din codru: u! u!...) Mi-a înţeles gla- 
sul!... E Nichita!... Ah! sunt ei! (Se repede la Ştefăniţă.) Crede 
la un bătrân, măria-ta! 

ŞTEFANIŢA (muncit şi concentrat): Aşteaptă... Nu e nimic, 
Arbore... 

ARBORE: Crezusem... Dar nu crezusem nimic... Vin 
grămadă,.. Duc un vânat pe umeri... 

ŞTEFANIŢA: Un vânat... 

ARBORE: Prea vin încet... Măăă, aici sunt tătarii, porniţi 
ca la bătălie!... E cine să-mi închiză ochii, pustii de ochi se 
umezesc de bucurie.. (Se şterge la ochi.) A! Nu văz pe Cătălin! 
Doar Toader şi Nichita... Oh! bătrân nesocotit!... Trebuie să 


112 


vie mai la urmă... (Se uită la boieri şi-i vede încremeniţi cu 
ochii în jos.) Ce?... (Intră Toader şi Nichita şi pun la pământ o 
năsălie de cetini. Ştefăniţă tresare şi încleştează pumnii.) A! 
tustrei?... 

NICHITA: Da, tată, tustrei... lacă p-al treilea... (Izbucneşte 
în plâns.) 

ARBORE (cu spaimă): Rănit? 

TOADER (plângând): Mort! 

ARBORE sape dn de durere): Ah! Doamne, ce ţi-am făcut 
şi ce mi-ai făcut? 

ŞTEFĂNIŢĂ: Cine? Eu? 

MOGHILĂ (încet şi aspru): Ce faci? 

ARBORE (îşi rupe încheietorile de la gât): Aer! aer!... E- 
adevărat?... Nu face nimic, Toadere! Nu face nimic, Nichi- 
ta!... Nu face nimic, măria-ta!... Dumnezeu a dat, Dumnezeu 
a luat, fie numele Domnului (Ştefăniţă tresare) în veci bine- 
cuvântat!... Mie mi s-au dus braţele şi ochii, măriei-tale cea 
mai tare platoşe de oţel şi-un ostaş drept credincios... D- 
acum soarele va arde capul meu... pe ploaie şi pe viscol nu- 
| voi acoperi... până voi închide ochii şi se va deschide 

ământul!... Adevărat c-a murit?... Și nu plâng... Uitaţi-vă 
a mine, că nu plâng, că nu pot să plâng!... Imprumutaţi-mi 
lacrămile voastre să plâng la capul [ua Cătălin al meu!... O 
lacrimă... numai una! Ah!... (Cade grămadă. Boierii plâng.) 

ACTUL III 


O tindă în castelul din Suceava. Laiţe pe părţile laterale. În fund, 
două rânduri de stâlpi subţiri susţinând o friză. Stilul ogival. După stâlpi 
se văd coridoare pierzându-se. Pe pereţi, arme, străchini şi oale, şer- 
pare, furci, fuse şi ştergare. Intrare prin fund. Alte două intrări, una în 
dreapta şi alta în stânga. În mijloc, mai multe scaune, unul ceva mai nalt. 


SCENA I 


ŞTEFĂNIŢĂ şi DOAMNA TANA. 
(Ştefăniţă, într-o tunică de catifea ca vişina putredă. Pe şoldul stâng, 
un pumnal. Doamna Tana, îmbrăcată într-un vestmânt închis, 
cu guler şi mânicuţe de dantelă.) 

DOAMNA TANA: Te-aş asculta... Făgăduieşte-mi că vei 
izgoni pe conţele Irmsky... 

ŞTEFANIŢA: Nu-ţi făgăduiesc... 

DOAMNA ŢANA: Ce te leagă de el? 

ŞTEFANIŢA: Nimic şi multe... 

DOAMNA TANA: Nu poţi fără el... Dimineaţa, la prânz, 
la cină, noaptea — o! mai ales noaptea! — cu el mereu... Ş- 
acum mă prinz că tot la el te duceai... Nu-i ieşi din vorbă... 
Şi te lauzi cu yoinţa! 

ŞTEFANIŢA: Vorba lui nu-mi stânjineşte voința mea. El 
nu se amestecă în trebile ţării... Fac ce cred, cred în ce fac şi 
vreau şi pot orice în Moldova!... Dacă cu ajutorul lui 
Dumnezeu sunt toate în ţara asta, fără ajutorul lui, şi numai 
din voința Domnului, toate se sfărâmă! Tana, nu pot să te 
schimb din femeie în bărbat... numai atât! 

DOAMNA ŢANA: Nici pe conte, din bărbat în femeie... 

ŞTEFANIŢA: De unde ştii?... Hi... Şi ce-ţi pasă de contele 
Irmsky? 

DOAMNA TANA: Mie?... Ziseşi să împărtăşesc din puterea 
ce o ai de la legi şi de la datini strămoşeşti... Şi eu atât îţi 
cer, şi nu vrei, şi nu poţi să vrei, căci supt domnul atotputer- 
nic e un om fără puteri care mestecă puterea cuminte şi 
liniştită cu vacii e copilăreşti! 

ȘTEFĂNIȚĂ: Mă faci să râz, Tana... 

DOAMNA TANA: Şi tu pe alţii... 

ŞTEFANIŢA: Pe cine? 

DOAMNA TANA: Pe boieri! 

ŞTEFANIŢA: Pentru mojici, boieri... pentru domn, una... 
(Se uită la pumnal şi se joacă cu el.) 

DOAMNA TANA: La ce te uiţi? 

ŞTEFANIŢA: Citesc o hotărâre... 

DOAMNA ANA: Trecută or viitoare? 

ŞTEFANIŢA: Ce-mi pasă de trecut!... Ce-a fost nu mai 
este... 

DOAMNA TANA: Da, da, ce-a fost nu mai este!... Alexan- 
dru cel Bun, care a întocmit Moldova de jos şi până sus, 
Ştefan cel Mare, care mişcă tocmirea lui Alexandru, 
însufleţind-o cu sufletul lui, biruind şi întinzând stăpânirea 
ei peste sate, oraşe şi cetăţi... dorm somnul de veci în criptele 
mănăstirilor... Au fost, nu mai sunt... Oase, ţărână, puzde- 
rie, trecut! | 

ŞTEFANIŢA (uitându-se la pumnal): Da, da... 

DOAMNA TANA: La ce te uiţi? 

ŞTEFANIŢĂ: Citesc cronica ţării... Oh! începutul a fost 

reul!... 

Ă DOAMNA TANA (uitându-se ţintă la Ștefăniță): Am auzit 
SE Diet Cătălin pândea p-o muchie îngustă înainte d-a se 
prăpădi.., | 

ŞTEFÂNIŢĂ (tresărind): Da... EI şi-a fost ales locu... 

DOAMNA TANA: ...că de la măria-ta se zărea la el şi de la 
el la măria-ta.,. 

ŞTEFANIŢA: Aşa e... 

DOAMNA TANA: Ei, cum se prăvăli în prăpastie cel mai 
viteaz din ostaşii ţării? 

ŞTEFĂNIŢĂ: Nu ştiu... 

DOAMNA ŢANA: Nu-l vedeai? 

ŞTEFANIŢA: Ba da... 

DOAMNA TANA (ca şi cum ar rostogoli pe cineva): Nu l-ai 
văzut când... | 

ŞTEFANIŢA (repetă semnul rostogolirei): Nu! 

DOAMNA ŢANA: Păcat! 

ŞTEFĂNIŢĂ: Păcat! 

DOAMNA TANA: Era înaltă stânca? 

TEFANIŢA (prins de vorbă, răspunde ca un copil): O! 
înaltă... 

DOAMNA ANA: Era adâncă prăpastia? 
ŞTEFANIŢA: O! adâncă... 

DOAMNA TANA (repede): Şi cum s-a prăvălit? 
ŞTEFĂNIŢĂ: Aşa! 
DOAMNA TANA (izbucnind): Da? 

ŞTEFANIŢA (trezindu-se): Ce? 

DOAMNA TANA: Nimic... Şi s-a găsit şi-un om ucis, 
îmbrăcat în haine de vânător, aproape de locul unde pân- 
deai mărja-ta.,. 

ŞTEFANIŢA: Se zice... 

DOAMNA TANA: Un ungur, un tâlhar, şi asupra lui 250 de 
galbeni... _ 

ŞTEFANIŢA: Se zice... 

DOAMNA TANA: Cum se zice?... Toţi boierii mi-au spus... 

ŞTEFANIŢA: Ei da, aşa e! 

DOAMNA TANA: De unde atâţia bani la un om de teapa 
lui? O comoară pentru un sărman... Şi cum de şi-a luat co- 
moara la vânătoare? 

ŞTEFANIŢA (pierzând răbdarea): Eu ştiu? 

DOAMNA TANA: Era ucis de curând... 

ŞTEFANIŢA: De unde ştii? 

DOAMNA TANA: Sângele abia se închegase... Şi măria-ta 
erai acolo, cu Moghilă şi Mogârdici şi cu contele Irmsky, de 
peste un ceas... Cum de n-ai auzit nimic? 

ŞTEFANIȚA (izbucnind): Ce vrei să zici?... Că pe Cătălin 
l-am... (Ca şi cum ar rostogoli pe cineva.) 

DOAMNA TANA: A! nu!... bărbatul Oanii... unchiul măriei- 
tale... cel mai bun vânător... cel mai mândru ostaş... căpitanul 
copiilor de casă... O! nu!... 

ŞTEFANIŢA (iritat): Atunci?... Ah! muiere!... 

DOAMNA TANA: Ce-ţi pasă de trecut! Ce-a fost nu mai 
este! 

TEFANIŢĂ (concentrat): Teme-te de mânia domnului 

ca de urgia lui Dumnezeu! 

DOAMNA TANA: Nu mă tem de domn, căci nu mă tem de 
om! 

ŞTEFANIŢĂ (scos din fire, trage pumnalul): Uf! Tana!... 
(Tana se desface la piept.) Să ne împăcăm, Tana... 

DOAMNA TANA: Contele Irmsky, peste graniţă... 

ŞTEFANIŢA: Niciodată, mă înţelegi?... Niciodată! (ese 
prin stânga.) 

DOAMNA TANA (emoţionată): Cu asemenea domni se duc 
popoarele de râpă! ($-acoperă faţa. Cade pe scaunul cel mai 
nalt.) 











SCENA II 
DOAMNA TANA şi NICULINA. 


NICULINA (intră prin fund): Doamna plânge?... 0!... buna 
noastră doamnă!... Cine să fi fost aşa de păgân ca să-ntunece 
pe cea mai strălucită stea de pe cerul Moldovei?... Domniţă, 
plângi?... De ce? 

DOAMNA TANA (ştergându-se la ochi): Mă gândii l-alde 
părinţi... la Neagoe Basarab şi la Despina-doamna... Cum 
stau lungiţi în mănăstire, cu faţa în sus, liniştiţi, în tihnă, mi 
s-a părut că-i aud vorbind: “Tu dormi, Despino?” “Da, 
doamne! Dar tu?” “Şi eu dorm lângă tine, că mult te-am 
iubit”... Ş-aşa, răscolind trecutul, simţii că mă îneacă 
lacrămile binefăcătoare... 

NICULINA: Auzii şi paşii cuiva... Cine fuse? 

DOAMNA TANA: Ștefăniță... 

NICULINA: Domnul?... A!... 

DOAMNA TANA (o priveşte lung): Ce fac fetele? 

NICULINA: Lucrează şi vorbesc. 

DOAMNA TANA: Ce vorbesc? 

NICULINA: Vorbesc încet, că nu le-auzi... Câteodată of- 
tează şi privesc furiş la Oana, care toarce ş-amestecă fuio- 
arele de in cu cele de lână... 

DOAMNA TANA: O! biata Oana!... Şi de ce venişi, Nicu- 
ino? 
NICULINA: Mă cere taica până mâine... 

DOAMNA TANA: Până mâine?... Du-te... Postelnicul 
Şearpe e un om întreg la minte, ştie ce face... Să nu mă uiţi, 
Niculino... 
NICULINA: Până mâine? 

DOAMNA TANA: Şi un” te duci? 

NICULINA: La tuşa... 

DOAMNA TANA: Şi când vei fi departe, departe, să te 
gândeşti la mine... 

NICULINA: Departe?... Cât ai arunca cu săgeata de două 
ori, atât e de la castel până unde mă duc... 

DOAMNA TANA: Du-te şi trimite-mi pe Oana... Să te 
sărut... (O sărută şi-o trec racrămile.) 

NICULINA: O! iar? 

DOAMNA TANA: Mi-adusei aminte de sor-mea Ruxan- 
dra... Eram mici şi puneam mâinile cruce pe piept, şi ziceam: 
“Eu seamăn cu mucenica Barbura”, şi ea: “Eu seamăn cu 
sfânta împărăteasă Elena”. Încă o dată... 

NICULINA: Da, dar să nu-ţi mai aduci aminte de nimic... 

(O sărută şi pleacă. Doamna Tana se uită după ea.) 

DOAMNA TANA: Ah! 














SCENA III 
DOAMNA TANA, OANA şi mai târziu ȘTEFĂNIȚĂ. 


Doamna Tana şade pe scaunul cel nalt. Oana intră prin fund, 
îmbrăcată în negru, trasă la faţă, galbenă, cu părul încărunţit, despletit, 
tăiat puţin şi lăsat pe spate. Oana sărută mâna doamnei şi-o aduce la 
frunte. Doamna o sărută de mai multe ori. 

OANA: De ce ai ochii roşii? 

DOAMNA TANA: De mine te-ngrijeşti? 

OANA: Dar de cine? Pe cine mai am pe pământ? 

DOAMNA TANA (trecându-i mâna prin păr): Aşa se juca 
prin părul tău Ştefan cel Mare... 

OANA (tresare): Doamnă!... Ast-noapte mi-a venit în vis, 
şi cu glasul lui din bătălii îmi zise: “Tu dormi, Oană? şi Cătălin 
plânge!” Sării în sus. Mi se bătea inima. Pusei capul pe pernă. 
Închisei ochii. Şi cum mă fură somnul, veni din nou — de 
astă dată călare — şi-mi zise: “Tu dormi, Oană, şi Cătălin 
doarme de veci!” îi un urlet se puse de la miazănoapte. “Tu 
dormi, Oană, şi viforul care a început va răsturna clădirea ce 
v-am lăsat moştenire vouă şi ţării!” Mă deşteptai. Increme- 
nisem... M-apucă fiorii când mă gândesc că jumătate din 
viaţa noastră e somn... Dacă o mai veni?... O!... 

DOAMNA TANA: Să nu mai vorbim de vise... 

OANA: Nu, să nu... 

DOAMNA TANA: Mi-aduc aminte că într-o zi îmi ziseşi: 
“Irmsky e supt în talie, să-l frângi, şi gros în şolduri... 

OANA: Aşa mi s-a părut... Am fost rea... M-a pedepsit 
Dumnezeu... 

DOAMNA TANA: N-ai fost rea... L-am văzut chiar în noap- 
tea aceea în braţele lui Ştefăniţă... Irmsky e femeie! 

OANA: A!... Maică a Domnului!... (Se închină.) 
DOAMNA TANA: O femeie pângărind tronul şi ţara... Ce- 
ai face în locul meu? 

OANA: Aş ruga pe domn s-o lase... 

DOAMNA TANA: Şi pe domn... 

OANA: L.-aş ierta şi l-aş iubi! 

DOAMNA TANA: Dar când domnul îţi răspunde: “Nici- 
odată!” 
OANA: L-aş ierta... 
DOAM 

jucării... 

OANA: Și mă muşca de deşte... şi mă apuca de păr... 

DOAMNA TANA: Muma lui murise... I-ai fost mumă... 

OANA: Oh! era mic şi bălai, şi părea ca lumina candelei 
de la sfânta fecioară Maria... Şi când fratele meu, Bogdan- 
vodă, se oprea la leagănul lui, copilul se trăgea speriat, 
înnodând braţele pe după gâtul meu... 

DOAMNA TANA: Da... da... 

OANA: Şi Bogdan se ducea şi zicea, zâmbind: “Copilul 


NA TANA: Tu l-ai crescut, l-ai mângâiat, i-ai făcut 

tău e răsfăţat”... Şi simţeam măruntaiele-n mine... ca şi cum 
l-aş fi născut eu! 

DOAMNA TANA: Da, da, D-aia l-ai ierta... 

OANA: Jur... că l-aş ierta şi fără asta! 

DOAMNA TANA: Dar fiind soţul tău şi domnul ţării?... 

OANA: L.-aş ierta şi l-aş iubi! 

DOAMNA TANA (cu mânie): Orce-ar face şi orce ţi-ar face? 

OANA: E domn, e stăpân! 

DOAMNA TANA (pe gânduri): E domn... e stăpân... Ce 
vreme urâtă... De două zile plouă... 

OANA: E bine pentru sămănăturile de toamnă... 

DOAMNA TANA: Aşa fuse în ziua vânătorii... 

OANA: A! mai spune-mi, că de închiz ochii şi ascult pov- 
estirea ta, simţ că mă rostogolesc şi eu cu el în negura 
prăpăstiii... 

DOAMNA TANA: Avea amețeli la adâncimi? 

OANA: A, nu! Ar fi trecut o genune p-o suliță moldovene- 
ască! 

DOAMNA TANA: Avea obicei să bea? 

OANA: Cătălin?... Până să bea un pahar, se ştergea de 
trei ori la gură... 

















DOAMNA TANA: Atunci?... 

OANA: Nu ştiu... Aşa a fost să fie... 

DOAMNA TANA: De la domn se zărea la el... 

OANA (muncită): Se zărea? 

DOAMNA TANA: Şi nici o fiară n-a năvălit asupra lui... 
OANA: Nici o fiară? 

DOAMNA TANA: Îl ura cineva? 

OANA (tresărind): De ce mă întrebi?... Nu trecuse înaintea 
nimănui, ba rămăsese în urmă, cu toate că era unchiul dom- 
nului!... Cine să-l fi urât?... Ah! nu!... 

DOAMNA TANA: Cu toate că era spaima tătarilor... cu 
toate că era unchiul domnului şi feciorul lui Luca Arbore... 
Abia ajunsese căpitanul copiilor de casă... 

OANA: O fi râvnit şi el, dar niciodată nu mi s-a plâns... 

DOAMNA TANA: Şi la câţiva paşi de domn s-a găsit un 
om ucis, aruncat în desiş... un ungur... un tâlhar vestit, 
îmbrăcat în vestminte de vânător moldovenesc... 

OANA: Cine ţi-a spus? 

DOAMNA TANA: Postelnicul Şearpe... Şi asupra lui 250 
de galbeni... 

OANA (frământată): Cine l-a ucis nu l-a prădat... De ce l- 
o fi ucis?... Şi ce căta un tâlhar la vânătoarea domnească?... 
250 de galbeni?... Fusese ucis înainte să sosească domnul 
la luminiş... 

DOAMNA TANA: Nu... după... 

OANA (repede): De unde ştii? 

DOAMNA TANA: S-a văzut după sânge... 

OANA (tresărind): Ah! fusese plătit!... De cine?... Şi de 
ce? Cine era cu domnul?... 

DOAMNA TANA: Mogârdici, beat, să-l fi trântit un copil... 
Irma... şi Moghilă... 

OANA: El a plătit?... De ce?... 

DOAMNA TANA: El?... Un calic... 250 de galbeni! 

OANA: Aşa €... nu se poate... 

DOAMNA TANA: Dar dacă lui Cătălin i-o fi dat cineva 
brânci în prăpastie? Tâlharul acesta i-a dat... Pe urmă l-au 
omorât ca să nu se afle... Era plătit, cin” la plătit?... 

OANA (cuțremurându-se): Oh! mi-e frică! Mi-e frică! Taci, 
Tana! Taci! (Îşi acoperă ochii.) 

DAMNA TANA: Cine-a mai rămas?... Lumina candelei de 
la preasfânta fecioară Maria! 

OANA: Ștefăniță! 

DOAMNA TANA: Iartă-l şi-l iubeşte! 

OANA (plângând cu hohote): Ștefăniță! (Cade în braţele 
doamnei, Ştefăniţă, îmbrăcat în zale, se aude ţipând înainte d- 
a veni.) | Ș 

ŞTEFANIŢA: I! i! i! Moghilă! Moghilă! (Intră strigând.) 

OANA (se repede ca o furie spre el): Oh! ce roşu eşti! (Cade 
în nesimţire.) | 

ŞTEFANIŢA: Ce are? 

DOAMNA TANA (stăpânindu-se): Vedenii, de când pieri 
Cătălin... 

(Ştefăniţă face semnul de rostogolire. Apoi, îi arată o scri- 

_ _ A soare.) 
ŞTEFANIŢAĂ (aprins): [iîî... A! cui e scrisul ăsta? 
DOAMNA TANA: Al... al... al lui Luca Arbore... 

ŞTEFANIŢA (râzând): O s-avem nuntă... 

DOAMNA TANA: Nunta cui? 

ŞTEFANIŢA: Un om bătrân c-o mireasă tânără... (Râde 
nervos. Bate în palme. Vin doi copii de casă.) Ei-hei! Mai iute! 
Luaţi pe Oana şi duceţi-o binişor în odaia ei... E tânără şi nu 
mai are bărbat... Are vedenii! (Râde nervos. Se duce la in- 
trarea din dreapta.) Moghilă! U! Moghilă! 

(Doamna Tana, care-l priveşte cu ură, se duce.) 


SCENA IV 


ŞTEFĂNIŢĂ, MOGHILĂ şi MOGÂRDICI. 


(Moghilă îmbrăcat ca un căpitan de copii de casă, şi Mogârdici, 
i ca ajutorul lui, intră prin dreapta.) 

ŞTEFANIŢA (aprins şi repede): Moghilă, să îndoieşti paza... 
De două săptămâni am s izubat armaşul... Şi am dovada 
aci... Și nu bea, nu doarme, ci cârmuieşte... Paloşele 
ascuţite! Ca briciul!... Descurc eu iţele... Nici un fir de păr 
nu se mişcă fără voia şi fără ştirea mea... Dar tu... Mogârdi- 
ci?... Ca umbra de picioarele lui Moghilă... 

MOGARDICI: De când sunt ajutorul lui... 

ŞTEFANIŢA: Trist ajutor... 

MOGARDICI: Ba vezi c-o să fiu vesel pe nemâncate... 
ŞTEFANIŢA: A, nu-ţi dă de mâncare... 

MOGARDICI: Ba nu-mi dă de băut... A! a înţărcat bălaia!... 
Eu îi cer, şi el: “Tainul!” Şi tainul e d-o jumătate de oca la 
prânz şi d-o jumătate la cină... 

MOGHILA: Ba d-o oca întreagă la cină. 

MOGARDICI: Ai? ce fel de oca? Abia apropii buzele de 
ea, şi i-am şi suflat în fund... (Ştefăniţă râde ca şi cum ar 
plânge.) Râzi, măria-ta, dar să fi fost eu în locul măriei-tale, 
mă făceam pe mine în locul lui şi-i dam lui locul meu, ca în 
loc să-mi zică el: “Tainul, apşoara, slujba”, să-i fi zis eu în 
locul lui: “Tainu, apşoara, slujba!”... Râdeţi, c-am ajuns de 
plâns!... Mă frig de sete ca prigoriile!... Boul cade-n jug dacă 
nu bea; calul rabdă de foame, dar de sete, ba; şi d-aia tătarul 

zice: “Daţi vitelor să bea, că de mâncat găsesc ele!”... Că eu, 
de sunt sănătos, mi-e sete; de mă ia cu călduri, mai foc; de 
mi-e frig, să mă-ncălzesc; de mi-e frică, să prinz curaj... Care 
va să zică, să beau!... Ei, ce să beau?... Apă?... Apa mă- 
neacă... Râdeţi... Dar, în ce să-neacă omul? In Moldova, în 
Prut, în Nistru, şi doar pe Moldova, pe Prut, pe Nistru nu 
curge apă?... Q!... Mi-e sete, măria-ta, mi-e sete! 
ŞTEFANIŢA: Mai rabdă, Mogârdici, mai rabdă... 
MOGARDIGI: Cât să rabd? 
ŞTEFANIŢA: Şi mie mi-e sete... 
MOGARDICI: De ce nu bei? 
ŞTEFANIŢA: Are să curgă talazuri roşii... 
MOGARDICI: Oare?... Şi profir?... 
ŞTEFANIŢA: Să se-mbete şi pruncul în mumă! 
MOGARDIGI: Da, să bea şi el, de ce să nu bea? 
ŞTEFĂNIŢĂ: Moghilă! 
MOGHILA: Poruncă, doamne!... 
ŞTEFANIŢA: E bun de ceva ăsta? 
MOGHILA: Să bea! 
ŞTEFANIŢA: Mogârdici, lasă slujba, că nu e de tine... 
MOGARDICI: Oare!? 
ŞTEFANIŢA: Te pui chelar peste vinuri... 
MOGARDICI: Maică luminată! (Se închină de bucurie.) 
Eu n-aş fi găsit ceva mai potrivit pentru mine. Dumnezeu 
să-ţi dea sănătate, că bine le cârmuieşti... 
(Ştefăniţă îi face semn să iasă. Mogârdici iese fugind.) 
ŞTEFANIŢA (după ce se uită în toate părţile): Vezi tu, 
Moghilăi? Am aci [tii şi puterea, şi osânda! (Îi arată 
scrisoarea fără să i-o dea.) Soarele luminează lumea pe din- 
afară. Acest petecel de piele e mai strălucit ca soarele... 
Sfredeleşte lumea pe dinăuntru... E destul să-i pui faţă în 
faţă... O! ho! ho! cum s-a îngălbenit, cum se şterge, cum se 
stinge, ca o sinie! scoasă din foc care s-ar răci... Mai vezi?... 
MOGHILA (se freacă la ochi): Abia zăresc... 
ŞTEFANIŢA (aiurind, îşi urmăreşte gândul): O! aprinde- 
te, soare, şi luminează încă p-atât, şi tot pe dinafară vei 
lumina, şi tot pe jumătate! Tu pătezi cuprinsul când reverşi 

razele tale! Sub slaba ta putere, tot ce este şi se mişcă sau 
ştă va fi puterea tarcat: într-o parte lumină, în cealaltă umbră! 
In lumina ta, înşelăciunea, în umbra ta, adevărul! Şi când 
nu mai eşti, şi Îi îşi pierde arătarea, atunci lumina 
adevărului!... Moghilă, am aci cheia cu care să descui si- 

etele cele mai ascunse ale sufletului omenesc!... Am dezro- 

irea domnului Moldovei!... O! ho! ho!... Du-te, întăreşte- 
te, vino ş-ascultă la uşă... 

MOGHILA: Măria-ta, dar... 

ŞTEFANIŢA: Vrei să ştii?... Ca muierile!... Ş-aşa de 
gros?... Or tocmai că eşti aşa de gros... În a noua lună... Să 
nu lepezi... (S-apucă de cap.) Imi arde de nerăbdare... Ca şi 
cum ar fi strâns într-o potcoavă... la!... S-aud paşi... Vin 
boierii... Du-te şi fă! 

(MOGHILĂ iese prin dreapta.) 


SCENA V 


ŞTEFĂNIŢĂ, LUCA ARBORE, VORNICUL CĂRĂBĂŢ, PÂRCĂLABUL 
CONDREA, şi, mai târziu, ceilalţi boieri de divan intră prin stânga. 


(Luca Arbore, îmbrăcat în negru, cu faţa arsă, cu capul gol 
şi părul în oarecare neorânduială.) 

Toţi (plecându-se): Să trăiţi, măria-ta! 

ŞTEFANIŢA: Da... da... Aţi dormit bine? 

VORNICUL CARĂABAŢ: Slavă domnului! 

ŞTEFANIŢA: Ce nu-ţi acoperi capul, Arbore? 

Arbore: Lasă, măria-ta, să-l ude ploile, să-l viscolească 
zăpada şi să-l bată soarele cum l-a bătut şi Dumnezeu! 

ŞTEFANIŢA (ironic): Faci ca ţăranii când li se întâmplă 
să... (Semnul rostogolirii.)... Dar o mie de capete ţărăneşti 
nu plăteşte cât capul tău... O! da, da, capul tău are nevoie 
de adăpost, căci ţara are nevoie de capul tău... şi eu... O! 
mai ales eu!... Ce-aş face fără sfaturile tale? 

ARBORE: Când binevoieşti a le cere, le dau şi eu cum 
pot... | „ 

ŞTEFANIŢA: Când binevoieşti a mi le da, le urmez şi eu 
cum pot... 

ARBORE: Ce face Oana, măria-ta, că n-am văzut-o de două 
zile... 

ŞTEFANIŢA: Oana?... Bine, sănătoasă... Adineaori avu 
vedenii... Aşa îi vine de când... (face semnul rostogolirii.) 

ARBORE (tresărind de durere): Ah! 

VORNICUL, CARABAŢ: Biata Oana, că mult îl iubea! 

ŞTEFANIŢA (surâzând): Da, era voinic şi chipeş om! Şi 
Oana se gândeşte întruna... Şi noaptea se deşteaptă, şi 
pipăie, şi nu găseşte pe nimeni... Şi e numai de treizeci şi 
patru de ani! 

ARBORE (mâhnit): E mătuşa măriei-tale! 

ŞTEFANIŢA: E femeie! 

ARBORE: Şi fata mea! 

ŞTEFANIŢA (râzând): O, Arbore, Arbore, de când trăieşti, 
ai uitat... De câţi ani eşti? 

ARBORE: Deh! Să nu stric cheful măriei-tale... 

VORNICUL CARABAŢ: Şi măria-ta să nu răscoleşti 
amărăciunea lui Arbore. 

POSTELNICUL CONDREA: Că e destul de mare! 

ŞTEFANIŢĂ: Ce frumos ţi-ar şedea ţie, Condrea, cu bar- 
ba Îa,ceafă!... Ai încercat? 

PARCALABUL CONDREA: Nu, măria-ta... 

ŞTEFANIŢA: Să nu înceri... O singură dată încearcă omul... 
Să nu încerci... (Intră prin stânga logofătul Trotuşanu, bivel- 
logofătul Isac, vistiernicul Ieremia, vistiernicul Sima, pahar- 
nicul Săcueanu, pârcălabul Petrică, pârcălabul Baloş, spătarul 
Hrană, comisul Căţeleanu şi se închină înaintea domnului.) 
Bine-aţi venit şi să vă întoarceţi cu bine!... A, Petrică şi Baloş... 
Hrană, bună sabia? Ascuţită? 

SPATARUL HRANA: Ascuţită, măria-ta. 

ŞTEFANIŢA: Î. dreapta, vânjoasă?... O să am nevoie şi 
de una, şi de cealaltă... 

SPĂTARUL HRANA: De s-o muia dreapta, am să tai cu 
stânga... Pilda ne-a dat-o Cărăbăţ... 

ŞTEFANIŢA (tresărind): Nici de stânga... nici de... eu nu 
te-am întrebat... Baloş, la Novograd, s-adună? 

PARCALABUL BALOŞ: Vin cârduri romăşcanii, parc-ar fi 

cocori... În zece zile sunt gata... 

ȘTERANIȚA. Şi-n Suceava vin plăieşii ca la nuntă... 
Nu e-aşa, Arbore? 

ARBORE: N-am ştiinţă... Dacă a poruncit măria-ta.. 

ȘTEFĂNIȚĂ (râzând): O! bătrâneţea, Arbore... Te gândeşti 
la ăl... (semnul rostogolirii) care s-a dus... Vezi, eu ştiu şi ce 
nu mi-ai spus tu... (Arbore se pleacă.) O! oricât de jos te-ai 
pleca cu voinţă, mai jos te cobori fără voinţă! (Trotuşanu 
şopteşte ceva lui Arbore la ureche.) Ce spui, cărturare? 

LOGOFĂTUL TROTUŞANU: Nimic, măria-ta. 

ȘTEFĂNIȚĂ: Nimicuri, cărţile tale... Postelnicul Şearpe 
n-a venit? RI 

PAHARNICUL SACUEANU: Vine-acum... Il lăsai cu 
fetişcana lui în târg... 

ŞTEFANIŢĂ (printre dinţi): Şearpele trece drumul... Hî!... 


SCENA VI 
Cei de sus, DOAMNA TANA şi OANA vin prin fund. 


(Oana e nebună, cu părul în dezordine, şi peste rochia neagră, 
încinsă c-un curmei de tei. Doamna se încearcă s-o oprească 
şi nu poate. Toţi boierii privesc muţi de durere. 

Arbore scoate un oftat de spaimă.) 

DOAMNA TANA: Oană, Oană, aici sunt boierii... Doamne, 
Doamne! 

OANA: Nu, nu mai sunt boieri... O apă ş-un pământ... Eu 
caut p-al meu şi nu-l găsesc... E drăgălaş şi micuţ... 

ŞTEFANIŢA: Pe cine caută? 

DOAMNA TANA: Oană, vino-ndărăt... Eu sunt... Doam- 
na.. 
A OANA (privind pe dasupra lumii): Doamna?... E. nainte... 
Indărătul meu, întuneric.. 

ŞTEFĂNIŢĂ: Să vedem ce vrea. 

ARBORE (plângând): Oană, uită- te bine la mine... Eu sunt 
Arbore, părintele tău... Pe cine cauţi?... O! Doamne, 
Doamne! El mort şi ea nebună! 

OANA: Arbore?... N-avea barbă... cu mustăţile aduse... 
cu părul lunguleţ... cu ochii ca doi solzi de peşte, şi, când se 
sula: fulgera cu ei... Şi la glasul lui auiau codrii... Da! 

al... 

ŞTEFANIŢA (făcând un pas spre Oana): Ia-o, doamnă, nu- 
maidecât... 

DOAMNA TANA: Fie-ţi milă de ea, măria-ta, n-o atinge... 
E blândă ca un miel... I-a venit din senin adineauri pe când 
vorbeam,.. | 

ŞTEFANIŢA (tresare): Şi ce vorbeaţii?... Mi-ai spus că are 
vedenii de când... (Semnul rostogolirii.) 

DOAMNA TANA (tresare): A avut... dar nu aşa... N-o 
turburaţi... Se potoleşte ea şi pleacă... (Necontenit priveşte 
țintă la Ștefăniță.) 

„OANA: Şi era drept, şi bun, şi poporul îi zicea cel Sfânt... 
Îşi târa piciorul ăl drept, ba nu, p-ăl stâng... “Nimic, Mario, 
ce tresari?”..._ J Ă 

„(Boierii lăcrămează. Arbore plânge.) 

ŞTEFANIŢA: Ca muierile!... Baloş! 

OANA: “Oană, Oană, ce suflet e-n tine! E-e, e! Şi încă ce 
ostaş!” “Şi ce vor doftorii, măria-ta? “Vor să te sărut, Oană!” 


ARBORE (ştergându-se la ochi): Ce vremuri! 

VORNICUI, CARABAĂŢ: Alte vremuri! 

ȘTEFĂNIȚĂ: Vreţi să fie tot alea? 

VORNICUL CARABAŢ: Să se întoarcă, măria-ta! 

OANA: “...Pe Voitiş?... lar pe Voitiş...” 

ŞTEFANIŢA: Ei, ci ca sfârşeşte cu aiurările tale! 

OANA: De ce te superi? 

ȘTEFĂNIȚĂ: Hi... 

OANA: Supărarea e de la diavolul... Ce Dumnezeu, 
visează?... A! de multe ori omul visează... ce cu gândul n-a 
gândit!... Şi eu să mă întorc numai sudori şi sânge şi să zic: 
“Nu mai sunt, măria-ta!” “Oană, Oană, ce suflet e în tine! Se 
vede că tat-tău, cine-o fi fost, a fost ostaş... Ei, şi ce ostaş!” 
Nu, nu, nu e aşa!... (Se trudeşte să-şi amintească şi, neputând, 
plânge.) 

“Ai înţeles, Oană?” (Plânge.) “Da, măria-ta!” (Suspină.) 


127 


O! O! oh!... Îl văz. A picat pe scaun... “Mai bine”... “Na, să 
daţi paharul acesta Mănăstirii Putna”... (Plânge.) Şi s-a înch- 
inat... “Q! Moldovo!” 

ȘTEFĂNIȚĂ: Bine că s-a sfârşit! 

OANA: Nu, nu s-a sfârşit... Ce să se sfârşească?... O, Maică 
a Domnului... ca lumina de la candelă... Mi se îngroapă bu- 
zele în obrajii lui... Şi miroase a cuişoare... Adu la mama 
două!... Binişor, să nu cazi!... E tatăl tău, mamă, nu te spe- 
ria... 

ŞTEFANIŢĂ: De cine mai vorbeşte? 

DOAMNA TANA: De măria-ta... când erai mic... 

OANA: O! gropiţele de la deştele lui!... Şsta-l pândeşte... 
ăsta-l ocheşte... ăsta-l nimereşte... ăsta-l găteşte... O! căţelu... 
Ni, căţel!... Oh! cu buclele lui aurii, cu ochii ca două afine, cu 
buzele ca răsura, stă-n prag ca un sfânt în cercevea... (Ştefăniţă 
face o mişcare de ae a Nu vă stric jucăriile, nu-mi 
turburaţi visele... 

LOGOFATUL TROTUŞANU: Ea vede ce i se pare, şi nouă 
ni se pare ce vedem... 

OANA: Nu-mi răpiți mângâierea... Ce lumini s-aducă el 
Sfatului yostru?... Ţara e mare şi el e mic! 

ŞTEFANIŢA: E domn! 

OANA: Şi s-a făcut mare... şi l-a îngropat... 

ŞTEFANIŢA: Aşa crezi tu? 

OANA: O! l-a înghiţit întunericul... 

ŞTEFĂNIŢA: Nu, s-a tras la întuneric, ca să vază mai bine... 
OANA; Ah! “Tu dormi, Oană, şi Cătălin plânge!” 
ŞTEFANIŢA: Luaţi-o d-aici! 

OANA: “Viforul care a început va răsturna mândria Mold- 








ŞTEFANIŢĂ (din ce în ce mai tare): Luaţi-o d-aici! 

OANA: Omul e mai rău ca fiara... (Ştefăniţă tresare.) 
Scroafa-şi mănâncă purceii, copilul părinţii... 

ŞTEFANIŢA: Luaţi-o d-aici, vă zic! 
. o aa li TANA: Aide, Oană, să-ţi arăt lumina de la can- 

elă... 
(Oana se duce după doamnă. Plecând, îşi întoarce capul 
şi priveşte spăimântată pe Ștefăniță.) 
OANA: O! ca un ucigaș! 
ŞTEFANIŢA (turburat): Să începem! 

SCENA VII 


ŞTEFĂNIŢĂ, LUCA ARBORE, logofătul TROTUŞANU, 
vornicul CĂRĂBĂŢ, biv-vel-logofătul ISAC, paharnicul SĂCUEANU, 
vistiernicul IEREMIA, vistiernicul SIMA, pârcălabul PETRICĂ, 
pârcălabul BALOŞ, pârcălabul CONDREA, spătarul HRANĂ, 
comisul CĂŢELEANU. 

(Ștefăniță stă câtva pe scaunul cel mai nalt.) 
ARBORE: Q singură treabă aşteaptă întărirea măriei-tale... 

ȘTEFĂNIȚĂ: Ba două... 

ARBORE: ... aceea pe care a hotărât-o Divanul, învoiala 
cu Polonia... 

ŞTEFĂNIŢĂ: Voi, dar nu eu! Tu, dar nu eu! Sigismund, 
dar nu eu! 

PÂRCĂLABUL PETRICĂ: Eu, Baloş, şi Hrană n-am fost 
aicea... 

ARBORE (cu smerenie, către domn): Când aţi zis: faceţi ce 
vreţi, boieri... 

ȘTEFĂNIȚĂ (se ridică-n picioare): Dar nu ce vreau! 

ARBORE (linişti): . „potrivit vechiului obicei domnesc, 
nu mai era osebire î între noi şi măria-ta. 

ȘTEFĂNIȚĂ: Unde e scris asta? 

ARBORE: Nicăieri şi pretutindeni. Mintea tuturor e mai 
cuprinzătoare ca a fiecăruia în parte. Ce se urmează dupe 
obiceiul pământului n-are nevoie de scris. Nu e așa, boieri? 

Toţi: Aşa e! 

ȘTEFĂNIȚĂ: Eh, mai degrabă... 

ARBORE: Eu am puţine zile de trăit.. 

ȘTEFĂNIȚĂ (printre dinți): Puţine! 

ARBORE: ...ş-aş vrea să închiz ochii, mâhnit eu, dar nu 
mâhnită țara... Învoiala de ueeoi cu Polonia ajungând la 
sfârşit, ne-am folosit de aceasta.. 

ȘTEFĂNIȚĂ: V-aţi, nu m-am! 

Bea „„şi-am trimes pe Luca cârje, cu învoirea tutur- 

. Nu e aşa, “boieri? 

SOTI (afară de Petrică, Baloş şi Hrană): Aşa e! 

ŞTEFANIŢA: Cu a voastră, nu cu a mea! 

ARBORE: ...ca să vorbească marelui Divan al Poloniei şi 
lui Sigismund şi să întărească iarăşi vechile legături, pe te- 

meiul pe care îl cunoşti măria-ta. Sigismund a primit şi-a 
trimes împuternicit pe pree ţia ca episcopul de la 
Camenița, Laurentius Miedzileski, ca să ia iscăliturile măriei- 
tale şi ale Divanului... 

ŞTEFANIŢA (face câţiva paşi repede): Pe cine? 

ARBORE: Pe episcopul de la Coma 

ŞTEFANIŢA: Ha! Şi unde e episcopul? 

ARBORE: La mine. 

ŞTEFANIŢA (din ce în ce mai aprins): Când a sosit? 

ARBORE: Ieri pe-nserate. 

ŞTEFANIŢA: Şi unde-a mas? 

ARBORE: La mine. 

ŞTEFANIŢA (râzând nervos): O! ho! Moghilă! Moghilă! 
(Moghilă intră prin dreapta.) Avem mosafiri, Moghilă! Trim- 
ete la Luca Arbore, să poftească pe episcopul de Camenița, 
Laurentius Miedzileski, la castel... Şi vezi, primeşte-l bine... 
E împuternicitul puternicului crai al Poloniei, al lui 
Sigismund iaghelonul, p-a cărui faţă vitreagă i-am cerut-o 
eu în căsătorie, şi “cel mai iubit prieten al lor” a rămas cu 
buza umflată, cântând la lună “cotoiul fără nădejde şi ci- 
acâra nepăsătoare”... (Mirare între boieri.)... Ei?... Şi de ce 
n-a tras la castel? (Moghilă iese.) 

ARBORE (liniştit): Era plin de praf, obosit de drum şi e 
vechi cunoscuţ al meu. 

TEFANIŢA (ca prin vis): O! ho! Moghilă, nu uita că e un 
"e i prieten al lui Arbore!... (Apoi tare.) Şi l-ai scuturat 
ine? 

ARBORE: Scuturat? 

ŞTEFANIŢĂ (râzând): De tot ce-avea... Aş fi vrut să mă fi 
strecurat după uşă şi să fi văzut de i-ai scuturat mai mult 
buzunarele ca vestmintele... 

(Boierii se uită mitraţi unii la alţii.) 

ARBORE: Eu? 

ŞTEFANIŢA: Da, eu?... Şi l-ai sărutat? 

ARBORE (mirat): Mâna, măria-ta... 

ŞTEFANIŢA (râzând nervos): Am zis eu altceva?... Şi de 
când îl cunoşti? 

ARBORE (liniştit): La bătălia de la Cosmin l-am scăpat 
de furia alor noştri... Era un smerit călugăr... 

ȘTEFĂNIȚĂ: A! tă -e dator viaţa! 

ARBORE (iuţindu-se puţin): Şi de ce această amărunţită 
cercetare? 

ȘTEFĂNIȚĂ: A! ţi se pare o cercetare?... (Se repede la 
Arbore.) Şi de ce-ai roşit?... Ai ceva de- ascuns? 

ARBORE: Eu? 

ȘTEFĂNIȚĂ: Ba, eu! 

ARBORE: Ce ciudat e râsul la om! Mai pot eu să mai râz? 
Şi cu toaţe acestea, am râs! 

ŞTEFĂNIŢĂ: Ha! ha! să râdem, Arbore!... Ha!... Ha!.. 
Cunoşti scrisul ăsta, Trotuşene?... Ci întinde scrisoarea.) Da, 
uită-te bine... 

LOGOFĂTUL „TROTUŞANU (tresărind şi privind spre Ar- 
bore): N-aş şti să spui... 

ŞTEFANIŢA: N-ai Şti?... O! Uitaţi-vă la el, că nu ştie... 
(Boierii, uimiţi, se silesc să priceapă.) Dar tu, Cărăbăţ?.. „ Uită- 
te bine, bine... 

VORNICUL CĂRĂBĂŢ (tresărind): De... Şi-ar aduce cu al 
meu.. 

ŞTEFĂNIŢĂ: Cam prost scris... Cine-a scris nu e om de 
condei... Arbore... tu... ce zici? 

ARBORE ( liniştit): Da... Seamănă... De mine e scris. 

ȘTEFĂNIȚĂ: Uită-te bine! 

ARBORE (liniştit): M-am uitat... E de mine... Şi ce-am 
scris în această carte? 

ȘTEFĂNIȚĂ: Ştii leşeşte? 

ARBORE: De mic copil am învăţat. 

ȘTEFĂNIȚĂ: Citeşte sus! 

ARBORE (cu aceeaşi i Aaa după ce şopteşte, încet, să 
nu s-auză, câteva cuvinte leşeşti): “Eu, portarul Sucevei şi 
hatmanul “Moldovei, cu închinăciune viu la picioarele lui”. 
(Se schimbă la faţă şi se opreşte.) 

ȘTEFĂNIȚĂ (izbucnind): Citeș te! 

ARBORE (muind glasul): . “Tu Petru-voievod, feciorul lui 
Ştefan cel Mare”. „. (Ridicând glasul.) .. „E scrisul meu şi n-am 














131 


scris-o eu! (Boierii, încremeniţi, privesc în pământ.) 
ŞTEFANIŢAĂ (râde şi se strâmbă): A! ha! ha!... Veţi vedea 
de ce dă îndărăt portarul Sucevei!... A! ha!... Ast-noapte — 
două ceasuri după miezul nopţii — caru ăl mare mai avea 
trei sulițe până să apuie — un om călare, c-o bundă lungă, 
ieşi repede din Suceava, ţiind drumul Sniatinului. Câţiva 
aprozi se-ntorceau, din întâmplare, în cetate. Se încrucişează 
cu el. “Cine e?” Nu răspunde şi pune pinteni calului. Aprozii 
trag câteva săgeți. Calul cade. Cade şi călăreţul. Se încinge o 
luptă. Omul e lungit şi-şi dă sufletul. Il scotocesc şi găsesc 
cartea aceasta!... A! ha!... Iacă cuprinsul ei: “Eu, portarul 
Sucevei şi hatmanul Moldovei, cu închinăciune viu la picio- 
arele lui Petru-voievod, feciorul lui Ştefan cel Mare, şi să ştii 
că mi-a adus ştiri CEI cop de pregătirile tale, şi tare m-am 
bucurat că ţara e scârbită de Ştefăniţă, şi ars aşteaptă 
năvălirea măriei-tale, şi cu credință nestrămutată rămâi de 
veci plecat rob, Luca Arbore”. A! ha! Aţi înţeles?... Iacă de 
ce Arbore a ţinut să slujească lui Sigismund şi să mă 
umilească pe mine... Eu sunt Ștefăniță, şi voievod? Petru!... 
Judecaţi! 
Biv-vel-logofătul Isac (cu glasul tremurând): Bătrân la 
bătrân... Jură, Arbore, cum e adevărul! 
(Arbore stă liniştit.) 
VISTERNICUL Sima: Scoate-ne din îndoială... Jură! 
Ă (Arbore stă liniştit.) 
PARCALABUL CONDREA: Pe Evanghelie, în faţa Maichii 
Domnului, jură că nu e adevărat! 
î (Arbore stă liniştit.) 
LOGOFATUL TROTUŞANU: Şaptezeci de ani cu credinţă... 
Pui mâna în foc... 
ŞTEFANIŢA (aprins): Că Arbore e vinovat! 
PAHARNICUL SĂCUEANU: Pui capul... 
ŞTEFANIŢA: Că Arbore e dovedit!... Moghilă! Moghilă 
intră repede.) Doar n-ai rădăcini ca vrejul!... Popa ăla e aici? 
MOGHILA: Episcopul? 
ŞTEFANIŢA: Popa! 

MOGHILA: Aci, măria-ta. 

ŞTEFANIŢA: In cătuşe şi-n temniţă! (Moghilă iese repede. 
Mişcare între boieri.) Vorbeşte, Arbore!... De ce taci? 

ARBORE: Aştept să vă liniştiţi. 

ȘTEFĂNIȚĂ: Cine? Eu? 

ARBORE: Domnul şi Divanul! 

ŞTEFANIŢA: Aştepţi să... (Se îneacă.) 

ARBORE: Când se năpustesc vânturile, nu s-aude om pe 
om... Şi mânia n-are urechi... Uitaţi-vă la mine. Părul mi-a 
albit de mult şi mi-a rămas câteva viţioane, ochii m-au lăsat, 
mâinile îmi tremură şi glasul s-a uscat... O casă părăsită în 
care nu se mai aud cântece de bucurie, ci, din vreme-n vreme, 
se lasă câte-o pasăre ostenită, își spune jalea şi dorul, şi se 
duce, lăsând în urma ei zidurile ruinate şi ierburile crescute 
pe ziduri... Aşa am ajuns... C-am slujit sub trei domni, şi 
sufletul meu n-a fost deschis lăcomiei... Sima şi leremia ştiu 
că mi-a fost pe mână vistieria, şi am rămas cu ce-am avut 
ânainte d-a fi hatman şi portar al Sucevei... Şi sufletul meu 
n-a fost deschis zădărniciilor... Mărturisiţi voi, cu care în 
războaie am împărţit rănile şi în pace grijile ţării, dacă am 
trecut înaintea cuiva... 

TOŢI (mişcați): Aşa e! 

ŞTEFANIŢA: Inaintea domnului! 

ARBORE (cu tărie): Totdeauna... când a fost în prime- 
jdie!... (Scade glasul.) Uitaţi-vă la mine... Ştefan, fala neam- 
ului, mort! Bogdan, înainte de vreme, mort! Nevasta, 
moartă! Fraţii, morţi! Nor-mea, nebună! Cătălin, mort! Ce- 
am ajuns? Umbră răcoritoare printre crucile unei mănăstiri, 
când la capul uneia, când la capul alteia... Izvor de lacrimi, 
care va seca în curând! (Din ce în ce mai vioi.) Mi-ar mai arde 
mie de uneltiri şi de răsturnări? Şi pe cine să răstorn? Pe 
Ştefăniţă — mă iartă, măria-ta — pe care l-am crescut de 
mic copil, pe care-l încălzeam la sânul meu bătrân de câte 
ori îi era frig, pe care-l luam pe şeaua calului şi adormea în 
braţele mele când ne apuca noaptea la drum în fruntea 
ostaşilor ţării, căruia îi povesteam bătăliile bunicului şi, când 
făcea ochii sperioşi, îi ziceam: “Ca el să ajungi, dragul 

moşului!” Şi cu cine aş sta eu la împărechere? Cu Petru pri- 
beagul?... D-ar fi aşa, ce uşor mi-ar fi fost să-ţi sucesc gâtul 
— mă iartă, măria-ta — când Bogdan murise şi rămăseşi 
singur plăpând sub paza şi apărarea mea!... 

Ss „(Boierii fac semne de aprobare.) 

ŞTEFANIŢA (furios): Ai vrut să domneşti! 

ARBORE: Aş fi putut şi n-am vrut! Te-am uns domn şi ai 
fost domn, dovadă că nu împliniseşi unsprezece ani şi-ai 
întărit dania pe care Cosma Şearpe o făcuse Mănăstirii 
Neamţului... Nu-i aşa, boieri? 

TOȚI: Da! da! 

ŞTEFANIŢA: Cum e, Hrană? Cum e, Baloş? Cum e, Pet- 
rică? Spuneţi voi! 

PARCĂLABUL BALOŞ: De, măria-ta, cum să fie? Ai fost 
fără să fii, dar nici Arbore n-a fost... 

ŞTEFANIŢA (îi dă cu tifla): Na! Na! 

ARBORE: Nu-mi apăr bătrâneţea şi zilele amărâte, ci obra- 
zul şi cinstea!... Scrisul din carte seamănă cu scrisul meu, 
dar nu cu sufletul meu! Duşmani s-au adunat mulţi, c-am 
fost drept şi neînduplecat... 

ŞTEFANIŢA: Şi ce vrei să zici? 

ARBORE: Că măria-ta, fără să ştii, ai căzut în cursa ce mi 
s-a întins mie, şi-o iei de bună... 

ŞTEFANIŢA: Aseară pică episcopul, ast-noapte se prinse 
cartea... Cum s-o plăsmuiască cineva aşa de repede? 

ARBORE: De două săptămâni se ştia de sosirea episcop- 
ului... 

ŞTEFÂNIŢĂ (furia-i creşte): Dar a fost moarte de om... 

ARBORE: Să-l vedem... 

ŞTEFANIŢA: L-am văzut eu! 

ARBORE: Gine e? Să-l vedem, şi eu, şi boierii... 

ŞTEFANIŢA: Nu trebuie! 

(Murmure între boieri. Se trag la o parte Petrică, Baloş şi 

Hrană.) 

ARBORE: Zici că omul a fost ucis de... aprozi... 

ŞTEFĂNIŢĂ: Zic! 

ARBORE: Să-i vedem, cine sunt?... 

ŞTEFANIŢA: Şi de te-ai uita la ei, i-ai schimba din aprozi 
în hatmani? sia MEA ă 
(Boierii încep să protesteze.) 
PAHARNICUL SACUEANU: Şi de ce să nu-i vedem, mă- 
ria-ta? 
VISTERNICUL IEREMIA: Atunci, cum să cercetăm pâra 
ce i s-aduce? | 
ŞTEFANIŢA: Am cercetat-o eu! 
VISTERNICUL SIMA: Cum să-l judecăm? 
ŞTEFANIŢA: L-am judecat eu! 
VORNICUL CARABAŢ: Şi după care lege? 
ŞTEFANIŢA (izbucnind de mânie): Legea sunt eu! 
ARBORE (tresare): A! Ura n-are lege!... Oh!... Ura!... (Se 
uită cumplit la Ştefăniţă.) Ura, pe care am crescut-o, am 
ocrotit-o, am gătit-o, am ţinut-o de mână... 
Biv-vel-logofătul Isac: Arbore! 
ARBORE: ...am scăldat-o, am şters-o, am culcat-o, am 
mângâiat-e,.. 
LOGOFĂTUL TROTUŞANU: Arbore! Arbore! 
ARBORE: ...am pus-o pe tron, am povăţuit-o, i-am arătat 
calea binelui... ura, care s-a tăcut puternică... ura, care-mi 
ândeşte din senin amărâtele mele zile... ura, aceasta... (Il 
îneacă plânșul.) 
LOGOFATUL CARABAŢ (mişcat): Tu plângi, Arbore? 
ARBORE: ...ura aceasta fără păreche a răpus şi pe 
Cătălin!... Acum le văd... N-am vreme să vă spui!... Cine 
pândeşte a mai păndit! Se SA 
Oleriil raman încremeniţi.) 
ŞTEFANIŢA: Pe Cătălin? (Fără să vrea, face semnul ros- 
togolirii.) A 
ARBORE: O! da! da! pe Cătălin!... (li repetă mişcarea. După 
o pauză şi cu bunătatea tristă a unui bătrân care se duce.) Na, 
Trotuşene, inelul pe care-l ţin de la Şefan cel Sfânt... Na, 
Isac, cruciuliţa pe care-am purtat-o de când eram mic... Na, 
Căţălene, cartea aceasta de rugăciuni... Na, leremia, iconiţa... 


! Sinie — tabl de copt. 

Na, Sima, mătăniile... Na, Condrea, cuțitul... Na, Săcuene, 
punga aceasta... Na, Cărăbăţ... (Se caută şi nu mai găseşte 
nimic.) Şi entru tine nu mi-a mai rămas nimic... nimic.. 
decât un sărutat!... O! nu mă plâng pe mine, care mă duc, ci 
pe Cătălin, care s-a dus, şi pe voi, care rămâneţi!... Fiara a 
dat de sânge! 

(Boierii plâng.) 

ŞTEFĂNIŢĂ (cu ură): U! (Se strâmbă.) Moghilă! (Moghilă 
intră.) Ia-i sabia! 

(Moghilă vine repede spre Arbore.) 

ARBORE (cu mândrie): Tu?... Nicicând n-a căzut din mâna 
mea! (Trage sabia. Ştefăniţă face doi paşi înapoi. d Pet- 
rică şi Hrană se pun în dreptul lui.) M-aş omori.. 

ȘTEFĂNIȚĂ (a fa lb de mânie): Omoară-te! 

ARBORE (aruncând sabia jos): A, nu! Vreau să fii ucigaşul 
bătrânului care te-a crescut!... 

ȘTEFĂNIȚĂ: Eşti osândit... 

TOŢI BOIERII: Ce faci, măria-ta? 

ȘTEFĂNIȚĂ: „.la moarte! 

VORNICUL CĂRĂBĂŢ: Fără judecată? 

ŞTEFANIŢA: Cine a zis? 

VORNICUL, CĂARABĂŢ: Eu! 

ŞTEFĂNIŢĂ: Tu? | 

VORNICUI, CĂARĂBAŢ: Şi fără vină? 

ȘTEFĂNIȚĂ: Cing-a zis? 

VORNICUL, CĂRĂBĂŢ: Eu! 

ȘTEFĂNIȚĂ: Eh!... Haide! (Face semn să plece Arbore.) 

ARBORE: $- aveţi grijă de copiii mei.. 

ȘTEFĂNIȚĂ (sălbatic şi fioros): A! copiii? Le port eu de 
grijă! 

ARBORE: Oh! (Iese plângând.) 


(Toţi boierii scot un oftat adânc.) 

ACTUL IV 


O sală de arme cu tavanul de lemn şi cu grinzi mari. 

O friză cu arabescuri şi în mijloc cu portretul lui Dragoş. La peretele 
din fund, tronul lui Ştefan cel Mare, acoperit cu o perdea de mătase 
veche. În apropiere de tron, o masă întinsă. Paharul domnesc, în formă 
de pâlnie înaltă şi subţire, e de aur. În stânga, o fereastră ogivală, care se 
deschide şi dă asupra pieţei din mijlocul castelului. În fund, în stânga, o 
intrare largă, care dă într-un coridor. În partea dreaptă, un leagăn 
aurit, în care se vede o păpuşă blondă. La un cap al leagănului atârnă 
jucării, mătănii, farmece şi păpuşele. O intrare în dreapta. 


SCENA I 


Pârcălabul PETRICĂ, pârcălabul BALOŞ şi spătarul HRANĂ, 
în vestminte de război. 


PÂRCĂLABUL PETRICĂ: Să fi fost vinovat? 


5 
BRAZARUL RANA Aa e IRA ide e degli să taie în 


neştire pe epitropul 19 

SPĂTARUL HRANĂ: Mi-e frică să mă întreb. 

PÂRCĂLABUL PETRICĂ: Arbore ţinea în ruptul capului 
la unirea cu Polonia, şi Ștefăniță, la unirea cu turcii. 

SPĂTARUL HRANĂ: Cum, unirea cu turcii?... la 4.000 de 
turci, care se întorceau încărcaţi cu pradă din Polonia, nu le 
aţinu calea şi-i zdrobi până la unul?... Şi nu trimise plocon 
lui Sigismund steaguri, arme, şaluri şi vestmintele lui lucbar- 
paşa, ucis în bătălie? 
p PÂRCĂLABUL PETRICĂ: Da, împreună cu o scrisoare plină 

e ocări.,, 

PARCALABUL BALOŞ: Nu e limpede... Cu turcii, pe care- 
i bate, împotriva Poloniei, pe care o lasă în pace... Daruri şi 
ocări lui Sigismund... Ieri aruncă în temniţă pe Laurentius, 
pe temei că urzea cu Arbore năvălirea lui Petru, şi azi îi dă 
drumul... Nu e limpede... 

SPĂTARUL HRANĂ: Cine-a văzut pe aprozii care i-au adus 
cartea? 

PÂRCĂLABUL PETRICĂ: Nimeni, pentru că nu sunt, dupe 
cum nu e, nici mort, nici viu, omul "Ia care s-ar fi găsit acea 
carte. 

SPĂTARUL HRANĂ: Arbore nevinovat şi ucis... Arbore 
avea dreptate: cine pândeşte a mai pândit... 

PARCALABUL BALOŞ: Pe Toader şi pe Nichita i-a închis... 

PÂRCĂLABUL PETRICĂ: I-a închis? 

SPĂTARUL HRANĂ: O! săracii flăcăi! (Face cu mâna ca şi 
cum ar tăia două capete.) Unde sunt ceilalţi boieri? 

PÂRCĂLABUL PETRICĂ: În casa lui Arbore, se sfătuiesc. 

SPĂTARUL HRANĂ: Ce poate sfatul contra 'săbiei? 

PÂRCĂLABUL BALOŞ: Unde ne ducem? 

PÂRCĂLABUL PETRICĂ: Unde-o vrea Domnul... 

SPĂTARUL HRANĂ: Dar vrea? 

PÂRCĂLABUL PETRICĂ: 0... (Mişcare de îndoială.) Sââât! 

SCENA II 





ŞTEFĂNIŢĂ, PÂRCĂLABUL PETRICĂ, PÂRCĂLABUL BALOŞ, 
SPĂTARUL HRANĂ. 


(Ştefăniţă, îmbrăcat în zale, răsuflând agitat, 
se plimbă de colo până colo.) 

ŞTEFĂNIŢĂ: Aşa să aţă, cei care se ridică din puzderie şi 
se scutură în ochii stăpânului! (Se repede la un pahar şi gustă.) 
Am încercat. Nici unul nu e bun până n-oi isprăvi... Mai am 
ceva treabă... Uriaşii s-au luat la întrcere cu zeii păgânilor... 
şi ştiţi ce-au pătimit... Asta e vina şi păcatu... Moghilă... 
Moghilă!... 

PÂRCĂLABUL PETRICĂ: Nu s-a întors.. 

ȘTEFĂNIȚĂ: Unde e? 

PÂRCĂLABUL PETRICĂ: Unde l-ai trimis, măria-ta. 

ŞTEFĂNI iat A, da! Să întărească ştrăjile la intrările şi 
ieşirile oraşulu Dar boierii n-au venit? 

PÂRCĂLABUL BALOŞ: Nu, măria-ta.. 

ȘTEFĂNIȚĂ: Să vie degrabl... Unde sunt? 

SPĂTARUL HRANĂ: Acasă la Arbore... 

ŞTEFĂNIŢĂ (turburat): O! Arbore!... S-a mutat... Or fi 

având ei loc unde s-a mutat e1?... De ce nu vin? Or vrea să le 
trimit pe mutul... care vorbeşte să-l înţeleagă toţi? (Dă cu 
tăişul palmei în jos.) Du-te, spătare, şi spune-le că Ştefăniţă 
îi aşteaptă cu masa întinsă. că mi-e sete... de cotnar! 
SPĂTARUL HRANĂ: Mă duc, măria-ta.. . (Iese repede prin 
dreapta.), 
ȘTEFĂNIȚĂ: Ai venit? (S-aude gălăgie în piaţă.) S-au adu- 
nat calicii târgului! 
PÂRCĂLABUL PETRICĂ: S-au adunat, măria-ta.. 
ŞȚEFĂNIŢĂ: Vor să petreacă, ca ieri.. 
PARCALABUL BALOŞ (trist): Să petreacă, măria-ta.. 
ŞTEFĂNIŢĂ (deschide fereastra din stânga): Aş vrea să fiu 
or ce sunţ, or unealta care,.. (Taie cu mâna.) Voi n-aţi vrea? 
PÂRCĂLABUL PETRICĂ: Una nu se cuvine... Cealaltă... 
(Se închină.) | 
ȘTEFĂNIȚĂ (râzând nervos): O! o! vă e frică! 
PARCALABUL BALOŞ: De Dumnezeu, măria-ta! 
ŞTEFĂNIŢĂ: Vasăzică, de n-aş avea pe mutul care... Tu n- 
ai vrea să fii... nici tu?... (Doamna Tana intră repede prin 
fund, îmbrăcată î în negru, cu părul despletit, cu ochii roşii şi 
cu mătănii negre în mână. S-aude zgomotul din piaţa caste- 
lului.) Ei, iar doamna! 





SCENA III 


Cei de sus şi DOAMNA TANA, mai târziu spătarul Hrană şi 
MOGHILA. 


DOAMNA TANA: Îndurare, doamne! 

ȘTEFĂNIȚĂ: Ce vrei? 

DOAMNA TANA: Să-ţi scap numele de ocară, sufletul de 
osândă şi domnia de nelegiuire! 

ȘTEFĂNIȚĂ: Şi pentru cine te „rogi aşa, că de n-ar fi 
vinovaţi, i-ai învinovăţi rugându-te? 

DOAMNA TANA: Pentru Toader şi Nichita... Auzi?... 
Mulțimea se adună... 

ŞTEFANIŢA: Să petreacă! 

DOAMNA TANA: Ascultă... (S-aude: “Iertare! lertare!”) Cer 
iertare măriei-tale! Nu vor sânge nevinovat! 

ŞTEFANIŢA: Am tăiat un cap scorpiei... mai are trei... ba 
nu, două... Şi tu vrei să bag sabia în teacă? 

DOAMNA TANA: Ce-au stricat ei? 

ŞTEFANIŢA: Că s-au născut!... Ce strică puii leoaicei din 
Rara Că sunt începuturi de lei... Ucide-i până nu se fac 

ei! 

DOAMNA ANA: Preotul... 

ŞTEFANIŢA: Popa! 

DOAMNA TANA: ...care i-a spovedit a ieşit cu lacrămile-n 
ochi şi mi-a zis: “Roagă-te... să-l ierte, doamnă!” Ostaşii care 
îi păzesc mi-au zis: “Roagă-te să-i ierte, doamnă!” Şi fetele... 

ŞTEFANIŢA: Fetele! 

DOAMNA TANA: ...mi-au dat în genunchi şi mi-au zis: 
“Domnul e milostiv... să-i ierte, doamnă!”... 

ȘTEFĂNIȚĂ: Pe popă am să-l raz... la fitece ostaş o sută 
de vergele... şi fetelor tale... le arde de măritat... 

DOAMNA TANA: În numele maicii care te-a născut... 

ŞTEFANIŢA: N-am cunoscut-o! 

DOAMNA ŢANA: În numele tatălui tău... 

ŞTEFANIŢA: Nu l-am cunoscut! 

DOAMNA TANA: În numele bunicului tău cel sfânt... 

ŞTEFANIŢA (se repede la fereastră): Oh! şi abia se mişcă! 

DOAMNA TANA: În numele Muşatinilor, şi pentru iertar- 
ea păcatelor lor... 

ŞTEFANIŢA: Domnii n-au păcate... |, 

DOAMNA TANA (cade în genunchi): În numele cerului... 
şi-al lacrămilor mele... 

ŞTEFANIŢĂA: De s-ar sui şi-ar trece peste capul lui Dra- 
8o0ş, n-aş călca hotărârea mea! 

DOAMNA TANA (se scoală plângând): Nu e nici soţ, nici 
părinte... O! voi, care aveţi copii (către boieri) şi-i sărutaţi, 
şi vă sărută, şi le închinaţi căpătâiul când se culcă, şi vi se 
bate inima când răsar prin somn, şi vă creşte inima când vă 
zic “tată“... voi trebuie să-mi înţelegeţi durerea... vouă tre- 
buie să vă fie milă... 

ŞTEFANIŢA (se uită pe fereastră): Mai iute! Mai iute! 

DOAMNA TANA: ...rugaţi-vă pentru ei! 

PARCALABUL PETRICA: Doamne... 

PARCALABUL BALOŞ (dând în genunchi): Doamne... 

ŞTEFANIŢĂ: Sus!... Nu fi muiere!... Petrică, tu să fii por- 
tar al Sucevei şi hatman al Moldovei, şi tu, Baloş, logofăt, în 
locul lui Trotuşanu... (Se uită pe fereastră.) Mai iute! 

DOAMNA TANA: De piatră d-ai fi fost, te-ai fi muiat! O! 
osândit al întunericului! 

A (S-aud strigăte de: “Iertare! iertare!”) 

ŞTEFANIŢA (se uită pe fereastră, face semn, s-aude o lovi- 
tură surdă): Unu! (Se strâmbă.) 

DOAMNA TANA (se clatină): Oh! hainu! 

(Strigăte de: “Iertare!” Ştefăniţă face semn. 
Ş n S-aude a doua lovitură surdă.) 

ŞTEFĂNIŢA: Doi!... S-a isprăvit! (Se strâmbă.) 

DOAMNA TANA: O! Eşti plin de sânge, Ştefăniţă! (Se clati- 
nă şi cade pe-un scaun.) 

ŞTEFANIŢA (lui Baloş): Du-o d-aici! 

(Baloş vrea să ia în braţe pe doamna, care se deşteaptă.) 

DOAMNA TANA: Cine e? Dumneata Baloş?... Crezui c-ar 
fi... O! mulţumim! Mă duc eu... (Din fundul sălei se uită 
înapoi.) Qh! Oh! (lese.) 

ŞTEFANIŢA (stă p-un scaun şi-şi ia capul în mâini): Tana 
nu mă înţelege... Ostenit... De două nopţi n-am închis ochii... 
Mi-e sete... _ 

HATMANUL PETRICA (îi toarnă vin în pahar): Poftim, 
doamne, o picătură de vin... 

ŞTEFANIŢA (aduce paharul la gură şi gustă): Nu pot să 
beau... E coclit... Baloş, gustă... 

LOGOFATUL BALOŞ: Nu, măria-ta, e bun... 

ŞTEFANIŢA (iar gustă): Amar... Petrică, gustă... 

HATMANUL PETRICA: Nu, măria-ta... bun... 

ŞTEFANIŢA: Mi-e sete şi nu pot să beau... (Se scutură, ca 
şi cum ar da la o parte nişte fire lungi.) Parc-aş înota într-un 
iaz cu brădiş... Când mă voi curăța de aceste ierburi cari se 
agaţă de mine şi mă trag la fund? 

LOGOFATUL BALOŞ (cu ochii în jos): Destul, măria-ta! 
ŞTEFANIŢA (trezindu-se din gânduri): Ce, destul? 
LOGOFATUL BALOŞ: Niţică odihnă... 

ȘTEFĂNIȚĂ: Ce, destul? 

LOGOFATUL BALOŞ: Crede-mă, măria-ta, destule capete... 

ŞTEFĂNIŢĂ: Ştefan cel Mare aşa a făcut înainte d-a dom- 
ni.. 

LOGOFĂTUL BALOŞ: Dar nu când a domnit... 

ȘTEFĂNIȚĂ: Fiindcă a domnit... Şi eu vreau să domnesc! 

LOGOFATUL BALOŞ: Dupe ce-a biruit pe Aron, a iertat 
pe toţi de moartea tatălui său Bogdan... 

ȘTEFĂNIȚĂ: Aş ierta pe toţi d-ar fi de moartea tatălui 
meu Bogdan... dar e vorba de mine! 

LOGOFĂTUL BALOŞ: Mă iartă... dar până când? 

ŞTEFĂNIŢĂ: Până oi avea un Sfat care s- asculte, iar nu să 
poruncească! (Baloş şi Petrică se privesc îngrijaţi. Spătarul 
Hrană şi Moghilă, schimbaţi la faţă, vin repede prin dreapta.) 
Singuri? Ce fac boierii? Nu vin? Nu le-aţi spus că-i aştept... 
Ce v-aţi schimbat la faţă?... 

SPATARUL HRANA: Boierii sunt acasă la Arbore... 

ȘTEFĂNIȚĂ (tresărind): Toţi?... Ci spune, Hrană, că eşti 
spătar!... Moghilă!... 

MOGHILĂ:, Numai Isac şi Trotuşanu... 

ŞTEFANIŢA: Incotro?... Ce drum au apucat? 

MOGHILA: Trotuşanu nu se ştie... 

ŞTEFANIŢA: Să se ştie! 

MOGHILA: Isac, spre Roman... 

ȘTEFĂNIȚĂ: O roată de călăraşi după Isac... Un' l-o apu- 
ca să-l taie... E judecat şi osândit!... Pe el şi biv- vel logofătul 
Ivaşcu de la Roman... Ştiu eu de cel. Ceilalţi nu vin? 

SPĂTARUL HRANĂ: În curte la Arbore zărvăie lumea... Şi 
ei se sfătuiesc,.. 

ȘTEFĂNIȚĂ: Sfatul e unde e domnul!... Nu vor să vie? 

SPĂTARUL HRANĂ (luându-și curaj): Nu! 

ŞTEFĂNIŢĂ: O! o! (Râde Uidlagii.) Şi Baloş zicea că e de 
ajuns?... De ajuns e, logofete Baloș?... Răzvrătiţii!... O! ho! 
ho! Toţi Arbori?... La pământ co rul şi să- -mpădurim din 

nou!... Moghilă, ostaşi destui? 

MOGHILA: Destui şi buni, afară de 500, cari au lăsat armele 
jos şi cer să le dăm pe Toader şi Nichită... 

ŞTEFANIŢA: Şi ce fac sutaşii lor? 

MOGHILA: Ce fac şi ei... 

ŞTEFANIŢA: O! o! pilda rea se-ntinde, să dăm noi pe cea 
bună!... Coiful, sabia şi calul! Să lase puntea castelului... 
Mă duc eu la boieri! (Petrică-i-aduce sabia. Dă să ia sabia.) 
Nu asta... p-a lui Ştefan cel Mare! 

HATMANUL PETRICA (încearcă sabia lui Ştefan cel Mare): 
E cam ruginită, măria-ta... 

ŞTEFANIŢA: Peste-un ceas, ca nouă... Cum ieşise din mâi- 
nile genovezilor şi cum era în mâna lui Ştefan cel Mare! 
Calul, gata? 

MOGHILA:; Gata, măria-ta. 

ŞTEFANIŢA: Are aripi?... Nu? Nu face nimic, am eu pinte- 
ni! 


(les prin dreapta. S-aude tropotul calului.) 


SCENA IV 
OANA şi DOAMNA TANA. 


(Oana vine prin fund, cu cearcăne împrejurul ochilor, 
cu furca-n brâu. Cum apare, se repede la leagăn.) 

OANA: O! te-ai deşteptat!... Ce mumă rea! (Şade lângă 
leagăn.) Iacă-mă... Nu mai plânge... (S-a-pleacă pe leagăn.) 
Cu ochii închişi... I-e somn... Adormi, Ștefăniță... (Daină 
leagănul.) ...Suceava vine, din munţi înalţi, încărcată cu bas- 
me... Pe care să ţi-l spun? Pe-l cu Muma-Pădurii?... A, nu, că 
e de frică, şi visezi urât, şi plângi prin somn, şi-ai să fii rău 
când te-i deştepta... Mai bine pe Ileana Cosânzeana cu cosiţe 
de aur... A, nu mănâncă pe copii... [i iubeşte, că ei nu i-a dat 
Dumnezeu... A adormit... (Apare Tana în fund.) Vântul nu 
adie... Nu se mişcă o frunză... În toate să te duci, în odaia 
asta să nu intri... A-lu-lu... 

DOAMNA TANA (să se ducă spre masă târâtă de o dorinţă 

crâncenă, dar vede pe Oana şi se sperie): O! ea e fericită! Toată 
ziua toarce şi ululuie leagănul de când i-am dat păpuşa... S- 
a întors şi s-a oprit la acum optsprezece ani... De multe ori 
n-aude, şi te face să crezi că nici nu vede... Dac-ar vedea ce 
se petrece aici... Oh!... 

OANA: Sâât... Să nu se deştepte... Abia adormi... 

DOAMNA TANA: Oană, mă auzi? 

OANA: Da. 

DOAMNA TANA: Oană, mă vezi? 

OANA: Da. 

DOAMNA TANA: Cine sunt eu? 

OANA: Tu?... Tu?... O roabă bună, bună s-o pui la rană... 

DOAMNA TANA: Ştii tu ce e asta, Oană? 

(Îi arată o sticluţă lungă şi subţire.) 

OANA: O, o pasăre... Ce frumos cântă... Şi tu eşti fru- 
moasă ca înţelepciunea... 

(S-aude un tumult depărtat.) 

DOAMNA TANA: Ce-o fi uietul ăsta? 

OANA: Vântul se umflă... De nu l-ar deştepta... Vino, 
doamne, de-l adoarme şi tu, peşte, de îl creşte... 

DOAMNA TANA: O! nu vezi şi n-auzi, Oană! Tu ai ochi, şi 
nu vezi picăturile astea gălbui... Ai urechi, şi n-auzi că epis- 
copul Laurentius mi-a dat sticluţa asta şi mi-a spus că în ea 
stă mântuirea ta, ş-a mea, ş-a Moldovei... Nu mai vreau să 
mai fiu doamnă, şi ca să nu mai fiu trebuie să nu fie! Ş-aş 
avea nevoie să spui cuiva, şi n-am cui... Tu-mi rămăseşi, şi te 
pierdui şi pe tine... Moldova e pustie! (Se duce repede la 
masă şi ia paharul de aur al lui Ştefăniţă. Scoate sticluţa.) 
Imi tremură mâna? Oh! mi se cutremură sufletul! Nu pot... 
Ş-am jurat înaintea iconostasului... Ah! Oană, ce faci, Oană?... 
(Se duce repede spre Oana.) 

OANA: Mai încet, că doarme... 

DOAMNA TANA: Cine doarme? 

OANA: Ce, nu ştii?... Ştefăniţă. 

DOAMNA TANA: O s-adoarmă! 

OANA: Îţi spui că doarme... la priveşte-l... Ca lumina de 

la candela Preasfintei Fecioare! Şi cum îşi mişcă buzele! 
Visează că suge... Vezi cum aşează mâinile pe ugerul plin, şi 
apasă, şi mulge... A! s-a oprit şi râde... Visează că manca se 
joacă cu el şi îi face aşa... (Suge buzele şi țiuie.) 

DOAMNA TANA: L-ai văzut tu aşa de mic?... Şi nu l-ai 
sugrumat? 

OANA: De ce? 

DOAMNA TANA: Să vezi cum îi şade cu limba scoasă şi 
cu ochii ieşiţi... 

OANA (se- nfioară şi arată păpuşa): Lui? 

DOAMNA TANA: Nu, ăluilalt... 

OANA: A!... Şluilalt poţi să-i faci ce-i vrea.. 

DOAMNA TANA: În ea a murit cel adevărat, şi nu mai e 
decât ce-a fost. Pentru mine, ce-a fost n-a fost nicodată, şi ce 
e n-are să mai fie!... Să mergem, Oană... 

(S-aude tumultul crescând.) 

OANA: Unde? 

DOAMNA TANA: În ietacul nostru.. 

OANA: dacă se deşteaptă?... N-a dormit toată noaptea... 

DOAMNA TANA: Are să vie Ştefăniţă necăjit şi rău.. 

OANA: Ştefăniţă? Doarme... Şi e bun ca soarele de toamnă 
târzie.. 

















(Tumultul se apropie. Se-aud glasuri de oameni.) 
DOAMNA TANA: Se bat? Doamne, îndură-te de ţara aceas- 
ta!... Vine!... (Iese repede prin fund.) 


SCENA V 
ŞTEFĂNIŢĂ, BALOŞ şi OANA. 


(Ştefăniţă vine însoţit de o mulţime de copii de casă, 
care e opresc la uşa din dreapta. E plin de sânge pe mâna 
stângă 
şi pe piept. Oana priveşte peste lume şi daină leagănul; 
uneori îşi reazemă capul î în mâini şi se uită drept înainte.) 
ȘTEFĂNIȚĂ: O! câinii, se bat pe viaţă şi pe moarte... Daţi- 

mi sabia mea! (Baloş se repede să-i aducă o sabie şi-o pune pe 
masă.) Asta nu-şi cunoaşte stăpânul! De trei ori m-am opin- 
tit s-o trag, şi n-a vrut să iasă!... Va ieşi ea, mai spăimântătoare 
ca-n mâna bătrânului Ştefan! 

LOGOFATUL BALOŞ: Să te leg la mână, măria-ta!... A! şi 
a piept., 

STEFĂNIȚĂ (arătând sângele): Şsta e d-al meu, ăsta e d- 

al lor... Dă un ştergar de la masa pe care am întins-o de ieri 

i nu pot să mănânc... În curând voi mânca cu poftă... 
înnumără picăturile... De fitece picătură de la mine, un cap 
să cază... până voi podi curtea castelului cu capete boiereşti! 
(Baloş îl leagă.) Greu... să te baţi cu sabia altuia!... De ce n- 
a ieşit? | 

LOGOFATUL BALOȘ: Petrică avea dreptate... e ruginită... 

ŞTEFANIŢĂ: Mai bine n-aş fi luat-o... Când vrusei s-o scot 
auzli: “Să ştiţi că nu iese!” Mă uitai într-acolo... Şi mulţimea 
de ostaşi, şi furia cu care porniseră la luptă, şi ţipetele care 
s-amestecau păreau o mare cu talazuri înfuriate! N-a-veam 
pe cine pune ochii. Mă încercai a doua oară. A doua oară 
auzii: “Să ştiţi că nu iese!” Mă uitai... nimic... Aceleaşi tala- 
zuri care se imping şi se încalecă... A treia oară auzii lim- 
pede: “N-a ieşit!” Atunci strigai: “Moghilă, o sabie!”... Cum 
de-auzeam şoaptele în vuietul mai crâncen ca al mării?... 

LOGOFATUL BALOŞ: Păreri, măria-ta... 

ŞTEFANIŢĂ: Cum păreri?... Ştiam unde sunt, ce fac, ce 
vreau, unde mă duc, de unde vin, şi auzeam venind, de de- 
parte şi d-aproape: “Să ştiţi că nu iese!” A! şi n-a ieşit! 

LOGOFĂTUL BALOŞ: De multe ori se desprind, din vui- 
etul mării, fire de sunete care prind înţelesuri... 

ŞTEFANIŢĂ: Aci înţelesul prevestea faptele... Ia-o, du-o 
departe, să n-o mai văz... Mâine despart ce e al lui de ce eal 
meu... 

LOGOFATUL BALOŞ (ejtosi) Iar pică, măria-ta... 

ŞTEFANIŢA: Atât mai bine! Se vor înmulți capetele care 
vor cădea... Înnumără-le... Da, da, atât mai rău! Voi face un 
munte, ca Ceahlăul de gros şi de înalt, din capetele boiereşti! 
Ah! ci leagă-mă mai strâns de nu vrei să vie numărul şi la al 
tău!... Ce, te-ai speriat? 

146 


LOGOFATUL BALOŞ: Nu, dar destul, măria-ta! 

ŞTEFANIŢA: Cum... Să-i iert? 

LOGOFATUL BALOŞ: Să-i birui şi să-i ierţi! 

(Tumultul se apropie.) 

OANA: Zi vântului să tacă şi valurilor să se potolească... 

ŞTEFANIŢA: Oana?... (Tumultul s-apropie.) Ia!... Să-i 
iert?... Aş fi nedrept cu ceilalţi... şi cu Oana... (Oanei.) Aci ţi- 
ai adus pe Ştefăniţă al tău? 

OANA: Ce-ţi pasă?... 

Ş (Tumultul creşte.) 

ŞTEFANIŢA: Daţi-mi sabia!... 

OANA: Impotriva domnului tău? 

A E (Baloş îl încinge cu sabia.) 

ŞTEFANIŢA: Vrei să zici... (Lui Baloş.) Ce tremuri aşa?... 
împotriva mea însumi... Un alt coif... Şsta mă strânge ca un 
cerc de fier... 

OANA: Şi Bogdan nu mai vine... E dus departe... iii... 
unde se varsă Nistru-n mare... 

Ala i ti (încercând sabia): Asta iese... Să mergem, 
Baloş. J 

LOGOFATUL BALOŞ: Fereşte-te de Cărăbăţ... Lovitura lui 
e ca a cornului de taur... Pe doi i-a despicat până-n şezut... 
Şi din curtea lui Arbore a făcut o cetate... 

ŞTEFANIŢA: De unde au adunat atâta lume?... 

. (S-aud zgomote apropiate.) 

LOGOFĂTUL BALOŞ: Ia! 

ŞTEFANIŢA: Baloş, calul! 

(Se reped la ieşirea din dreapta.) 





SCENA VI 
ŞTEFĂNIŢĂ, BALOŞ, OANA şi MOGHILĂ. 


(Moghilă îi întâmpină, rănit, plin de praf, 
„cu hainele rupte şi cu sabia scoasă.) 
MOGHILA: Nu te duce, doamne... 

ŞTEFANIŢA (spăimântat): De ce? 

MOGHILA: Vin şi ei! 

ŞTEFANIŢA: Vin?... (Trage sabia.) 

MOGHILA;: I-aducem... 

ŞTEFANIŢA: Până s-aud cu ce trebuia să începi, mi-a ieşit 
sufletul! | 

MOGHILĂ (răsuflând repede): Abia te făcuşi nevăzut şi 
strigai copiilor de casă: “Când s-o întoarce, să se întoarcă la 
biruinţă!” Ş-un țipăt lung scoaseră ostaşii, că clocotea 
văzduhul. Şi nu se mai cunoştea învăluiţi de învăluitori. Unul 
singur se vedea în tot acest alai al morţii: Cărăbăţ! Cu amân- 
două mâinile învârtind paloşul, pe care izbea, la pământ, 
Se traseră în curte. Noi, într-o clipă, pe ziduri. Spătarul Hrană 
strigă: “Oameni buni, degeaba atâta sânge! Duceţi-vă iertaţi, 
pe la casa cui vă are!” Şi se făcură roată, fitecine cu ce avea 
in mână, ca şi cum ar fi fost ostaşi, şi ieşiră prin fund, şi se 
duseră uitându-se îndărăt, până nu se mai văzură pe după o 
cută de deal. Apoi spătarul Hrană le zise boierilor: “Domnul 
e milostiv”... | 

ŞTEFANIŢA: O! o! da'ce milostiv! 

MOGHILA: “...supuneţi-vă şi daţi armele.” Ei se uitară 
între dânşii, se sfătuiră din privire, clătinară din cap, ridic- 
ară din umeri, adică: “ce-o fi să fie”. Şi-şi întinseră săbiile 
pline de sânge. Doar Cărăbăţ izbi cu a sa de câteva ori treptele 
de piatră — şi la fitece lovitură sărea scântei — până ş-o 
rupse în două. Şi aruncând bucata cu mânerul, zise: “Na! ia- 
o şi ia-mă!” Dar iată-i, vin înşiruiţi, cu sângele dâră, cu vest- 
mintele rupte, cu capul în jos... 

ŞTEFANIŢA; Jos de tot! 

MOGHILA: Întâi e comisul Toma Căţeleanu, târând pi- 
ciorul după el, apoi vistiernicul Ieremia, cu sângele pe faţă, 
paharnicul Săcueanu, cu dreapta zdrelită... 

ŞTEFANIŢA: A! Moghilă, te fac clucer! 

MOGHILA: ...pârcălabul Condrea adus de mijloc, biv-vel 
vistiernicul Sima cu umărul stâng deschis, şi vornicul Cărăbăţ 
teafăr, că nimeni nu s-a apropiat de el să se ducă pe lumea 
cealaltă... 

TEFAÂNIŢA: A! Moghilă, te fac comis! De mi-ai fi adus şi 
pe logofătul Trotuşanu, te-aş fi făcut vistiernic... 

MOGHILA: I-am dat de urmă... 

ŞTEFANIŢA: De urmă, dar nu de el... 

MOGHILĂ; A trecut în Pocuția... 

ŞTEFANIŢA: Oh! Polonia... han de tâlhari... pusă în mijloc- 
ul lumii ca într-un codru! De s-ar scula Ungaria, împărăţia 
Moscului, chanii tătarilor, padişahul cu toată tăria lui, mun- 
tenii şi moldovenii, ş-ar porni oştile să potopească puterea 
leşească, m-aş face piuă să încalece Soliman, aş adăpa caii 
chanilor, aş duce sabia ţarului, aş ţine să se spele craiul Un- 
gariei, m-aş închina cumnatului meu Radu şi-aş arunca coro- 
ana Muşatinilor de pe capul meu pe capul lui Mogârdici!... 
O! Polonia! Polonia!... (Se îneacă.) 

OANA: C-a zis broasca Maichii Domnului: “De ce plângi, 
că eu am avut nouă, şi pe toţi i-a călcat carul”... Şi-a zis 
Maica Domnului broaştei: “Când vei muri să nu te-mpuţi”... 


SCENA VII 


ŞTEFĂNIŢĂ, BALOŞ, MOGHILĂ, OANA, HRANĂ, PETRICĂ, 
CĂŢELEANU, IEREMIA, SĂCUEANU, 
CONDREA, SIMA şi CĂRĂBĂŢ. 


PARCALABUL PETRICA: Iată, măria-ta, boierii pocăiţi îţi 
cer iertare... iei) 

VORNICUL CARABAŢ: Tu zici! 

ŞTEFANIŢA: Dar tu? 

VORNICUL CARABAŢ: Că scris a fost să-ncapă moştenirea 
lui Ştefan cel Mare pe mâna nevrednicului... 

R . (Mişcare între boieri.) 

ŞTEFANIŢA (se repede cu sabia scoasă): A! 

LOGOFATUL BALOŞ (reţinându-D: Măria-ta... 

ŞTEFANIŢA: Vroiam să-i întorc cuvântul de unde ieşise!... 
O! răzvrătiţilor!  . | 

VORNICUL CARABAŢ: Nu ne-am răzvrătit, ne-ai răzvrătit! 

PAHARNICUL SACUEANU: Ne-ai răzvrătit judecând sin- 
gur în locul Divanului... 

VISTERNICUL SIMA: Judecând fără de lege... 

PARCALABUL. CONDREA: Osândind fără dovadă... 

VISTERNICUL IEREMIA: Pe Luca Arbore, cu care te vei 
întâlni în ziua judecății d-apoi... 

COMISUL CAŢELEANU: Şi pe copiii lui, pentru care se 
răsculă lumea din Suceava... 

VORNICUL CARABAŢ: Pe toţi copiii lui! (Ștefăniță face 
semnul rostogolirii.) Da, da, pe Cătălin... Aşa, aşa l-ai ros- 
togolit din vârful muntelui în prăpastie... 

ŞTEFANIŢA (furios): Minţi! 

VORNICUL CARABAŢ: ...ucizând pe Arbore de două ori, 
o dată când ai ucis pe fiu-său, a doua oară când ai scornit 
vicleşugul cu cartea, o dată că ţi-a fost părinte când erai mic, 
a doua oară că ţi-a pus coroana pe cap, lăsându-ţi moştenirea 
strămoşilor tăi neclintită, lacom de slava cu care ar fi dorit 
să te vază încununat! 

ŞTEFĂNIŢĂ: Minţi!, 

VORNICUL CARABAŢ: O! ce făţărnicie! 

PAHARNICUL SACUEANU: Pe Cătălin îl urai pentru că 
strălucea printre viteji, pe Arbore pentru duhul lui cumpănit, 
dospit în pământul Moldovei şi răsărit spre mântuirea ei! 

ȘTEFĂNIȚĂ: Minţi!, 

VORNICUL CARABAŢ: Pe Cătălin îl osândişi când doam- 
na îi dete inelul în uralele mulţimii, pe Arbore când birui la 
sfat şi trimise pe Luca Cârje să reînnoiască pacea cu Polo- 
nia! 

ȘTEFĂNIȚĂ: Moghilă, să vie armaşul! 

OANA: Şi mormântul e groapă şi jitniţa e groapă... într- 
unul se-ngroapă stârvul, în cealaltă bogăţiile... 

(Armaşul intră prin stânga în haine roşii 
şi purtând pe umeri o sabie lungă.) 

VORNICUL CARĂABAŢ: Ce-ar zice biata Oană când şi-ar 
veni în minţi şi-ar vedea naintea ochilor? 

ŞTEFANIŢA: Moghilă, mutul e odihnit? 

MOGHILA: Odihnit. 

ŞTEFANIŢA: A mâncat bine? A băut bine? 

MOGHILA: Crez, măria-ta. 

ŞTEFANIŢA: Nu ţi-a spus? 

MOGHILA: Cum să-mi spuie? 

ȘTEFANIŢA: Da, bine zici... Toporul nu vorbeşte! 

OANA: Zi mutului să vorbească şi slăbănogului să um- 
ble... O! ce frumos doarme cu mâinile supt căpătâi... Nu, nu 
deşteptaţi pe Ștefăniță! 

VISTERNICUL SIMA: Doarme! 

COMISUL CAŢELEANU: Visează! 

VISTERNICUL IEREMIA: Un vis urât! 

PARCALABUL CONDREA: Visul de pe urmă! 

ŞTEFANIŢA: Hrană!... zi mutului să-şi ascuţă toporul şi 
să puie tăietor un buştean de stejar destul de tare... pentru 
şase inşi... Ce? nu te mişti?... 

SPĂTARUL HRANA: (ca şi cum s-ar spăla pe mâini): Mă 
supui, doamne, poruncii măriei-tale, cum s-ar supune un 
ostaş să țragă în fratele lui... 

ŞTEFANIŢA: Cu cine eşti frate? 

SPATARUL HRANA: Frate-n Christos... 

ŞTEFANIŢA: A! bine... bine... Fă-ţi datoria... (Hrană iese 
prin fund.) A!, boieri, a venit şi rândul domnului... 

VORNICUL CARABAĂŢ: N-a venit... Va veni după-al nost- 
Dileue 

ŞTEFANIŢA (înfuriat): E rândul domnului să vă judece... 

CUL SACUEANU: Întâi ne osândeşte ş-apoi ne 
judecă! , _ 

ŞTEFAÂNIŢA: Dac-aţi fi venit pocăiţi de fărădelegea 
făptuită, răsculând norodul împotriva domnului, poate că 
mila măriei mele,... | 

VORNICUL CARĂBAŢ: Unde să fie mila?... Rugina stă pe 
fier, scoarţa pe copaci, lumina-n soare, apa-n râuri şi-n mări, 
şi mila-n suflete! Mila măriei-tale unde-ar fi? În suflet?... Ai 
abur, n-ai suflet! 

ŞTEFANIŢA (către Hrană, care intră): Degrab', degrab', 
Hrană! Nesocotiţii aceştia au trăit prea mult! Fiecare din 
clipele lor sunt ani din viaţa mea! Nici popă, nici grijanie, 
nimic (se strâmbă epileptic), nimic... 

VORNICUL CARABĂŢ: Nimic din voia ta, ca să se împlin- 
ească ce este scris... 

ŞTEFANIŢA: Ei, şi ce este scris? 

VORNICUL CARABAŢ: Să murim de mână de ucigaş, ca 
şi Cătălin, ca şi Arbore, ca şi Toader, ca şi Nichita, ca toţi 
care te-apropie ş-au sufletul curat! 

ŞTEFANIŢA: A! a! ah! (Se repede cu sabia spre Cărăbăţ şi 
se opreşte la sosirea Doamnei Tana.) 


SCENA VIII 
Cei de sus, DOAMNA TANA. 


DOAMNA TANA: Nu te întreb ce faci! Te văz, îi văz şi 
ştiu! _ Ş 

ŞTEFANIŢĂ: Dar tu ce faci? 

DOAMNA TANA: Scap din tine ce mai e de scăpat!... 
Impărtăşania e o taină a bisericii în care omul — domn d-ar 
fi — nu se-amestecă. Ea e de la ŞI-de-sus la ăi de jos! Oricât 
de nalt ar fi scaunul şi oricât de sus ar sta coroana, pe dea- 
supra lor stă Treimea cea de-o fiinţă şi nedespărţită! Grijan- 
ia se dă oricărui osândit la moarte! Bizantinii se ucideau, 
mama pe fiu, fiul pe tată, soţia pe soţ, tatăl pe fiu, fiica pe 
mumă, dar i nu se răpuneau fără sfânta împărtăşanie. 
Şi Ivan al Moscovei avea un popă lângă el, ca nu cumva să 
ucidă fără să cae Şi tu, fiul fiului lui Ştefan cel Sfânt, 
vrei să ucizi, călcând peste cea mai mare taină a bisericii 
creştine?,.. | 

ŞTEFANIŢA: Petrică, du-te şi vezi, popa e-aici? 

(Hatmanul Petrică iese prin fund.) 

DOAMNA TANA: O! Moldovo, ce zile ai ajuns! Cinstea şi 
slava ta, Arbore şi Cărăbăţ, ucişi, ca nişte tâlhari, din porun- 
ca întunericului! 

ŞTEFANIŢA: A domnului, muiere! 

DOAMNA TANA: (ca ieșită din fire): Vifor năprasnic, care 
învăluie cuprinsul, şi prinde pe călător, şi trece peste el, şi-l 
acoperă.. care prinde oştile, şi trece peste ele, şi Îe-acoperă.. 
care prinde noroadele, şi trece peste ele şi le-acoperă... 

HATMANUL PETRICA (venind): Nu e, măria-ta. 

ŞTEFĂNIŢĂ: Dar unde e? 

HATMANUL PETRICĂ: S-a dat afund... 

DOAMNA TANA, (rugându-se): Aşteaptă până mâine, 
măria-ta,. Să țe mai gândeşti. 

ŞTEFĂNIŢĂ: Pân' la sfârşicui lumii?... Nu, nu, m-am gân- 
dit... Şi fără popă!... (Trece mâna pe frunte.) Ah!... 

DOAMNA TÂNA; O! 0! 

VORNICUL RAI, Vă mulţumim, doamnă! 
Dumnezeu să vă trimeată harurile lui cereşti şi să vă dea 
destule puteri ca să vedeţi ce veţi vedea!... Măria-ta, eşti 
puternic.,. 

ŞTEFĂNIŢĂ: Şunt! 

VORNICUL CARABAR Eşti ca Samson, orb şi pe mâna 
filistenilor, când a luat în braţe stâlpii pe care sta bolta casei.. 

ȘTEFĂNIȚĂ: E! unt! 

VORNICUL CĂRĂBĂŢ: . „.şi ca un uriaş, scuturându-se, a 
clătit stâlpii din loc, şi-a năruit bolta, şi-a pierit şi el cu ceilalţi 
sub ruine... Sţâlpii suntem noi.. 

ŞTEFĂNIŢĂ (râzând nervos): Ala! voi sunteţi stâlpi? 

VORNICUL CĂRĂBĂŢ: . „bolta e Moldova... Şi pe ruinele 
sub care ei pieri, altul mai vrednic se va ridica... 

ȘTEFĂNIȚĂ: A! ha! Petru! Ho! ho! 

VORNICUL CĂRĂBĂŢI: Şi Petru, că e os din osul lui Ştefan 
cel Mare! 

ȘTEFĂNIȚĂ (furios): Ia-i, armaş! Ia-i! Lovitura şi capul!... 
Să-i toci ca pe câlţi!... Pe Cărăbăţ întâi... Ba nu, pe el la 
urmă, să vază cum se dau d-a rostogolul capetele celorlalţi! 

OÂNA: Auzit- aţi că s-a zis, celor de demult, să nu ucizi.. 
iară eu zic vouă că cine va ucide vinovat va fi judecății... 

ȘTEFĂNIȚĂ (luîndu-şi capul în mâini): Eh! o nebună! 

(Se-ntoarce spre Oana. Doamna Tana se duce la Cărăbăţ 

şi-l sărută plângând.) 

VORNICUI, CĂRĂBĂŢ: Nu face nimic, doamnă! 

ŞTEFĂNIŢĂ: Mai iute, că mi-e sete.. 

(Cei osândiţi pornesc.) 

Ar ul CĂRĂBĂŢ: Însetat vei fi şi setea ta nu se va 

potoli! 

ŞTEFANIŢA: Zău!... Eh!... 
(S-aud zgomote jos. Ştefăniţă se duce la fereastra din stânga. 
Se şterge de năduşeală pe frunte. Priveşte. Face semne. 
Se strâmbă epileptic şi face spumă la gură. 
Se razimă cu capul de fereastră. S-aud cinci lovituri surde.) 

DOAMNA TANA (spăimântată): O! săracii! 

ŞTEFANIŢA (alb ca varul): Mutul a ostenit?... Nu mai 
vrea? (Face semn. S-aude şi a şasea lovitură.) Oh!... în sfârşit, 
slobod! 

DOAMNA TANA (îngrozită): Ce-ai făcut, Ştefăniţă? 

ŞTEFANIŢA: M-am făcut domn! (Se uită pe fereastră. 
Scoate o pungă. O aruncă pe fereastră.) Să fie a ta... da... 
da... a mutului. Păcat că nu vorbeşte! 

(În timpul acesta Petrică, Baloş şi Hrană privesc în pământ şi le 
curg lacrămile. Oana şi-a luat capul în mâini, se uită înainte şi 
tresare. Doamnei Tana îi trece o lumină pe faţă şi, cu o bucurie 
groaznică, 
se repede la masa domnului, îi ia paharul, 
toarnă otrava şi-l umple cu vin.) 

DOAMNA TANA: Supune-te, carne... îţi porunceşte sufle- 
tul! (Se întoarce spre domn.) Doamne, să bem... 

ŞTEFANIŢA (tresărind): Tu, să bei? 

DOAMNA TANA (tot timpul prefăcându-se): Să uităm!... 
Ce-a fost nu mai este! 

ŞTEFANIŢA: Un pahar, doamnei... la p-al meu! 

DOAMNA TANA (bând repede): Am apucat să beau... 
ŞTEFANIŢA (bea): Cam amar! 

DOAMNA TANA c-o lumină de bucurie): A!... Ţi s-a părut! 
ŞTEFANIŢA (scuturându-se): Ş-un miros... 
DOAMNA TANA: A fost trezit... 

ŞTEFANIŢA: Proaspăt... (li toarnă şi bea.) 

DOAMNA TANA: S-a dus, Maică a Domnului! 

ŞTEFANIŢA: Cine s-a dus? 

DOAMNA TANA: Şi Sima, şi Săcueanu, şi leremia, şi 
Căţeleanu, şi Condrea, şi Cărăbăţ, şi Arbore, şi Nichita, şi 
Toader, şi Cătălin... (Râde.) 

ŞTEFANIŢA: Şi de ce râzi? 

DOAMNA TANA: Nu sunt obişnuită să beau... Vinul ăsta 
te face să uiţi,,. şi erau ca şase berbeci cu capetele tăiate... 

ŞTEFANIŢA: Bea şi uită! 

OANA: ...Fericiţi cei săraci cu duhul că a lor este împărăţia 
cerurilor... (Se uită la meseni. Parcă ar vrea să gonească ceva 
din minte.)... Capul de cuc uscat de şapte ani, spălat în şapte 
ape neîncepute, purtat în sân de şapte fete mari, e bun la 
somn, că-ţi dă somn fără vise... 

ŞTEFANIŢA (îmbucând şi bând): Două zile mi s-a părut 
amar... 

DOAMNA ŢANA: Acum e bun... nu e aşa?... (Râde.) 

ŞTEFANIŢA: Da, da... De ce râzi? 

DOAMNA TANA: Mă uit la Baloş... câtă gura! o! câtă 

ura... 
i LOGOFATUL BALOŞ: Ca să beau, domniţă... 

ŞTEFANIŢA: Vinul e minunat! (Bea.) 

DOAMNA TANA: Mă uit la Hrană... 

SPATARUL HRANĂ (cutremurându-se): Văz pe Cărăbăţ, 
măria-ta,. | 

ŞTEFANIŢA: A! şi e spătar! 

SPATARUL HRANĂ (Îşi şterge o lacrimă): Nu sunt nimic... 

DOAMNA TANA: Moghilă, semeni pe dinafară cu tat-tău... 
Aşa mi s-a spus... Urechile cam prea mari, dar încolo... Tat- 
tău a fost un om de treabă... şi tu, de treburi... 

MOGHILA: De treaba la care mă pune... 

DOAMNA TANA: O! ho! şi la care te pui ca să te puie... 

TEFANIŢA (se şterge de năduşeală): Cotnarul... la un cap 
de femeie... 

DOAMNA TANA: Vinul preface pe orcine... Mai întâi vă 
face urâţi... oh! urâţi de tot... gurile largi... privirile tăiate, 
apoi... nu! nu! vă face frumoşi... vă luminează... vă 
întinereşţe... vă umflă părul... mai hazlii... mai sprinteni... 

ŞTEFANIŢA (înflăcărat): Vino în braţele mele, Tana! Ce 
frumoasă eşti! (O sărută.) 

OANA: Cine?... Tana?... (Se frământă şi recade în nebunia 


ei.) 

DOAMNA TANA: Iuda n-ar fi sărutat... 

ŞTEFANIŢAĂ: Ştiu, ştiu de ce zici aşa... Moghilă, să dai 
peste graniţă pe Irma... (Moghilă tresare.) 

DOAMNA TANA: Pe cine? 

ŞTEFANIŢA: Pe contele Irmsky... 

DOAMNA ŢANA: Prea târziu... 

ŞTEFĂNIŢĂ: A? 

DOAMNA TANA: Am vrut să zic prea devreme... La 
noapte... E 

TEFAÂNIŢĂ (îşi scoate coiful şi-l întinde): Turnaţi în el... 
Să bem în sănătatea doamnei... (Moghilă îi umple coiful.) 
Bea, doamnă, să uităm grijile... 

DOAMNA TANA (gustând): Parc-aş fi sorbit din capul lui 
Ştefăniţă,.. | 

ŞTEFANIŢA (bea zdravăn.) A! bun!... La rând, boieri... 

DOAMNA TANA: Cum preface vinul bun îndeopotrivă su- 
fletele oamenilor! 

OANA (în lupta cu ea însăşi): Nu judecaţi, şi nu veţi fi 
judecaţi... lertaţi şi vi se va ierta... Tana?... Doamna Tana?... 
Şi casa lui Ştefan o cârciumă? (Recade.) Vino, doamne, de-l 
adoarme,.. | 

ŞTEFANIŢA: Biata Oană! Mă trec lacrămile... = 

DOAMNA TANA: Să le văz!... A! ai băut prea mult... În 
curând te vei ţrezi!... 

ŞTEFANIŢA: Ce? Nu-ţi plac aşa? 

DOAMNA TŢANA: Ba da... 

ŞTEFANIŢĂ: Ce puţini suntem!... O nebună, trei fricoşi, 
un om, doamna şi domnul lor... 

DOAMNA TANA: Câţi ai lăsat, măria-ta! Să vie şi Arbore, 
şi Sima, şi leremia şi Cărăbăţ... 

TEFANIŢA: Ei, cu ei trecutul... şi trecutul a trecut de 
mult... 

DOAMNA ANA: Să vie şi Toader, şi Nichita, şi Cătălin... 

ŞTEFANIŢA: Să vie cei care au să ia locul paharnicului, al 
pârcălabilor, al comisului... Unde sunt? 

SPĂTARUL HRANĂ: Au fugit... 

DOAMNA TANA: Au fugit, şi bătrâni şi tineri, ca puii de 
potârniche când trece uleul... 

ŞTEFANIŢĂ (amețit): Au fugit de bine... O! ce proşti!... 
Baloş, să vesteşti ţării că domnul a... a... 

DOAMNA ANA: ...a tăiat Sfatul... 

ŞTEFANIŢĂ ...c-a dat afară din el pe cei răzvrătiți... că 
vrea pace cu boierii... Şi să nu ui să scrii cele întâmplate şi 
lui Sigismund, şi lui Soliman, şi lui Radu... 

LOGOFATUL BALOŞ (trist): Voi seri, măria-ta... 

ŞTEFANIŢA: Să-nveţe şi ei cum să se poarte cu cei vicle- 
ni! (Exaltat.) A! pământ fericit al Moldovei, ţi-a fost dat să 
vezi în scaunul tău bătrân un domn tânăr, falnic, blând şi- 
ndurător... 

DOAMNA TANA: O! blând şi-ndurător! 

ŞTEFANIŢA (a cărui exaltare creşte): Cu mine, tăria şi 
viaţa, nădejdea şi lumina! Cu mine, mândria şi biruinţa! Cu 
mine, neamul va străluci ca soarele la namiezi! 

OANA (a cărei limpezime durează ceva mai mult): O! Doam- 
na Tana!... Da, da!... (Recade.) Că va da jos din scaun pe cei 
mândri şi va ridica pe cei umiliţi... 

ŞTEFANIŢĂ: La o parte... că trece... oastea lui Ştefăniţă- 
vodă! Şiruri lungi de călăreţi viteji, cu steagurile desfășurate, 
îşi reped caii care sforăie, mâncându-și zăbalele... Şi copiii 
de casă, şi piota,* (Piotă, pihotă — infanterie, pedestrime.) 
şi gloata îşi scutură pletele pe grumaji, și se duc la încăierare, 
a moarte şi la birunţă cum s-ar duce la horă şi la nuntă!... 
Aci a frânt pe unguri... aci a risipit pe tătari... aci a rupt pe 
leşi... aci a îngenuncheat pe munteni... aci a topit pe turci... 
Cronicari, turnaţi seu în văpaiţele voastre, şi scriţi faptele 
măreţe ale domnului care a fost mai bun ca Alexandru cel 
Bun, mai cu minte ca Mircea cel Bătrân şi mai viteaz ca Ştefan 
cel Mare! (Exaltarea şi beţia cresc.) Am despărţit întunericul 
de lumină!... Ce vă uitaţi aşa? Daţi-mi paharul plin... cu el 
plin mă voi sui în scaunul bunicului meu!... La o parte... 
pânza aceasta prăfuită... pe care n-a mai ridicat-o nimeni... 
(Dă într-o parte perdeaua de mătase care acoperă tronul. Dea- 
supra tronului, portretul lui Ştefan cel Mare, lucrat în mozaic 
venețian.) Şi tu (spre Ştefan), ce te uiţi aşa la mine?... Te- 
ncrunţi?... De ce păleşti?... Ce spun buzele tale, care se mişcă 
ca şi cum ar vrea să-mi aducă închinăciune? (S-aşează în 
scaun, ridică paharul.) Şi se sunt bătăliile tale?... Ce este 

Chilia, Socii, Baia, Lipnic, Cătlăbugii, Scheia, Lenţeşti, 
Cosminul, Racova... jucării... Ah!... (Dă un țipăt. Se scoală 
de pe tron; se schimbă la faţă; devine negru; paharul îi cade 
din mână.) 

OANA (venindu-şi în fire, nu poate să vorbească): O! o! 

LOGOFATUL BALOŞ (speriat): Ce este, măria-ta? 

SPATARUL HRANA: Ce ai, măria-ta? 

LOGOFĂTUL PETRICA: Adu mâna, măria-ta! 

MOGHILA: Binişor, măria-ta! (il dau jos de pe scaun şu-l 
susțin.) 

DOAMNA TANA: N-are nimic... Daţi-i vin... Vorbea aşa de 
frumos! | _ 

ŞTEFANIŢA (clătinându-se): O arsură... Nimic... (Se 
întoarce spre Ştefan. Se strâmbă epileptic.) O! ţi-e necaz! 
Turnaţi vin... (i ridică paharul şi i-l umple.) Sabia ta n-a vrut 
să iasă... Cine-mi zicea: “N-are să iasă... n-a ieşit?”... A! voi 
despărţi ce e al tău de ce e al meu... 

DOAMNA ANA: Şi Moldova cui o laşi?... Nu e-a lui? 

ŞTEFANIŢĂA: Moldova e-a mea!... Voi despărţi chipul tău 
de scaunul acesta... Scaunul e-al meu! Să-l scoaţă!... Ah!... 
(i cade paharul din mână, se strâmbă epileptic.) 

DOAMNA TANA: A băut prea mult... Vorbeşte, măria-ta! 
Vorbeşte! : 

ŞTEFANIŢA: A trecut... Să-l scoată cu dalta şi cu ciocan- 
ul... Mâine să nu-l mai văz... (Dă un răcnet năduşit.) 

OANA: A! a! 

DOAMNA TANA: N-ai să-l mai vezi! 

OANA; A! a! 

ŞTEFANIŢA: Mi se taie picioarele... Ţineţi-mă!... Mă 
arde!... O! Cărăbăţ!... (Se apără cu mâna.) Arbore... Cătălin... 
(Incearcă să facă semnul rostogolirii şi nu poate.) 

OANA; A! a! 

ŞTEFANIŢA: Se-ntunecă?... E noapte?... 

DOAMNA TANA: Nu, e ziuă şi lumină! 

ŞTEFANIŢĂ: Mă arde... Nu mai văz... Otravă... Doftorul... 

DOAMNA TANA: N-are ce să-ţi mai facă! 

OANA (apropiindu-se de Ştefăniţă): A! a! 

ŞTEFANIŢA: Intuneric... Întuneric... (Se întinde în capul 
oaselor şi-şi dă sufletul. Boierii îl susțin.) 
LOGOFĂTUL BALOŞ (spăimântat): Cine l-a otrăvit? 
DOAMNA TANA: Eu... am scăpat Moldova! 
OANA (Îl priveşte şi lacrămile îi curg): Nu deşteptaţi pe 
Ştefăniţă! 
(Doamna Tana şi Oana se îmbrăţişează şi plâng.) 


Sfârşit 

LUCEAFĂRUL 


Dramă în 5 acte 


PETRU RAREŞ 
LOGOFATUL BALOŞ 
VORNICUL GROZA 


PÂRCĂLABUL MIHU, în urmă hatman 
PÂRCĂLABUL MATIAŞ, 
POSTELNICUL ALBOTĂ 


PÂRCĂLABUL LICIU 
SPĂTARUL ŞANDRU 


BIVVEL LOGOFĂTUL TROTUŞAN 


PAN! CRASNAŞ 
PAN COSMA . 
CHELNARUL HÂREA 
MOGÂRDICI 
SANDOMIR 
CORBEA 
CREMENE 
DOFTORUL ŞMIL 
I-IUL OSTAŞ 

AL II-LEA OSTAŞ 
AL III-LEA OSTAŞ 
AL IV-LEA OSTAŞ 
UN COPIL DE CASĂ 
O ISCOADĂ 
ANDREA 
ANTONIO 

L-IUL PESCAR 

AL II-LEA PESCAR 
AL III-LEA PESCAR 
AL IV-LEA PESCAR 
AL V-LEA PESCAR 
ELENA-DOAMNA 
OANA 

CUPRINS 


GENUNEA 
NASTASIA 
DOLGA 

Boieri, ostaşi etc. 

ACTUL 1 


Zidurile crenelate ale castelului din Suceava. La mijloc, un turn mai 
înalt. Pe sub turn, o poartă de zăbrele groase de fier prin care se vede 
curtea castelului. In dreptul porţii, o punte, lăsată peste şanţul cu apă, 
se sprijină pe două lanţuri groase. Pe dinăuntru, de-a lungul zidurilor, 
un brâu de scânduri pe care se plimbă ostaşi de pază. La apus, luceafărul 
argintiu. 


SCENA I 


MOGÂRDICI, CORBEA, SANDOMIR şi CREMENE, 
pe brâul de scânduri, cu sarici lăţoase, cu arcuri şi cu suliţi. 

MOGARDICI, cu veşminte de război pe sub sarică, cam cu chef, 

stă jos pe brâu şi cu capul pe zid. 
R (Ceilalţi nu se văd încă.) 

MOGARDICI (în partea stângă a porţii): Afurisită za... Nu- 
mai curea şi oţele... Aş fi îngheţat de n-aş fi luat sarica... Vinul 
ţine de cald... dar, ploscă mică, vin bun şi foale găurite... dă... 
(S-apropie încet, din partea opusă, Corbea, Sandomir şi 
Cremene.) 

SANDOMIR: Cine-i acolooo? 

MOGARDICI (tresărind): Cine să fie? 

CREMENE (întinde arcul): Cin'e-acoloo... că dau... 

MOGARDICI: Cremene, să nu dai, că te fac iască... Mă... 
(Se pitulă şi se ridică.) Eu sunt... Ce, eşti nebun?... Nu sunt 
eu mai mare, mă? 

CREMENE (abia ținându-şi râsul): După coif, aşa ar fi, 
dar nu după ce este sub coif. Nu te uita la za, ci la zidurile 
Sucevei... Zidurile Sucevei stau în picioare fiindcă şi noi stăm 
în picioare... Zaoa ta umblă pe două cărări... 

MOGARDICI: Nu mai spune... vasăzică, ea e de vină... 
Bâr! frig al dracului! 

(Corbea, Sandomir şi Cremene trec de cealaltă parte, 
la Mogârdici.) 

CREMENE: Cum o duci cu veghea, bădiță Mogârdici? 

MOGARDICI: Mi-e frig, mi-e foame, şi foamea ca foamea, 
dar mi-e sete.. 

CREMENE: Bădiţă Mogârdici, dormişi ceva? 
MOGARDICI: Cine? Eu? a uLegtuţie; Am umblat, am 
învârtit lancea, am întins arcul, am.. 

SANDOMIR: „.mângâiat plosca... 

MOGÂRDICI: Ei, da, de ce nu? 

SANDOMIR: . „.Mă lăsai într-o rână... 

MOGÂRDICI: Hi-hâ! 

SANDOMIR: ...şi, ca omul... închisei ochii, să văd cum 
îmi şade,.. 
MOGÂRDICI: Hi-hâ! 

SANDOMIR: Stelele, reci ca-n nopţile de primăvară... Mă 
uit la ele, ele se uită la mine.. 

MOGÂRDICI: Tocmai! 

SANDOMIR: Până mă fură o dulce aromeală... 
MOGÂRDICI (râzând): A,a,aşae! 

SANDOMIR (repede): Şi paza? 

MOGÂRDICI: Ce? ce?... Nu e adevărat... Zisei eu c-am 
adormit?... Tu ziseşi! 

SANDOMIR (strânge de mână pe Mogârdici): Oh, ce mai 
sutaş! 

MOGÂRDICI: Au!... Adică de ce nu te rogi tu, Sandomir 
neică, de moş-tău Groza să mă lase chelar, cum porunci 
Ştefăniţă două zile înainte d-a muri? 

SANDOMIR: De moş Groza? Un' te poţi apropia... 

CORBEA: E ostaş în toată legea! 

MOGARDICI: E, vorbi şi mutu!... “E ostaş în toată le- 
gea!”... E, Sandomire, Sandomire, dacă ai vrea tu, ai zice 
tătână-tău, logofătului Baloş, să mă lase ce apucasem să fiu... 
Fiecare cu ale lui. E cu condeiul şi cu paloşul, eu cu cheile şi 
cu poloboacele, el cu Divanul şi cu oştile, eu cu gârliciul şi 
cu tâlvul...! Dracul mă puse să nu mă dezbrac de za şi să n- 
arunc coiful şi sabia asta? Na... cap sec şi beţiv fudul... Şi 
chelar, şi înzăoat... până m-apucă vremea logofătului Baloş 
şi-a pârcălabului Groza... A! şi grozav mi-e de silă de mese- 
ria de ostaş! N-aş tăia un pui de găină să mă tai!... Ce râdeţi?... 

Vouă vă vine uşor... Sandomir, nalt ca un stejar, Cremene, 
lat în spete cât trei, şi Corbea, scuipat ostaş, negru, tăcut, ca 
o stâncă... Eu? Un burduf pe două picioare! Şi ce picioare... 
şontâc... şontâc... 

CREMENE: Ei, cum trăişi tu cu Ştefăniţă, cu acea vijelie 
care răsturnă tot într-o clipă? 
MOGARDICI: Mai mult răsturnat... 
SANDOMIR: N-avea ce răsturna... 
MOGARDICI: Turna, turnam, până cădeam... Şi-mi plăcea, 
şi de frică... 
CREMENE: De frica cui? 
MOGARDICI: A lui! 
SANDOMIR: Era fioros? 
MOGARDICI: Frumos şi încruntat; micşor, şi părea ca un 
munte; vesel şi trist; viteaz, şi plângea ca un copil; mândru, 
şi se juca cu mine ca mâţa cu şoricelul. Or nu se născuse 
deplin, or născut deplin, să-l fi luat din iele... Cine ştie?... 
“Mai rabdă, Mogârdici... Mai rabdă, şi mie mi-e sete”... Parcă- 
l aud... Ş-a treia zi căzu capul lui Arbore, ş-al lui Toader, ş-al 
lui Nichită, ş-al lui Căţeleanu, ş-al lui Ieremia, ş-al lui 
Săcueanu, ş-al lui Condrea, ş-al lui Sima, ş-al lui Cărăbăţ... 
Eram beat mort când începu urgia. Când trânti întâiul to- 
por, sării din somn. Auzii glasul mulţimii care se ruga de 
domn. La al doilea, mă trezii d-a binele. leşii din gărlici, 
alergai şi văzui!... (Ş-acoperă faţa.) Oh! sunt clipe de la 
Dumnezeu când ai vrea mai bine să fii orb decât să vezi!... 
(Dă cu tăişul mâinii.) Eh!... Eh!... Eh!... Capul lui Cărăbăţ se 
rostogoli bolborosind... Slava Moldovei îl blestema! Şi 
bătrânul Arbore, portarul Sucevii, care-i fuse ca un părinte!... 
Eh! (Dă cu tăiuşul palmei.)... N-aş vrea să fiu nici pârcălab, 
nici hatman, nici vornic, nici logofăt, nici domn!... Dar doam- 
na Tana... Oh! Ce frumuseţe şi ce nenorocire!... Se zice... 

SANDOMIR: Ce se zice? 

MOGARDICI: Că ea l-ar fi otrăvit... 

SANDOMIR: $Ş-a plecat nejudecată? 

MOGARDICI: Intreabă pe tat-tău, Baloş, că el ţine locul 
domnului... 

CREMENE: Şi unde-a plecat? 

MOGARDICI: În Muntenia. Era munteancă, fată a lui Nea- 
goe Basarab. A sărutat pe jupânesele şi fetele curţii şi s-a 
suit în olac. Femeile plângeau. “Un” te duci, domniţă?” “La 
călugărie.” Ş-a sărutat pe sor-ta Genunea, ş-a umplut-o de 
lacrimi, ş-a ieşit pe poarta asta, şi s-a dus la vale, şi s-a pier- 
dut în neguri. 

CORBEA (şopteşte): Genunea! 

MOGARDICI: Ce ziseşi? 

CORBEA: Nimic. 

SANDOMIR: Cocoşii au început să cânte, şi luceafărul să 
se stingă. 

CREMENE: E steaua care se stinge cea de pe urmă. Uitaţi- 
vă... ca şi cum ar clipi. 

„ CORBEA: Mâine iar răsare, ş-apoi iar răsare, şi-n veci va 
răsări. 

SANDOMIR: Mult o s-o ducem noi fără domn? 

MOGARDICI: N-ar vrea tat-tău să fie? 

SANDOMIR: Na! 

MOGARDICI: Ba, zău c-ar fi bine. Om bun şi drept... Că 
pe tine — cât e el de mare — şi te pune de veghe ca pe orice 
copil de casă... S-ar duce vestea de Bubuig-vodă... 

CREMENE: Ori Grozea... 

SANDOMIR: Trebuie să fii viţă domnească... 

MOGARDICI: Poi, Toader Baloş se zice c-ar fi boier vechi, 
vechi, de vro trei sute de ani şi mai bine, şi că s-ar fi trăgând, 
după spiţă, din franţuji, şi mai de dincolo... 

CORBEA: De, hotărât, îmbătrânesc copil de casă! Pe cine 
păzim noi? Ce păzim noi? 

CREMENE: Castelul din Suceava... 

SANDOMIR: Şi Suceava... 

CREMENE: Şi ţara... 

CORBEA: Eh! boierii se ceartă pe cin s-aleagă... Vorbe... 
vorbe... Eu să strâng calul în scări, şi să mă duc, şi să mă- 
ntorc viu sau să mă sfârtece duşmanii, şi să mai ia în co- 
pitele cailor! 

(Se aude un auit. Toţi tresar.) 

MOGARDICI (speriat): Cine să fie? 
SANDOMIR: E glasul lui Groza... 
MOGARDICI: Haiti! Fiecare la locul lui! 
(Corbea, Sandomir şi Cremene se coboară şi trec în dreapta 
porţii. 
Se duc. Se fac nevăzuţi.) 
SCENA II 


MOGÂRDICI 


MOGÂRDICI (singur, îşi aşază coiful, ia sulița şi se uită 
dincotro a venit uietul): Cine-i acolooo?... Aici, Mogârdici!... 
Sunt caraulă... Nu răspunzi?... Nu?... (Dârdâie.) Mi-e frig... 
ba şi frică... Nu s-aude nimeni... Să mă las p-o parte... (Nu se 
mai vede.) Cine-i acolooo?... Dă lozinca... Vorbeşte... Ori 
numai să urli... ca potăile la lună?... D-ar fi fost logofătul 
Baloş, l-ar fi luat gura pe dinainte ş-ar fi strigat: bu-bu-buuul!... 
Neamul bubuiugilor!... Sandomir al lui Bubuiug... Frumos 
nume... Ce mi-e Mogârdici, ce mi-e Bubuiug. (Ridică capul.) 
Un foşnet?... S-apropie?... Mi s-a părut... (Nu se mai vede.) 
7 Apa (Cântă o melopee veche.) Du, du, du, du... Du, du, du, 

Us 


(În vremea aceasta s-apropie un om ostenit, înfăşurat într-un 
veşmânt gros şi lung până-n pământ. Trece puntea, pune mâna 
pe toarta porţii şi bate de câteva ori într-o bucată de fier. 
Răsunetul se pierde departe.) 


SCENA III 
PETRU RAREŞ şi MOGÂRDICI. 


MOGARDICI (sare în sus şi se uită peste Rareş): Cine-i 
acolo?... Nu răspunzi?... Să nu dai, că mă mişc... adică să nu 
te mişti, că dau... (Tremurând.) Născătoare, o fi, or n-o fi?... 
Dacă n-ar fi fost, n-ar fi bătut... dacă e, de ce tace?... Ce 
vrea?... Ce vrei, mă omule?... 


166 


PETRU RAREŞ: Om bun... 

MOGARDICI (îl vede) Bunul să-ţi cază la inimă... Om bun 
sunt şi eu... Adică bun-bun, da... hî... hî... Şi cum te cheamă, 
mă omule? 

PETRU RAREŞ: Petru... 

MOGARDICI: Petru... Petru... Petru mă cheamă şi pe 
mine... Eu spui policra: sutaşul Petru Mogârdici, fost ajutor 
al căpitanului copiilor de casă, fost chelar al măriei-sale vodă, 
luatul din văzduh... Că numai pe vite le cheamă fără poli- 
cră: Miercana, Dumana, Lăbuş... Hoţul! 

PETRU RAREŞ: Petru Rareş Majearul...! 

MOGARDICI: Cum-cum? 

PETRU RAREŞ: Petru... 

MOGARDICI: P-al treilea nu l-am înţeles. 

PETRU RAREŞ: Majearul... 

MOGARDICI: Mă-ga... Aşa... Nu cunosc... Eu auzisem al- 
tfel... Că nu puteam crede... 

PETRU RAREŞ: Deschide-mi, şi Sfântul Petru să-ţi de- 
schidă porţile raiului... 

MOGARDICI: A! asta deloc... alilalte cât mai târziu... 

PETRU RAREŞ: Sunt rupt de oboseală... 

MOGARDICI: Eu te-am rupt! De m-ai rupe-n bucăţi, ş- 
asta n-o fac. 

PETRU RAREŞ: D-aş fi un câine spart de mistreţ, te-ai îndu- 
ra. 

MOGARDICI: Spart-nespart, aşa ne-au poruncit logofătul 
ăl mare, Toader Baloş Bubuiug, şi Groza, ăl mai mare peste 
oşti, că până n-ar spune lozinca să nu deschidem... Şi eu nu 
ţi-o spui, spune-o tu, şi dau porţile de perete... 

PETRU RAREŞ: ...L-am cunoscut pe Toader... Era pisar pe 
vremea lui Ştefan cel Mare, sfântul meu părinte... 

MOGARDICI: Cum-cum? 

PETRU RAREŞ: ...L-am cunoscut pe Groza... Era copil de 
casă... Douăzeci şi trei de ani am petrecut printre străini, 
mai mult închis ca slobod... De câte ori n-am tras zăvorul 
ista, de câte ori n-am pus mâna pe toarta asta şi de câte ori 
n-am izbit aşa... (Bate în poartă. Mogârdici se sperie.) O! 

pământ sfânt al ţării mele! (Se închină şi sărută pământul.) 
Te moaie de lacrimile astea mai nainte d-a te dospi cu sân- 
gele meu! 

MOGARDICI: Ai?... E cam nebun... (Iare.) Ascultă! 

PETRU RAREŞ: Ascult. 

MOGARDICI: Ai ceva arme la dumneata, să nu dăm de 
vrun beteşug... la apropie-te, şi... să nu te mişti, că dau... 
(Ridică E) Nu prea mult... Să văd... Scutură dulama... 
(Se pleacă după zid.) 

PETRU RĂREŞ: Cum vrei să vezi de te pleci după zid? 

MOGARDICI: Asta e treaba mea... Vreau să te văd fără să 
mă vezi... Uu! Corbea! Cremene! Sandomir! 

(Corbea, Cremene şi Sandomir vin repede.) 


SCENA IV 


PETRU RAREŞ, MOGÂRDICI, CORBEA, 
CREMENE şi SANDOMIR. 


MOGÂRDICI: Bine că venirăţi... Un nebun... Se-nchină, 
sărută pământul... Ce-o fi vrând? Nu ştiu... 

SANDOMIR: Ce vrei, străine? 

PETRU RAREŞ: Vreau ce vrea Moldova şi Dumnezeu! 

MOGARDICI: Nu vă spusei eu?... Dar ce vrea Dumnezeu 
şi ce vrea Moldova? 

PETRU RAREŞ: Dumnezeu vrea legea şi Moldova pe 
Ştefan cel Mare! 

MOGARDICI: E, Ştefan e ţărână... 

PETRU RAREŞ: Cel ce-a pierit trăieşte încă, cel ce trăieşte 
va pieri iar şi din el va rășări iarăşi... 

SANDOMIR: Ce glas! Îţi merge la inimă... 

CREMENE: Parc;ar fi cu minte... dar, nu pricep... 

PETRU RAREŞ: In curând vei pricepe... Chemaţi pe Baloş 
şi pe Groza... Aci, dinaintea castelului, să judece şi să ale- 
agă. 





(Corbea face semn lui Cremene ca să-i cheme.) 

MOGÂRDICI: Ce-o fi vrând? 

CORBEA: N-a spus? 

MOGARDICI: Ce-a spus? 

CORBEA: Mult... 

MOGARDICI: Ai priceput? 

CORBEA: Priceput. 

MOGARDICI: Tot? 

Ș CORBEA: Cât e dat omului să priceapă: Că e un om. Mogâr- 
ici. Ș 

MOGARDICI: Eu deloc. 

PETRU RAREŞ: Ascultă, Mogârdici... căci Mogârdici te 

cheamă. , 

MOGARDICI: Doar n-a să mă cheme Ma-jea-rul! 

PETRU RAREŞ: ...ţie ţi-am spus ceea ce ei nu ştiu, şi parc- 
aş fi suflat vorbele mele într-o jitniţă! au pe gârliciul pivniţii 
de sub pridvorul castelului... 

MOGARDICI (râzând): Da, cunosc! 

PETRU RAREŞ: De e cineva om, îl cunosc nu după 
chipul lui... 

MOGARDICI: Dar după ce? 

PETRU RAREŞ: ...ci după sufletul lui... 

MOGARDICI (râzând): Eu n-am suflet? 

PETRU RAREŞ: Ba ai, dar e întunecat... 

MOGARDICI (râzând, dă sarica jos şi arată la cap): Fi, nu 
vă spusei eu? 

PETRU RAREŞ: O! poţi să pai şi mai înzăoat... Sub platoşa 
ta, d-ar fi şi de 50 de oca, stă un suflet bun şi moleşit... 

MOGARDICI: Ai? 

PETRU RAREŞ: ...iar nu suflet bun, dar tare, cum se 
cuvine unui ostaş. Şi cin” şi-a bătut joc de tine c-un coif 
de vicleim şi c-o za parc-ar fi de râmlean? Fi, d-ar pur- 
ta-o un om din Râm de acum cincisprezece sute de ani... 
Dar o porţi tu, Mogârdici... 

MOGARDICI: Mi se pare că m-a luat la vale... 

PETRU RAREŞ: E un mare meşteşug să îmbraci pe un om 
cu veşminte omeneşti şi să nu paie om... 

MOGARDICI (supărat): Poi te-aş pofti să vii şi mâine... 
să-ţi deschid... 

PETRU RAREŞ: Mâine se va vedea dacă astăzi n-ai fost 
paiaţă. Un fier mâncat de rugină îl arunci în foc şi-n apă şi s- 
alege ceva... Nasul tău prea e roşu şi prea ţi-e frică de suliță 
pe care o ţii în mână... 

MOGARDICI (vrea să-l împungă cu sulița): Uite... Uite... 

CORBEA (dându-i peste suliță): Îl cunoşti? 

MOGARDICI: Nu. 

CORBEA: Atunci? 

MOGARDICI: Dar vrei să-mi fie prieten? Fi, ce are, mă 
rog, nasul meu?... Cam roşu, ca un măr domnesc, din prici- 
na soarelui. Uite-acolo, da” ce, ţi-am cerut pe fiică-ta or pe 
sor-ta de nevastă? 

PETRU RAREŞ: Fată n-am, soră... o fi trăind? 

MOGARDICI: Ai or n-ai? 

PETRU RAREŞ: O mai fi trăind? 

MOGARDICI (râzând): De s-a născut şi n-a ieşit cu picioa- 
rele înainte, trăieşte... Să n-ai nici o grijă... 

PETRU RAREŞ: A!... Nu, nu se cade să mă supăr de-o 
închipuire de om... K 

MOGARDICI (râzând): Inchipuit, eu? 

PETRU RAREŞ: Inchipuit? nu; închipuire? da. 

MOGARDICI (râzând): Ei, nu vă spusei eu? 

(S-aude o mişcare.) 

CORBEA: Sât!... Logofătul Baloş, cu mersul lui de neam 
ales, şi Groza, cu părul roşcat ca focul, cu barba alburie... 
cât e de gros şi calcă a lup flămând... 





SCENA V 


Logofătul BALOŞ, pârcălabul GROZA, CREMENE, 
PETRU RAREŞ, CORBEA, MOGARDICI şi SANDOMIR. 


MOGÂRDICI (de sus): Nu deschide, stăpâne... 
SANDOMIR: Ziua, singur, fără arme... nu poate fi decât 
un om bun... 
(Corbea, Mogârdici, Sandomir se dau jos. Poarta se ridică şi 
apar 
în pragul punţii logofătul Baloş cu toţi ceilalți. 
Petru Rareş îşi descoperă capul şi se pleacă înaintea lor.) 

LOGOFĂTUL BALOȘŞ (după ce măsoară din ochi pe Pet- 
ru Rareş): Şi de un' te-a suflat vântul?... De te-aduce vro 
judecată, s-o facem. De aduci vro ştire, s-o ascultăm. De 
te mână vrun gând rău... n-ai nimerit-o... Ce vrei, străine? 
Spune pe şleau. 

PETRU RAREŞ: Străin am fost pe Vosfor, sub cerul, pe 
apa şi pe pământul cel mai blagoslovit de Dumnezeu. 
Străin şi închis am fost în cele şapte turnuri gălbui de 
lângă marea albastră ca peruzeaua. Fugar şi huiduit, am 
trecut munţii de pe la mijlocul Turciei. De multe ori am 
înfundat ocniţele cetăților Semendria, Haliciu, Buciaciu, 
Camenița şi Cerni-Ostrov. Am împlinit 43 de ani, şi mai 
mult de jumătate din viaţa mea, m-a supus Atotţiitorul la 
toate încercările, şi m-a bătut cu toate nenorocirile, şi m- 
a rănit cu toate suferinţele. Pe Iov nu crez să-l fi chinuit 
mai mult, căci în sufletul meu simt toate plăgile de pe tru- 
pul lui lov. Şi lov nu s-a îndoit de mila Celui-de-Sus... Şi 
eu am crezut neclintit în tăria lui vecinică... 

PARCALABUL GROZA (către Baloş): Bine grăieşte! 

PETRU RAREŞ: Mă iartă, boierule... 

PARCALABUL GROZA: Vorbeşte... 

PETRU RAREŞ (către Baloş): ...dar, după câte-am îndu- 
rat, îmi tăiaşi curajul de la început... 

LOGOFATUL BALOŞ: Ce ţi-am zis eu? 

PETRU RAREŞ: Că sunt străin! 

LOGOFĂTUL BALOŞ: Străin... de Suceava... 

PETRU RAREȘ: De castelul aista? De m-aţi lega la ochi, 
pe dibuite v-aş duce şi v-aş spune unde a fost cămara de 
odihnă a lui Ştefan cel Mare, unde iatacul doamnei Maria, 
unde al armelor, unde paraclisul cu iconostasul la care înge- 
nunchea cel care n-a îngenuncheat înaintea nimărui... M- 
au cunoscut trecătorile, drumurile, munţii cărunţi, apele 
limpezi şi codrii albăstrii ai Moldovei... adică le-am cun- 
oscut pe toate în zilele grele şi zilele de slavă... Şi tocmai 
aici să fiu străin? Aici, unde-am crescut, unde am încălecat 
caii domneşti, fără şea, fără frâu, cu mâna înfiptă în coama 
lor, gonind ca o stafie sub privirile arhanghelului pe care-l 

văd oriunde-mi întorc ochii, pe care-l aud oriunde mi- 
aţintesc urechea, pe care-l simt pretutindenea, în mine şi 
afară din mine! Ă 

Pârcălabul Groza (mişcat): În el? Cine să fie ăsta? 

LOGOFATUL BALOŞ: Ei, cine eşti? 

PETRU RAREŞ: Petru-voievod! (Toţi tresar.) 

LOGOFATUL BALOŞ: Petru Pribeagul? 

PETRU RAREŞ: Am pribegit 22 de ani, dar nu sunt Petru 
Pribeagul, ci Petru Rareş, fiul Rareşoaii, ş-al... (Se închină.) 
PARCALABUL GROZA: Ş-al? 

PETRU RAREŞ: Şi-al lui Ştefan cel Sfânt! 

LOGOFATUL BALOŞ (emoţionat): Tu? 

PETRU RAREŞ: Eu, Baloş! Ştiu că eşti logofătul Toader 
Baloş, te-am cunoscut acum 30 de ani, erai diac! al treilea. 
Într-o zi, scriai un sinet? de danie şi cerneala se întinse la 
un mislete,* şi pătaşi pielea de vițel. Logofătul Tăut azvârli 
cu călimările şi-ţi rupse urechea. (Baloş, fără să vrea, se pipăie 
la urechea stângă.) Mă-nvârteam pe lângă tine. (Imi ziceai: 
“Petru cucuietu”). Când sângele începu să picure pe obrazul 
tău, eu începui să plâng şi sărutai pulpana bătrânului Tăut, 
şi-i zisei: “Eu sunt de vină, pan logofete!” Mă luă de chică, 
mă răsuci şi mă dete afară. Peste-o săptămână te duceai la 
pârcălăbia Novogradului, neputând răbda ruşinea d-a fi lov- 
it pe nedrept de marele logofăt... Dar... mă uit... şi nu te mai 
CUNOSC... | Ă 

LOGOFATUL BALOŞ: Eu... nu te cunosc... Îmi spui 
întâmplări adevărate, dar tocmai fiindcă sunt adevărate, câţi 
nu le-or fi ştiind? 

PETRU RAREŞ: Mă cunosc clucerul Moghilă, pârcălabul 
Grumază, vornicul Jurj şi câţi alţii, cărora le săream pe ge- 
Mc şi le petreceam deştile răschirate prin păr şi prin 

arbă... 

PARCALABUL BALOŞ: O! e demult... I-a coperit 
pământul! Morţii nu pot a vorbire despre noi, noi putem 
să vorbim despre ei... 

PARCALABUL GROZA: Eu aş şti p-un Petru, cam ca tine 
de nalt, frumos băietan — nu zic, frumos eşti şi tu — cu 

mustăcioara subţire — tu ai barbă înspicată şi mustăţi negre 
şi lungi — alb şi rumen la faţă — tu eşti prăjit de soare — 
subţire şi sprinten — tu eşti pietros şi voinic. Vremea a 
prefăcut boierimea şi ţara. Şi tu — de vei fi ăla — n-ai scăpat 
neatins. Din mândreţea de copil te văz bărbat zdravăn — 
dacă ai fi ăla. Ar trebui să se ridice măria-sa de la Putna şi să 
mărturisească că tu eşti Petru al Răreşoaiei ş-al... (Se închină.) 
Altfel, nu glumim! Cu dovezile ce dăduşi... ai umplea ţara 
de sămânţa lui Ştefan cel Mare!... Corbea, Sandomir, 
Cremene, să... (Face semn să-l ia.) 

PETRU RAREŞ: Numai în castelul din Suceava nu fus- 
esem închis... 

MOGARDICI (râzând): A, e bine la noi! Umbră... cât 
lumea! Dormi şi habar n-ai de e ziuă, de e noapte... Guz- 
gani... câţi pofteşti... cenuşii, şi mari, şi lacomi... Trei tătari, 
scoşi de la răcoare, unul n-avea nas, altul urechi, şi-al treilea... 
la o mână cu trei deşte şi la un picior cu două... E, ai dracu- 
lui guzgani... 

PETRU RAREŞ: Să vă dau şi alte dovezi... 

LOGOFATUL BALOŞ: Da, căci, din ce-ai spus ar trebui să 
dovedeşti dovezile tale... Cremene, cheamă şi pe ceilalţi din 
castel. (Cremene se duce.) 

i PETRU RAREŞ: Da, să vie toţi, să scoatem lumina de sub 
obroc. |, 

MOGARDICI: S-o scoatem... de ce să n-o scoatem?... Dacă 
o vrea să iasă... Nu vă spuneam eu? 

CORBEA: Nu te-amesteca! 

MOGARDICI: De ce să nu m-amestec?... Boierii au 
dreptate... Un pârlit află din auzite c-ar fi gol scaunul Mold- 
ovei, şi ţop şi el... “Eu sunt Petru, copilul Răreşoaiei ş-al 
lui”... Doamne, iartă-mă! (Se închină.) 

(Vin boierii, pan Trotuşanu, pan Mihul, pan Liciu, pan Şandru, 
pan Matiaş, pan Crasneş, pan Cosma, pan Albotă, 
Şi chelarul Hârea şi Cremene.) 

LOGOFATUL BALOȘ: Boieri, care din voi cunoaşte pe 
drumeţul acesta?... Să mărturisească. 

ALBOTA: Chipeş om, dar nu-l cunosc. 

CRASNEŞ: Să-l vedem... Nu-l cunosc. 

TROTUŞANU: Mai degrab' aş cunoaşte ce este decât cine 
este, cât face decât cine l-a făcut. Ar fi ostaş, aşa s-ar crede 
după uitătură. Ochii lui joacă, ne măsoară şi ne cuprind; 
mâna dreaptă are bătături, semn c-a tras paloşul de multe 
ori în viaţă, şi-o ţine dezlipită de trup, ca şi cum ar fi gata de 
trântă dreaptă. 

MATIAŞ,; Şi ce vrea, logofete Baloş? 

LOGOFĂTUL BALOŞ: Zice c-ar fi Petru... 

Toţi: Care Petru? 

LOGOFATUL BALOŞ: Al Răreşoaiei... ş-al... (Se închină.) 

Toţi: Fi!... Să dovedească! 

MOGARDICI: Boieri dumneavoastră, de mine dete cu 
ochii întâi şi întâi... şi mi-a spus alte alea... că “cel ce-a pierit 
trăieşte încă“... Dacă a pierit, cum de trăieşte, dacă trăieşte, 
cum d-a pierit? Asta e vorba? Şi şi-a făcut cruce, şi s-a ple- 
cat, şi-a sărutat pământul... E cam... 

(Petru Rareş priveşte apăsat pe Mogârdici, care începe să se 

clatine şi să dea îndărăt.) 

PETRU RAREŞ: Nu mă cunoaşteţi, nu vă cunosc. Ne vom 
cunoaşte. De o lună am părăsit Polonia. Am lăsat la graniţele 
ei 4.000 de călăreţi, pe care craiul Poloniei mi-i pusese la 
poruncă, să mă arunc asupra Moldovei şi să mă sui în scaunul 
ei. Nu am vrut. Cine domneşte în silnicie nu e domn. Şi-am 
zis călăreţilor, gata de pradă, că “nu trebuie”. Într-un suflet 
trecui Prutul. Se zice că cocorii se îmbată de bucurie, ca de 
vin, când se întorc primăvara şi-şi găsesc cuibul. D-aş putea 
să sorb aerul Moldovei cu patima cu care-l sorbii la întâia zi, 
dupe 22 de ani de pribegie, suflarea mea v-ar arde şi aţi simţi 
din cine mă trag şi ce dreptăţi înfăţişez eu vouă! Deh, să las 
inima. Inimă fără cap, corabie fără cârmă... Ajunsei la Hârlău. 
Văzui pe bătrâna mea maică. Crezui c-aş fi omorât-o 
strângând-o în braţele mele. Imi dete o Vivlie şi îmi zise: “Aci 
zice despre tine tată-tău!” Iacă Vivlia, (Scoate o carte de sub 
dulamă.) Şi iacă ce se glăsuieşte la faţa a doua de la evanghe- 
lia lui Marcu: “La a cincisprezecea zi a lunei lui avgust 6992, 
Maria a născut un copil care se va chema Petru. Şi acest fecior 

să se ştie că este din Maria şi din Ştefan-voievod. Scris-am eu, 
Luca Arbore, portarul Sucevei.” Iscălit: “Io, Ştefan-voievod”. 
Cunoaşteţi scrisul lui Luca Arbore şi-al voievodului vostru... 
Ei, socotiți... (Dă cartea în mâna logofătului Baloş. Boierii se 
grămădesc.) 

LOGOFATUL BALOŞ: Da... da... parc-ar fi... 

PARCALABUL GROZA (emoţionat): Da, al lui... Slovele 
cletănate.., 

LOGOFATUL BALOŞ (luj Groza): Cum îţi tremură mâna... 

PARCALABUL GROZA: Imi tremură... nu ştiu de ce... 

PARCALABUL LICIU: Am colea un sinet de împărțeală, 
de la Milostivul. S-apropiem iscăliturile. Aşa... aşa... acelaşi 
mers... aceeaşi aruncătură... aidoma... Doar că-n carte s-a 
iscălit mai neted şi-n sinet mai tremurat. A fost mai tânăr... 
era mai bătrân... 

TROTUŞANU: Scrisul lui Arbore îl cunoaşteţi? 

MIHUL: De ce? N-ar fi destul iscălitura domnului? 

ŞANDRU: De ce? 

COSMA: Cum e asta? 

TROTUŞANU: Nu pricepeţi? Una de alta se ţin: scrisul şi 
iscălitura. Dacă altcineva a izvodit scrisul lui Luca, atunci şi 
iscălitura domnului e mincinoasă. Nu credeţi ochilor, care 
mai totdeauna vă înşeală, ci minţii, care numai câteodată se 
înşeală. 

PETRU RAREŞ: Aşa e, are dreptate boierul. 

(Mişcare între boieri.) 

TROTUŞANU: Eu, în vremea din urmă, cunoscui scrisul 
lui Arbore. Slovele lui, ca stârcii... De... prea e bine scris... 
Deşi e cam de mult... leat 6992... Să fi scris el?... N-aş şti ce 
să zic... Altfel... Dumnezeu să-l ierte, că Ştefăniţă îi ticluise 
o carte către Ptru-vodă... (Priveşte spre Petru.) Să fi jurat că 
e de el... Şi să mă iertaţi... Să zicem că scrisul ar fi al lui Luca 
Arbore şi iscălitura a lui Ştefan-voievod... A cui e Vivlia asta? 

PETRU RAREŞ: A Mariei a fost, acum e a mea. 

TROTUŞANU: A fost a cuiva şi acum e a altcuiva... Punga 
asta e a mea, dar punga asta am putut s-o fur... 

PETRU RAREŞ (tresărind): Eu să fur? 

TROTUŞANU: Nu te supăra... 

MOGARDICI: O! domol, ia-o domol... 

TROTUŞANU: ...că supărarea dovedeşte când că e aşa, 
când că nu e aşa. Unii se supără cu dreptate, alţii cu 
strâmbătate... Cum am putea să hotărâm de mânia dumi- 
tale fără să te cunoaştem? 

PETRU RAREŞ: (cutremurându-se): Vasăzică, am furat-o... 
o! 

TROTUŞANU: Nu... nu... Şi nu zic că “nu” se împotriveşte 
lui “da” ...Ai adus o carte. În carte, un sinet, un scris, şi 
după scris o iscălitură. Iscălitura seamănă cu a voievodului 
Ştefan. Scrisul, pe fiinţă de adevăr, nu-l cunoaşte nici unul c- 
ar fi al portarului Arbore. Atunci cum vrei să credem că 
iscălitura ar fi adevărată?... Şi, în sfârşit... câţi ar fi... luat 
Vivlia asta de la Răreşoaia ar fi copiii lui Ştefan cel Mare? 

PETRU RAREŞ (emoţionat): A! izgonit de Bogdan, prigo- 
nit de Ştefăniţă, şi când nu e nimeni pe scaunul Mold sai. 
necrezut de nimeni şi urgisit de toţi! 

5 (Se aude un fâşâit uşor.) 

LOGOFATUL BALOŞ: Ce e, Corbea? 

CORBEA: Vin jupânesele. 

MOGARDICI: Ca nişte hulubaşi domneşti care-şi părăsesc 
cuiburile calde, aşa merg de tihnit şi de molcom... 

PETRU RAREŞ (tresare): A, trăieşte Oana? 

LOGOFATUL BALOŞ: Trăieşte, biata Oană... 

PETRU RAREŞ: Biata?... De ce? 

LOGOFĂTUL BALOȘŞ: De multe... de multe... că-ţi îng- 
heaţă inima... 

(Vin şi se aşează împrejurul logofătului Baloş, Oana, Nastasia, 
Genunea şi Dolca.) 

PETRU RAREŞ (după ce le priveşte pe toate): Care e Oana? 

CREMENE: N-o cunoaşte? A! 

MOGARDICI: De un' s-o cunoască? Ce, a mai văzut-o? 

(Boierii privesc cu deosebite înțelesuri. Trotuşanu face 
un gest de îndoială.) 


! Pan — titlu dat odinioar[ marilor boieri polonezi, utilizat uneori =i |n 
Moldova. 

PETRU RAREŞ (emoţionat): Cine e Oana? 

OANA (liniştită): Eu sunt. 

PETRU RAREŞ (înmărmurit): Tu eşti?... Ah!... 

OANA: Ce vrea străinul acesta? 

PETRU RAREŞ: De la toţi “străin” m-a mâhnit, de la tine 
mă năbuşe! Bine ar fi fost să fi fost surd în clipa în care 
deschiseşi buzele! Nu mă judeca după chip. Văd cum neno- 
rocirile au săpat urme adânci şi-ntr-al tău... Când mă gân- 
desc... O! dar nu-ţi spune nimic glasul meu? 

OANA (mirată): Nu! 

PETRU RAREŞ: Nu-ţi aduci aminte... 

OANA: Nu te cunosc! 

PETRU RAREŞ: A! staţi, boieri!... Aţi auzit că Ştefan 
însemna pe copii... cel puţin pe cei făcuţi cu Răreşoaia, biată 
maică-mea... ă 

OANA (mirată): EL... Petru Rareş?... |... 

PETRU RAREŞ (dă dulama jos şi rămâne într-o armură. Se 
descheie şi îşi arată spata dreaptă): Priviţi... lacă semnul că 
sunt al lui Ştefan-volievod... 

LOGOFATUL BALOŞ: Văz un cerc... dar, ştiu eu... 

PARCALABUL GROZA: Cercul cu care însemna... mă 
latimea vitele domneşti, ca să nu se amestece cu alte herghe- 
ii... 

MOGARDICI: Şi cu cirezile de boi... 

PETRU RAREŞ (lui Mogârdici): Tu... (Mogăârdici se dă afund 
în mulţime.) 

TROTUŞANU: Semnul acesta a putut fi făcut acum 40 de 
ani, dar şi acum 10 ani. Ş-apoi ce copil, d-al lui Ştefan cel 
Mare, aţi aflat — cum zice dumnealui — însemnat cu fierul 
roşu la naştere? 

OANA: Pe mine m-a înfierat, dar nu pe spata dreaptă, cu 
pe umărul stâng, şi nu c-un cerc, ci c-un luceafăr. 

TROTUŞANU: Ce deosebire! 

LOGOFĂTUL BALOŞ (către fermei): Ce ziceţi şi dumneav- 
oastră? 

NASTASIA: Cum ar pătrunde mintea noastră unde nu 
pătrunde a dumneavoastră? Să dovedească că e copilul 

Răreşoaiei şi-al lui... Eu sunt femeie, şi când vreau ceva, 
ot, dacă dreptatea e de partea mea. Ce crezi, Dolca, că 
intruna îndrugi că văduvia Moldovei se va sfârşi... 

Dolca: Ge să cred? 

LOGOFATUL BALOŞ (lui Rareş): O biată bătrână-bătrână, 
de pe vremea domnului... Ghiceşte ce va fi... 

DOLCA: Nu ghicesc, maică, ci ce va fi câteodată mi se 
arată. Aşa mi s-arată şi drumul domnului p-o lumină, că nu 
e nici noapte, nici zi... Când sosi străinul? 

MOGARDICI: Veni aşa, nechemat de nimeni... Adevărat 
că nu te-am chemat eu?... Luceafărul dimineţii se stingea, 
că n-aş fi putut citi, cu toate că n-am învăţat să citesc. Şi mi- 
era frig, şi mi-era somn, şi mi-era sete... 

(Groza îi face semn să tacă.) 

DOLCA: Că va veni, va veni... dar c-a picat... 

GENUNEA (în extaz): A picat! a picat!... Aseară visai că 
vodă intră-n castel fără de veste... şi azi... iată-l!... 

TROTUŞANU: E! închipuiri de copil... 

LOGOFĂTUL BALOŞ (surâzând): Un plod răsfăţat... Cin” 
să se uite în gura €ei?... Nunea, nu mai spune prostii... 

GENUNEA: Tată, aşa era... Cum îl văd... Nu mă credeţi?... 
Bine... 

PETRU RAREŞ (care tot timpul s-a gândit, tresare): Inainte 
d-a vă părăsi... 

PARCALABUL GROZA: Greu să ne părăseşti! Or vei fi 
domn, or vei fi dat judecății ca înşelăţor de domnie! 

PETRU RAREŞ (scoate un pumnal): Înainte d-a vă părăsi... 

PARCALABUL GROZA: EI, aia poţi s-o faci... 

PETRU RAREŞ: ...am să vă spun un basm pe care nime- 
ni nu-l ştie... 

MOGARDICI: Uite, uite, iar l-a apucat... iar sărută 
pământul... 

(Petru Rareş se uită la Mogârdici. Mogârdici dispare.) 

PETRU RAREŞ: A fost odată un chezar, bun ca pâinea 
caldă, viteaz cât nu-i sta cetate înainte, bătrân că n-a murit 
decât când a vrut, şi cu credinţă în Dumnezeu, că lumea îi 
zicea cel Sfânt. Pe lângă el se pripăşiseră o fată şi-un băiat. 

Şi fata era mai mică, şi băiatul mai mare. Și amândoi cres- 
cură sub privirile lui, ca două flori sub razele soarelui. Şi nu 
ştia unul de altul al cui e şi din ce neam s-ar trage. Şi cres- 
cură în neştiinţă. Fetei îi zicea Sulcina şi băiatului Drumeş. 
Chezarul îi iubea ca pe ochii din cap. Şi Sulcina era bălaie, 
cu părul galben ca spicul copt şi rotunjit pe spate... Ca al 
dumitale... 

GENUNEA (Îl priveşte în extaz): Da? ca al meu? 

PETRU RAREŞ: ...că parcă ar fi fost băiat... ca dumnea- 
ta... 

GENUNEA: Aşa sunt eu? Imi pare bine... 

PETRU RAREŞ: Şi abia împlinise pe la Florii 14 anişori... 
şi Drumeş 21... chezarul era bolnav. Intr-o zi, ce-i abătu, să 
cotropescă un ţinut ce zicea că e al lui, şi era al lui, într- 
adevăr. Chezarul plecă şi-l luă cu dânsul şi pe Drumeş. Şi 
Drumeş se bătu ca un zmeu, că iubea pe chezar, şi pasămite 
şi pe fata cu părul galben ca spicul copt. Şi se întoarse 
chezarul biruitor dar şi mai bolnav. Intr-o zi, Drumeş ieşi 
din întâmplare pe un cerdac descoperit... cum ar fi acela 
unde lucrau fetele domniţei Maria... 

OANA: De unde ştie omul acesta cerdacul castelului? 

PETRU RAREŞ: ...şi văzu pe Sulcina, care se ducea re- 
pede pe lângă o fântână de piatră, ca aceea din ograda 
castelului vostru... 

OANA (tresărind): De unde ştie aşa de bine ce este-n 
castelul pe care nu l-a văzut niciodată? 

PETRU RAREŞ: ...Şi Drumeş opri pe Sulcina. “Ce fugi, 
Sulcino?” “Nu, Drumeş.” “De ce-ţi sunt ochii roşii? Ai plâns?” 
“Nu.” “Ba da, ochii tăi sunt turburi”... “Ce ochi să rămâie 
senini când ai bunului chezar ard!”... 

OANA (agitată): Dar nu era nimeni acolo! 

PETRU RAREŞ: “Olecuţă de odihnă, şi se-ntremează 
zmeul bătrân, şi se face bine”... “Bine? Bine să-i dea 
Dumnezeu! Bine!” “Şi ţie, Sulcino.” “Şi ţie, Sulcino.” “Şi 
dumitale, Drumeş.” 

OANA (în prada emoției): O! Maică a Domnului, iar înneb- 
unesc ca pe vremea lui Ştefăniţă!... Treci la sfârşit... Cum s- 

a sfârşit? (Mișcare între boieri.) 

PETRU RAREŞ: La sfârşit?... Chezarul, bolnav rău, d 

întins într-un iatac, cum ar fi acela de aici... din stânga... 
ILIE te sui p-o scară, faci la dreapta, deschizi o ușă i 
ori trei trepte.. 

LOGOFĂTUL BALOŞ: De unde ştii ce n-ai văzut? (Mirare 
între boieri.) 

PETRU RAREŞ: Chezarul era numai cu Sulcina. Ş-odată 
veni, ca scos din fire, Drumeş. “Doamne, m-a dus iubirea ca 
vântul şi m-a întors grija ca gândul.” Venea de la maică- sa, 
trimis de chezar. Şi chezarul se ridică într-o rână şi-i zise cu 


un glas plin de înţeles. “Tot?” “Tot, măria-ta!”... “Sulcino, 
să mă iubeşti ca p-un frate!” Şi ea: “Cum ţi-am spus, 
Drumeş”... “Ca p-un frate bun, din aceeaşi mamă și din 


acelaşi... a “Cum?... ” “Din aceeaşi mamă...” “Da, frate!” Şi se 
îmbrăişară, şi plânseră. Şi bătrânul chezar îi blagoslovi... 

OANA (izbucneşte): O! vino încoa, fratele meu ăl bun de 
mamă şi de tată! 

(Petru Rareş şi Oana plâng şi se îmbrățișează.) 

PÂRCĂLABUL GROZA: Fratele ei? 

LOGOFĂTUL BALOŞ: Voievodul nostru! 

TROTUŞANU: Os din osul lui Ştefan cel Mare! 

(Toţi îngenunche.) 

PETRU RAREŞ (Oanei): Nu, nu mai plânge... Toate au 
sfârşit... Viaţa noastră, ca şi durerile tale! (Boierilor. :) Sculaţi! 
Mai bine vreau să văd p-un bărbat mort decât în genunchi! 
Staţi drepţi, şi voi sta drept, şi cu dreptate voi cârmui Mold- 
oya! (Se uită la sf Aia care tremură.) Şi tu, gură rea.. 
(Îi face semn să se apropie.) 

MOGÂRDICI (dă în genunchi): Om bun, măria-ta.. 

PETRU RAREŞ: Om bun sunt şi eu.. 

MOGARDICI A eri Aşa m-a făcut mama. 


!Tâlv — fructul unei plante numit| tigv[, sau chiar tâlv, ]ntrebuinlat la 
scoaterea prin aspirare a vinului din butoi; unealt| de forma unei pâlnii cu 
Neav[ lung[, folosit[ ]n acela=i scop. 

PETRU RAREŞ: Mă-ta te-a făcut om, ca pe toţi oamenii, 
şi tu te-ai făcut neom... Nu vorbesc cu necaz... De azi ai să 
încaleci calul... 

MOGARDICI (cu teroare): Mai bine taie-mă, măria-ta... 

PETRU RAREŞ: 'Te voi lega p-un cal, şi-n cea dintâi bătălie, 
şi-n cel dintâi rând, vei fi şi tu... 

MOGARDICI (cade jos): Ih! 

PETRU RAREŞ: Să te taie duşmanii, or să te-ntorci om... 
Boieri, avem de lucru... Să lucrăm! 

ACTUL II 


Tabăra de partea stângă a râului Suceava. Cortul lui Petru Rareş în 
față, mai în fund, acela al lui Groza. Se pierd în depărtare corturile 
ostaşilor, având în vârfurile lor deosebitele steaguri ale boierilor. Se 
vede oraşul Suceava. Intrare în dreapta, în stânga şi în fund. Câţiva 
copaci... 


SCENA I 
MOGÂRDICI şi SANDOMIR. 


(La o mescioară, Mogârdici se-ncearcă să facă o scrisoare. 

Pe obrazul stâng are cicatricea unei tăieturi adânci.) 

MOGARDICI (cu figura luminată): Aşa... ba nu... Am sărit 
o slovă... Care dracului de slovă?... Sandomir, tu eşti cărturar, 
am scris bine? “Di-a-gt-ă Mă-i-ie, că sî-î-t be-i-ne şi îţ schi-i-u 
ca-să af-af că-m... că-m... ult aîş da casă af-af”... 

SANDOMIR (râzând): Cui scrii? 

MOGARDICI (serios): Ei!... Pe la Braşov, lângă Feldioara... 

SANDOMIR: Ei, cui, ei? 

MOGARDICI: Ei... drăguţei mele... E, şi de ce nu?... Ce 
râzi? Ce râzi?... Nasul meu nu mai e vânăt ca orşavul de 
prune... 

SANDOMIR (râzând): E. frumoasă? 

MOGARDICI: Cum să nu?... Cam groscioară, cam otova, 
că nu ai şti unde i-ar fi mijlocul... Mâinile, ca ţurloaiele 
mele... Şi obrajii rumeni şi tari, să spargi nuci cu cărămida... 

E zidită din plin şi ai ce săruta... Şi bună, bună, ca smântâ- 
na... Eu îi ziceam “hai!” ea “hai!”... Of! mi-e dragă, San- 
domir dragă!... Să fie trei ani de când n-am văzut-o, mititi- 
ca!... 

SANDOMIR: E româncă? 

MOGARDICI: Da, săsoaiocă? Doamne, iartă-mă!... Din 
Săcele... Am lăsat-o la un sas cu anul... Ce râzi? Când vor- 
nicul Groza îşi trase oştile, eu îi zisei: “Mă duc, Marie!” şi 
mă înecară lacrimile. Și ea: “D-apoi oi umbla sănătos.” Şi 
mă privi blând ca un vițel... Ce râzi?... Că n-o fi ca boieroa- 
icele voastre... Să le faci mototol, ca p-un ştergar, şi să le 
bagi în sân! Mă crezi?... Eu n-o puteam ridica de jos... Că 
sus ar fi rămas de nu s-ar fi pus ea jos... U! u! bat-o focu şi 
norocu! 

SANDOMIR (râzând): Şi e cu anu? 

MOGARDICI: Ai?... Cu anu, fireşte... n-o să fie cu ziua! 


SCENA II 
MOGÂRDICI, SANDOMIR, CORBEA şi CREMENE. 


CREMENE: A, ce mai faci, Mogârdici?... Sandomir? Să fie 
patru ani de când nu v-am văzut... Cum o duci cu băuturica? 

MOGARDICI: Slavă Domnului... adevărat Domnului... Ne- 
am lăsat şi eu de ea, şi ea de mine... 

CREMENE: Cine-ar fi zis?... 

MOGARDICI: Vodă a zis... Şi ce vrea vodă aia e!... Că mă 
luă şi mă dete pe mâna a trei pui de zmei... Pâine, brânză, 
apă şi cal... Şi trei săptămâni mă goniră legat de cal. În ziua 
întâia, maică, măiculiţa mea, crezui că murisem... A doua 
zi, murisem şi înviasem... Şi după trei săptămâni, uşurel ca 
o pană... 

CREMENE: Mare minune!... 

SANDOMIR: Dintr-un bleau! să stoarcă aur! (Corbea 
surâde.) 

MOGÂRDICI: Ce, mă mutule, nu este aşa? 

CORBEA: De n-ar fi fost vodă cum e, tu ai fi fost cum 
răi, 4 

MOGARDICI: Bine, călare, călare... O pornirăm în secuime. 
Pe mine mă puse în straja întâia, cu cercetaşii, să vestim care 
pe unde e... Copoi alergând de colo-colo, pe dâmburi, prin 
mocirle, prin stufişuri... Pământul mi se părea ca-n palmă... 
Dădui de duşmani, închisei ochii. Mă repezii, fără să vreau, 
cu vro douăzeci de voinici, ca într-o ocnă. li sparserăm. A 
doua oară ţinui ochii deschişi cât putui. Şi “hea” ei, “hea” şi 
eu. [i risipirăm... Azi aşa, mâine aşa, până mă deprinsei cu 
moartea şi începui să trăiesc. Pe noi, moldovenii, ne-a fost 
aşezat Dumnezeu aşa, că, de voim să trăim, să învăţăm să 
murim... La rând... fiecare... Că, de-ţi vine rândul, zvârli mâi- 
nile într-o parte, pui capul la pământ, şi pace,.. la să vă spui 
eu una... N-o să credeți... De frică, îndrăznesc... În fitece noapte 
îmi zic: “Mâine am să mor!” “Ei şi dacă ăi muri, ce?” 

CORBEA: Aşa te vreau, Mogârdici! 

MOGARDICI (ca şi cum ar juca): He-he-he! 

CREMENE: Nu pricep aşa prefacere. 

MOGARDICI: Ce nu pricepi tu?... De mult n-ai văzut pe 
vodă Rareş!... Când se uită, măsoară. Face semn unuia să 
iasă. Ţinteşte ochii ca păcura. Şi zice: “Viaţa ta, ca şi a mea 
dopotrivă. De ce ţi-e frică?... Să nu mergi de voi rămânea la 
urmă“... Şi-şi ţine cuvântul... Ei, mă flăcăi, mă, ce e lumea 
asta? Au un muşuroi de furnici, au un cârd de şoimi. După 
cum e vodă, e şi ţara! Că nu e ţară ticăloasă nicăieri. Ci 
domn, crai, chezar, ticăloşi. Eu, beţivul de pe vremea lui 
Ştefăniţă, ajunsei miaşul cu scările de fier sub Petru-vodă... 

CREMENE: Da” cin te-a sărutat pe obraz? 

MOGARDICI: La Feldioara, un cavaler, turnat în fier, c-o 
sabie dreaptă şi grea... Şi m-am repezit, lac de sânge, pe 
el... că auzii pe vornicul Groza..."Snopeşte-l, Mogârdici, 
snopeşte-l!” Ah! vornicul Groza e şi mare! Dar să-l vezi la 
mânie! Ca un uriaş se năpusteşte! După ce fărâmarăm oast- 
ea craiului Ferdinand, am zăcut la Feldioara ca la două 
săptămâni... Că de nu zăceam n-aş fi dat peste Maria... 

SANDOMIR (râzând): A! îi ticluieşte cărţi... 

CREMENE: Ştii să scrii? 

MOGARDICI: E, €... ceac-pac... nu ca logofătul Toader! 

CREMENE: Mie nu mi-a intrat în cap... 

SANDOMIR: Dacă nu iubeşti... 

CORBEA (pe gânduri): Şi dacă ai iubi? 

SANDOMIR: Ce nu face omul când iubeşte! Omul deştept 
e mai deştept, nerodul e mai nerod. Omul deştept... nu ştie 
carte? Se pomeneşte într-o bună zi scriind. Nerodul merge 
pe calea bătută? Se pomeneşte dând în gropi... 

SANDOMIR: Fi, pe la voi cum fuse, Cremene? 

CREMENE: Cum să fie? Ca pe la tătari... l-am bătut? S-au 
dus în pustiuri. Ne-au bătut? Am tulit-o înapoi. Şi i-ar i-am 
bătut, şi iar ne-au bătut, şi iar i-am bătut, până au căzut la 
pace... Şi-am intrat la dragoste c-o tătarcă... 

MOGARDICI: Ptiu! Spurcatule! 

CREMENE: Nu cum crezi tu... O fetişcană măruntă, 
subţirică, cu niţel păr bălai, cu ochi mici-mici, pornind de la 
tâmple în jos. Şase luni a râs fără să-mi dau seama de ce. 
Când fu şă plecăm, eu o sărutai... 

MOGARDICI: Şi eu am sărutat pe Maria... zău aşa! 

CREMENE: ...şi ea-mi zise: “Tu, moldavska... he, he... 
(semn că se duce) şi tu”... (Semn că nu se mai întoarce.) Şi 
începu să plângă... 

MOGARDICI: Maria n-a plâns... De ce n-a fi plâns? 
(Râsete.) 

CREMENE: O luarăm înapoi. Ea, binişor, se aţinu de oblân- 
cu şelei, şi merse, şi oftă, ca la două ceasuri. Scoase din sân 
o turtă albă, mi-o dete şi-mi făcu semn... “Moldavska... îm... 
îm”... O sărutai. Inchise ochii şi mă sărută. O lăsai în drum 
şi pornii. Mă uitai îndărăt. Ea, acolo. Târziu, întoarsei capul. 
Ea, ca o mogâldeaţă, acolo. Până n-o mai văzui... Şi aşa!... 
Dar tu, Corbeo, cum făcurăţi la Obertin? 

(Mogârdici se uită să nu vie Petru Rareş.) 
CORBEA: La Obertin ne bătu Dumnezeu, nu leşii. Că s- 


' Majiar, mljer — pescar, negustor sau c[r[u= de pe=te. 

arătă pe cer o stea cu coadă, cu coada încotro vine Moldova 
şi cu capul luminos încotro cade Polonia. Şi Tarnovski, hat- 
manul leşilor, plăti bocitoare să căineze p-ai noştri că vor fi 
bătuţi... Cum află Petru-vodă, le trase vergele la spate şi le 
luă la goană. Dădu bătălia şi pierdurăm... Eu căzusem... A 
trei zi mă deşteptă o nălucă blândă, blândă... o! 

SANDOMIR: Aşa a fost să fie. 

CREMENE: Da” ce e cu năluca ceea, Corbeo? 

CORBEA: Nu ştiu. 

SANDOMIR: Era frumoasă? 

CORBEA: Da. 

MOGARDICI: Era bălaie? 

CORBEA: Da. 

SANDOMIR: O iubeşti? 

CORBEA: |... 

SANDOMIR: Ai mai văzut-o? 

CORBEA: Da. 

CREMENE: I-ai vorbit? 

CORBEA: Nu. 

MOGARDICI: Ba eu, s-o văz p-a mea, toată ziulica i-aş 
vorbi. I-aş zice: “Hai!” Şi mi-ar răspunde: “Hai!” (Sandomir 
şi Cremene râd.) Ce râdeţi? 

CREMENE: Şi ce faceţi în tabără? 

SANDOMIR: Muncim. 

MOGARDICI: Ne trudim ciolanele să nu se deprindă cu 
lenea. (În stânga se aude zgomot.) Vine! (Câteşipatru şed 


drepţi.) 
SCENA III 


PETRU RAREŞ, logofătul BALOŞ, vistiernicul MATIAŞ, spătarul 
ŞANDRU, doftorul ŞMIL şi cei de mai sus. 


(Petru Rareş, cu braţul drept înfăşurat, şi după el vin boierii.) 
PETRU RAREŞ (îşi scoate coiful. Se vede o şuviţă de păr 
alb): Bine, Corbea? (Corbea tace şi dă din cap. Rareş surâde.) 
Bine, Sandomir? 

SANDOMIR: Să trăieşti, măria-ta! 

PETRU RAREŞ: (necontenit gesticulează cu mâna a rănită): 
Semeni cu ţat-tău. Da, da, ai cu cine semăna. 

LOGOFATUL BALOŞ: Incepe şi el... ce să facă? 

PETRU RAREŞ: La luptă pui capul în piept şi te duci, şi-n 
urma ta, ceata, şi-ncotro s-aude “bu-bu-bu”, acolo eşti şi tu 
şi ceata ta. Tocmai ca tat-tău. Neamul Bubuiugilor... Mogârdi- 
ci, bine? Mai... (Semn că trage la măsea.) 

MOGARDICI (ruşinat şi sfios): A! nu, măria-ta! R 

PETRU RAREŞ (lui Cremene): A!... Tu cine eşti?... [... 
Miaşul Cremene... De patru anu nu te-am văzut... Ba, da... 
v-aţi purtat bine... Mai ales două cete de ţărani... V-aţi co- 
borât prin Buceag? Aţi vânat cai sălbatici? 

CREMENE: Vânat, măria-ta. 

PETRU RAREŞ: Ce-aţi ucis mai mult? 

CREMENE: Armăsari, măria-ta. 

PETRU RAREŞ: Aşa €... Ca şi oamenii, armăsarii trec în 
faţa primejdiei, şi cu copitele lor, de trei ori ca copita calului 
nostru, bat tina pe loc, în ploaia săgeţilor, până se nomolesc 
şi-i prind tătarii cu arcanele. 

CREMENE: Şi-i mănâncă la chefuri mari... 

PETRU RAREŞ: A, da, se zice că au carne dulce, şi tătarii 
au carne spurcată... (Îl bate pe umăr.) Bine... Bine... O! dacă 
toţi ostaşii mei ar fi ca voi... aş lua Buda, şi-n locul steagului 
verde cu cornul de lună pe turnurile ei ar fâlfâi prapurul 
Moldovei! 

LOGOFĂTUL BALOŞ: Au să fie, că au de unde învăţa. 

ŞMIL: Dacă-mi dai voie... Nu tot cu mânul ăl rănit... Încă 
cinci-şase zile... doar n-a fi foc... 

PETRU RAREŞ: Te-am adus din Crâm ca să... De ce venişi 
trei zile după... O! Săraca Maria, doamna tinereţelor mele 
chinuite!... Să uit... Să mă gândesc la Elena Despotovna... 
Şi nu pot să uit... 

VISTERNICUL MATIAŞ: Dacă omul şi-ar aduce aminte de 
i d în fitece clipă, pe lume n-ar mai fi decât spânzurați şi 
nebuni... 


! Jin — magazie de grâne, hambar. 

PETRU RAREŞ: Da, da... Te-am adus din Crâm să-mi fii 
slugă, şi tu mi-eşti stăpân, $mil... 

ŞMIL: Cine slujeşte e stăpânul adevărat. Sluga face ce 
vrea sau ce poate. Stăpânul primeşte, că n-are încotro. 
Vasăzică, el suferă ca să-l slujească altul în loc să se slujească 
singur. Care vasăzică, stăpânul e slugă şi sluga stăpân... Şi 
dacă ţi-e slugă Martin şi Neacşu, de ce n-aş ij eu stăpân pe 
mâna care te doare? Când te slujesc acolo unde te doare, 
măria-ta te supui... Cine e stăpân şi cine e sluga? 

PEŢRU RAREŞ: Tu, Şmil... glumind strecori adevărurile... 

SPĂTARUL ŞANDRU: Dar când măria-sa porunceşte să- 
ţi... (Semn că-i taie capul.) Cine e stăpân şi cine e slugă? 

ŞMIL (râde): Măria-sa e slugă, căci binevoieşte a-mi lua 
de pe umeri ceea ce nu-mi face trebuinţă. (Sever.) Nu cu aia, 
nu cu aia... Măria-ta... Am să ţi-o leg de gât... 

PETRU RAREŞ (surâzând): Şmil, aşa vorbeai cu părintele 
meu, Ştefan cel Mare? 

ŞMIL: A!... Ştefan?... Ştefan era bătrân şi eu tânăr... Măria- 
ta eşti tânăr... 

PETRU RAREŞ: O! tânăr! 

ŞMIL: ...şi eu bătrân. Pe vremea lui Ştefan, de m-ar fi 
tăiat, mi-ar fi părut rău. Pe vremea măriei-tale... aş scăpa d- 
o belea. Pe Ştefan nu-l căutam eu, ci mai mult el pe mine. O 
singură dată a ţipat, când l-am ars la picior, şi atunci a avut 
tăria să se prefacă că spune cum a ţipat tatăl său Bogdan, 
ucis la Răuşeni... Măria-ta gemi uneori... 

PETRU RAREŞ: Gem, dar rabd. 

ŞMIL: Rabzi, dar gemi. 

PETRU RAREŞ: A... acela era un sfânt! 

ŞMIL: Care stăpânea durerea. 

PETRU RAREŞ: Şi eu sunt un om... 

ŞMIL: Luptând cu durerea... (Lui Baloş.) Grozav seamănă 
cu taică-său! 

PETRU RAREŞ: O! Şmil, Şmil... 

IMI Iar cu aia?... Dumnezeu a făcut pe om cumpănit, 
că de l-ai tăia în două, ce ar fi într-o parte ar fi şi-n cealaltă. 
Doi ochi, două urechi, două picioare, două mâini. De se 

îmbolnăvește un ochi, vezi cu celălalt, de se bolnăveşte un 
picior, apeşi mai mult pe celălalt, şi de surzeşti d-o ureche 
auzi cu cealaltă... Măria-ta faci ca un surd de o ureche, care 
ş-ar pleca urechea a surdă ca să auză şoaptele... 

PETRU RAREŞ (zâmbind): Ei, cum e asta, Şmil? 

ŞMIL: Cum să fie? Mai mişcă şi cu stânga, nu tot cu dreap- 
ta... Crezi că Dumnezeu ţi-a atârnat pe stânga degeaba? 

PETRU RAREŞ: Copiii, doftorii şi femeile, stăpânii noştri... 
Câţi suntem, Corbea? 

CORBEA: Trei... 

PETRU RAREŞ: Şi cu cinci ai lui Cremene, fac? 

CORBEA: Trei şi cinci... 

PETRU RAREŞ: Trei mii cinci sute... Zgârcit la vorbe, 
adevărat ostaş... Lucrează flăcăii?... Nu puneţi buştenii groși... 
Să treacă Suceava cum or putea... Şi călăreţii de câte trei ori 

e zi... 

MOGARDICI: Cât e timpul bun... F 

PETRU RAREŞ: Cât e apa de mare... Baloş... (ntinde mâna 
stângă.) | 

LOGOFATUL BALOŞ: Iacă-le, măria-ta. 

(Îi dă 4 pergamente cu 4 peceţi roşii.) 

PETRU RAREȘ: Corbea... Sunt patru sineturi pe care le 
dau la patru cete de ata boierindu-i pentru purtarea lor 
cea falnică. Viteji au fost, viteji-i fac. Ceata lui Pistriţu, a lui 
Fuior, a lui Stâncă şi-a lui Buză-Lată. [i pui în stăpânire 
ohavnică asupra moşiilor şi pustiurilor ce le grăiesc la fitece 
sinet pentru fitece ceată. D-aci înainte să fie oamenii slobozi, 
ei şi urmaşii lor. Mâine vor primi postav de vestminte, cai 
domneşti, frâuri şi şei cu scări de fier. Duceţi-vă, adunaţi-i şi 
citiţi-le... Şmil... (i face semn să iasă.) 

(Vin din dreapta vornicul Groza, Trotuşanu şi pârcălabul Liciu.) 

SCENA IV 


PETRU RAREŞ, logofătul BALOŞ, vistiernicul MATIAŞ, spătarul 
ŞANDRU, vornicul GROZA, TROTUŞANU şi pârcălabul LICIU. 


PETRU RAREŞ: Venirăţi... Vine şi doamna? 

PARCALABUL LICIU: Da, măria-ta. 

PETRU RAREŞ: Turcu a plecat? 

VORNICUL GROZA: Plecă, măria-ta. 

PETRU RAREŞ: Să se ducă... Turci lacomi, nu se mai sat- 
ură. Şi nu vor dar, ci vor... 

LOGOFATUL BALOŞ: Haraciul pe patru ani... 

PETRU RAREŞ: Cum? 

LOGOFATUL BALOŞ: Merge p-al cincelea de când... 

PETRU RAREŞ: Meargă şi p-al zecelea... peşcheş, da... 
dar, haraci, plată de supus... nu! 

LOGOFATUL BALOŞ: Haraci ne cer... 

PETRU RAREŞ: Nici peşcheş!... Am cheltuit destul cu Un- 
garia, cu Polonia şi cu tătarii... O! de ce nu se uneşte 
creştinătatea sub chezarul Carol şi nu porneşte ca un potop 
să prididească puterile lui Soliman şi să azvârle pe 
necredincioşi dincolo de mările frumoase şi greceşti! Bani, 
bani, pentru sultan, pentru vizir, pentru paşale... O ţară de 
vândut... şi le cumpără pe toate! Banii ne trebuie să plătim 
joldul ostaşilor, să clădim locaşe pentru iertarea păcatelor 
noastre şi pentru cei ce vor veni după noi, ca să ne cin- 
stească ştiindu-ne cine-am fost... Impodobeşte Voroneţul, 
zideşte din pajişte Pobrata, biserica Sfântului Dumitru din 
Suceava, biserica Uspeniei din Baia, Sfânta Parascheva din 
Târgu-Frumos, biserica din Hârlău, Mânăstirea Secul din 
Munţii Neamţului, da ce-i trebuie bisericii piscupale din Vad... 
Banii se isprăvesc... Şi d-aş avea, n-aş da turcului măcar de l- 
aş vedea cu ochii scurşi! 

VORNICUL GROZA (trage sabia): Să-i dăm... 

SPĂTARUL ŞANDRU: Până n-o mai putea! 

PETRU RAREŞ: O, dacă obştea creştinilor s-ar aduna într- 
un sobor, i-aş spune eu câte păcate are şi de ce-şi bate joc de 
ea fiara din Țarigrad... 

PARCALABUL LICIU: Aş sluji cu dragă inimă cu steagul 
nemţesc, spaniol or franțuzesc, pe deasupra prapurului nos- 
tru... 

TROTUŞANU: Visuri... 

PETRU RAREȘ: Cine nu visează nu vede. Cine nu vede 
nu se apără. Cine nu se apără piere... Şi pentru cei sortiţi 
pieirei nu ne răcim gura degeaba... 

TROTUŞANU: Viaţa este un vis... 

PETRU RAREŞ: Vis... când se sfârşeşte viaţa... Dar ce 
lăsăm după noi urmaşilor noştri e şi-un fapt, şi-un drept, şi- 
o putere de-a trăi... Moştenitorii noştri nu ne vor măsura 
viaţa după bucuriile ei, ci după jertfele pe care le-am făcut 
ştiind că ne jertfim pentru bucuriile lor... Eu m-am suit pe 
Ceahlău şi-am făcut ochii roată, şi-am plâns ascultând, ca 
în vis, jalea aceluiaşi neam risipit la trei coroane deose- 
bite... În Ardeal se lasă pe trei văi — a Someşului, a 
Mureşului şi-a Oltului — moldoveni sadea... M-am tras pe 
munte-n jos şi-am privit pe trecătoarea Oituzului ca pe-o 
fereastră şi-am visat! Şi-am biruit la Feldioara, la Braşau, 
la Cetatea-de-Baltă, la Ciceiu, la Rodna, la Unguraş, la 
Bistriţa, oştile craiului Ferdinand şi-ale chezarului Carol. 
Am stăpânit Ardealul, şi n-am ieşit din el decât ameninţat 
de bunul meu prieten Ianăş Zapolia... eh!... că se plânge 
turcului... ah! turcu!... de nu mă voi întoarce acasă la mine. 
Nu vă uitaţi c-am fost când cu Ferdinand, când cu Zapolia, 
întâi cu Ferdinand, apoi cu Zapolia, şi iar cu Ferdinand, şi 
iar cu Zapolia... Am înşelat ca să nu fiu înşelat! Mi-e totu- 
na au cu Zapolia, au cu Ferdinand. Numai să deprind pe 
moldoveni să se plimbe d-a cindea muntelui ca la ei acasă!... 
Că ar fi vro primejdie d-ar fi Ferdinand pe scaunul Ungar- 
iei, fiind fratele chezarului care împărăţeşte peste atâtea 
limbi şi neamuri?... Năluciri!... Să ne apropiem noi de 
chezar, să-i scurtăm din drum, luând Ardealul!... O! eu am 
visat! Să viseze şi urmaşii mei! 

VISTERNICUL MATIAŞ: Ai făptuit... Ferdinand îţi întăreşte 
stăpânirea Bistriţei, a Rodnei, a Ciceiului, a Unguraşului, a 
Cetăţei-de-Baltă, cu satele lor dimprejur. 


Diac — scriitor de cancelarie, grlm[lic. 
*Sinet — act, document. 
SMislete — denumirea slavon[ a literei m din alfabetul chirilic. 

PETRU RAREŞ: Am adăogat la visele marelui Ştefan şi visul 
meu! Am moştenit Ciceiul şi Cetatea-de-Baltă, am crescut 
moştenirea cu Rodna, cu Unguraşul şi cu Bistriţa... Ah! Şmil, 
Şmil, vindecă-mi mâna, că am de lucru cu leşii... Pocuția, cea 
cu 300 de sate şi 50 de târguri, e-a noastră!... Ah! (Se plimbă 
agitat.) 

TROTUŞANU: Norod mic, vise mari... 

VORNICUL GROZA: Şiit! Taci! 

PETRU RAREŞ (tresare): Mic eşti tu! Moldova nu e 
mică!... Neamul care se crede mic se micşorează!... În lume 
nu poţi trăi cerşind, căci nu e loc de pomană pentru cerşetori! 

TROTUŞANU: Să se împlinească rândurile... prea au pie- 
rit mulţi... 

PETRU RAREŞ: Să nu numărați şi să nu vă numărați! E 
cin” să numere!... Uf!... Duceţi-vă şi rânduiţi, c-au să pice 
copiii lui Gritti... (Boierii ies prin stânga.) Eeee, Trotuşanu e 
aia nu e slujba pentru el!... Şi mai sunt şi alţi boieri... 

îi 


SCENA V 
PETRU RAREŞ, GENUNEA şi mai târziu ŞMIL. 


GENUNEA (intră prin dreapta, bate din picioare şi-i pune 
mâinile la ochi): Te-am speriat! 
PETRU RAREŞ: Oh, mi-a sărit inima! 
GENUNEA: Cine sunt eu? 
PETRU RAREŞ: Tu?... Baba Dolca. 
GENUNEA: Nu. 
PETRU RAREŞ: Oana... 
GENUNEA: Nu... Are să vie. 
PETRU RAREŞ: Despotovna! 
GENUNEA: Nu... 
PETRU RAREŞ: Ei, cin să fie... cin” să fie?... 
GENUNEA: Nu ghiceşti? 
PETRU RAREŞ (râzând): Dacă te-ascunzi... 
GENUNEA (îşi ia mâinile de la ochi): Eu sunt, măria-ta! 

PETRU RAREȘ: Tu!... Tu eşti o pasăre măiastră, care iei 
grijile şi dai bucuriile. 

GENUNEA: Eu?... O! ho! ho! (Sare repede la Rareş şi dă să- 
i ia mâna.) A, nu p-asta... că mi-a zis Şmil p-astă ră Ci 
sărută mâna. Rareş o sărută pe obraz. Genunea îl sărută repede 
pe obraz.) 

PETRU RAREŞ: A?... Ce-ai făcut? 

GENUNEA: N-am făcut bine, măria-ta? 

PETRU RAREŞ: Aşa face numai doamna Elena... 

GENUNEA: Aşa face numai doamna Elena... Şi de ce face 
numai Despotovna? 

PETRU RAREŞ: Fiindcă m-am cununat cu ea, Nunea... 
cu tine... 

GENUNEA: Da, cu mine nu te-ai cununat... 

PETRU RAREŞ: A! nu mai începe... Te spui tătână-tău să 
te-astâmpere, că eşti neastâmpărată... 

GENUNEA: O, i-am spus tatei demult... 

PETRU RAREŞ: Ei, şi ce ţi-a zis? 

GENUNEA: M-a certat... Mi-a spus că măria-ta eşti 
mare şi eu sunt mică, că eşti stăpân şi eu sunt roabă, că 
eşti bărbat şi eu fată... 

PETRU RAREŞ: Ei, şi tu ce-ai zis? 

GENUNEA: Ce să zic? nimic... Toate le ştiam fără să mi le 
fi spus nimeni... 

PETRU RAREŞ: Ascultă, Nunea!... Cum venişi înaintea 
celorlalte? 

GENUNEA: Călare... 

PETRU RAREŞ: Călare?... Voiniceşte? 

GENUNEA: Da... voiniceşte... 

PETRU RAREŞ: Am să te fac miaş de viteji, ca pe San- 
domir... 

GENUNEA: Ah! ce bine-mi pare!... Tata mi-a făgăduit că 
mâine mă face viteaz, şi pururea mâine e azi, şi nu mai vine 
mâine, şi mereu aşa... El râde şi mie-mi vine să plâng... Vreau, 
măria-ta, cu măria-ta la război! 

PETRU RAREŞ: La război?... O! războiul e crâncen şi tu 
eşti fragedă. La război e urlet, şi nânchezat de cai, şi ţipete 

de oameni, şi lacrămi, şi sânge, că doi munţi de s-ar izbi în 
capete, n-ar fi aşa de cumplit... 

GENUNEA: Te văd oriunde întorc ochii... Şi de-i închid te 
văd şi mai bine... Când mă culc, zic în gând: “Doamne, dă 
domnului nostru biruinţă asupra duşmanilor noştri, viaţă 
nesfărşită şi fericire... neturburată cu Elena Despotovna, 
doamna noastră!” 

PETRU RAREŞ: Da, da, neturburată... 

GENUNEA: Şi mi-apari şi mai frumos, şi mai viteaz... 

PETRU RAREŞ: Nunea, tu ştii ce simţi? 

GENUNEA: Eu, ce simt? 

PETRU RAREȘ: Tu ştii ce vrei? 

GENUNEA: Nimic, să te privesc... 

PETRU RAREŞ: Du-te, Nunea, du-te... Or nu. (O ia de 
mâini şi se uită drept în dreptul ochilor ei.) Tu ştii că am 
doamnă?... 

GENUNEA: Da... 

PETRU RAREŞ: ...că am copii?... 

GENUNEA: Da... 

PETRU RAREȘ: ...că sunt... priveşte bine... că sunt 
bătrân... 

GENUNEA: A, nu... 

PETRU RAREŞ: ...că tu eşti fata celui mai credincios şi 
celui mai mare din sfetnicii mei?... 

GENUNEA: Da... 

PETRU RAREŞ: ...că tu eşti fecioară... 

GENUNEA: Da... da... 

PETRU RAREȘ: Ei, atunci, ce vrei? 

GENUNEA: Să te văd biruind cum biruişi d-atâtea ori... 

PETRU RAREŞ: Sunt ostaş... dar sunt domn!... Vino încoa, 
Nunea, să te sărut... (O sărută în creştet şi-şi lasă capul „Re 
capul ei.) Dumnezeu mi-a primit rugăciunea mea pornită din 
inimă curată... Mi-a gonit patima care se ivise pe furiş... şi-n 
sufletul meu a revărsat pace şi linişte! (O sărută din nou.) M- 
ai înţeles, Nunea? 

GENUNEA: Da, măria-ta, da! 

PETRU RAREŞ: E, ai să mergi la război... 

GENUNEA: Cu măria-ta... 

PETRU RAREŞ: Cu mine... Roagă-te de Şmil să-mi 
îndrepte mâna... şi gata... 

GENUNEA: Unde e Şmil?... Şmil!... (Şmil vine prin dreap- 
ta.) 

MIL: Cine mă cheamă?... D-ta, Nunea? 

GENUNEA: Mâna domnului la loc, degrab', să sufli şi să- 
i treacă... 

ȘMIL (surâzând): Sufli în foc când se stinge, şi focul s- 
aprinde degrab'... Mâna domnului nu s-aprinde... ea trebuie 
să se prindă încet, încetişor... Dumneata ştii să ţeşi pânză? 

GENUNEA: Da, ştiu... 

ŞMIL: Ce-ai gândi de mine când ţi-aş aduce tort în jurubiţe 
şi ţi-aş zice: “Nunea, până mâine să fie cămaşa gata?” 

GENUNEA: Să urzesc, să pui pe sul, să es, să nălbesc, să 
croiesc, să cos... Aş gândi că eşti nebun... 

ŞMIL: Că sunt abat Iu nu gândesc aşa de dumneata. 
Iu am răbdare şi aştept să urzească, să ţească, să nălbească 
rana domnului. Şi peste şase zile... când cămaşa va fi gata... 
voi sufla şi-i va trece într-o clipă... 

GENUNEA: Cine ţese rana domnului? 

ŞMIL: Iu ştiu? Poate Al-de-sus... Ştiu că ţese şi pânza e 
gata mai curând sau mai târziu... Ca la femei... Una vred- 
nică, alta leneşă... Una în două săptămâni n-are ce-alege... 
alteia, două luni... şi-i mai trebuie încă două... 

PETRU RAREŞ: Ai înțeles, Nunea? 

GENUNEA: Rana... pânza... Nimic... 

ŞMIL: Da' ce trebuie?... Tânără eşti, frumoasă eşti, cu- 
minte, nu ştiu... Ce-i trebuie?... Ce-i trebuie ei nu e treaba 
mea... şi treaba mea nu-i trebuie ei... 

PETRU RAREŞ: $mil... 

MIL: lacă, ascult... 

PETRU RAREŞ: Ce-ai face tu dacă o păsărică ar zbura din 
colivia vecinului în braţele tale? 

ŞMIL: D-ar fi frumoasă, i-aş smulge câteva pene... şi aş 
duce-o iar în colivia vecinului. 

PETRU RAREŞ: Şi dacă ar veni iarăşi? 

ŞMIL (râzând): Ar veni iarăşi?... Las' să vie... Dacă-i place... 

GENUNEA: A, nu, şase zile... prea mult. 

: PETRU RAREȘ: E, şi dacă păsărica n-ar pricepe ce vor- 
im... 

ŞMIL: N-ar pricepe ea... (Se uită la Genunea. Ridică din umeri.) 

PETRU RAREŞ: Şi dacă vecinul ţi-ar fi prietenul cel mai 
bun... Şi tu domnul ţării?... 

ŞMIL: Eu... (se uită la Genunea) i-aş zice: Genunea... 

GENUNEA: Ce e, Şmil? 

ŞMIL (o dă la o parte): Eu i-aş zice aşa... Vin să te sărut, şi 
aş săruta-o cum sărutaţi voi pe Maica Domnului... 

GENUNEA: Pe mine? 

PETRU RAREŞ: Aşa am făcut şi eu cu ea... 

GENUNEA: Cu mine? 

PETRU RAREŞ: Da, cu tine! (O îmbrăţişează. Apar din 
dreapta Elena-Doamna, Oana, Nastasia, Dolca, hatmanul 
Mihu, Crasneş şi Cosma. Petru Rareş o lasă repede pe Genu- 
nea.) Deşi n-aş fi avut de ce... 

ŞMIL: Norii pătează cerul pentru cei de jos... 


SCENA VI 


PETRU RAREŞ, GENUNEA, ŞMIL, ELENA-DOAMNA, OANA, 
NASTASIA, DOLCA, HATMANUL MIHU, CRASNEŞ, COSMA şi mai 
pe urmă CORBEA. 


OANA (se repede la domn şi-i sărută mâna): A, fratele meu 
ăl bun şi domnul nostru ăl mare, când te uiţi tu la mine, mi- 
aduc aminte că tu şi cu mine suntem din aceeaşi mumă şi 
din acelaşi tată; tu zămislit după o biruinţă şi eu înainte d- 
a birui... Şi de aceea ieşişi tu băiat şi eu fată. Frumoasele 
tale plete, cum le-au încărunţit grijile ţării... 

ELENA-DOAMNA: Doamne (îi sărută mâna, o sărută pe 
obraji) îmi lăsai copiii jucându-se d-a ostaşii... Iliuşcă trânti 
pe Ştefănel şi Ştefănel voi să muşte pe Îliuşcă... Îl oprii: 
“Nu, mamă, că nu e la război”. Şi el, cu lacrimile-n ochi: “Să 
nu afle tata!” O! Despotovna, părăsişi astfel pe copii pentru 
asemenea sărutări... Ce fericită eşti! 


195 


GENUNEA: Ce fericită eşti! 

ELENA-DOAMNA: Nu-i aşa, Nunea? 

PETRU RAREŞ: Şi Dolca de ce s-a ţinut după voi ca un 
câine bătrân şi credincios? 

ELENA-DOAMNA: De azi-dimineaţă, ne-a zis, aci mie, aci 
Oanei, aci Nastasiei: “Să mă duceţi la domn, c-am să-i 
vorbesc”. Şi ea, care nu mai vede, vorbeşte de vedenii. 

NASTASIA: Nu vede şi-a început să nu mai audă. 

PETRU RAREŞ: Bunico, vino-ncoa. 

DOLCA (tremurând): Parcă aud glasul lui... 

PETRU RAREŞ: Nu într-acolo, bunico... Aci... Aşa... 

DOLCA (tremurând): Să sărut mâna lui Petru, fiul lui 
Ştefan, nepotul lui Alexandru, ctitorii Moldovei... 

PETRU RAREŞ: Nu... nu aşa, bunico... 

DOLCA (îi pipăie mâna rănită): Inelul cu pecetea... mâna... 

PETRU RAREŞ: A, bunico, mă doare... 

DOLCA: Eu ţi-am pricinuit durerea? 

MIL: Tu nu mai eşti pricină nici de dureri, nici de bu- 
curii... 

Dolca: Ce-ai zis, măria-ta? 

PETRU RAREŞ: Ce te-aduce, bunico? 

DOLCA (tremurând): Azi-noapte — cum piroteam cu co- 
joaca în spinare — odată se făcu lumină, şi-un înger pică din 
cer, şi-mi zise: “Spune domnului să nu-i taie, să nu-i spân- 
zure, să nu-i tragă în ţeapă, să nu-i otrăvească, să nu-i înece”. 
Şi mi-a zis: “Spune domnului să se strângă de pe drumuri, 
ca să nu se-ntoarcă şi biruitor şi biruit”. Şi pieri şi îngerul şi 
lumina... E poruncă de la cel care porunceşte celor văzute şi 
nevăzute, şi ţine pământul pe ape, şi nu i-ar fi întru nimic 
să-l sufle ca p-un gunoi din palmă... Să m-asculţi, maică, că 
nu m-asculţi pe mine! 

COSMA: Cam greu ce vrei dumneata, mătuşă... 

CRASNEŞ: Să nu se întoarcă biruitor şi biruit... 

(Elena-Doamna şi Nastasia se închină.) 

PETRU RAREŞ (pe gânduri): Ce vă închinaţi? Credeţi ce 
spune bătrâna? 

ELENA-DOAMNA: A, nu, măria-ta, dar vorbele ei... 

NASTASIA: Şi cum stă! 

DOLCA (cu ochii spre cer): l-am spus... l-am spus... 
(Elena-Doamna se vâră în Petru Rareş, Genunea îl ia de 
pulpana vestmântului.) 

MIL: Urmele unei case prădate de tâlhari... La început 
nu-i cunoaştem și ne jucăm cu ei, pe urmă le facem cunoştinţă 
şi ne plac, şi-i chemăm, şi vin... Apoi se-nmulţesc şi stau pe 
capul nostru, şi încep să ne fure, şi în cele din urmă ne jefui- 
esc.. 

ELENA-DOAMNA: Cine, Şmil? 

ŞMIL: Tâlharii... 

ELENA-DOAMNA: Care tâlhari? 

ŞMIL: Ai care- is plac şi dumitale... şi-mi sunt cam SSI 
mie... Ai care te fac pe dumneata aşa de frumoasă şi 
mine aşa de urât... Anii, măria-ta... anii, care i-au pră zi 
auzul, văzul, miros şi minţile! 

„PETRU RAR e gânduri, caută): Să nu-i tai, să nu-i 
spânzur... (Se duce la o peşteră. Priveşte. Se gândeşte.) 
A! să vie Cea Bunico, ce-ai visat se va izbândi. 

DOLCA (i tresărind): N-am visat, am văzut... Şi ce văd, de 
când nu mai văd, se împlineşte... 

(Intră Corbea şi, zărind pe Genunea, încremeneşte.) 

PETRU RAREŞ: Corbea, ai vrun ostaş zidar?... Unde te 
uiţi?... 

CORBEA: Cum, măria-ta? 

PETRU RAREŞ (răstit): E vrun ostaş zidar? 

CORBEA: Nu, măria-ta, nici un ostaş nu e zidar... Sunt 
mai mulţi care au fost zidari şi sunt ostaşi... Unul a zidit la 
meterezele Ciceiului din porunca vlădichii de la Vad... dar 
vlădica de la Vad a luat pe Vlad din Ciceu şi l-a pus ostaş... 

PETRU RAREŞ (zâmbind): Să te ferească Dumnezeu de 
mutul care vorbeşte!... Ei, mă omule, ai un ostaş — fie şi 
Vlad al vlădichii de la Vad — care să zidească această bortă? 

CORBEA: Am! 

PETRU RAREŞ: Să vie încoa, cu mistrie, cu pietre şi cu 
moloz...(Corbea iese repede prin dreapta. Vin şi ceilalţi boieri.) 

SCENA VII 


Cei de sus şi logofătul BALOŞ, vornicul GROZA, vistiernicul MATIAŞ, 
ANDREA, ANTONIO, un călău şi mai mulţi iunaci. 


LOGOFATUL BALOȘ: S-apropie, măria-ta... 
VISTERNICUL MATIAŞ: Se văd... şi n-au să se mai vază! 
ELENA-DOAMNA: Vin talienii? 

GENUNEA: Vin? 

OANA (din mulţime): Nu li se vede faţa, cernită ca şi su- 
fletele lor... Orice-au făcut, Dumnezeu să le ierte păcatele! 

ŞMIL: Nu se poate, măria-ta, fără să-i judeci... 

PETRU RAREŞ: Cum, să-i osândesc fără judecată? 

ŞMIL: Şi dacă nu i-ai osândi? 

PETRU RAREŞ: Mă osândesc ei pe mine! 

VORNICUL GROZA: Sabia a căzut. Şi ei, venind încoa, 
sunt ca nişte osândiţi care ar merge cu capetele în mâini la 
înmormântarea lor... 

PETRU RAREŞ: Să plece călăul! (Călăul se duce.) 

VORNICUL GROZA: De ce? 

ŞMIL: Să se ducă la dracu, să-i ceară capul pe tipsie... 
(Intră cei doi fii ai lui Gritti, Andrea şi Antonio, legaţi cu 
mâinile la spate şi cu zăbranice negre lăsate pe feţe. După ei, 
un zidar, cu mistria, ciocanul şi găleata cu moloz. Doi ostaşi i- 
aduc pietre. Mogârdici comandă alaiul. Un ungur duce pe o 
tavă capul lui Gritti, acoperit cu un ştergar. Se opresc. Ungurul 
pune jos capul lui Gritti. Din mulţime s-aude un oftat.) 

PETRU RAREŞ (dezveleşte capul lui Gritti): E capul lui 
Gritti... 

MAI MULŢI: A! al lui Gritti? 

PETRU RAREŞ: ...ocârmuitorul turcesc al Ungariei... D- 
ar fi fost capul lui plin de minte ca buzunarele lui de bani, ar 
fi râs şi azi, ş-ar fi povestit, cu strălucirea lui uşoară, 
întâmplările din serai şi plimbările de pe Vosfor şi de pe 
mările furioase şi schimbătoare la faţă! Şi d-ar putea să mişte 
buzele, cum curge din şipot apă nesfârşită, aşa ar năvăli 
minciunile cu înfăţişarea adevărului! (Ungurul îi dă o scri- 

soare.) De la Zapolia? S-o citim... “Îţi trimit capul, plin de 
deşertăciuni, al Îi Gritti”... 

ŞMIL: Nu ştiu dacă a fost vrodată mai deşert ca acum! 

PETRU RAREŞ: Când a urmărit ca, din cămătar venețian, 
să-şi puie pe cap coroana lui Matiaş Corvin... (Citeşte.) “Iţi 
trimit capul, plin de deşertăciuni, al lui Gritti; fă şi tu copi- 
ilor lui ce-am făcut eu tatălui lor”... 

ELENA-DOAMNA (cu milă): Păcat! Sunt tineri! 

GENUNEA: Nalţi şi subţiri! 

OANA: Ca două făclii stinse sau care se vor stinge! 

PETRU RAREŞ (se iută la femei, apoi citeşte): ..."A căzut 
capul aceluia care vroia să fie craiul Ungariei; să cadă şi ca- 
petele acelora care au voit să fie”... 

OANA: Ce să fie? 

PETRU RAREŞ: Să vă spuie Matiaş! 

VISTERNICUL MATIAȘ: Am aci scrisul vlădichii de Lund, 
împuternicitul chezarului Carol. (Scoate scrisoarea.) In ea 
glăsuieşte chezarul. (Citeşte.) ...”Băgaţi de seamă că Poarta 
urmăreşte să puie crai Ungariei pe sluga sa Gritti şi pe copii 
lui voievozi”... 

ELENA-DOAMNA: Unde? 

VISTERNICUL MATIAŞ (citeşte): ...”Pe Andrea în Munte- 
nia şi pe Antonio în Moldova”... 

Toţi: A! a! 

LOGOFĂTUL BALOŞ: Să vie călăul! 

VORNICUL GROZA: Călăul sunt eu! 

PETRU RAREŞ: Nu, nici sabie, nici braţ moldovenesc... 
Luaţi-le fearele... Andrea, Antonio, intraţi aici... (Le arată 
peştera.) ...Daţi-le două cuțite... Meştere zidar, astupă in- 
trarea... 

ANDREA: Ah! Dio mio!! 

ANTONIO: Madonna mia, aiutaci!?. (Se coboară în peşteră.) 

PETRU RAREŞ: Şi de vi se va uri cu viaţa, oricând puteţi 
muri... Şi spuneţi Dolchii că nu i-am tăiat, nu i-am spân- 
zurat, nu i-am tras în ţeapă, nu i-am otrăvit şi nu i-am îne- 
cat... 

(Toţi pleacă capul. Zidarul lucrează.) 

ACTUL III 


O dumbravă de stejari aproape de vărsarea Cirimuşului în Prut. În 
faţă, o rarişte. Un cort. În depărtare se văd malurile Prutului. Trunchi 
de copaci răsturnațţi. 


SCENA I 
GENUNEA, un ostaş rănit, CORBEA, mai târziu, ŞMIL. 


GENUNEA (c-o carte de rugăciuni): Dau să mă rog şi-mi 
alunecă ochii pe rânduri... Gândul, la mâinile lui aspre care 
mângâie aşa de potolit. O, Doamne, îndură-te, apără şi 
păzeşte pe domnul ţării... 

UN OSTAŞ (rănit, vine din stânga): Olecuţă de vin... 

GENUNEA: Îndată... (i dă ulcica.) Te doare? 

OSTAŞUL: Nu mă doare... Mă ia cu sfârşeală de la lin- 
gurea... Mulţumim... 

(Se duce. Corbea vine din dreapta.) 

GENUNEA: A! Corbea... lar dumneata? 

CORBEA (răsuflă repede): Iar... 

GENUNEA: Cauţi pe domn? 

CORBEA: Nu... nu pe domn... 

GENUNEA: Pe vornic? 

CORBEA: Nici pe vornic... 

GENUNEA: Pe tata? 

CORBEA: Nici pe logofătul Baloş... 

GENUNEA: Ei, pe cine cauţi? 

CORBEA: Caut pe cineva... M-a trimis... 

GENUNEA: Cin' te-a trimis? 

CORBEA: Am uitat cine m-a trimis... 

GENUNEA (surâzând): Sufli ca un cal după ce-a ridicat la 
deal o povară... 

CORBEA: Da, suflu, mai greu ca armăsarul care mă duse- 
n spinare. 

GENUNEA: Stai... (I-arată un copac.) Să-ţi dau niţel vin... 

CORB 


EA: Mulţumim, stau... 


GENUNEA: Poftim, bea... 


CORB 


EA (aduce oala la gură): Am băut, mulțumim... 


JUNEA: Ai venit repede? 


EA: Foarte repede... 

NEA: De departe? 

EA: O, de departe... 

NEA: Dincotro? 

EA: Dincolo... ba nu, de la apus... nici de la apus... 
NEA (surâzând): Ăi fi venind de undeva... 

EA: Mi-am uitat ca pământul... Să mă odihnesc... 


at Dumnezeu minţile... 


NEA (pune mâna pe mâna lui): Ce căldură ai! 
EA: Da, am căldură... 

NEA: Şi, cum ţi se bate inima! 

EA: Da, îmi bate... 

NEA: Să te fi certat domnul? 

EA: Niciodată nu m-a certat domnul... 


GENUNEA: Parcă ieşişi din bătălie... 


EA: În bătălie n-am inimă.. 


GENUNEA: Ei, Să A s-a întâmplat? 











EA: O, nim 








[UNEA (privindil- l lung): Corbeo, şi alaltăieri nu ştiai 


de unde vii şi ţ se bătea inima.. 


CORB 


EA: Alaltăieri?... Am venit încet... şi deodată o trudă 


din senin... 


GENU 


NEA: Alaltăieri... bine... Dar azi? Fiindcă venişi re- 


pede şi de departe? 


CORB 
GENU 











'Bleau 
carului. 


EA: Se vede... Stai, Nunea!... De ce nu stai? 

NEA: Dumneata eşti ostenit, eu nu sunt ostenită... 
EA: Stai... fiindcă... nu eşti ostenită.. 

NEA (surâzând): Mai departe or mai aproape? 
EA: Unde vrei, Nunea... 

NEA: Ciudat!... Dumitale ţi-e frică de război? 








— tinichea; tabl[ de fier cu care se ]mbrac[ la capete osia 

CORBEA: Mie?... O, nu! 

GENUNEA: Dar îţi place? 

CORBEA: Nu ştiu... De-i place domnului, îmi place şi mie... 

GENUNEA: Atunci... povesteşte-mi cum te-ai bătut la Fel- 
dioara... 

CORBEA: M-am bătut cum se bate... 

GENUNEA: Spune-mi peste câţi ostaşi erai, cum i-ai dus, 
cum ai luat prapurul crăiesc, cum ai fost rănit, unde, cine te- 
a îngrijit... aşa... 

ORBEA: Să fi avut ca la o sută. Eu mergeam înainte şi ei 
după mine, până am ajuns la ăl cu prapurul. L-am pălit şi i- 
am luat prapurul. Vornicul Groza mi-a zis: “Ce faci, Cor- 
beo?” “Ce să fac?”... M-a înşfăcat şi... nu mai ştiu... M-am 
pomenit într-un cort oblojit la genunchiu stâng, la umărul 
drept şi la cap... Şi m-a îngrijit Dumnezeu... Nu ştiu să pov- 
estesc... 

GENUNEA (râzând): Spune-mi un basm... 

EA: Basmul e ce s-a întâmplat altora, şi eu nu ştiu 
e mi s-a întâmplat mie... 

NEA (râzând): Nu ştii nici unul? 

EA: Ba... aş şti unul... 

NEA: E, spune-mi-l... 

EA: Aş şti unul... c-o fată frumoasă, frumoasă, de 
apele, şi c-un băiat nalt şi urât... 

NEA: Dacă era nalt, nu era urât... 

EA: ...care se bătea cu zmeii şi cu săcuii... 

NEA (râzând): Cu cine? 

EA: ... cu zmeii şi cu... Muma-Pădurii... şi-i biruia... 
NEA: A, dacă se bătea şi-i biruia nu era urât... 

EA: ...căci iubea pe fata frumoasă-frumoasă... şi ea 

Ce proastă! 
; „şi nici nu aflase că băiatul o iubea... 
NEA: Ce neroadă! 

; „Şi băiatul nu-i spunea... 
NEA: Ce prost! 
„că-i era frică... 
O! ce nerod! 

CORBEA: ...până a murit mai mult vrând ca nevrând... 
GENUNEA: Săracul! 


. Şi- atât. 


GENUNEA: Săraca! Şi de ce-i era lui frică să-i spuie?, 

CORBEA: Vezi că ea era de neam şi el un biet ţăran ajuns 
după multe şi multe... 

GENUNEA: Şi dacă era țăran? Era viteaz, nu era de rând. 


albe şi rumene... 
GENUNEA: Ş-ale domnului sunt aspre... şi sunt aşa de 


toată ziua le-aş săruta... 


CORBEA (tresărind): Şi el bănuia că ea iubea pe altul... 
GENUNEA: Cum iubea pe altul? 

CORBEA: Cum se iubeşte... 

GENUNEA: Cine-i spusese? 

CORBEA: Nimeni... Simţise el... 

GENUNEA: Şi ea era iubită de ăl pe care-l iubea? 





Ş 
E: 











EA: Nu ştiu... 





GENUNEA: Ce tristă poveste! 
CORBEA: Dacă nu ştiu alta mai veselă... Te rog, dă-mi 
olecuţă de vin... 
(Genunea se duce să-i aducă. Corbea se uită după ea.) 
GENUNEA: Poftim, Corbea... Nu bei? 
CORBEA: Nu... nu mi-e sete.. 
GENUNEA: Ziseşi că.. 
CORBEA (emoţionat): Mi s-a părut... Se va sfârşi curând... 
GENUNEA: Ce să se sfârșească? 
CORBEA: Povestea mea.. 
GENUNEA: Nu s-a sfârşit? 
CORBEA: Nu încă... mai €... 
GENUNEA: N-a pierit el? Nu l-a plâns ea? Ce mai e? 

















(S-aude zgomot. Vine Mogârdici şi Sandomir.) 

SCENA II 


GENUNEA, CORBEA, SANDOMIR şi MOGÂRDICI. 
Mai târziu, ŞMIL.. 


(Mosârdici şi Sandomir vin din partea stângă. Şe opresc puţin şi 
privesc la Genunea şi Corbea. Mogârdici e cu o cicatrice 
proaspătă.) 
MOGÂRDICI (lui Sandomir): Frumoasă de pică, o icoană. 
Sărutăm dreapta. 
SANDOMIR: Şi p-a stângă... 
MOGÂRDICI: P-amândouă... 
GENUNEA: Dincotro? 
MOGÂRDICI: D- aci, de lângă dumbravă... (Lui Corbea.) 
Şi tu ce te plimbi aşa? 
CORBEA: Aşa mă plimb eu.. 
MOGÂRDICI: Eu sii nu mă plimb? 
GENUNEA (râzând): Apoi dumneata eşti... 
MOGARDICI: Sunt... de ce să nu fiu? Ce te uiţi aşa?... 
Nu-mi şade bine?.. Cam răzbuzată crestătura asta... Că 
mi-a zis doftorul Şmil: “Nu pune muna, că nu eşti cupil. 
A! o să te faci urât ca dracu!” “Fi, parc-ar fi obrazul lui 
vodă!” zic eu. “Şi dacă n-o să fie... nu e al dumitale?” “Şi 
dacă e al meu, ce?” zic eu. Că Maria mi-a spus: “No, că 
nu face ghignica, că borbatul să nu hie mai slut ca Ducă- 
se-n pustii”. (Sandomir şi Genunea râd.) Şi Maria e 
țeapănă, şi grasă, e dintr-o “slană“, cum zice ea. 
GENUNEA (râzând): Cine e Maria? 
MOGARDICI (arătând pe Sandomir): Să-ţi spuie el, 
că el ştie... 
SANDOMIR (râzând): Iubita lui... 
GENUNEA: Aşaaa... aşa, bădiţă Mogârdici? 
MOGÂRDICI: Ba vezi că nu... Dacă m-a ales ea pe mine! 
Ca un mal... Din ea ai tăia şi-ai face patru ca dumneata... 
GENUNEA (râzând): 5-0 iubeşti? 
MOGÂRDICI: Cum să nu?... S-ar putea?... Şi anul ăsta i- 
am scris... Maria, lângă Feldioara, la Zierer sasul, cu anul 
băgată... 

GENUNEA (râde): Şi de când n-ai văzut-o? 
MOGARDICI: Merge p-al şaptelea... 

GENUNEA (râzând): De şapte ani?... Şi-ţi scrie? 
MOGARDICI: Niciodată! 

GENUNEA (râzând): S-o fi măritat? 

MOGARDICI: Treaba ei... 

GENUNEA (râzând): O fi murit? 

MOGARDICI: Dumnezeu s-o ierte! 

GENUNEA (râzând): Atunci, cum o iubeşti? 
MOGARDICI: lacă, iacă, iacă... Ce râzi? Ce e de râs?... 
Iacă bine!... De câte ori îmi cade cât-o puică în palmă, eu 
mă gândesc la Maria şi mi se pare... 

CORBEA (aspru): Mogârdici! 

MOGARDICI: Ei, asta e! Genunea a venit cu noi ş-a noas- 
tră e... S-a deprins ea, că multe a auzit... 

GENUNEA: Şi rugăciuni, şi sudălmi... 

MOGARDICI (scoate un petec de piele): Sandomir, ia uită- 
te tu... bine-oi fi scris? 

SANDOMIR: “Dagă Maie, tot gasă eşti, să nu te mai 
îngaşi.” (Râde.) Lipsesc toate râţele...! 

MOGARDICI: Iacă... lacă... Şi ce râdeţi?... (Genunei.) Eu 
râd de râţa dumitale?... Ia citeşte, Corbea... or tu nu ştii să 
citeşti? 

CORBEA: Am învăţat şi eu... 

SANDOMIR: De când? 

MOGARDICI: De când iubeşte... Corbea... e bălaie, 
smeadă sau roşcovană? Vădană sau fată mare? 

CORBEA: Te ţii de fleacuri... om bătrân... 

MOGARDICI: Eu, bătrân?... Acum să văd pe Maria, şi 
grozav aş întineri!... Nu te supăra, Corbeo, că viaţa ostaşului 
ce e? Ca fulgul pe apă, ca frunzele codrului... Vine toam- 
na... rânduri-rânduri se scutură... Şi ne vine rândul şi nouă... 
De n-am şugui, ne-am alege cu zile pustii şi-am închide 
ochii fără pic de mângâiere... Adu mâna... Tu eşti trist... 
Nu ştiu ce ai... Te-ai schimbat... Inainte nu vorbeai şi erai 
vesel... Acum vorbeşti şi suferi... 

CORBEA (trist, îi dă mâna): Să ne iertăm, Mogârdici... 

MOGARDICI: Să ne iertăm? De ce să ne iertăm? 

GENUNEA: De ce să vă iertaţi?... I-ai făcut ceva? Ţi-a făcut 
ceva? 

CORBEA: Iubirea e tăria oştirii... 

SANDOMIR: Are dreptate... Eu iubesc pe vitejii mei şi 
mă bat voios, ostaşii mei pe mine şi mă scot din nevoi... 

MOGARDICI: Vodă nu fu p-aici? 

GENUNEA (îngrijorată): De ieri s-a dus cu nişte izvoade 
şi n-a mai venit... 

MOGARDICI: Scoate izvoade? Pregăteşte nunta! 

CORBEA (tresărind): Unde mi-s minţile?... Pe domn 
căutam... (lese repede prin stânga.) 

GENUNEA: Ciudat... bietul Corbea! 

SANDOMIR: Ca şi cum n-ar fi în minţile lui... 

GENUNEA: Şi mi-a spus o poveste tristă, tristă... Un băiat 
care iubea pe o fată, şi nu-i spunea, şi-i era frică... Povestea 
nu era tristă, el era trist... De v-aş spune-o, aţi râde... 

MOGARDICI: Eu bănuiesc c-ar fi... 

GENUNEA: Ce bănuieşti, Mogârdici? 

MOGARDICI: Dumneata mă întrebi? 

GENUNEA (pe gânduri): De ce nu? 

MOGARDICI: Să mă încredinţez eu, şi-ţi spui... 

GENUNEA: Să te încredinţezi?... Nu s-a sfârşit povestea 
lui?... Ah! tristă fu povestea pe care mi-o spuse. 

(S-aude zgomot. Şmil intră prin dreapta. Genunea îi iese 

a înainte.) 

MOGARDICI: Mă Sandomir... Corbea iubeşte pe sor-ta! 

SANDOMIR: Oare?... Aşa să fie? 

GENUNEA: Şmil... 

ŞMIL: Nunea... 

GENUNEA: Ai mulţi? 

ŞMIL: De la hărța din urmă vro douăzeci... Eu nu ştiu ce 
le fac, că li se închid rănile ca şi cum ai cârpi o rochie ruptă... 

GENUNEA: Să te sărut, Şmil... 

ŞMIL: Şi de ce să mă săruţi? Iu sunt bătrân... lu să te 
sărut pe dumneata... : 

GENUNEA: Că-i îngrijeşti bine... (il sărută.) 

MIL: Intră fără să se vaiete... Unul cu mâna ruptă, altul 
cu falca zdrelită... Şi ies fluierând... P-un biet... cum îi zice... 
aşa... iunac, l-au adus leorcă de sânge... coastele rupte... 
măruntaiele borşite... Şi n-a scos un oftat... L-am îngrijit — 
nu zic bine, nu zic rău — cât am putut, cât am ştiut... N-a 
vrut Dumnezeu... eri noapte mi-a zis: “Şezi la capul meu ş- 
aprinde o iască“. Am aprins. A mişcat buzele ca şi cum s-ar 
ruga... S-a închinat ca voi... A întors capul... A răsuflat adânc... 
Şi şi-a dat sufletul... O! viteji sunt moldovenii cum n-am 
mai văzuţ!... Şi Mogârdici a fost pe la mine... o! ho! ho! 
MOGARDICI (imitând pe Şmil): Şi Mogârdici a fost 
pe la mine... 

MIL, Al dracului ca cupilul lui tat-său... 

MOGARDICI: Ca cupilul lui tat-său... 

ŞMIL: Cum mă mişcam de lângă el, el cu mâna haţ! 

p (Se ciupeşte de obraz.) 

MOGARDICI: El cu mâna haţ! 

ŞMIL,; Parcă-l mânca ceva... Până s-a făcut ca un drac! 
MOGARDICI: Taci! că-mi aminteşti de Maria! 

ŞMIL; Ce Marie? 

MOGARDICI: Ce, nu ştii?... Braşoveanca, de... lângă Fel- 
dioara... La Zierer sasu... Băgată cu anu... 

MIL: Bagă-te tu la dracu cu anu, nu cu luna... 
SANDOMIR (râzând): Nu te supăra, $mil... 

GENUNEA (râzând): Aşa e Mogârdici, vesel şi nebun... 
ŞMIL: EI s-a făcut mai urât ca dracu... Nu mă pot uita la 








el! 

MOGARDICI (se repede şi ia pe $mil în braţe): Şmilică, 
neică... 

ŞMIL: Lasă-mă, lasă-mă... Să nu spui la cineva că te-am 
îngrijit i... 

MOGARDICI: Dar ce am, bre omule? 

ŞMIL: Dar ce n-ai?... Cu barba ca un ţap, cu părul necisălat, 
cu ochii ca de broscoi şi cu obrajii rupţi... Ai, ai, ţi-e mai 
mare mila de sufletul lui dac-o fi având suflet... 

GENUNEA: O, Şmil, Şmil... 

ŞMIL: Lasă-l, Nunea, că nu m-ascultă... Să nu te mai 

îmbolnăveşti... Să te duci dracului de pomană, scârnăghia 
dracului!... Aşa bulnav nu-mi trebuie! 

MOGARDICI: Dacă mă răneşte, mă? 

ŞMIL: Şi tot la obrazu ăla... Intoarce tu şi p-ălălalt, c-aşa 
scrie la voi la evanghelie... [... urât eşti!... Păcat că nu mai 
am făşii curate... 

GENUNEA: Făşii curate? Stai... (Se duce şi caută în cort.) 

Ș (Mogârdici ia pe Şmil de barbă.) 

MOGARDICI: $mil... Şmilică... 

ŞMIL: Că d-astea eşti un nebun bun... 

GENUNEA (vine cu albituri în mâini): Şmil... mai am două 
cămăși curate... Sunt de in... Le dăruiesc răniților tăi... 

ŞMIL: Cum se poate? Dumitale nu-ţi trebuie? Şi cum 
să le fac? 

GENUNEA (rupându-le): Aşa! 

ŞMIL (emoţionat): O! Doamne, Doamne, îşi dă şi cămaşa 
de pe ea ca să aline durerile moldovenilor! Sfânta ţară în 
care cresc bărbaţi aşa de viteji şi femei aşa de bune! (Şmil ia 
cămăşile, o sărută pe frunte şi se duce prin dreapta. S-aude 
buciumul.) 

GENUNEA: Vine domnul! 


SCENA III 


PETRU RAREŞ, logofătul BALOŞ, vornicul GROZA, vistiernicul 
MATIAŞ, pârcălabul LICIU, GENUNEA, MOGARDICI şi SANDOMIR. 


PETRU RAREŞ (îmbrăcat în zale): Genunea, credeai că 
nu mai vin? (O sărută.) 

GENUNEA: Mai degrab' aş crede că nu m-am născut decât 
să cred că luceafărul dimineţii apune şi nu mai răsare, că 
domnul Moldovei se duce şi nu se mai întoarce! 

PETRU RAREŞ: Baloş, tu visaşi când zămislişi pe copilul 
ista, şi-ţi întrecuşi visul cu fiinţa ce făptuişi... Păcat că n-a 
fost băiat şi-ar fi fost mai păcat să nu fie femeie! 

LOGOFĂTUL BALOŞ: ...Bat-o s-o bată de copilă... Ei îi 
plac neodihna, frământările şi războiul... 

PETRU RAREŞ (către Mogârdici): Dar tu?... Mă-ă! Ce te- 
ai schimbat? 

MOGARDICI: Aşa pai eu, mai frumos, de două zile, măria- 
ta. 

PETRU RAREŞ (surâzând): Câţi ai? 

MOGARDICI: 700 fără 5. Unul şi unul. Mă duc, se duc, 
biruim sau vecinica pomenire... 

PETRU RAREŞ (făcându-le semn să iasă): Mogârdici, San- 
domir, fiţi gata, cu mâna pe frâie, cu picioarele în scări... (Se 
duc prin dreapta.) Nici o ştire de la hatmanul Mihu? 

VORNICUL GROZA: Nimic... S-a dat afund... 

PETRU RAREŞ (îngrijorat): Cu 10.000 de oameni?... Ce 
să fie?... A, nimic... Boieri, când credeţi că ne vom izbi cu 
leşii?... Genunea, stai, du-te, cum vrei... 

GENUNEA: Ascult nu numai de vorba, ci şi de glasul 
măriei-tale... (Iese prin stânga.) 

PETRU RAREŞ: E, când? 

LOGOFATUL BALOŞ: Mâine, poimâne... 

VORNICUL GROZA: Sabia gata, am şters-o de sângele d- 
acum două săptămâni... 

VISTERNICUL MATIAȘŞ: După izvoadele măriei-tale, ce 
chibzuieşti? 

PETRU RAREŞ: Eu am întocmit izvodul, dar bătălia n- 
atârnă de buzduganul meu. 

VISTERNICUL MATIAŞ: N-aş crede că cercetaşii mărie- 
tale să nu-ţi fi adus veşti pe care noi nu le cunoaştem... 

PETRU RAREŞ: Ieri ieşii din tabără, cu noaptea-n cap, şi 
mă întoarsei pe dâra pe care am tras-o de la Obeztin... eh!... 
încoa. Luai pe Corbea. Întâlnii un sat. Ardea. Nici un om. 
Trecui câmpia cu bălării cât cânepa. Al doilea sat. Cenuşă 
rece. Nici un om. Urmele noastre le suflase vântul. Satele 
pârjolite arătau pe unde trecuserăm. Mă oprii. Corbea 
descălecă. Urechea la pământ. “Parcă-mi slomneşte.”! Şi scu- 
tură din cap. Descălecai şi ascultai şi eu. Nimic. Mă uitai la 
Corbea. Un surâs de pe altă lume. “Măria-ta, ţi-aduc ştiri de 
țe întorci înapoi.” “Bine.” Dispăru ca o săgeaţă. Mă întoarsei. 
Il aşteptai, dincoace de Prut, toată noaptea. Impiedicai calul. 

Mă pusei pe brânci. Şi dus a fost... Privii la stele până-mi 
căzură pleoapele şi adormii... Azi dimineaţă mă deşteptai, 
mă uitai, nimic. Mă închinai pentru sufletul lui Corbea... Pin- 
teni calului... Măsurai încă o dată câmpul unde ar fi să stea 
bătălia... Ei, când ne vom bate? 

VORNICUL GROZA: Când porunceşti, măria-ta! 

PETRU RAREŞ: Chiar acum!... Nu e un ceas de când veni 
Corbea... 

VORNICUL GROZA: A venit? O! săracul! 

PETRU RAREŞ: Nu credeam ochilor. “Corbea?” “Da, măria- 
ta, şi leşii s-apropie, sunt la o poştă d-aici”... “Câţi să fie?” 
“Ca la şapte mii.” “Toţi călări?” “Toţi în fier şi pe cai mari.” 
“Puşcaşi au?” “Nu.” “Să-i momim... Pe cin' să trimit c-o mo- 
meală bună?” “Pe mine!” “Tu? Ostenit şi galben... nu se poate!” 
“Sunt roşu şi se poate!” Vorbi răstit. Mă uitai lung. “Crede- 
mă, măria-ta, se poate!” De data asta, rugător. “Bine! Ia 500 
de călăreţi sprinteni, ieşi înaintea leşilor şi momeşte-i. 
Înaintezi cu gândul de fugă; nu te-apropii prea mult, să nu te 
învăluie; te desfăşuri şi te strângi; o iei îndărăt şi iar te-ntor- 
ci... Ş-aşa i-aduci pân” la povârnişul văii şi îţi dai drumul pe 
sub perdeaua pădurii.” “Am înţeles.” Şi se făcu nevăzut. 

VORNICUL GROZA: O! Sireacu! 

PETRU RAREŞ: La stânga, pădurea de stejari; la dreapta, 
rosătură, bahnă,? mocirlă, stufiş, baltă; în fund, pădurice şi 
mărăciniş, dese ca târnul...* Aci, piota cu arcurile... Câţi 
avem? 

VORNICUL GROZA: O mie cinci sute. 

PETRU RAREŞ: Numeri şi pe morţi... 

VORNICUL GROZA: Am împlinit golurile... 

PETRU RAREŞ: Da? 

VORNICUL GROZA: Vezi bine! 

PETRU RAREŞ: Vitejii, cu caii de frâu, să se strecoare 
prin pădurea de stejari pân” la culmea dealului care coboară 
oblu. Acolo s-aştepte pe leşii care vor da devale; să încalece 
şi să cadă în coasta şi în spatele lor. Asta e treabă de om, şi 
viclean, şi viteaz, şi hotărât. Ce gândim cu răceală să 
făptuiască cu căldură... Ce credeţi? 

VORNICUL GROZA: Logofătul Baloş e şi viteaz, şi hotărât. 

LOGOFATUL BALOŞ: Ba, vornicul Groza. Cred ostaşii în 
el mai mult decât în mine. Să poruncească, eu mă supui. 
Voi chibzuiţi, eu mă bat. Voi praştie, eu piatră. 

PETRU RAREŞ: Biine!... Groza ia p-ai lui Sandomir, p-ai 
lui Cremene, p-ai lui Burlă şi p-ai Spânului, 1.800 de viteji. Tu 
să pai mai mult decât să fii şi să nu fii decât în clipa 
hotărâtoare. Pârcălabul Liciu să rânduiască arcaşii în pădurice, 
şi să plouă săgețile, dar... 

PAÂRCALABUL LICIU: Ca ploaia de la munte... Să răpăie 
şi să se oprească, şi iar să răpăie, şi iar să se oprească... 

PETRU RAREŞ: Aşa, bătrâne, aşa, tătucă, aşa... 

LOGOFATUL BALOŞ: Rămân ai lui Mogârdici... 

PETRU RAREŞ: Şi eu ce să fac? 

LOGOFATUL BALOŞ: Ai chibzuit... să stai deoparte... 

VORNICUL GROZA: Eu şi cu Baloş le cădem în spate şi-i 
vânturăm la vale, între pădure şi bahnă, şi-i ducem până la 
fund. Aci Liciu îi împroaşcă cu săgețile. Vor căuta scăpare. 
Rosătura de oi le stă deschisă. Vor năpădi cu caii lor greoi în 
bahnă, în mocirlă, în stuhărai, în baltă... 

PETRU RAREŞ: Leşii ar putea să mai facă două învâlrti- 
turi: una spre pădure — la dreapta lor cum vin — alta împo- 
triva ta... x 

VORNICUL GROZA: In pădure sunt topiţi... Liciu... 

PARCALABUL LICIU: Scot arcaşii din crâng, învârtindu-i 
ca o poartă care s-ar închide... Arcurile jos... Mâna pe 
toporişti... Ei călări, abia strecurându-se prin pădure, noi, 
pe jos, după copaci, alergând, lovind, în coaste, în spate... 

PETRU RAREŞ (lui Groza): Să nu se-ntoarcă împotriva 
ta... 

VORNICUL GROZA: Nu se poate! 

dau RAREŞ: Lupii, încolţiţi, năpustesc asupra vână- 
torilor... 

VORNICUL GROZA: Nu se poate! 

PETRU RAREŞ: Să zicem că s-ar putea... 

VORNICUL GROZA: Nu zic! 

PETRU RAREŞ: Bagă de seamă, Groza, bagă de seamă! 

VORNICUL GROZA: Pornit, şi prin ziduri! li sparg şi-i 
risipesc, în pădure sau în bahnă! 

VISTERNICUL MATIAŞ (supărat): Bine, voi bine, dar eu? 

PETRU RAREŞ: Tu, Mogârdici, să rămâneţi... rămâi şi eu!... 
(Către Baloş şi Groza.) Şi să daţi chiote. Chiotul aprinde 
închipuirea; omul pare mai mare, oamenii par mai mulţi, 
sporeşte crezul şi dă biruinţă! 

LOGOFATUL BALOŞ (trage sabia): Bu-bu-bu... 

PETRU RAREŞ: Acum să jurăm (toţi trag săbiile şi le 
încrucişează) pe apă, pe pâine, pe soare şi pe sfânta Troiță 
că vom lupta, nu ca boierii Moldovei, ci ca fiarele Libanului! 

TOȚI: Jurăm! 

PETRU RAREŞ: Un ceas de când se duse Corbea... Mat- 
iaş, să vie Mogârdici... (Matiaş iese prin stânga.) Voi... (Se 
ue prin dreapta.) Logofătul Baloş (dintre copaci): Bu-bu- 

uuu! 

PETRU RAREŞ: O! neamul Bubuiugilor... Căci n-are Mold- 
ova boieri numai ca tine şi ţărani numai ca Corbea! 

SCENA IV 


PETRU RAREŞ, GENUNEA, mai în urmă, ŞMIL şi MOGÂRDICI. 


GENUNEA (vine repede din dreapta): Doamne... 

PETRU RAREŞ (o sărută): Ce sunt măririle şi slava alăturea 
de farmecele tale? Amăgiri... deşertăciuni... 

GENUNEA: O, doamne! 

PETRU RAREŞ (dus pe gânduri): Şi când mă gândesc 
că d-atâtea ori am strâns în braţele mele această comoară, 
mâinile mele nu s-au poleit? Nu s-a scuturat nimic din 
podoaba ta asupra bărbăţiei mele?... Aşa ar gândi, avân- 
du-te aici, orice tânăr... eu sunt ostaş şi domn!... Groza se 
strecoară prin pădure... Cine ţi-a dăruit ochii şi luminile 
care picură, încotro se duc, două rotocoale mai senine ca 
cerul şi mai albastre ca floarea inului? 

GENUNEA: O, bată-i focul de ochi... 

PETRU RAREŞ (pe gânduri): Liciu împânzeşte crângul... 

GENUNEA: Ce zici, măria-ta? 

PETRU RAREŞ: Zic că tu eşti cel mai frumos copil din 
lume, şi, d-ai avea aripi, ai zbura în văzduh!... Vin ai? 

GENUNEA (repede): Să-ţi dau? 

PETRU RAREŞ: Corbea, încăierându-se, apropie 
încăierarea... 

GENUNEA: Cum? 

PETRU RAREŞ: Zic să dai răniților, să prindă la inimă... 

GENUNEA (cu bărdaca în mână): Am dat la câţi au 
venit... Bea... 

PETRU RAREŞ: Fereşte-te să nu-ţi sorb şi mâna... (Bea.) 
Sandomir, nu aşa de repede... 

GENUNEA (uitându-se împrejur): Sandomir?... Nu-l văd 
pe Sandomir... 

PETRU RAREŞ: Şi-ar trebui ca ochii tăi să pătrundă co- 
drii şi zidurile... frumuseţea lor să netezească calea şi 
mângâierea lor s- apropie totul... Mai degrab', Matiaş! 

GENUNEA: Ce ai, măria-ta? Vorbeşti şi ce te gândeşti... 

PETRU RAREŞ: Să vorbesc pe negândite?. 

GENUNEA: Vreau să zic că te fură gândurile... 

PETRU RAREŞ: Mă gândesc că omul nu ştie când îi vine 
ceasul... N-auzi un ropot de cai? 

GENUNEA (cu frică): Nu... nu aud... 

PETRU RAREŞ: O mişună prin pădure, şi crengi rupte, şi 
frunze călcate? 

GENUNEA (ascultă): Deloc... 

PETRU RAREŞ: Pune urechea la pământ... sau nu... Obrajii 
tăi s-ar cobori mai jos ca tălpile mele, şi Dumnezeu a au 
obrajii tăi mai presus de scaunul. pe care stau eu.. 
(Tresărind.) Nu-i vezi? 

GENUNEA (înfricoşată): O! măria-ta, ce ai? 

PETRU RAREŞ: Ostenit... Ast-noapte n-am dormit... 

GENUNEA (îi sărută mâna şi i-o mângâie): Culcă-te ole- 
acă, măria-ta... 

PETRU RAREŞ: Să mă culc?... Tocmai când norodul îmi 
strigă: “Sus, că eşti domn!”... 

__GENUNEA (0 trec lacrimile): Aş vrea... dar nu mai vreau 
nimic... 

PETRU RAREŞ: Ba să vrei ceva: să biruim! (Genunea tre- 
sare. Mogârdici vine din dreapta.) Ai venit? 
MOGARDICI (concentrat): Am... 

PETRU RAREŞ: Caii, odihniţi? 

MOGÂRDICI: Mâncaţi, odihniţi, înşeuaţi. 
PETRU RAREŞ: Poruncă să încalece... 
MOGARDICI: Poruncit. 

PETRU RAREŞ: Caii mei... 

MOGARDICI: Pregătiţi... 

PETRU RAREŞ: Să-i aducă. 

MOGARDICI: Adus. 

PETRU RAREŞ: Patru? 

MOGARDICI: Patru. 

PETRU RAREŞ: Să te ţii gata, să pornim... 
GENUNEA (chinuită de griji): Unde, Mogârdici? 
MOGÂRDICI (uitându-se repede la domn): La nuntă. 
GENUNEA: Ce nuntă? 

MOGÂRDICI: A mea! 

GENUNEA (supărată): Altădată pusa glumeai, acum: 
patru? Patru!... Ai? Am!... Şi faţa cruntă.. 

PETRU RAREŞ: Ca la nunta lui... 

MOGARDICI: Mă cunună vodă! 

GENUNEA: De ce aşa de scurți şi de repezi la cuvânt? 

MOGÂRDICI: Mă grăbesc, ca la nuntă, n-am vreme.. 

PETRU RAREŞ: Pleacă şi să m-aştepţi. 

MOGÂRDICI: Cu bine, măria-ta! 

PETRU RAREŞ: Să dea Dumnezeu! 

MOGARDICI: Amin! (Se duce repede prin dreapta.) 

GENUNEA: O! doamne, crezi că sunt copil? 

(Şmil vine din stânga.) 

PETRU RAREŞ: Şmil, nu prea ai de lucru... 

ŞMIL: Dacă împărăţeşti şi peste lei şi peste miei.. 
Sănătoşi? Lei!... Răniţi? Miei!... Li leg? Iar zmei... Unul nu 
mai e în cortul de adăpost... de ce s-au grăbit? 

PETRU RAREŞ: Ca la nuntă... Cunun pe NOE Us 

ŞMIL (râzând): O, frumos ginere... n-am ce zice.. 

PETRU RAREŞ: 0, viteaz soldat! 

ŞMIL: Să nu-şi sperie mireasa... 

PETRU RAREŞ: O ia cu binişorul... De nu?... Repede, în 
goana calului. Şi se face frumos, că o mie de oameni întorc 
capul după el! De zece ori am chefuit la nunta lui Mogârdi- 
ci! 

ŞMIL: Ce spui?... D-atâtea ori s-a însurat? 

GENUNEA: Şi se-nsoară şi Mogârdici, şi Cremene, şi San- 
domir, şi Baloş... 

ŞMIL: O! 

GENUNEA: ...şi vornicul Groza, şi vistiernicul Matiaş... 

ŞMIL: Alei! 

GENUNEA: ...şi pârcălabul Liciu... 

ŞMIL: Şi moşneagul cela? 

GENUNEA: ...şi măria-sa Petru-vodă... Ă 

ŞMIL (râzând): Oameni însuraţi şi bătrâni... Incai, la voi, 
n-o să se ştie care să fie socru, ginerele or tatăl? Sandomir şi 
logofătul Baloş! Ei, şi dacă s-ar zăpăci miresele? Are să intre 
fata la tata şi mama la băiat... A, se pricep ele mai bine... Se 
duc amândouă la Sandomir... (ncet Genunii.) La ce ascultă? 

GENUNEA: Să înceapă lăutarii... 

MIL: Ei, nu zice fleacuri, Nunea... Ce vorbeşti aşa, 
fără să râzi? 

PETRU RAREŞ: Ascultaţi... 

ŞMIL: Iacă, ascult... 

PETRU RAREŞ: N-auziţi nimic? 

GENUNEA: Nimic... 

PETRU RAREŞ: Un vuiet ca de mare răscolită... Oh! d-ar 
izbuti Corbea... 

GENUNEA: Corbea? 

PETRU RAREŞ: ...să-i vâre ca-ntr-o albie... 

GENUNEA (pe gânduri): Povestea nu s-a sfârşit? 

PETRU RAREŞ: ...l-aş face spătar... 

GENUNEA (inspirată): Va izbuti, măria-ta!... Povestea nu 
s-a isprăvit! 

PETRU RAREŞ: Ah!... Pocuția este a mea! 

ŞMIL: Nu eşti, măria-ta, Petru-vodă... şi dumneata, Nu- 
nea, fata lui Baloş?... Eu nu vă înţeleg! 

PETRU RAREŞ: Ia!... O răpăială! 

GENUNEA: Da, da... 

MIL: E vântul, măria-ta! 

PETRU RAREŞ: Ce vânt! 

ŞMIL (la o parte): Şi fata şi vodă, să juri că n-ar fi în 
minţile lor... Doi nebuni... La asta nu mă pricep... 

GENUNEA: S-ar auzi şi glasuri... 

PETRU RAREȘ: Nu încă... 

ŞMIL: Aude şi glasuri... dar când o auzi şi măria-sa? 

PETRU RAREŞ (pune urechea la pământ): Ascultă, Nu- 
nea! 

GENUNEA (pune urechea la pământ): Ascult! 

ŞMIL: E, vorbiţi ca oamenii... 

PETRU RAREŞ: Ai auzit? 

GENUNEA: Auzit! 

PETRU RAREŞ: Strigătele alor noştri au început... 

ŞMIL: Vântul, măria-ta, clatină codrul... 

PETRU RAREŞ: O, Şmil, un copil pricepu, şi pe tine nu te 
taie capul!... Ce vânt? Nu vezi? Copacii, ca de piatră... 

ŞMIL: Ce să fie?... Să fie bătălie?... Ai lui Mogârdici nu se 
mişcă... Şi nu-i aud: “Alelei!... Doină! Doină!” 

GENUNEA (tresărind): A! Sabia, măria-ta! 

PETRU RAREŞ: Prea devreme! 

MIL (auzind zgomotul bătăliei în depărtare): O! ce 
neghiob, mil, ce neghiob!... Mai limpede ce vorbeau ei, şi 
iu să nu-i pricep! (Speriat.) Ia sabia, măria-ta, de ce stai! 

PETRU RAREŞ: Ca să birui! (Se închină. Genunea se 
închină şi ea. Şmil, privindu-i cu spaimă, se ia după ei, începe 
crucea, şi se opreşte.) Nunea, sabia! 

GENUNEA: (se repede în cort şi-i aduce sabia lui Ştefan cel 
Mare): Sabia lui Hristos! 

PETRU RAREŞ (ia sabia şi o trage afară): O! d-ar preţui ea 
în mâna mea tânără încă cât preţuia în mâna lui de bătrân, 
ar fi destul s-o arăt, şi biruinţa să plutească asupra ostaşilor 
noştri!... Ce mormăi, Şmil? 

MIL: Ca norocul să nu se despartă de prapurul Mold- 
ovei şi glasul măriei-tale să sune ca tubele care dărâmară 

zidurile Ierihonului! Ș 

PETRU RAREŞ: Nunea, coiful! (li dă coiful.) Oţel mort, 
vei scânteia de mânie ca să străluceşti de bucurie! (Genunea 
dă să sărute pe Rareş.) N-am vreme! Ah! de ce Dumnezeu nu 
făcu spe om ca sufletul din el! Vă las, mă duc, zbor! (Iese 
repede prin dreapta şi se aude strigând.) E! Mogârdici! 
Mogârdici! 

MOGARDICI (s-aude şi nu se vede): Aici! 

PETRU RAREŞ: Calul! 

MOGARDICI: Pe Ţinteş? 

PETRU RAREŞ: Fă-te vijelie, Ţinteş, şi haiti! 


SCENA V 
GENUNEA, $MIL, doi ostaşi răniţi, un moment, PETRU RAREŞ. 


(S-aud ţipete topite într-un vuiet. Cât durează această scenă, 
durează şi ropotul bătăliei.) 

GENUNEA (ascultând): Pământul de s-ar despica, n-ar 
geme aşa de crâncen! 
ŞMIL: De n-ar nimeri şi p-aici! 
GENUNEA: Ţi-e frică? 
ŞMIL: Frică? De mine, nu... de dumneata, da... 
GENUNEA (scoate un pumnal): De mine? Sunt pregătită... 
ŞMIL: Nu te juca, că taie... 
GENUNEA: Dac-ar tăia numai, ar fi o jucărie... 
ŞMIL: Ei, ce vorbeşti aşa?... Are să biruie domnul... 
GENUNEA: S-a întărit urletul... “Bu-bu-bu!” Ai tatei!... Şi 
vaiete... Şi vaiete... 
ŞMIL: Nu mai asculta, Nunea... Ce-o fi să fie... Omul, 
care îşi închipuie feţele primejdiei, trece de mai multe ori 
prin aceeaşi primejdie. 

GENUNEA (ascultând): A! şi “Doină, doină“... sunt ai dom- 
nului! (Cade în genunchi şi se roagă.) 

ŞMIL: Aşa mai bine... Mă simt sub aripa unui cheruvim... 

GENUNEA: O, apără şi izbăveşte, Doamne, pe domnul 
Moldovei! 

ŞMIL: Pe Baloş, nu? Pe Sandomir, nu? 

GENUNEA: Şi pe Sandomir, că e mândru şi mi-e frate, şi 
Blog, că e stâlp d-al ţării şi mi-e tată.. 

L: Pe cine ai vrea tu să apere mai întâi?... 
GENUNEA (se gândeşte şi oftează): Pe domn! 

ŞMIL: Cum să nu-l a pe când are astfel de ţară! 
GENUNEA (ascutând): A! ce clocoteşte aşa... Auzi?.. 
ŞMIL: Aş vrea să fiu surd... să fiu iarba pe care o calci în 
picioare... să nu mă fi născut sau să fi murit demult! 

GENUNEA (cu emoție şi entuziasm): E domnul în mijloc- 
ul lor!... Îl văd!... Ah! ÎL văd, Şmil! (Îşi acoperă ochii.) Ca o 
urgie ce potopeşte lumea înaintea ei! 

ŞMIL: Ce trosneşte aşa? 

GENUNEA: Ţi s-a părut... 

ŞMIL (tremurând): Stai, Genunea... Cine-i acolo?... (Ge- 
nunea trage pumnalul. Intră un ostaş rănit.) Ce cauţi?... Ce 
vrej?... A! eşti d-ai noştri, eşti moldovean... 

INTAIUL OSTAŞ: O picătură de apă... 

GENUNEA (c-o ulcică): Oleacă vin.. „Bea... Ei, ce e? Spune! 
INTAIUL OSTAŞ: Iacă-oi ivit Sânge şi măcel... 
GENUNEA: Pe domn l-ai văzut? 

ÎNTÂIUL OSTAŞ: Cum să-l văd?... Ca un fulger... Cine să- 


MYZ) 
S 




















GENUNEA: E, ce mai e? 
ÎNTÂIUL OSTAŞ: N-am spus? 

ŞMIL: Ce se petrece, mă omule? Biruim noi or leşii? 
ÎNTAIUL OSTAŞ: Ei, pe dracu, leşii... 

ȘMIL: Dar tu n-ai văzut nimic? 

INTAIUL OSTAŞ: Ce să văd?... Am văzut când am dărâmat 
de pe cal pe trei leşi... p-al patrulea, care m-a doborât, nu l- 
am văzut... Ş-apoi m-au sărit caii şi s-a mutat bătălia mai 


departe... Atâta.. 














“(S-aude din nou trosnind.) 


ŞMIL (tresărind): Genunea! 
GENUNEA: $mil! 
INTAIUL OSTAŞ: N-aveţi teamă... Nu năpustesc leşii... 
cine să-i lase? | | 
(Intră un al doilea ostaş rănit.) 

AL DOILEA OSTAŞ: Olecuţă de apă... Mă frig de sete... 

GENUNEA (îi întinde ulcica): Vin... să prinzi puteri... 

AL DOILEA OSTAŞ: Puteri am... mâna dreaptă n-o mai 
simt din umăr... 

GENUNEA: Ei, ce e? 

AL DOILEA OSTAŞ: Ce să fie?... Iacă, snopim pe leşi... 

GENUNEA: Pe domn l-ai văzut? 

AL DOILEA OSTAŞ: Văzut. Dacă am fi toţi ca el, numai 
Moldove ar fi pe lume... 

GENUNEA: Cum e? 

AL DOILEA OSTAŞ: Sănătos l-am lăsat... 

GENUNEA: Spune ceva, flăcăule! 

AL DOILEA OSTAŞ: lacă-oi spune... După ce duserăm pe 
leşi cu momeală, până la fruntea tăpşanului, de unde începe 
o vale oablă, ferirăm la dreapta... Leşii năpustiţi dădură la 
vale... Rotocolirăm cu ai vornicului Groza, şi ceata noastră 
o luă înainte cu miaşul nostru. Îl cunoaşteţi? Cine să nu-l 
cunoască?... Ţipa ca un armăsar care nânhează... 

GENUNEA: Cine e căpitanul vostru? 

AL DOILEA OSTAŞ: Cin' să fie... Corbea! 

GENUNEA: Corbea? Povestea nu s-a sfârşit!... Abia a 
început şi se va sfârşi cu bine!... Li voi da eu curaj celui mai 
viteaz, dintre copiii neamului! 

ŞMIL (celui dintâi ostaş): Să te leg? 

ÎNTAIUL OSTAŞ: Parcă mă doare?... 

ȘMIL: Pe voi nu vă doare niciodată... 

INTAIUL OS'IAŞ: Pe copii, ce, pe noi? 

ȘMIL: Nu vrei să-ţi treacă? 

INTAIUL OSTAŞ: Cum nu... N-auzi că e de lucru? 

GENUNEA (către al doilea ostaş): Şi pe urmă? 

AL DOILEA OSTAȘ: Pe urmă mă pomenii cu una zdravănă, 
că nu mai văzui înaintea ochilor... Calul se învârti sub mine 
şi căzu mototol la pământ... Ei s-au dus ca austrul care sună 
pădurile pe rând... Şi nimerii la dumneavoastră... 

ŞMIL: Ii ascult şi nu văd bătălia... 

Ș AL DOILEA OSTAŞ: Vedem unde ne batem... Ce să ve- 
em? 

GENUNEA (cu nerăbdare): Zici c-ai văzut pe domn... 

AL DOILEA OSTAŞ: Da... El trecu ca un duh, şi după el 
ostaşii ca o haită de lupi... Până să-l văd, se făcu nevăzut... 

ŞMIL: Adu mâna... 

AL DOILEA OSTAŞ: La ce? 

ŞMIL: Să ţi-o leg... 

AL DOILEA OSTAŞ: Nu pot s-o ridic... 

ŞMIL: De durere? 

Al doilea ostaş: N-o mai simt... Astfel, aş sta eu aici? 

ŞMIL: Să ţi-o văd... 

AL DOILEA OSTAŞ: Ce să vezi? Un ciolan mort... De-a 
vrea Dumnezeu, se-ndreaptă ea şi-aşa... Mă duc să privesc 
dacă nu mai pot... 

INTAIUL OSTAŞ: Mă verişcane, oi găsi eu vrun cal, mă? 

AL DOILEA OSTAŞ: Cum să nu... Mai mulţi oameni morţi 
ca gloabele... Prinde şi tu unul... 

(Ostaşii ies prin stânga.) 
MIL: Unde vă duceţi? Ce, sunteţi nebuni? 

GENUNEA (speriată): Ce urlă aşa? 

ŞMIL: Bătălia... 

GENUNEA: Nu, Şmil, nu... N-auzi? 

ŞMIL (spăimântat): Da!... Ce să fie? 

GENUNEA: Un glas de om, ca de uriaş! (Se aude Rareş 
mugind. Apare în stânga plin de sânge.) ALI Domnul! (Face 
câţiva paşi şi se opreşte de spaimă.) 

PETRU RAREŞ: Mai bine mâna decât calul!... Ce staţi?... 
Un moşneag şi-o fată tânără!... D-aţi avea suflet, n-aţi privi 
la domn ca la un câine!... 

GENUNEA (cu spaimă): P-aici te-ai dus cu Mogârdici... 

ŞMIL (înlemnit): P-aici sunt caii domneşti... 

PETRU RAREŞ (ca scos din fire): Calul!... Te fac bucăţi, şi 
stârvul, corbilor! (Dispare la dreapta. S-aude Petru Rareş şi 
nu se mai vede. Genunea şi Şmil revin.) 

GENUNEA: Oh! cum era la faţă! 


"Dumnezeul meu! (it.). 
*Sfânt[ Fecioar[, ajut[-ne! (it.). 

MIL: Cum era? 
ENUNEA: Roşu-vânăt... 
MIL: L-ai văzut? 
ENUNEA: Da... Şi ce glas! 
MIL: Eu l-am înţeles, dar nu l-am auzit! 
ENUNEA: Mi se bate inima... 
MIL: A mea nu mai bate... 
3ENUNEA: Dădu de cai, înhăţă unul, încălecă, mugi şi... 
nevăzut... 
ŞMIL: N-am văzut, n-am auzit, nu ştiu... A venit, s-a dus... 
ca visele grozave... 
GENUNEA: Nu ne mai cunoştea... 
ŞMIL: Ce să cunoască!... Numai c-un, gând, cu unul sin- 
gur, numai c-o voinţă, cu una singură... În el pierise lumea, 
numai biruinţa trăia! 

GENUNEA (ascultă): Trosnesc loviturile ca crăcile uscate 
sub picioarele mistreţilor... O! şi mare părea! 

ŞMIL: El? Cum trebuie să fie la măcel! 

GENUNEA: Şi ce puteri năprasnice! 

MIL: Când a zis “Te fac bucăţi”, eu m-am văzut... Capul 
la răsărit, mâinile la apus şi picioarele la dracu! (tresare şi se 
strânge în Genunea.) lar cineva... 

GENUNEA: În goană... Să nu se fi întâmplat ceva dom- 
nului! 
ŞMIL: Ce să i se întâmple? 
GENUNEA: Mai întrebi? 
ŞMIL: Aşa e... Dar nu cred... Cine să-l apropie? 
GENUNEA: Zi: Doamne fereşte! 
ŞMIL: Şi dacă oi zice, ce? 
(Vine un soldat greu rănit. Se clatină.) 
GENUNEA: Ce e? Vorbeşte!... Niţel vin... (Ostaşul scu- 
tură din cap.) 
ŞMIL: Ce ai? Unde eşti lovit? 
GENUNEA: Ce s-a întâmplat... căci s-a întâmplat ceva de 
pe înfăţişarea ta... 
Ostaşul (se clatină): Am învins! (Cade şi moare.) 
GENUNEA (cu lacrimile în ochi): Ai învins! (Se pleacă şi- 
l sărută.) 


DADA OA 


O 

ŞMIL: Toţi câţi mor înving şi sufletul lor scapă de chinul 
vieţii! 
(S-aud buciume în depărtare. Vuietul bătăliei descreşte, se 
stinge. 

S-aud buciume în apropiere. Vin din stânga Petru Rareş, 
vornicul Groza, logofătul Baloş, pârcălabul Liciu, 
vistiernicul Matiaş cu veşmintele rupte şi pline de sânge. 
După ei, Mogârdici şi Sandomir duc pe targă pe Corbea. 
Viteji, voinici şi iunaci.) 


SCENA VI 


PETRU RAREŞ, logofătul BALOŞ, vornicul GROZA, pârcălabul LICIU, 
vistiernicul MATIAŞ, GENUNEA, ŞMIL, MOGARDICI, 
SANDOMIR, şi CORBEA, întins pe o targă de frunze. 


PETRU RAREŞ: Cu voia lui Dumnezeu, cu norocul nost- 
ru şi cu ostaşii mei, am biruit! In numele Tatălui, ş-al Fiului 
ş-al Sfântului Duh, amin! (Se închină toți.) Am biruit noi, 
care trăim, cei răniţi şi mai ales cei care au murit, fie-le ţărâna 
uşoară oriunde ar dormi! ă 

VORNICUL GROZA (închinându-se): În numele 'Tatălui, 
ş-al Fiului, ş-al Sfântului Duh, amin! 

PETRU RAREŞ: Şi de vor fi având copii, pe copii d-a 
dreptul viteji îi fac, că de pe urma părinţilor sunt să stea în 
scări de fier şi de pe urma faptelor lor se vor înălța la cinul 
dregătoriilor obşteşti şi se vor boieri, că de vor pieri ei, şi 
mai sus să salte pe urmaşii lor... Şi pururea ţara să se prime- 
nească înţru puterile ei de viaţă! 

PARCALABUL LICIU (se închină): Numele Tatălui, ş-al 
Fiului, ş-al Sfântului Duh, amin! 

PETRU RAREŞ: Mi-am răcorit sufletul meu ars la Ober- 
tin... Pocuția este a mea... Şi pe deasupra drepturilor noas- 
tre am pus a treia oară pecetea domniei mele, muiată în 
sângele boierilor leşeşti!... Zac peste o mie în valea 
Cirimuşului, înecaţi în baltă de două ori p-atât, şi ce mai 
prisoseşte... Prinşi şi risipiţi... Cei care vor ajunge în Polonia 

vor avea de povestit; mânia olahului! şi vitejia ostaşilor 
lui!... V-aţi purtat ca nişte voievozi... Şi tu Groza, şi tu, Baloş, 
şi tu, Liciu, şi tu, Matiaş... 

VISTERNICUL MATIAȘ: Noi nu ştim de ce ne-am minuna 
mai mult în faţa domnului nostru... De chibzuiala cu care a 
întocmit bătălia, au de măreţia cu care a făptuit biruinţa? 
Fie ca numele voievodului Petru să-l pomenească lumea 
pân! la sfârşitul veacurilor! Numele Tatălui, ş-al Fiului, ş-al 
Sfântului Duh, amin! 

(Intră Mogârdici şi Sandomir, ducând pe targă pe Corbea, 

care zace întins.) 

PETRU RAREȘ: A! îl uitasem... pe cel mai viteaz dintre 
noi toţi!, 

MOGARDICI: I-am adus, măria-ta... Cremene mort şi Cor- 
bea luptându-se cu moartea! 

GENUNEA: Corbea! (şi face drum spre el şi începe să 
plângă.) 

PETRU RAREŞ: Corbea, Corbea!... Şmil! 

ŞMIL: Aici, doamne! 

PETRU RAREŞ: Vistieria mea... dacă scapi pe Corbea!... 
A doua oară intrasem în vâltoare. Un zid de leşi mi se făcu 
înainte; să-i rup cu calul, cu neputinţă; izbesc; sar scânteie; 
cad, alţii le iau locul, şi eu stau pe loc; mă înfruntă; mă 
încolţesc... Crezui că pământul se crapă şi mă înghite de 
viu!... Când auzii un vâjâit. Corbea trecu şi-i sparse... În 
zadar îl strigai. Ca şi cum ar fi căutat moartea, care fugea 
de el, se izbi într-un buluc de duşmani... Şi-l văzui cu ochii 
mei căzând de pe cal ca un turn... O! atunci spulberai pe 
leşi... Prea târziu... Corbea zăcea cu faţa în sus... 

GENUNEA (zdrobită de durere): Ca şi cum ar fi căutat 
moartea, doamne? (S-aruncă pe Corbea. Îi ia capul binişor în 
mâini.) Nu! o! nu... povestea nu s-a sfârşit... mai e... mai e... 
şi mai frumoasă!... 

LOGOFĂTUL BALOŞ: Bietul flăcău! 

SANDOMIR: Tată... iubea pe Genunea! 

- LOGOFĂTUL BALOŞ: A! (Îi cade capul pe umărul lui San- 
omir.) 


223 


GENUNEA (plângând): De ce nu mi-ai spus?... O! ţăran 
viteaz!... Înaintea ta îngenunche fata de boier!... Mai e... o! 
mai e poveste şi d-aci înainte... 

CORBEA (se deşteaptă o clipă): Nunea!... Măria-ta!... ler- 
taţi-mă... 

PETRU RAREŞ: Şmil, să-ţi văd ştiinţa! 

ŞMIL: Ştiinţa mea se pleacă în futa morţii! 

CORBEA (c-o răsuflare grea): De ce plângi, Nunea?... Nu 
mi-e greu să mor... Am biruit!... Şi mâinile tale sunt aşa de 
bune!... O! Poveste... poveste... Ooo! (Inchide ochii şi moare.) 

GENUNEA: Eu l-am omorât, fără să vreau, fără să ştiu!... 
Şi povestea s-a încheiat!... (Cade asupra lui Corbea.) 

VISTERNICUL MATIAŞ: O iscoadă, măria-ta. 

PETRU RAREŞ: Să vie încoa. (Intră iscoada.) Cine te-a 
trimis?... Ce vrei?... Să ne sporeşti bucuria c-am biruit or 
durerea c-am pierdut pe cel mai viteaz dintre noi?... 

ISCOADA: Hatmanul Mihu s-a întors în Suceava... 

PETRU RAREŞ: De ce? 

ISCOADA: ...vin trucii! 

TOŢI (tresărind): Turcii? 

PETRU RAREŞ: Să vie!... o-ho-ho-ho! 

ACTUL IV 


O sală a castelului din Suceava îmbrăcată în stejar vechi. Tavanul, cu 
grinzi groase. Policioare de jur-împrejur cu lucruri din ţară, din Italia, 
din Persia şi din Arabia. O masă mare şi scaune în formă de strană. Cele 
trebuincioase de scris. In mijlocul sălii spânzură un policandru cu 
lumânări groase de ceară, încondeiate cu verde şi cu roşu. Pe pereţi, 
portretele voievozilor Petru Muşat, Alexandru cel Bun, Ştefan cel Mare 
şi Bogdan. Intrare în dreapta şi în fund. 


SCENA I 
OANA, GENUNEA şi ŞMIL. 


OANA: De două zile vorbeşte puţin şi aspru... 

ŞMIL: Puţine are el pe cap al lui? Oamenii vorbesc multe 
când n-au nimic de spus. 

GENUNEA: De mă vede, surâde trist. M-apucă de mâini, 
clatină din cap. “Eh-hei, Nunea, Nunea... Du-te, Nunea... 
Am treabă.” 

ŞMIL: Şi dacă are treabă? Vrei să zică: “Vino-ncoa, Nu- 
nea, că am treabă“? 

OANA: Turcii au să cadă negură asupra ţării... 

GENUNEA: Nu e asta... Când a mai fost aşa de poso- 
morât înainte de război? Şi se plimbă şi tace... Şi nimeni nu 
ştie ce se petrece în el... 

ŞMIL: O! ho-ho! tu ştii ce se petrece într-un bondar? 

GENUNEA: Nu. 

ŞMIL: Ş-ai vrea să ştii ce se petrece în capul domnului? 
Adică cum, să fie domnul mai puţin ca un bondar? 

OANA: Bolnav?... Mănâncă ca şi mai nainte... Şi rănile i 
s-au închis... Nici nu erau adânci... 

ŞMIL: ...Rănile nu-i erau adânci? Dar cât vreai să fie?... 
Şmil, tu nu eşti doftor, Oana e doftor! 

OANA: A, nu, Şmil, nu... Ast-noapte, târziu, l-am auzit 
strigând. Am sărit în vârful picioarelor. M-am strecurat pe 
cerdacul de lângă odaia lui de culcare. Am ascultat. L-am 
auzit: “Nu, nu, nu se poate!” Ce nu se poate?... Nu ştiu... 

GENUNEA: Să nu se coacă ceva? 

ŞMIL: Ce să se coacă? Un bostan? 

GENUNEA: Ei, Şmil... Unii boieri... 

OANA: Boieri? 

GENUNEA: Bănuiesc... 

ŞMIL: Şi ce să vrea boierii? 

GENUNEA: Nu ştiu... 

ŞMIL: Nu ştii care boieri... nu ştii ce vor... Atunci ce ştii? 

OANA: Erai pe Cirimuş... Ce-a făcut după biruinţă? 

GENUNEA: Vorbi boierilor ca din carte. Mulţumi lui 
Dumnezeu. Înălţă pe ostaşi în cinuri. Şi când aduse pe Cor- 
bea... (o îneacă emoția) pe pat de ramuri... O! Corbea, Cor- 
bea, căci n-ai trăit! 

ŞMIL: Săracul Corbea... ca un stejar verde lovit de trăsnet! 

OANA: De ce lăcrimezi, Genunea? 

GENUNEA: Ce viteaz a pierdut Moldova! 

ŞMIL: Şi dumneata, Nunea, şi dumneata... 

OANA: Ei, ce-a zis pe urmă? 

GENUNEA: Cine? 

OANA: Domnul... 

GENUNEA (pierdută în amintiri): Domnul?... A, da... Vise 
stinse d-a pururea)... Şi-a dat sufletul, lumea se învălui în 
neguri... 

ŞMIL: Ah! mi-e milă de Nunea... 

OANA: Ce spui? 

GENUNEA (tresărind): Că soarele scânteia şi că domnul, 
auzind că vin turcii, a răcnit şi s-a pus pe râs, şi-a pornit spre 
Suceava... Şi nu mai e nici departe din ce era... 

ŞMIL: Adevărat, ca grâul frumos care tânjeşte de ploaie! 

GENUNEA: Eu am descusut pe tata... 

MIL: In loc să-l coasă, ea-l descoase... Şi să mai ai un 
copil aşa urât, aşa c-un păr, aşa c-o faţă... Logofătul Baloş n- 
avea ce ciopli când te-a făcut pe tine... 

GENUNEA: M-am rugat... M-am făcut că plâng... şi tata... 
In zadar. “Nunea, Nunea, tu vrei să-mi calc E veti?” “Dat 
domnului?” “Da.” “Atuncea, nu!” 

SCENA II 


OANA, GENUNEA, ŞMIL şi PETRU RAREŞ, la urmă SANDOMIR. 


PETRU RAREŞ (se opreşte în uşa din fund şi vorbeşte cu 


Despotovn 


a): Eleno, nu fi copil... Nu mă face să vorbesc de- 


geaba... N-am nimic... 


OANA: 


Nimic! 


PETRU RAREŞ: Pregăteşte de plecare... Tu, copiii şi Şmil... 


ŞMIL: 


Eu? Să plec? Unde? 


PETRU RAREŞ: Până la amiază să porniţi la Ciceu... 


ŞMIL: 


La Ciceu?... Fie şi la Ciceu... 





GENUNEA: El rămâne?... Nu e primejdie... 
PETRU RAREŞ (vine spre grupul din Anţă): A!... Şi voi?... 


Ce faci, O 


ană? 


OANA: Vorbeam cu Genunea... 

PETRU RAREŞ (pe gânduri): Vorbeai... Şi ce vorbeai? 
GENUNEA: Povesteam bătălia de la Cirimuş... 
PETRU RAREŞ: Adevărat, $mil? 


ŞMIL: 


Aproape adevărat... 


PETRU RAREŞ (Genunei): Numai atât? 
GENUNEA: Atât... 
PETRU RAREŞ: Adevărat, $mil? 


ŞMIL: 


Să ne închipuim c-ar fi adevărat... 


GENUNEA: Şi veni vorba de Corbea... 
PETRU RAREŞ: A! Corbea mi-ar fi fost de folos... Şi mie, 


şi ţie... 


GENUNEA: Mie? 
PETRU RAREŞ: Amândurora... Şi n-aţi mai vorbit altce- 


va? 




















“GENUNEA (cu îndrăzneală): Ba da, măria-ta... Eu între- 


bam pe O 


ana şi Oana pe mine că ce-i fi având măria-ta de te- 


ai schimbat?... Nu mai eşti cum erai... 


ŞMIL: 


Ei, adevărat! 


PETRU RAREŞ: H3... Şi cum eram când eram? 


1RÂN — denumirea slavon| a literei r din alfabetul chirilic. 

GENUNEA: Voios, şi de câte ori ne întâlneai... 

PETRU RAREŞ: ...De câte ori vă întâlneam... 

GENUNEA: ...n€... 

PETRU RAREŞ: Ei, spune! 

GENUNEA: ...ne sărutai... 

PETRU RAREŞ: O, să vă sărut şi-acum... Na, iacă... (Le 
sărută.) Eşti mulțumită? 

ŞMIL: De ce nu? 

GENUNEA: Nu! 

ŞMIL (surâzând): Da' ce să-ţi facă? 

GENUNEA: Altădată... 

PETRU RAREŞ: A fost ca niciodată... Şi va fi iar ca tot- 
deauna... (O sărută de mai multe ori.) O, dar tu te-ai făcut 
mare... (Surâzând.) 

ŞMIL (râzând): Şi ce are a face? 

PETRU RAREŞ: Şi eu îmbătrânesc... 

ŞMIL: Dar ce, vrei să mori de tânăr? 

PETRU RAREŞ: Vezi, Oană, ce copil rău Și alintat? (Le ia 
de mână.) D-aş şti că-mi micşorez grijile, vi le-aş spune, dar 
ştiu că le-aş spori, mâhnindu-vă şi pe voi... Lucruri 
trecătoare... Să treacă... Şi iar voi fi cum am fost... 

ŞMIL: Ei, acum v-a lămurit domnul! 

OANA: Facă-se voia ta, frate! 

GENUNEA: Eu mă rog luceafărului de dimineaţă să vie 
iarăşi, şi luceafărul m-ascultă, şi mâine când s-o crăpa de 
ziuă va scânteia iar la apus ca cel mai frumos diamant al 
cerului... 

ŞMIL: Ca din psalmi vorbeşte! 

PETRU RAREŞ: A, nu se poate! 

(Oana tresare, aducându-şi aminte de vorbele din somn 
ale lui Petru Rareş.) 

GENUNEA: Ce să nu se poată, măria-ta? 

PETRU RAREŞ: Pod peste mare şi scară la Dumnezeu... 

ŞMIL: E, ai aflat? 

PETRU RAREŞ (pe gânduri): Duceţi-vă... (les prin dreap- 


ta.) 
PETRU RAREŞ: Şmil, tu crezi în Dumnezeu? 

MIL: Cum să nu cred? 

ETRU RAREŞ: Şi-n răsplata ce va veni? 

MIL: Astă?... Nu ştiu ce să zic... Să fie aşa!... 

ETRU RAREŞ: Nu te sfii, Şmil... 

MIL: Ilacă, nu m-oi sfii... 

ETRU RAREŞ: Crezi tu că Dumnezeu ar răbda nepedep- 
site pe slugile necredincioase stăpânului lor? 

ŞMIL: Necredincioase?... Ş-apoi de ce să nu le pedeps- 
ească stăpânul lor? Vrei să se facă Dumnezeu sluga 
stăpânului lor? 

PETRU RAREŞ: Pe lumea cealaltă, Şmil... 

ŞMIL: Dacă pe lumea asta stăpânul le ceartă cu băţul, ce 
are să facă Dumnezeu pe lumea cealaltă? Cineva îţi scoate 
un ochi, îi scoţi şi tu un ochi. Dumnezeu să-i scoată şi p- 
ălălalt? Să rămâie orb? Ar fi nedrept şi rău. Ar fi cum sunt 
oamenii. Şi eu îl cred dreptatea însăşi, bunătatea însăşi, iz- 
vorul milostiv al tuturor harurilor de pe pământ! 

PETRU RAREŞ: Dar dacă sluga necredincioasă scapă ne- 
pedepsită de mâna stăpânului? 

ŞMIL: Dumnezeu are să zică stăpânului: “Pentru ce n-ai 
pedepsit-o la vreme?... Eu am altă treabă“. 

PETRU RAREŞ: Da, Şmil, da! Stăpânul e vinovat că n-a 
deschis ochii la vreme... Sunt bolnav, Şmil bolnav... 

MIL (îl pipăie): Bolnav? Şi pentru ce nu mi-ai spus?... Ce 


IAA IA IV 





A 


ai? 
ETRU RAREŞ: Nu acolo! 
MIL: Bine, bine, ştiu iu... 
ETRU RAREŞ: Să te văd... 
MIL (surâzând): N-ai nimic! 
ETRU RAREŞ: Sufletul mi-e bolnav, Şmil. 
MIL: Astă?... Doftorul Baloş, doftorul Groza, cu paloşele 
lor... lu n-am ce să fac sufletului... 
(Intră Sandomir prin fund.) 

SANDOMIR: Măria-ta... (li dă o carte.) 

PETRU RAREŞ: De la logofătul Baloş? (Citeşte.) Turcii au 
trecut Dunărea... 

ŞMIL: A! 





(A IA IA rI 

PETRU RAREŞ: ...leşii aproape să năvălească... munte- 
nii, şi ei... O! mai sunteţi? Vă încape moşia Moldovei! 
ŞMIL (speriat): Da” un” să încapă?... Măria-ta, ai zis să 
plec? 
PETRU RAREŞ: Cu doamna la Ciceu... 
ŞMIL (înfricoşat): Oriunde... 
(Domnul îi face semn să iasă. Şmil iese prin dreapta. În timpul 
acesta intră Mogârdici prin fund, prăfuit şi abia răsuflând.) 


SCENA III 
PETRU RAREŞ şi MOGÂRDICI. 


PETRU RAREŞ: Ai aflat? 

MOGARDICI: Aflat, măria-ta. 

PETRU RAREŞ: Eh... 

MOGARDICI: Mă repezii la Miroslăveşti. Acolo am des- 
cusut nişte ţigani. Cu câteva smochine şi cu câţiva zloți, tot. 
Crasneş nu e bolnav şi n-a fost bolnav... 

PETRU RAREŞ: A! Şi n-a fost bolnav?... 

MOGARDICI: Două zile după ce s-a întors cu oastea hat- 
manului Mihu, a plecat înfăşurat în mai multe bunzi la 
Miroslăveşti, făcându-se că e bolnav... 

PETRU RAREŞ: Făcându-se bolnav... 

MOGARDICI: Acolo a picat şi pan Cosma, şi amândoi au 
tulit-o spre Novograd, ducând după ei mai mulţi boieri de 
țară... 

PETRU RAREŞ: Mai mulţi boieri? 

MOGARDICI: Şi au dat devale... 

PETRU RAREŞ: Crasneş, Cosma, prietenii Mihului, adună 
boieri de ţară şi pornesc... drept la Dunăre! 

MOGARDICI: La Dunăre? Ferească Dumnezeu! 

PETRU RAREŞ: Trec Dunărea la Obliciţa şi cad cu frunţile- 
n tină înaintea padişahului Soliman! 

MOGARDICI: Atunci, pe cine vând? 

PETRU RAREŞ: Pe mine! 

MOGARDICI: Pe... măria-ta?... O! 

PETRU RAREŞ: Pe Ştefan cel Mare, pe Alexandru cel Bun, 
pe Petru Muşat, pe Bogdan, descălecătorul de ţară, pe tine, 

pe viteji, pe iunaci, pe voinici, pe morţi şi pe vii, pe cei care 
sunt ţărână la Bistriţa, oase la Putna, şi pe cei care vor închide 
ochii la Pobrata, şi pe urmaşii mei, şi-ai lui Groza, şi-ai lui 
Baloş, şi-ai lui Matiaş, ş-ai lui Liciu, ş-ai Danciului, și pe tot 
neamul care se închină întru Hristos ca buni şi drepţi 
credincioşi creştini! 

MOGARDICI (dă-n genunchi): lartă-mă, doamne... 

PETRU RAREŞ: De ce? 

MOGARDICI: Asta nu se poate! 

PETRU RAREŞ: A! de câte ori n-am zis eu ca şi tine!... 

MOGARDICI (se ridică în picioare): Atunci... s-alerg să le 
dau de urmă... 

PETRU RAREŞ: Le-am dat de urmă înainte ca s-o facă!... 
Mogârdici, nimic, nimănui... Câţi ostaşi ai? 

MOGARDICI: Două sute... 

PETRU RAREŞ: Puţini! 

MOGARDICI: Puţini, da” buni! Porunceşte-le să moară 





şi... 

PETRU RAREŞ: Le poruncesc să trăiască!... Tu cu San- 
domir fiţi p-aci... Când se va strânge Sfatul, închideţi porţile 
şi trageţi, zăvoarele... 

MOGARDICI: Să trăieşti, măria-ta... (Dă să iasă prin fund.) 

PETRU RAREŞ: Ştiu eu? A 

MOGARDICI (se-ntoarce): Iată, colea, ce vorbă! (i sărută 
mâna.) Crasneş şi Cosma sunt doi, douăzeci, şi noi suntem 
ca puzderia, şi creştem ca codrii, şi ne umflăm ca apele... Zi 
să vie ţara, şi va dudui muntele de plăieşi, şi se va clăti 
valea de joseni...! spovediţi, împărtăşiţi, pregătiţi să dea 
ortul popii împrejurul măriei-tale! 

PETRU RAREŞ: Bine, Mogârdici, bine... E, acum du-te şi 
fă ce ţi-am spus. (Mogârdici iese prin fund.) O, norod bun, 
supus şi viteaz! De n-ar fi şi n-ar fi fost unii boieri închipuiţi, 
şi pizmaşi, şi vânzători, am fi fost una, o apă şi-un pământ, 
toţi câţi ne coborâm de la Râm, de o parte şi de alta a mun- 
telui, din pustele Ungariei şi până la talazurile mării!... Ah!... 
visurile mele!... 

(Intră prin fund Baloş, Matiaş şi Liciu.) 

SCENA IV 


PETRU RAREŞ, logofătul BALOŞ, vistiernicul MATIAŞ, 
pârcălabul LICIU şi, mai târziu, chelarul HAREA. 


PETRU RAREŞ: E, lăsaţi focului plecăciunile... Ce e? 

LOGOFATUL BALOŞ: Crasneş... 

PETRU RAREŞ: Ştiu... Crasneş şi Cosma şi cu mai mulţi 
boieri de ţară se duc... Unde? 

LOGOFĂTUL BALOŞ: S-apropie de Novograd... 

PETRU RAREŞ: E? 

LOGOFĂTUL BALOŞ: Nu ştiu... 

PETRU RAREŞ (c-un râs nervos): O! ho! ho! lăsaţi-i, 
boieri, lăsaţi-i să se ducă... Lui Soliman îi plac hoiturile... 

VISTERNICUL MATIAŞ: Lui Soliman? 

PARCALABUL LICIU: Dar, hatmanul Mihu mi-a... 

PETRU RAREŞ: Hatmanul Mihu?... A fost harnic, viteaz, 
dar e zgârcit şi are avere. Zgârcitul a fost, nu mai e om. E 
scos din omenire. Nici o nădejde să nu pui pe el. Hatmanul 
Mihu a fost strângător, s-a făcut apucător şi-a ajuns zgârcit. 
Păcatul a fost muşiţă, usițe a trecut în vierme şi viermele 
s-a prefăcut în gâză... Ascultaţi-mă, hatmanul Mihu ştie de 
urma lui Crasneş şi-a lui Cosma... Veţi vedea... Şi nu zic c-ar 
fi au n-ar fi... vro apropiere... între retragerea lui Mihu, fără 
porunca mea, şi fuga lui Crasneş şi-a lui Cosma... Vom 
vedea... 

(Intră repede prin fund chelarul Hârea.) 

CHELNARUL HAREA (emoţionat): Măria-ta... 

PETRU RAREŞ: Vorbeşte... ce ai? 

CHELNARUL HAREA (suflând des): Am pregătit rădvanul... 

PETRU RAREŞ: Ei bine, şi d-aia intraşi ca un vânt? 

CHELNARUL HAREA: Nu, măria-ta... da, măria-ta... 


A slomni — a ]ncepe sl priceapl. 
> Bahn — mla=tin[, smârc. 
3 Târn — mltur[ de m[r[cini sau de nuiele de mesteac[n. 

PETRU RAREŞ: Nu, da... ce e cu tine? 

CHELNARUL HÂREA: Ce să fie... 

PETRU RAREŞ: Doamna e bine? 

CHELNARUL HAREA: Sănătoasă... 

PETRU RAREŞ: Coconii, bine? 

CHELNARUL HAREA: Sănătoşi... 

PETRU RAREŞ: E şagă de nebun şaga ta, Hârea!... Mă 
vezi aci cu boierii... 

CHELNARUL HÂREA: Îi văd, măria-ta... Şi nu credeam c- 
au să fie... 

PETRU RAREŞ: Şi dacă sunt? 

CHELNARUL HAREA: Aş fi dorit să nu fie... 

PETRU RAREŞ (pierzând răbdarea): Ci spune odată ce-ai 
de spus! 

CHELNARUL HÂREA (şi mai emoţionat): Spun, măria-ta! 

PETRU RAREŞ: Ei, începi... 

CHELNARUL HÂREA: Să încep, măria-ta.. 

PETRU RAREŞ (pune mâna pe sai):  Începi sau.. 

CHELNARUL HAREA: Da, did . la ureche, 
măria-ta.. 

PETRU RAREŞ (surâzând nervos): Hî!... Mă iertaţi, boieri... 

LOGOFATUL BALOŞ: fe muns, să ne tragem noi.. 

PETRU RAREŞ: Nu, staţi... 

CHELNARUL FIREA (îi a mâinile): Nu îndrăznesc... 

PETRU RAREŞ: Indrăzneşte! (Hârea îi spune ceva la ure- 
che.) Cum-cum?... Cine?... E1?... Şi ce-a zis?... L-ai văzut... 
Tu?... Pe el? A 

CHELNARUL HAREA: Da, măria-ta! 

PETRU RAREŞ: Şi l-ai auzit tu? 

CHELNARUL HAREA: Cu urechile mele! 

PETRU RAREŞ (revoltat, trage sabia): Oh! câinele! 

(Boierii, speriaţi, se reped la domn.) 

LOGOFĂTUL BALOŞ: Ce e, măria-ta? 

PETRU RAREŞ (stăpânindu- se): Eh!... Nimicuri!... Hârea... 
(i face semn să iasă.) Să vorbesc doamnei... Să mergem. Să 
mă îmbrac... În odăjdii se cuvine să chibzuim soarta ţării... 


(les repede prin dreapta.) 

SCENA V 


Hatmanul MIHU, pan TROTUŞANU, postelnicul ALBOTĂ, spătarul 
ŞANDRU şi mai mulţi boieri din Sfat vin din fund. Vorbesc încet. 


TROTUŞANU (după ce se uită în toate părţile): Nu e ni- 
meni. 

POSTELNICUL ALBOTA: Am venit prea devreme. 

HAŢMANUL MIHU: A, nu! 

SPĂTARUL ŞANDRU: Şi, inimă, boieri... 

HATMANUL MIHU: Cine s-o ia mai întâi? 

POSTELNICUL ALBOTA: Dumneata... (Arată p-un boier. 
Boierul tace.) Dumneata... (Arată p-un al doilea. Boierul tace.) 
Ei, dar cine? 

TROTUŞANU: Să-i vorbim verde... Eu n-am de ce mă 
teme... N-am nici o dregătorie... Sunt în Sfat, dar sfatul meu 
nu-l ascultă... Din nenorocire, azi l-o asculta, nu l-o ascul- 
ta... va trebui să se supuie... 

POSTELNICUL ALBOTA: Şi leşii, şi tătarii, şi muntenii, şi 
turcii... 

HATMANUL MIHU: Ce să facem împotriva tuturor? 

ă OP CELNIGUL ALBOTA: Ce-am jurat cu mâna pe Evang- 
elie.., 

SPĂTARUL ŞANDRU: Ţara e-n primejdie de nu ne vom 
împotrivi... 

TROTUŞANU: Chiar domnului! 

HATMANUL MIHU: Impotriva tuturor ar fi o nebunie! Ş- 
am îmbătrânit şi eu... Cu cât se înmulţesc anii, cu atât ai 
mai puţin... eh! De la început “Bună ziua, măria-ta”... Nu- 
mai atât... 

TOŢI: Da, da! 

(Se aude domnul venind din dreapta.) 

SCENA VI 


PETRU RAREŞ, logofătul BALOŞ, hatmanul MIHU, pârcălabul LICIU, 

vistiernicul MATIAŞ, postelnicul ALBOTĂ, spătarul ŞANDRU, ceilalţi 

„boieri de sfat, şi, mai în urmă, vornicul GROZA şi un copil de casă. 

Imprejurul lui PETRU RAREŞ stau logofătul BALOŞ, pârcălabul LICIU 
şi vistiernicul MATIAŞ. 

TOŢI (unii zic: “Bună ziua”, alții: “Să trăieşti, măria-ta”): 
Bună ziua, măria-ta! Să trăieşti, măria-ta! 

PETRU RAREŞ (concentrat): Bună?... Bună să vă fie ini- 
ma... şi toate inimile bune să trăiască... Am zis să trăiţi cu 
toţii, căci am zis să trăiască toate inimile bune... (Se uită la 
ei. Caută cu ochii.) Ah, ce păcat că nu sunteţi... 

HATMANUL MIHU: Prea POLUL lipsesc, măria-ta... 

PETRU RAREŞ: Azi, când trebuie să luăm o hotărâre... 
hotărârea... căci sie este!... Tocmai azi nu văd pe Crasneş... 
nici pe Cosma... De Crasneş aveam nevoie... Unde e? 

SPATARUL ŞANDRU: E bolnav, măria-ta. 

PETRU RAREŞ: Unde e, am întrebat, n-am întrebat ce 
are.. 
POSTELNICUL ALBOTĂ: La moşia sa, la Miroslăveşti... 

PETRU RAREŞ: Departe d-aici? 

HATMANUL MIHU: Ca la două-trei zile de drum, de nu s- 
or fi desfundat drumurile... 

PETRU RAREŞ: Şi ce are? 

SPATARUL ŞANDRU: Lingoare, măria-ta. 

PETRU RAREŞ: L-ai văzut tu? 

SPATARUL ŞANDRU: Nu, mi-a spus postelnicul Albotă. 

PETRU RAREŞ (lui Albotă): L-ai văzut dumneata? 

POSTELNICUL ALBOTA: Nu, mi-a spus hatmanul Mihu. 

PETRU RAREŞ (zâmbind): AI. . Şi dumitale, hatmane 
Mihu, ţi-a spus logofătul Trotuşanu... Trotuşanu: Ba eu, nu, 
măria-ta... Nu l-am văzut.. 

HATMANUL MIHU: Eu l-am văzut... Era cu trei dulame 
de urs în spinare şi dârdâia... 

PETRU RAREŞ: De ce s-a dus? Doftorul Şmil l-ar fi căutat.. 

HATMANUL MIHU: Nu crede în doftori... 

PETRU RAREŞ: Nu s-a mai cătat cu Şmil? 

VISTIERNUCUL MATIAŞ: Ş-acum două luni... 

(Grupul boierilor de lângă Rareş se privesc între ei şi-şi exprimă 
indignarea contra hatmanului Mihu.) 

HATMANUL MIHU (încurcat): Aşa mi-a spus, că ar fi având 
la moşie o babă meşteriţă... 

PETRU RAREŞ: N-ar fi bine să-i trimit pe doftorul Şmil? 

HATMANUL MIHU (tresărind): De... cu drumurile astea... 
trei-patru nopţi prin păduri... şi $mil... fricos... 

PETRU RAREŞ: Şmil fricos?... N-u-u-u!... Nu e fricos omul 
de treabă... Şi Şmil e un om de treabă... Fricos e omul care 
ascunde... (Se opreşte şi-l priveşte.) Şi Şmil n-ascunde decât 
ceea ce nu ştie... Nu, nu, să-i trimit pe Şmil... (Bate-n palme. 
Mihu se schimbă la faţă. Vine din fund un copil de casă.) 

COPILUI, DE CASA: Porunciţi! 

PETRU RAREŞ: Te-am chemat... ca să te-ntorci înapoi (Co- 
pilul de casă vrea să iasă.) A, cine ţi-a făcut ţie veşmintele 
astea? J 

COPILUL DE GASA: Croitorii leşi... 

PERU RAREŞ: Imi spusese alde Ivan că strânge în spate... 

COPILUL DE CASA: Ba nu, îmi vin bine, măria-ta... 

PETRU RAREŞ: E... (Ii face semn să iasă.) Hatmane... (hat- 
manul tresare) te-ai sfătuit cu el? 

î HATMANUL MIHU (încurcat): Sfătuit?... Nu... Am vor- 
et 

PETRU RAREŞ: Vasăzică, nu moare... 

HATMANUL MIHU: Nu... 

PETRU RAREŞ: Păcat!... Adică ar fi fost păcat... Eu am 
auzit... Cine mi-a spus, cine mi-a spus... că apa de Dunăre 
se dă la lungoare? (Priveşte ţintă la hatmanul Mihu, care se 
îngălbeneşte.) 

HATMANUL MIHU: De Dunăre?... N-am auzit... 

PETRU RAREŞ: Ei, ai auzit, ai auzit... de Dunăre... O! şi 
turcii tocmai când e bolnav Crasneş năvălesc! (Se deschide 
uşa din fund şi nu intră nimeni.) Poftim! Uşa se deschide 
fără s-o deschidă cineva?... O veste bună va intra pe uşa 
ceea... (Matiaş o închide.) E! să hotărâm!... D-aţi fi copii, v- 
aş ascunde primejdia. Turcii, fără să-i îndârjim, vin dârji. 

Muntenii şi tătarii pornesc din porunca sultanului. Leşii şi 
litvanii sunt la trei zile de Hotin. Ungurii nu-mi răspund. 
Ţarul, din fundul Moscovei, îmi îndrugă cuvinte de dragoste 
când mi-ar arde de puterea lui. De la miazănoapte, miazăzi, 
răsărit şi apus, ameninţaţi cu cotropirea. Ce să facem? O! 
mai trăiţi vremile bătrâne şi zilele de slavă de la Baia şi de la 
Podul Nalt, fiţi moldoveni neaoşi, şi vorbiţi! 

SPĂTARUL ŞANDRU: Adevărat... că turcii sunt 150.000, 
măria-ta? 

PETRU RAREŞ: Adevărat... 

SPĂTARUL ŞANDRU: Că Soliman însăşi a pornit 
năvălirea? 

PEŢRU RAREŞ: Adevărat! 

SPĂTARUL ŞANDRU: Că leşii şi litvenii ar fi vro 50.000? 

PEŢRU RAREŞ: Adevărat! 

SPATARUL ŞANDRU: Că muntenii au 10.000? 

PEŢRU RAREŞ: Adevărat! 

SPATARUL ŞANDRU: Că tătarii ar fi vro 40.000? 

PEŢRU RAREŞ: Adevărat! 

SPĂTARUL ŞANDRU: Şi nouă, ajutor de nicăieri? 

PEŢRU RAREŞ: Adevărat! 

SPATARUL ŞANDRU: Atunci... 

PEŢRU RAREŞ: Atunci? 

SPATARUL ŞANDRU: ?... 

PETRU RAREŞ (cu energie): Bine, spătare! 

HATMANUL MIHU: Încotro am face faţă, spatele şi coast- 
ele noastre ar fi deschise muntenilor, tătarilor şi leşilor, or 
tătarilor, turcilor şi muntenilor... Încotro ne-am întoarce, 
pieirea!... Şi cu câtă oaste? 

PETRU RAREŞ: Cu câtă ai mai lăsat, hatmane! 

HATMANUL MIHU: Eu? 

PARCALABUL LICIU: Da, da! 

HATMANUL MIHU (lui Liciu): Bătrân neputincios! 

PARCALABUL LICIU (trage sabia): Eşti mai tânăr cu zece 
ani, am douăzeci de răni mai mult... 

PETRU RAREŞ: Liciu!... ŢI!... Când sabia vorbeşte, încet- 
ează Sfatul... Ţi!... (Liciu se dă la o parte supărat.) 

HATMANUL MIHU: Ş-apoi cine nu vede că ne vor strica 
ţara, că copiii şi nevestele noastre vor fi robite, că moşiile 
noastre vor fi arse... 

LOGOFATUL BALOŞ: Să arză! 

PETRU RAREŞ: EI... ŢII... E! 

HATMANUL MIHU: ...şi averea strânsă risipită! 

PETRU RAREŞ: E, atunci? 

HATMANUL MIHU: ?... 

PETRU RAREŞ (cu energie): Bine, hatmane! 

TROTUŞANU: Mai bine n-am fi fost decât am fi, măria-ta. 
Nefiind, am fi tina ce călcăm în picioare, sau aburul ce se 
pierde în văzduh, or întunericul care învăluie lumea... N-am 
simţi, n-am vrea, n-am suferi, în nimicul care se întinde 
printre lucrurile închipuite... 

PETRU RAREŞ (cu nerăbdare): Ei, lasă sofiile! astea... Ai 
fi un om de treabă de nu te-ar fi stricat învăţăturile greceşti... 

TROTUŞANU (atins): Prea bine... a Jai e mică, măria- 
ta, şi din codrul boierilor n-a mai rămas decât câţiva semin- 
ceri. Sub seminceri se ridică codrul, dar stejarii sunt mărunți, 
că abia dau, şi sunt cosiţi de războaie... Ţara e săracă... Ţara 
e sărăcită!... 

PETRU RAREŞ (concentrat): Am înţeles... 

TROTUŞANU: Că d-ai vrea să ridici... 

PETRU RAREŞ: Bine, bine, n-aş ridica... 
| pe MATIAŞ (către Baloş): Ce Dumnezeu, toţi 
a fel? 

LOGOFATUL BALOŞ: Toţi! 

POSTELNICUL ALBOTA: Eu, măria-ta... de mi-ai cere capul... 

PETRU RAREŞ: N-am ce face cu el! 

POSTELNICUL ALBOTA: ...de mi-ai cere averea... 

PETRU RAREŞ: N-am ce face cu ea! 

POSTELNICUL ALBOTA: ...de mi-ai cere cinstea... 

PETRU RAREŞ: Jertfa aceasta n-am cerut-o nimănui... 

POSTELNICUL ALBOTA: ...ţi le-aş da.. dar de mi-ai cere 
viaţa, averea şi cinstea ţării... nu ţi le-aş da, măria-ta, că nu 
sunt ale mele... 

PETRU RAREŞ: Bine, bine, postelnicule! 

LOGOFATUL BALOŞ: Oh! ca şi ceilalţi! 

PETRU RAREŞ: A!... să mă iertaţi, feţe de boieri de sfat... 
până acum mi-aţi mărturisit frica voastră... 

HATMANUL MIHU: Frica? 

PETRU RAREŞ: Da, frica!... Dar părerea voastră, nu... 

HATMANUL MIHU: Să închinăm ţara până o trece vijelia! 

PARCALABUL LICIU: A! 

PETRU RAREŞ: Şi cui s-o închinăm?... Și la turci, şi la 
leşi, şi la tătari, şi la munteni?... O! Moldoveo, frunte şi ge- 
nunchi să ai, ca să te târască boierii la picioarele tuturor 
tâlharilor care te jefuiesc! (Intră Groza, cu veşmintele prăfuite, 
pe uşa din fund.) Groza! Nu v-am spus eu? Vestea bună! 

VORNICUL GROZA (priveşte sfatul şi pe domn): Ce e asta, 
măria-ta? 

PETRU RAREŞ: Veste bună! Te cunosc după faţă... 

VORNICUL GROZA: D-ar fi a voastră ca a mea... 

PETRU RAREŞ: Spune Groza, dar mai repede... 

VORNICUL GROZA: Tătarii ardeau satele d-a lungul Nis- 
trului şi erau gata să s-arunce asupra Moldovei. Intr-o noapte 
căzui în spatele lor cu 6.000 de ostaşi. Câţi dormeau, acolo 
au adormit de veci. Câţi povesteau, acolo şi-au sfârşit pov- 
estea. Arsei corturile. Pe robi i-am strâns sub Soroca şi i-am 
pornit încoa... Am primit poruncă de la măria-ta să vin şi- 
am venit... Ei, măria-voastră, ce faceţi? Mă uit... feţele schim- 
bate... Hatmanul Mihu parc-ar pândi un duşman, aşa mi- 
aruncă căutăturile... 

PETRU RAREŞ (prefăcându-se): Boierii vor să ne batem şi 
cu turcii, şi cu leşii, şi cu litvanii... 

VORNICUL GROZA: Şi nu vrei, măria-ta?... Pe moaşe- 
mea... că nu mi-a tăiat urechile, când mă născui, să nu fi 
auzit ce auzii! 

LOGOFĂTUL BALOŞ: O! Groza, Groza! 

VORNICUL GROZA (îşi ia sabia cu mâhnire): Şi-o mai 
port la brâu?... Ţine-o, măria-ta, mi-ai dat-o când m-ai făcut 
vornic, ţi-o întorc când nu mai sunt nimic! Şi să mi-o pui 
lâng-a bătrânului Ştefan, așa cum e, udă de sângele satarilor 
însemnată cu sângele lesilor. a saşilor, a nemților şi a se- 

cuilor! (O aruncă.) 

VISTERNICUL MATIAŞ: Ce faci, Groza? 

VORNICUL GROZA: Mă duc la călugărie, poate-oi afla de 
ce pe prapurul Moldovei stă sfântul Gheorghe, căci nu mai 
ştiu!, | 

PARCALABUL LICIU: Aşteaptă, Groza! 

VORNICUL GROZA: O! şi măria-ta eşti vesel?... Vai! nu 
mai am domn!... Mă iartă, măria-ta, mă înăbuş aici! 

PETRU RAREŞ: Dar sunt... 150.000 de turci! 

VORNICUL GROZA: Cin'-i numără?... Ş-am să mor de 
150.000 de ori? O! cu cine vorbesc? Tu eşti Petru al 
Răreşoaiei, fiul drept al lui Ştefan cel Mare şi voievodul 
Moldovei? , 

LOGOFĂTUL BALOŞ: O! Groza! 

VORNICUL GROZA (biruit de durere): Vă cer iertare! Fie- 
vă milă de mine, un biet ostaş, un biet năuc, ajuns la vreme 
de bătrâneţe pe gura copiilor şi de râsul lumii!... De când 
sunt n-am plâns! (Plânge.) Lăsaţi-mă să plâng... uiu-iu... 
păcatele mele, măiculiţă! 

LOGOFATUL BALOŞ (mustrător, către Petru Rareş): 
Măria-ta... 

PETRU RAREŞ: Ei, boieri, ce ziceţi?... Şi ce-aţi zice dacă 
i-aş spune adevărul? 

VORNICUL GROZA: Adevărul?... Care adevăr? 

PETRU RAREŞ (scârbit, arătând spre grupul Mihului): 
Boierilor le e frică, nu domnului! 

VORNICUL GROZA: Ce e?... Na! (Le dă cu tifla.) Am pen- 
tru cine muri, am cu cine trăi! (Imbrăţişează pe Petru Rareş.) 

PETRU RAREŞ: E, apropiaţi-vă şi ascultați. Să judecăm. 
Cu cine să ne batem?... Pe tătari i-a zdrobit Groza... 

HATMANUL MIHU: Tătarii se vor face la loc. 

VORNICUL GROZA (cu mânie): Ce? 

PETRU RAREŞ: i!... Groza!... Să zicem că da, dar le tre- 
buie vreme. Vasăzică, deocamdată, linişte la răsărit. Cu leşii 
merge altfel. Sunt la porunca lui Tarnovski. Il cunosc, mă 
cunoaşte. M-a bătut o dată, l-am bătut de trei ori. Vrem 
pacea şi unul, şi altul. Şi pacea pe care ne-o dă Tarnovski 

este aceea a lui Ştefan cel Mare. Nu ne umileşte. Vasăzică, la 
miazănoapte, linişte. Secuii vor sta cuminte. Ştiu ce-au 
pătimit de la mine şi din mâinile lui Groza. 

VORNICUL GROZA: Că n-am îmbătrânit destul! Mai e 
ceva vârtute în oasele astea! 

PETRU RAREŞ: Vasăzică, şi la apus, peste munte, linişte. 
Muntenii se vor învârti pe la Crăciuna, se vor face că vin în 
ajutorul turcilor de teama sultanului. Am scris voievodului 
Radu. El nu uită că s-a suit în scaun cu sprijinul meu şi că 
turcii vor sta ce vor sta şi se vor întoarce îndărăt, iar Moldo- 
va va sta pe loc, prietenă au duşmană Munteniei. Şi Radu 
mi-a răspuns ca unui frate mai mare. Vasăzică, la miazăzi nu 
e decât puterea padişahului. 

TROTUŞANU: 150.000... he-he! 

PETRU RAREŞ: Turcii au nevoie de o lună şi jumătate 
până s-ajungă aici! Drumuri grele, necunoscute, ape, păduri 
ca peria... În vremea asta, noi n-am putea strânge 40.000 
de ostaşi călări pe cai mici şi iuți? 

HATMANUL MIHU: Nu, nu putem, măria-ta. 

PARCALABUL LICIU: Şi de ce nu? 

HATMANUL MIHU: A sărăcit ţara. 

VORNICUL GROZA: Şi te-ai îmbogăţit tu! 

PETRU RAREŞ: Fi, ţi, Groza!... Am fi avut 15.000 şi nu 
ne-am fi îngrijit decât de rămăşiţă dacă hatmanul Mihu n-ar 
fi trimis pe ostaşi pe la casele lor... 

HATMANUL MIHU: De nu s-ar fi dus fără voia mea... 

VORNICUL GROZA: Şi tu eşti hatman? 

HATMANUL MIHU: Sunt! Şi pe Ştefan l-au părăsit ostaşii 
în ajunul bătăliei de la Războieni! 

PETRU RAREŞ: Bine, 40.000, nu, dar 30.000? Dar 
20.000? 

HATMANUL MIHU: Şi ce să facem cu 20.000? 

VORNICUL GROZA: Să murim pentru ţară, lege şi domn! 

PETRU RAREŞ: Douăzeci de mii de ostaşi hotărâți va da 
Moldova la chemarea domnului ei! Vom aprinde focurile, 
vom trage clopotele, vom trimite pe vătămani cu porunca şi 
pe pristavi să strige că Petru e la ananghie... şi ţara, căreia i- 

am pus judeţi cinstiţi, va fi dreaptă cu soarta ei şi-a alesului 
ei. Din 20.000 de ostaşi, rup eu 7.000 şi mă cobor ca vântul 
unde au bulucit turcii. Ii chinuiesc, nu-i las să doarmă, nici 
să mănânce, nici să se roage. Năvălind ca la bătălie şi 
înturnându-ne ca de spaimă; făcându-ne nevăzuţi şi ieşind 
la miezul nopţii ca stafiile; în inima lor şi-n inima codrului; 
nicăieri şi pretutindenea... Aşa să-i târăsc până la munte, 
flămânzi şi nedormiţi! Voi arde satele pe unde au să se verse; 
voi trage oamenii în sus; voi otrăvi fântânile; voi pustii şi nu 
voi lăsa în urmă decât pe bătrânii şireţi care să le rătăcească 
căile. O! cunosc ţara ca-n palmă, cu drumurile, cu 
ascunzătorile, cu întunecimele, cu văgăunile, cu apele, cu 

ământurile tari şi cu fânețele ce-acoperă pământurile care 
inghit pe călăreţi, şi pe puşcaşi, şi pe cărăuşi, cu poverile 
lor! Eram mic când mă luă Ştefan cel Mare în desaga de la 
oblâncul şeii şi-mi zise: “Bagă de seamă, băiete, bagă de 
seamă, c-ai să fii ostaş... şi cu ce vezi vei birui, nu numai cu 
ce vei fi”. Şi şuiera cântece vechi, şi râdea, şi codrii sunau de 
hohotul lui... Nu ştiam că mi-era tată când mă învăţa să 
cunosc pământul din care ieşim cu toţii! 

VORNICUL GROZA: Vom apăra moşia urmaşilor noştri! 

VISTERNICUL MATIAŞ: C-aşa zice vodă! 

PARCALABUL LICIU: Şi vorbele lui, ca picăturile de ceară 
de la picioarele Preacuratei! 

PETRU RAREŞ: Voi mă veţi aştepta în Cetatea Neamţului 
cu 13.000 de suflete. Vin, ne unim şi în sus. Lăsăm la dreap- 
ta Războieni, şi pe apa Pipirigului în sus, spre Dolea, până 
unde se închide valea. Dărâmăm copacii şi ridicăm o cetate. 
Aci se vor înfunda turcii aduşi de hărtaşii noştri. Şi ne vom 
izbi cu ei, care nu-şi vor desfăşura oastea din pricina locu- 
lui. De nu vor lua cetatea, vor fi biruiţi, de vor lua-o, câţi din 
noi vom scăpa ne vom sui la munte şi vom cobori în albia 
Bistriţei. Vom sta pitulaţi, la pândă, hoţeşte, şi ne vom arăta 
iarăşi când ei se vor scurge. li vom lovi pe furiş, îi vom re- 
pezi în bahne şi-n iazuri, îi vom înghesui la Dunăre, şi-o vor 
trece mai degrab' la-ntors decât la năvălire... (Emoţționat.) 
Aşa să ne ajute Dumnezeu, mântuitorul, ca să scăpăm ţara 

de furnicaiul păgânilor! 
(Baloş, Groza, MATIAŞ şi Liciu, care în tot timpul aprobă pe 
domn, se închină. Ceilalţi boieri stau în cumpănă.) 

HATMANUL MIHU: Dar nu încăputăm nici 20.000, măria- 
ta. 

PETRU RAREŞ (emoţiunea creşte): Cum?... Atât să se fi 
sleit puterile Moldovei sau să fi săcătuit vlaga din voi? 
Cenuşă să fie amintirile vechii slăviri? Nu vă trageţi din Şti- 
bor, din Cânde, din Dobrul, din Gangir, din Gotcă, din Da- 
jbog, din Oană, din Gherman, din Boldur, din Arbore şi din 
Cărăbăţ năprasnicul? Sufletul lor să fi pierit înainte d-a muri 
şi să nu fi trecut nimic urmaşilor lor? Şi cu ei să se fi 
înmormântat credinţa şi mândria, aceste puteri pe care se 
sprijină neamurile care vor să trăiască?... A! nu vă închipuiţi 
că turcii vor cruța hoiturile plecate în ţărână! Vor trece pes- 
te voi cum trec tătarii peste bătăliile pustiului! Vă vor robi, 
pe voi şi copiii voştri, şi cu femeile voastre vor împodobi 

aremurile de la Stambul! Vor arde casele voastre, vor 
dărâma cetăţile şi vor preface în geamii bisericile creştineşti 
în care s-au închinat părinţii, moşii şi strămoşii voştri!... De 
vă e teamă... vă voi arăta eu ce uşor e să mori în rândurile 
vitejilor!... D-aveţi altă socoteală... alta!... întoarce-vă-ţi, până 
mai e vreme, şi vă voi primi cu dragostea cu care domnul 
nostru Isus Hristos a primit oile cele rătăcite... Şi ce voiţi să 
fac eu? 

HATMANUL MIHU (abia îndrăznind) : Ce vom face şi noi... 

PETRU RAREŞ (izbucneşte): Oh! a murit, a murit Petru 
Rareş!... Şi el n-a fost fratele lui Bogdan, n-a fost fiul lui 
Ştefan cel Mare, n-a fost strănepotul lui Alexandru cel Bun, 
nici urmaşul Muşatinilor! V-a minţit, v-a înşelat, şi voi, ca 
nişte copii, aţi crezut în basmele pe care vi le-a spus el... 

VORNICUL GROZA: Măria-ta! 

LOGOFATUL BALOŞ: Măria-ta! 

PETRU RAREŞ: Aduceţi coroana cea cu cinci ramuri a 
Moldovei şi puneţi-o pe capul Hatmanului Mihu, şi cu ea în 
cap să cadă la picioarele padişahului!... O! căci vă cunosc 
aşa de târziu! (Pune mâna pe sabie.) Un zgârcit, un arbănaş, 

un muieratic, o minte goală plină de întunecimi greceşti, un 
îngâmfat, un beţiv, un netot, un prost... o ceată de nimic... 
Unii fricoşi... şi-alţii... vânzători! 

VORNICUL GROZA (trage sabia): Vânzători? 

PETRU RAREŞ: Ascultaţi!... Tu, hatmane, ai zis că Crasneş 
a plecat bolnav la moşie, că i-ai vorbit... Aşa e? Aşa e?... 

HATMANUL MIHU (plecând capul): Da... 

PETRU RAREŞ: E, Crasneş a plecat tiptil din Suceava, 
mai sănătos ca mine şi ca voi... Tu, hatmane, n-ai voit să 
trimit pe doftor la el la moşie... Aşa e... Aşa e? (Pune mâna 
pe sabie.) 

HATMANUL MIHU (umilit): Da... 

PETRU RAREŞ: Ştiţi de ce?... Fiindcă nu e la moşie! 

VORNICUL GROZA: Dar unde e? 

PETRU RAREŞ: La Soliman, să i se închine! 

(Baloş, Groza, Matiaş, Liciu şi Trotuşanu 
scot un “a! a!” de scârbă.) 

PETRU RAREŞ: Ascultaţi, în sfârşit... Hatmanul m-a 
părăsit pe când mă băteam cu leşii; s-a întors la Suceava; a 
stricat oastea peste care-l pusesem; a spăimântat-o şi i-a dat 
drumul, păstrând abia 2.000 din 10.000 de viteji şi de voinici. 
Şi astăzi a mai risipit încă 1.000, rămânând numai c-o mie 
sub zidurile castelului, toţi credincioşi şi juraţi să fie ai lui... 
(Mihu vrea să tăgăduiască.) Nu e aşa?... Nu e aşa?... Chelarul 
Hârea te-a auzit punând la cale cele ce-ai făptuit... (l apucă 
mânia.) Şi pământul nu se cască, să te înghită de viu? (Pet- 
ru Rareş trage sabia, o învârteşte pe deasupra lui Mihu, şi-l 
izbeşte la ureche. Mihu tresare şi pune mâna unde l-a izbit. 
Sângele-i curge.) 

MAI MULŢI BOIERI (spăimântați): A! a! 

PETRU RAREŞ: Cu sabia lui Ştefan cel Mare l-am crestat 
la ureche ca să se cunoască că nu e din neamul moldove- 
nesc!... Ah! prieteni credincioşi... Moldova piere cu zile, căci 
boierii nu vor nici să biruiască, nici să fie biruiţi! 

ACTUL V 


Munţi înalţi, precipiţii! rupte; stânci rostogolite; nu e nici o cărare; 
masivul din față, pe alte masivuri. În fund se vede cerul albastru şi 
limpede, tăiat de ascuţişurile munţilor. 


SCENA I 


OANA, GENUNEA, HÂREA, pe masivul din faţă; spre dreapta, 
PETRU RAREŞ, dormind pe o stâncă c-un sucman sub căpătâi, cu 
sabia pe piept, cu opinci în picioare şi cu o pălărie de plăieş aruncată 
într-o parte. 


GENUNEA: Doarme... 

OANA: Somnul drepţilor... 

HAREA: Ş-al prigoniţilor. 

GENUNEA: De patru nopţi n-a închis ochii... 

HAREA: De patru nopţi n-a închis ochii? 

GENUNEA: De câte ori zicea: “Aici odihnim, ne-au pier- 
dut copoii urma”, ne aşezam jos, rupţi de oboseală, şi ador- 
meam. Eu visam. Şi când visurile se încruntau, mă 
deşteptam... Unde e castelul? Unde e Corbea? Unde e dom- 
nul? Cine a suflat şi i-a risipit?... Vedeam pe domn, şi 
simţeam soarta neînduplecată şi pedeapsa noastră cumplită. 
Şi lacrimile-mi curgeau binişor, că de m-apuca suspinele, le 
e Amira şi le îghiţeam în mine. Şi de amărăciunea lor, 
sufletul meu se otrăvea şi uitam, o c pa pe cine plâng şi de 
ce plâng... Dar un glas ars mă trezea din această toropeală... 
“Plângi, Nunea?” Tăceam. Şi iarăşi: “Poţi să plângi? Eu nu 
pot.” Întindeam mâna, şi el mi-o lua în mâinile lui. “Adormi, 
doamne!” “Dacă aş putea... Să nu deşteptăm pe ceilalți.” 
Nu mai zicea nimic. In întunericul nopţii două văpăi se 
stingeau şi s-aprindeau până se albea luceafărul dimineţii şi 
s-afunda în revărsatul zorilor... 

OANA: Fiinţă nefericită, ş-aş fi putut să fiu cea mai feric- 

ită!... Fata lui Ştefan ce Mare, fără să ştiu; când aflai, apuse 
soarele Moldovei... Sora lui Petru Rareş, fără să ştiu; când 
aflai, îl înghiţi surghiunul şi străinătatea... Dădaca nepotu- 
lui meu; când ajunse mare, ucise,pe soţul meu... După o 
viaţă întreagă, Petru se întoarse... Îi puseră coroana pe cap 
şi-l suiră în scaun. Şi acum, iată-l, flămând, însetat, izgonit 
şi întins pe piatră... Ah! spuneţi-mi, cât aş fi fost de fericită 
şi cât sunt de nefericită? 

HAREA: De care să-mi fie mai milă? De Oana, care suferă 
de lovituri adevărate, sau de Genunea, care îndură pe cele 
închipuite, ca şi cum ar fi adevărate? De Oana, care a albit 
în dureri, sau de Genunea, care abia a început durerile? 

GENUNEA: De Oana mai mult, căci multe a suferit... 

OANA: De Nunea mai mult, căci multe are să sufere... 

GENUNEA: Eu sunt tânără şi pot răbda... 

OANA: Eu sunt albă, nu mai am puteri, şi-n curând voi 
închide ochii... Eu sunt la sfârşitul şi tu la începutul neca- 
zurilor... 

HAREA: Duhul răzvrătirii, ca o molimă, de la boieri, la 
țărani. Că zise domnul: “V-aţi săturat de mine, oameni buni? 
Să găsim altul mai norocos, dar nu vă lăsaţi să vă biruie, 
stând cu mâinile în sân.” Şi prostimea, înteţită de cei de 
sus, răspunse: “Ci ca ho! că nu ne mai batem!”... 

GENUNEA (arătând pe Petru Rareş): Se învârti. Să nu-l 
trezim. Uitaţi-vă la el... Mâinile julite... cucuie pe frunte... 
Opincile sparte... În locul coroanei cu cinci ramuri, o pălărie 
de plăieş cât roata carului, în locul buzduganului domnesc, 
o ramură de fag cioplită din bardă... Doar sabia... pe care să 
puie o mână tremurătoare... şi în care încleşta pumnul lui 
de oţel d-odinioară... Cum şi-o strânge la piept... o odihneşte 
pe sufletul lui de viteaz!... Nu mai În Ange, Oană... 

OANA: Ştiu că nu-mi folosesc lacrimile... Aceasta am 
învăţat-o de demult... 

GENUNEA: Şi eu o învăţ acuma şi parcă aş fi ştiut-o de 
când lumea... 

HAREA: Or că ţi-i plânge pe cea dintâi durere, or că ţi-i 
plânge pe cea din urmă, lacrimile sunt deopotrivă de amari, 
de nu sunt prefăcute... Să nu se deştepte domnul... 

GENUNEA: Odihna îi face bine... 

HAREA: Un om care s-a odihnit pe scaunul domniei 
nicăieri nu mai găseşte odihnă, ci pretutindeni puteri noi 
să-şi plângă norocul... 

OANA: Eu nu blestem pe cei răi... 

HAREA: Dumneata eşti bună, doamnă... 

GENUNEA: Şi cu ce s-alege din bunătatea ei? 

: Taci, Nunea, nu mânia pe Dumnezeu... 
IUNEA: Şi ce mi-ar mai face mânia lui? 

: Să nu dea Dumnezeu cât poate răbda omul... 
NEA: Mai mult n-aş mai răbda... 

A: Şi ce-ai face, Nunea? 

NEA: Ştiu eu?... 

OANA: Ea nu ştie şi e un mare bine... O! d-ar şti omul de 
mai nainte câte i se va întâmpla, omenirea s-ar stinge... 

GENUNEA: Pentru doi mi-aş fi pus viaţa... Unul mă iubea 
pe ascuns, pe altul îl iubesc pe faţă... Unul mi-a mărturisit 
inainte d-a muri — şi n-am putut să-l scap — ş-o parte din 
inima mea mi-am îngropat-o alături... Pe celălalt îl iubeam 
ca o roabă în strălucirea lui de sfânt, şi ca o roabă, fără put- 
eri, îl privesc odihnindu-se pe stâncă, ca un vultur căzut din 
lumina văzduhului... Eu am fost pripită... La mine durerea 
n-aşteaptă vechimea... (Şi-acoperă faţa.) 

OANA: Mititica! Şi încotro logofătul Baloş şi Mogârdici? 

Hârea: Se lăsară pe coastă la vale, cu ciutura, s-aducă apă 
de la un şipot ce ţâşneşte din munte... 

GENUNEA: Hârea... vezi, nu vin?... 

î (Hârea se duce pe coasta din stânga.) 

HAREA: lacă... vin... Logofătul Baloş înainte şi după el 
Mogârdici, apăsând pe piciorul stâng şi ridicând din umărul 
drept, parc-ar da brânci cuiva... 

OANA: Mogârdici?... Minunat suflet! 

GENUNEA: Şi vesel totdeauna... 

HAREA: E, de câte ori nu plânge pe ascuns... Şi te face să 

zâmbeşti şi-atunci. “Ce, plângi, Mogârdici?” — “Ba vezi că 
nu!” “De ce?” “Mă întrebi de ce? N-am de ce? Mai bine mă 
omora Ştefăniţă când mi-era frică de moarte decât să nu 
mor când mi-e frică să trăiesc... De ce nu mă strânse de gât 
Maria cu mâinile ei ca buturile de porc!... Aş fi închis ochii... 
şi eah! (scoate limba) şi n- ajungeam să jelesc pe bunătat de 
domn prin văgăunile săcuieşti”. 
GENUNEA: Om de credinţă şi credincios... 


SCENA II 


OANA, GENUNEA, HÂREA, logofătul BALOŞ 
şi MOGÂRDICI. 


MOGÂRDICI: Sosirăm şi noi... Eu cu căuşul gol şi marele 
logofăt cu ciutura plină... 
LOGOFĂTUL BĂLOŞ: Până i-am luat-o din mână... A tre- 
buit să-i spui că eu sunt logofătul Baloş şi el Mo ârdici... 
MOGARDICI: Miaşul Mogârdici, stăpâne... Şi d-a veni iar 
domnul de colo... maică, maică! 
LOGOFĂTUL BALOŞ: "Ar fi vărsat-o pân-aici.. 
MOGÂRDICI: De ce? 
LOGOFĂTUL BALOŞ: De... Şi el abia-şi târăşte piciorul... 
MOGÂRDICI: Şi care ostaş se fucă după mine? 
LOGOFĂTUL BALOŞ:,Da, da, dar pe cal. 
MOGÂRDICI: Este!... Î... că mă făcu mama într-o doară... 
Doarme domnul?... Să doarmă... îi face bine... Că de mă 
făcea mama deplin, întreceam şi pe Groza... Ea, ca femeie, 
s-a zgârcit d-un crac... Doarme domnul?... Las' să doarmă... 
A mai dormit domnul cu capul pe piatră, dar când se deştepta 
se simţea domn... Să nu se deştepte... (Se dezbracă d-o haină. ) 
la să şezi dumneata, jupâneasă Oană, DS sucmanul ăsta.. 
că de odihneşti oleacă, imi trece şi mie.. 

OANA: Mulţumim, Mogârdici... 

MOGÂRDICI (se dezbracă şi de a doua haină şi rămâne în 

cămaşă): Şi dumneata, Nunea moşului, p-astălaltă... 

GENUNEA: Mulţumim, Mogârdici, nu... Dumneata să 
rămâi în cămaşă? 

MOGARDICI: De câte ori n-am rămas eu şi fără cămaşă... 
şi-mi era bine!... Şezi, te rog, că-mi ia cu mâna... Aşa... Uite, 
Nunea, când ne prinde din senin aceeaşi peişte, ne facem 
mai buni, mai deopotrivă, ca nişte fraţi, şi ajutorul oricui ne 
micşorează necazul... 

GENUNEA (arătând lângă ea): Şi dumneata colea... 
MOGÂRDICI: Acolo, Nunea, acolo? 
GENUNEA (îi arată poala): Şi să pui capul aici.. 
MOGÂRDICI: Eu să pui capul acolo? 
GENUNEA: Nu ne simţim ca nişte fraţi? 
MOGÂRDICI (şi râde şi se uită la Baloş): De.. 
LOGOFĂTUL BALOŞ: De ce nu? 
MOGÂRDICI: Vrei să rămân într-o ureche? 
Hârea;: Te întorci şi p-ailaltă... 
MOGARDICI: Așa... să nu mai aud de nici una... Ce să 
facem? Să zicem că glumim şi noi... 
OANA: Da, Mogârdici, da... 
MOGÂRDICI: Că de s-o deştepta domnul ca ieri... ne trim- 
ite la urma noastră... Şi frigurile nu-l mai lasă... 
GENUNEA: Ieri n-a dormit... şi de patru zile în şir... 
MOGÂRDICI: Nu închidea ochii, Nunea? 
GENUNEA: Ba da... ca să dormim noi. 
MOGÂRDICI: Şi eu, care dormeam dus... Se cunoaşte ţăran- 
ul... 
OANA: Ţăran, boier, un suflet este... 
MOGARDICI: Dacă n-ai abur ca câinele de Mihu... 
OANA: Dumnezeu să-i ierte păcatele... 
MOGARDICI: Dumnezeu să facă una ca asta?... He, d-a 
veni iar domn... ăla de colea... Adu-l, Doamne... Să mă văz 
iar călare... şi de l-aş ierta... să fiu eu Mihu şi el Mogârdici. 

(Petru Rareş se-nvârteşte şi scoate un geamăt.) 
OANA: Ia! 


(Sar în picioare şi se apropie de Rareş.) 

GENUNEA: Visează... Aşa striga pe Cirimuş... 

OANA: Omul de fapte cu visele s-a ales... Inainte, ce visa 
deştept i se izbândea, acum, ce visează în somn doar în 
somn să i şe izbândească... 

LOGOFATUL BALOŞ: Se scutură... 

Hârea;: Se deşteaptă... 

MOGARDICI: Haiti! 

PETRU RAREŞ (se deşteaptă şi se uită în toate părţile): 
Unde sunt! 

MOGARDICI: Stăpâne... 

PETRU RAREŞ: Eu, stăpân?... O, nu mai stăpânesc 
nimic!... Ştiu unde sunt... Repede se-ntoarce faţa visului, de 
te prigoneşte urgia cerească!... Ce puţin dură arătările 
închipuirii ca şi domnia mea... Mi-e sete... o sete care nu se 
potoleşte... 

OANA: Poftim, frate, căuşul cu apă proaspătă. 

PETRU RAREŞ (făcându-se că glumeşte): Nu tu, Oană, pa- 
harnicul Mogârdici... 

MOGARDICI: Mă făcuşi paharnic?... (Aparte.) S-a odih- 
nit... Să vedem... Ţine, doamne, potirul săpat în argint, cu 
o mireasă adormită şi c-un drac de copilaş şiret săgetând-o, 
pe care ţi-l trimise Ferdinand, craiul Ungariei şi fratele 
chezarului Carol... 

PETRU RAREŞ (ia căuşul şi soarbe): Apă rece, vorbe cal- 
de, inimă bună... Stai, Baloş... 

LOGOFATUL BALOŞ: Să stau, măria-ta. 

PETRU RAREŞ (supărat): Hî, măria-ta!... Nunea, ce fru- 
moasă eşti! 

NUNEA: Aş, zici, măria-ta... 

PETRU RAREŞ: Şi tu? 

GENUNEA: Ce, măria-ta? 

PETRU RAREŞ: Ce urâtă eşti, Nunea! 

GENUNEA: Dacă, şi sunt roaba măriei-tale! 

PETRU RAREŞ: Nu mai sunt robi de când m-am dezrobit 
de domnie... 

MOGARDICI: Iar se-ncurcă iţele... Să m-amestec... Dormişi 
olecuţă... 

PETRU RAREŞ: Dormii şi-mi pare rău că n-am adormit... 

MOGARDICI: Hî-hî... cum nu? (Încet.) Ce uitătură are, şi 
ce glas, ca şi cum ar ieşi dintr-o peşteră... Mă zăpăceşte... 
(Tare.) Cerul fără pic de nori... 

PETRU RAREŞ: Eu fără pic de putere şi tu fără pic de 
minte... 

HAREA: Cu Mogârdici ai dreptate, cu măria-ta... 

PETRU RAREŞ: Măria-ta, Hâreo! 

LOGOFATUL BALOŞ (lui Hârea): Dă-te la o parte... 

OANA: Mai odihneşte-te, frate... Drum lung şi greu... 

MOGARDICI: Şi opincile, sparte... De două zile mă rog 
să le schimbe cu ale mele... 

PETRU RAREŞ: De mi le-ai da fără să le scoţi din picio- 
are, bine,.. 

MOGARDICI: Să ţi le dau cu picioarele... 

PETRU RAREŞ: Şi mâinile, şi capul... Să fiu Mogârdici 
sadea... N-aş mai avea vedenii... Ce striga bătrâna Docla când 
părăsii castelul? 

LOGOFATUL BALOŞ: Nu ştiu, măria-ta. 

MOGARDICI: O vraişte, că nu se mai auzea nimic... Eu, 
ei cu sabia scoasă... “Loc, loc, dobitoacelor, că trece 
vodă“... 

PETRU RAREŞ: Că fuge vodă... ah! 

ă GENUNEA: Când trecui pe lângă ea, striga, ca scoasă din 
ire... 

PETRU RAREŞ: E, e... î 

GENUNEA: ... N-am să mor până nu s-o întoarce... Îl scapă 
pescarii, că e d-ai lor”... 

PETRU RAREŞ (repede): Să îngrijiţi de Docla... Să n-o 
doară nimic! 

MOGARDICI: N-ai grijă, măria-ta... Ce s-o mai doară? 

PETRU RAREŞ: N-a zis ea, acum patru ani, că “mă voi 
întoarce şi biruitor şi biruit?” 

MOGARDICI: Aşa e... 

PETRU RAREŞ: Tu nu erai acolo... 

MOGARDICI: A... a... Aşa e... 

OANA: Parc-a zis... 

GENUNEA: Da... da... 
PETRU RAREŞ: Voi eraţi acolo... î cum mă-ntoarsei de 
e Cirimuş?... O! dar e mai uşor să ghiceşti nenorocirile ce- 
ui ma norocos om decât o clipă de fericire a celui bătut de 
urgia soartei!... Sunt o amintire din ceea ce am fost, şi-n 
curând se va şterge din minte orice amintire... Nu sunt pe 
munte, ci în fund, la poalele muntelui... Nu-l urc, căci m-am 
rostogolit din vârful lui... Am fost om, şi norocul m-a făcut 
i mai om... Mă dor mâinile, picioarele, fruntea... Mâinile 
îmi tremură, picioarele abia mă mai ţin şi sub frunte nu mai 
am nimic! 

GENUNEA: D-atâtea zile de când umbli prin munţi... 

PETRU RAREŞ (îl tremură frigurile): Mai mult voi simţiţi 
greutatea trupului meu... O! d-aţi cunoaşte şi pe aceea a 
sufletului meu!... Când pustiul mă împresură, eu nu mai 
eram!... Strângeţi-vă împrejurul meu, umpleţi golul, 
înmulţiţi-vă, că vin vedeniile deşarte şi mă turtesc fără milă!... 
Nunea, adu mâna ta... 

GENUNEA: P-amândouă, măria-ta... 

PETRU RAREŞ: Şi tu, Oană... 

OANA: Ţi-aş da ființa mea întreagă dacă aş şti că din 
nimicirea ei ai afla vro slabă mângâiere! 

PETRU RAREŞ: Şi p-a ta, Mogârdici... 

MOGARDICI: A mea? E cam roasă, şi cu bătături... 

PETRU RAREŞ: De mult ce-ai bătut cu ea... (li cată în 
palmă.) Tu ai să mori de moarte bună... 

MOGARDICI: Cu sabia-n mână şi pe cal... Hî-hfî... Să mă 
slujească vlădica din Vad... Şi să mă plângă Maria din Fel- 
dioara, dacă n-or fi jelit-o alţii pe ea... 

PETRU RAREŞ (Genunii): Tu ai să te măriţi c-un spătar... 

GENUNEA: Ca Şandru?... Oh!... 

PETRU RAREŞ: Ba nu... c-un miaş de viteji... 

GENUNEA: O! bietul Corbea! 

PETRU RAREŞ: O, biată Nunea! Şi l-ai fi iubit? 

GENUNEA: L-aş fi iubit! 

PETRU RAREŞ: Cât de mult? 

GENUNEA: Cât iubea el pe domn şi pe ţară! 

PETRU RAREŞ: O! l-ai fi iubit mult... Hârea, un căuş de 
apă.., 

E HÂREA: Poftim, doamne... 

PETRU RAREŞ (după ce bea): Mulţumim... şi să 
mulţumeşti şi tu maică-tei că te-a făcut om de credinţă... 
Eşti ca un paloş bun care nu cade din mâna pe care-a 
încăput... Baloş... (il tremură frigurile.) 

LOGOFĂTUL BALOŞ: Măria-ta? 

PETRU RAREŞ: Ce vrei? 

LOGOFATUL BALOŞ: Ce vrea măria-ta. 

PETRU RAREŞ (se ridică pe coasta din dreapta): Eu?... 
Nimic... Ce vreau nu se poate şi ce se poate nu vreau... Vezi 
tu colo, departe, departe... cât cuprinzi cu ochii... şi mai de- 
parte... unde joacă zarea şi s-amestecă faţa cerului cu a 
pământului... şi mai departe... dincolo de Siret şi de Prut, 
până-n malurile Nistrului?... 

LOGOFATUL BALOŞ: Văd, măria-ta... 

PETRU RAREŞ: Ce vezi? 

LOGOFATUL BALOŞ: Trâmbe de dealuri şi câmpii ce se 
pierd în pustietăţi... 

PETRU RAREŞ (îl zguduie frigurile): Eu văd cetăţi, oraşe 
şi sate, dealuri şi văi, şi păduri şi codri, şi livezi şi ape prinse 
în opusturi!, şi râuri slobode curgând în mare... şi corăbii cu 
catarguri înalte şi ascuţite, şi furnicai de oameni... şi de vite... 
şi, peste toate, soarele, apunând, întinde poleiul său uşor şi 
nemărginit! (Oana şi Genunea pleacă capul şi plâng.) Văd 
Moldova, Baloş, pe care am iubit-o, am apărat-o, am slujit- 
o, am înţeles-o în ce-a fost şi ce va să fie, căci sunt copilul 
unui viteaz zămislit în clipele de iubire cu Maria, soţia ma- 
jerului Rareş... In mine sunţ spetele Muşatinilor şi spetele 
norodului ţopite întruna... În mine au fost... Nu vezi un 
mormânt? Încotro te uiţi?... La mine?... Aci e sicriul gol... 
Acolo e sufletul meu, şi peste el toarnă ţărână şi-l acoperă 
de veci!... Oh! dapi-inu pe el şi mă luaţi pe mine! Din el aţi 
mâncat, v-aţi adăpat şi v-aţi îmbogăţit, pentru ce vă lepădaţi 
de el şi pentru ce-l batjocoriţi?... Ce-a fost lumină, şi putere 
de jertfă, şi de “nălţare, ce-a fost vecinic acolo a rămas, în 

prada năimiţilor, ce e slăbiciune, putregai şi trecător adus- 
am cu mine pe vârfuri de piatră uscată... Şi nu mi-aţi lăsat 
decât amintirea frumoasă a vremurilor mari, pentru ca să 
simt cât e de cumplită ruşinea căderii! 

OANA: Măria-ta! 

GENUNEA: Măria-ta! 

MOGARDICI (dându-şi cu pumnii în cap): Mai bine mă 
strângea de gât Maria... 

LOGOFATUL BALOŞ: Olecuţă de apă, măria-ta... 

PETRU RAREŞ: Acum îmi dai apă? După ce m-am, mistu- 
it? Ce-a rămas din mine? Câteva grinzi negre... Incolo, 
scrum... Ţi se pare c-ar mai ieși fum? E cenuşă învârtită de 
vânturi... Am cap ca să port pălărie, iar nu coroană; am ochi 
ca să plâng, nu ca să văd; am mâini ca să mi le frâng, iar nu 
să poruncesc; am picioare ca s-alunec, iar nu ca să-ncalec; 
am umeri ca să anin sucmanul acesta, iar nu să port mantia 
domnească; vorbesc ca să-mi povestesc nenorocirile, iar nu 
ca să cârmuiesc oştile şi norodul; şi am sabie nu ca s-o trag, 
ci ca să sprijin pe ea hoitul netrebnic al copilului lui Ştefan 
cel Mare, 

MOGARDICI: Lasă-te jos puţintel, măria-ta... 

PETRU RAREŞ: Nu sunt destul de jos? Cât să mă pogor? 
Că d-ar încăleca munţii unii peste alţii şi eu aş încăleca pe 
deasupra lor, tot m-aş simţi adâncit în pământ, cât ar fi de la 
pământ până la vârful munţilor! 

MOGARDICI: Să te odihneşti, măria-ta... 

PETRU RAREŞ: Să se odihnească cine trăieşte, morţii n- 
au nevoie de odihnă!... (Genunea, plângând, îi sărută mâi- 
nile.) Tu?... Săruţi închipuirea ta sărutând mâinile care 
împărțeau pieirea şi binefacerile! 

GENUNEA: Ş-acum mă mângâie ca şi altădată... 

PETRU RAREŞ: Crezi tu? 

GENUNEA: Cum cred într-unul Dumnezeu cel de o fiinţă 
şi nedespărţită! 

PETRU RAREŞ (iluminat): Căci eu purced de la tatăl, şi 
cine e împotriva mea împotriva lui este, şi tatăl e viu, şi cine 
mă izbeşte, izbeşte pe tatăl, şi cine izbeşte pe tatăl ridică 
mâna împotriva neamului, şi mâna i se usucă şi cade-n 
ţărână... 

LOGOFATUL BALOŞ (cu lacrimile în ochi): Stai, măria- 
ta! 

PETRU RAREȘ: Cum de nu s-au uscat mâinile lor ridicate 
împotriva mea, şi-a tatălui meu, şi-a străbunilor mei?... Oh! 
am friguri, Oană... Friguri, Genunea... Aici ne vom despărți... 

MOGARDICI: Şi eu să rămân singur? 

PETRU RAREŞ: Cine? tu sau eu? 

MOGARDICI: Şi eu, şi măria-ta... Şi unde să mă duc şi 
un” să te duci? 

PETRU RAREŞ: Tu încolo şi eu încoace... Tu-n Moldova şi 
eu în secuime. Tu să mănânci azimă caldă, frământată cu 
apă de la fântâna din Suceava, şi eu, de-oi mai fi, să rod 
pâinica uscată a străinului, muiată cu lacrimile mele amari! 

GENUNEA: Să mă despart? Niciodată!... Când te-i 
despărţi măria-ta de sabie... 

(Petru Rareş o priveşte lung şi face o mişcare din cap 
ca şi cum ar zice “bine”.) 

PETRU RAREŞ: Uf! mi-e cald!... Vă sunt domn or umbra 
caraghioasă a fostului domn? 

LOGOFĂTUL BALOŞ: Ne-ai fost, ne eşti, ne vei fi! 

Petru Rareş: Aşa.. Suntem la sfat... Tu, Baloş, ce să fii? 
Ce eşti, afară dacă nu mi-ai lua locul... A! grozav te-ai 
păcăli!... Tu să-mi fii spătar... 

MOGARDICI: Eu? Spătar şchiop? 

PETRU RAREŞ: Tu, Oană, vornic... Tu, Genunea... logofăt 
e tat-tău... să fii hatman şi portar al Sucevei... 

GENUNEA: În locul lui... 

PETRU RAREŞ: Da... 

GENUNEA: Mai bine ostaş ca hatman... 

PETRU RAREŞ: Ostaşii nu intră-n Sfat... 

GENUNEA: Paharnic... Ă 

PETRU RAREŞ: Prea bine, paharnic... Înainte de Sfat... 
Paharnice, dă-mi un pahar de Tokai... 

GENUNEA (îi dă cu milă căuşul cu apă): Poftim, măria-ta! 

PETRU RAREŞ (gustă): Vinul tău e apă goală, şi paharul 
tău e de lemn scobit ca jghiabul din care s-adapă vitele. Apa 
ta e vie şi răcoritoare şi căuşul miroase a brad proaspăt de 

lângă Suceava! Niciodată apa n-a fost mai bună ca cel mai 
bun vin, şi căuşul mai frumos lucrat ca cornul de aur al 
chezarului, căci nici un stăpânitor al pământului n-a fost 
slujit de un paharnic c-o inimă mai bună, c-un chip mai lu- 
minos şi c-o mână mai fermecătoare... Ah!... e cald... am 
căldură... 

GENUNEA (rugător): Spală-te pe obraji, măria-ta... eu îţi 
torn... 

PETRU RAREȘ: Tu?... Toarnă-mi... (Se spală.) 

GENUNEA: Şi pe gât, pe după urechi... aşa... 

PETRU RAREŞ: Dă-mi, paharnice, un ştergar cu margi- 
nile alese-n fir de aur... 

GENUNEA (caută): Nu găsesc, măria-ta... 

PETRU RAREŞ: Nu e un ştergar în tot castelul Sucevii? 

GENUNEA (îşi ia broboada de la gât): A! am găsit! 

PETRU RAREŞ (se şterge): Nici smirna, nici tămâia din 
Arabia n-ar mirosi aşa de aromitor ca ştergarul tău, pahar- 
nice... Miroase a fân cosit... Ah! miroase a Moldova! (Il trec 
lacrimile.) 




















(Toţi plâng.) 

GENUNEA: Fie-ţi milă... 

PETRU RAREŞ: Aş vrea să vă fac să râdeți... O! mi-e milă 
de voi! Soarta nemiloasă mă face că oriunde m-oi întoarce 
să storc lacrimi... De n-aţi fi aici, din stâncile reci ar ţâşni 
ani fierbinţi!... Să deschidem Sfatul... Despre ce e vor- 

a? 

OANA: Să fim cu tine, frate, ori să te lăsăm singur în 
pustietăţile acestea? 

PETRU RAREŞ: A! da! Sfatul a început... V-aţi spus 
părerea... Să mi-o dau şi eu p-a mea... Baloş, ca mai mare şi 
mai vechi în Sfat, ce trage părerea domnului? 

LOGOFATUL BALOŞ: E hotărâtoare. 

PETRU RAREŞ: În orice pricină? 

LOGOFATUL BALOŞ: Totdeauna. 


'Josean — locuitor al |[rii de Jos, dup[ vechea |mplriire adminis- 
trativ| a Moldovei. 

PETRU RAREŞ: Aţi auzit? (Toţi pleacă capul în jos.) S-apu- 
caţi încolo şi încoa!... A! să mai văd Moldova o dată înainte 
d-a mă despărţi... (Se ridică mai sus.) Da, văd fumurile din 
hornurile colibelor înălțându-se spre cer, aud doina spusă 
din frunză şi talanca turmelor ce se întorc de la păşune, 
dar nici săbiile să lumineze ca fulgerul, nici aveul să pi- 
uie aruncate din arcuri, nici lăncile grele ale iunacilor, nici 
coasele gloatelor amorţite nu mai aud!... Peiştea s-a întins 
în locul strigătului de biruinţă!... Căci mi-aţi umilit Moldo- 
va să n-o mai cunosc!... Care din două mă zguduie aşa de 
straşnic: râvna de a domni, ori iubirea de ţară?... Ah! aş 
vrea să fiu vornic, spătar, căpitan, sutaş... ostaş să fiu, nu- 
mai să fiu în Suceava!... Şi nu sunt nimic... nimic... nimic!... 
Un biet bătrân cerşind adăpost munţilor, o podoabă 
închipuită de om în care sălăşluia un suflet tare, ce rătăceşte 
pe trâmbele albăstrii şi se pierde-n pâclele pustietăţilor! 
„„„D-acum, Doamne, fă ce vrei cu mine! (Cade în genunchi, 
şi toţi ceilalți. Se roagă încet.) Sculaţi-vă. Am zis rugăciunea, 
mulţumind Celui-De-sus de harurile ce-a trimis asupra noas- 
tră... Şi buzele au minţit, obişnuite să spuie adevărul... Şi 
tu (îşi ia sabia), care ai desfăcut calea biruinţei sub trei 
domnii (0 sărută), piei în prăpastie, slugă credincioasă! (O 
aruncă în prăpastie.) Din negurile unde te-ai dus va ţâșni 
apa bolborosind poveştile trecutului, şi urmaşii, auzindu- 
le, vor crede c-aud basme!... S-a dus şi ziua de azi, şi nu 
ne-a fost mai uşoară ca ziua de ieri... Soarele a apus... Întu- 
nericul se lasă... Să-mi iau rămas bun de la voi... Să mă 
iertaţi... O! O! Oană! Nunea! Ce, plângeţi?... Ah! veniţi 
încoa... să vă sărut. (Il trec lacrimile.) E, €... va trece... (Le 
sărută.) 

OANA: Să te duci sănătos şi să te-ntorci sănătos, frate! 

PETRU RAREŞ (sărutând pe Genunea): Cum, tu nu-mi 
spui nimic? 

GENUNEA (0 îneacă plânsul): Nu pot... oh! că nu pot... 

PETRU RAREŞ (lăcrimând): Ar trebui să fiu de piatră... 
Baa Ul sărută.) Să ne vedem sănătoşi dacă ne vom mai 
vedea... 

LOGOFĂTUL BALOŞ (plângând): Ne vom vedea, ne vom 
vedea, măria-ta... e 

PETRU RAREŞ: Hârea... Mogârdici. (i sărută.) 

MOGARDICI: (îşi şterge lacrimile): Poi, poi, pe mine nu 
mă iei?... Să se ducă ei încolo şi noi încoace... Da, da, măria- 
ta, că tot aruncaşi sabia în prăpastie... Să-ţi fiu eu sabie... 
De ce nu?... Că mie mi-a spus o ţigancă din ghioc... “Ei, că 
tu ai s-ajungi sabia domnului”... 

PETRU RAREŞ: Ai s-ajungi, dar n-ai să fii, ai ajuns, dar nu 
sa PRI 

MOGARDICI: Noapte... scorburi... cerbi... urşi... şi ursul 
e-al dracului, deşi e fecior de popă... 

PETRU RAREŞ: Fi, şi dacă ar fi urşi? 

MOGARDICI: Măria-ta te-ai face mort şi eu viu... Ursul 
nu mănâncă mortăciuni... 

„PETRU RAREŞ: Mort sunt între vii... Destul, Mogârdici... 
Ul sărută.) 

MOGARDICI: Păi, păi, eu nu te-am sărutat... 

PETRU RAREŞ: Sărută... Nu miros a pământ?... Vecinica 
mea pomenire! 

GENUNEA (0 podideşte plânsul): Ah! măria-ta... 

PETRU RAREŞ: Nunea, ce e, Nunea? 

GENUNEA: Când s-o crăpa de ziuă şi s-or stinge stelele, 
voi pândi luceafărul meu de dimineaţă şi-l voi ruga să ne- 
ntoarcă printre stelele noastre pe luceafărul nostru dătător 
de viaţă şi de lumină... 

PETRU AARE În genunea apelor întinse şi fără fund se 
frânge faţa luceafărului scânteietor... Vin vânturile, şi apa se 
încreţeşte, şi faţa luceafărului tremură, se rupe-n jos şi se 
duce, se duce nesfârşit... Apa se tulbură, talazurile cresc, şi 
luceafărul nu se mai vede... D-aş fi stat eu oglindit în inim- 
ile tuturor ca în inima ta, Genunea, nici o vijelie nu m-ar fi 
smuls din inima Moldovei (O sărută.) Du-te... Duceţi-vă... 
Şi luaţi seama la brazii pe care i-am însemnat eu... Să nu vă 
pierdeţi... 

Logofătu Baloş: De noi te îngrijeşti? 

PETRU RAREŞ: Eu sunt pierdut. 

(Se despart şi pleacă.) 

SCENA III 
PETRU RAREŞ, singur. 


PETRU RAREŞ (pleacă încet): Se rupse şi firul de paianjen 
care mă mai lega de Moldova... Singur, singurătăţii... Descur- 
ca-voi drumurile ce duc la Ciceu?... Ş-acolo ce m-aşteaptă?... 
Doi copii mici şi biata mea soţie... Cum ridici şi pogori, 
Doamne, din nimic la mărire şi din trufie la umilinţă! (S-aude 
un zgomot.) A!... Cruţă-mă, mântuitorule, să nu simt frica de 
oameni şi de fiare! Sunt fără apărare... Pe paloşul bătrânului 
Ştefan nimeni nu va mai pune mâna... A!... Da... mi-e frică... 
mi-e frică... cu toate că nu mai am la ce să mai ţin... Ş-aş fi 
jurat că nu voi cerca această ruşine... (Se năruie pietrele-n 
depărtare.) Ce-o fi?... A, orice-ar fi... (Punând piciorul p-o pi- 
atră, alunecă şi cade. Nu se mai vede. S-aude dintre brazi.) O! 
mi-e frică şi să tac, şi să strig! (Vine repede pe al doilea picior de 
munte.) Cine e? Ce vreţi?... Aud şoapte!... 


SCENA IV 
PETRU RAREŞ şi cinci pescari. 


INTAIUL PESCAR: Cine eşti? Şi ce vrei? 

PETRU RAREŞ (spăimântat): Tu ce vrei? Tu cine eşti? 

INTAIUL PESCAR: Om bun... (Se apropie.) 

PETRU RAREŞ: Poţi să fii bun şi de departe... 

INTAIUL PESCAR: Cum tremură!... N-am la mine decât 

cuțitul ăsta... De ce te sperii? , 

PETRU RAREŞ: Cuţitul?... In mâinile tale ar fi o prime- 

jdie, în mâinile mele, un fir de iarbă... 

sI IUL PESCAR (i-aruncă cuțitul): Na, ţi-l dau dacă ţi- 

e frică... 

PETRU RAREŞ: Mi-l dai?... Se vede că eşti om bun... 

INTAIUL PESCAR: Nu ţi-am spus?... Dar tu cine eşti? 
PETRU RAREȘ: Sunt o pâlpâire din soarele Moldovei, 

care s-a stins... o surcea care n-a sărit departe de buştean, 

un biet creştin care a fost un stăpân straşnic... 

ÎNTÂIUL PESCAR: Aveai voloace şi măji multe... 
PETRU RAREŞ: Ce măji?... Sunt maje, şi mama a avut 


mujte maji.. 

ÎNTĂIUL PESCAR: Pe legea mea... nu înţeleg nimica, 
verişcane. 

PETRU RAREȘ: Nici eu nu-nţeleg... De ce mă-ntrebi de 
măji? 


ÎNTÂIUL PESCAR: De, ca pescarul... În ce-aş preţui 
stăpânirea pe care ai pierdut- 0? 

PETRU RAREŞ (încremenit): Tu eşti pescar? 

INTAIUL PESCAR: Da, pescar... De ce te minunezi?... 
Suntem aci vro cinci... 
PETRU RAREŞ: Sunteţi pescari? 

INTAIUL PESCAR: Suntem, vezi bine... 

PETRU RAREŞ: Dacă sunteţi pescari, ce căutaţi pe vârful 
muntelui? 
INTAIUL PESCAR: Păi, aci, puţin mai la vale, e un iezer 
în munte, şi pescium şi noi mrene şi ţipari... 

PETRU RAREŞ (cu bucurie): Sunteţi pescari?... O, Dolca, 
şi eu niciodată n-am crezut în vedeniile tale! 

ÎNTÂIUL PESCAR: Ce bucurie te prinse fără veste... Ciu- 
dat om trebuie să fii!... O! şi eşti sângerat la mână, şi lovit... 
Cine să fii dumneata? 

PETRU RAREŞ: Sunteţi moldoveni? 

INTAIUL PESCAR: După lege şi după limbă tot aia am 
fi... dar noi suntem ardeleni... lacă crucea... O facem ca ei.. 
PETRU RAREŞ: Cheamă-i încoa... 

INTAIUL PESCAR: Să-i chem... Mă!... uiu-iu... Veniţi 
încoa... cu d-ale gurii... mă.. 

PETRU RAREŞ: Da, că sunt hămesit de foame... 

ÎNTÂIUL PESCAR: Ăi mânca ce-om mânca şi noi... pită 
rece... peşte fript... 

PETRU RAREŞ: Ce-o da Dumnezeu... 

INTAIUL PESCAR: Ei, că după veşmântul ăl de desupt... 
ai fi om de obraz... 

PETRU RAREŞ: Am fost! 


(Vin şi ceilalţi patru pescari cu merindele pe care le aşează jos.) 

INTAIUL PESCAR: lacă, mă, un om rătăcit pe munte... 

AL DOILEA PESCAR: Bună seara, vere... 

PETRU RAREŞ: Mulţumim dumneavoastră, vere. 

AL TREILEA PESCAR: Mâine, când s-o albi de ziuă, ne-o 
fi şi el de vrun ajutor... 

AL PATRULEA PESCAR: Stai jos, ce nu stai... 

AL CINCILEA PESCAR: Iacă, așa, ca mine.. 

PETRU RAREŞ: Cam ce să prindeţi voi pe peşte? 

ÎNTÂIUL PESCAR: E, acolea, nişte oameni sărmani... Cât 
să ne înţolim şi noi... mai cu coatele rupte, mai cu opincile 
sparte... Ce să facem? 

PETRU RAREŞ: Ştiţi voi cât face un galben? 

AL DOILEA PESCAR: Ei, ştim... Da” dracu l-a văzut? 

PETRU RAREŞ: Îl cunoaşteţi dacă |- aţi vedea? 

(Pescarii fac ochii mari.) 

AL DOILEA PESCAR: Eu, nu... 

AL PATRULEA PESCAR: Eu, mă... c-am văzut, patru, |- 
alde popa Dima din Vărcăuţi... 

PETRU RAREŞ: Era ca ista? 

AL PATRULEA PESCAR: Ca ăsta... tocmai... leit-poleit! 

INTAIUL PESCAR: Să-l văd şi eu... 

AL TREILEA PESCAR: Şi eu... 

AL, DOILEA PESCAR: Ad” şi mie... 1-3... frumos ban... şi e 
de aur! 

PETRU RAREŞ (scoate o pungă): A voastră e toată, de 
mă- ip trece, fără să mă simtă nimeni, până la castelul bar- 
onului Feldici... Sunt şaptezeci... 

(Pescarii rămân cu gurile căscate.) 

ÎNTÂIUL PESCAR: Şaptezeci? 

AL PATRULEA PESCAR: Doamne, Doamne, Doamne... (Se 
închină.) 

PETRU RAREŞ: Oameni buni, eu sunt Petru Rareş, până 
ieri, voievodul Moldovei şi-al secuimii. 

ÎNTÂIUL PESCAR: Petru-voievodul? 

AL DOILEA PESCAR: Cel care spăimântă Braşoul? 

AL TREILEA PESCAR: Cel care... (Pescarii cad în genunchi 

înajnteq lui Petru Rareş.) 

INTAIUL PESCAR: lartă-ne, măria-ta, iartă-ne... 

PETRU RAREŞ: Nu mi-aţi greşit cu nimic... De ce să vă 
iert?... 

Întâiul pescar: Te trecem, şi n-are să ştie nici cucul... Te 
dezbrăcăm pe tine (arată p-al treilea pescar) şi îmbrăcăm pe 
măria-sa... Îi punem în spinare o maje... Şi-l trecem... 

PETRU RAREŞ: Mulţumescu-ţi ţie, Impărate ceresc, că ai 
aprins soarele, să se coacă grâul... luna, să străbatem 
cărărușşile... stelele, să împodobească cerul... şi o rază de 
nădejde în sufletul oropsitului tău rob Petru, feciorul 
Răreşoaiei ş-al lui Ştefan cel Sfânt! 

Cortina 

CUPRINS 


SULTĂNICA 


lui Dinu Radu Golescu* 


I 


D-a stânga Râului Doamnei, razna de satul Domnești, să 
vede o casă, albă ca laptele, cu ferestrele încondeiate cu 
roşu şi albastru. Pervazurile uşei — curate ca un pahar; pris- 
pa din faţă — lipită cu pământ galben; pe creasta casei, d-o 
parte şi de alta, scârţâie, la fitece bătaie de vânt, două limbi 
de tinichea, aşezate pe două goange cât gâgâlicea. Curtea, 
îngrădită cu nuiele de alun; hambar de fag, obor de vite şi 
grajd pus la pământ pe patru tălpoaie groase. 

Ast cămin fusese odinioară cu rost pe când trăia jupân 
Kivu. Fusese chiabur răposatul, dar biata Kivuleasă, rămasă 
singură, ca femeia, a luptat cu inima, iar nu cu gândul. S-a 
prăpădit cu firea, că Sultănica ajunsese fată mare. 

Dar când e să-i meargă rău omului, pe orice-o pune mâna 
să sparge. | | | | | 

De câte ori n-o podideau lacrămile pe biata bătrână, priv- 
ind acareturile mari, dar pline de sărăcie şi de pustiu... Nu 
ENG de pomană... da“ şi viaţa de azi până mâine viaţă e, or 

oc? 

Doi juncănaşi, o vacă, doi cârlani, zece oi, ş-un berbec e 
sărăcie lucie la o vatră de care alt'dată ţineau opt perechi de 


*Coleg de liceu cu care Delavrancea a locuit |n aceea=i cas[ la Paris. 
Dinu Golescu este fiul lui Radu Golescu-Catan[ — la rândul s[u — fiul lui 
Iordache Golescu, fratele lui Dinicu Golescu. Iordache Golescu are merit- 
ul de a fi contribuit la |ntemeierea =colii lui Gh. Laz[r de la Sf. Sava. 


263 


boi ungurești, şase vaci cu ugerul cât căldarea, nouă cai iuți 
ş-o turmă de oi, ce umplea valea râului de behăit când cob- 
orau dinspre munte. 


II 


E începutul lui decembrie. 

A dat Dumnezeu zăpadă nemiluită; şi cade, cade puzderie 
măruntă şi deasă, ca făina la cernut, vânturată de un crivăţ, 
care te orbeşte. Muşcelele dorm sub zăpadă de trei palme. 
Pădurile, în depărtare, cu tulpini fumurii, par cercelate cu flori 
de zarzări şi de corcoduşi. Vuiet surd se încovoaie pe după 
dealuri şi se pierde în văi adânci. Cerul e ca leşia. Cârduri de 
corbi, prididite de vânt, croncăie, căutând spre păduri. Visco- 
lul se înteţeşte. Vârtejele trec dintr-un colnic într-altul. Şi am- 
urgul sărei se întinde ca un zăbranic sur. 

Râul Doamnei, umflat, curge repede, cu un vâjiit mânios 
înecat în glasul vântului, şi izbeşte sloiuri mari de gheaţă şi 
butuci groşi de meterezele podului. 

Arar se vede pui de om trecând prin sat. Pârtia e acoper- 
ită. Abia se zăresc poteci ca de lăţimea unei lopeţi. 

Cea mai îngrijită leagă cârciuma de primărie. 

Lumini zălbul de văpaiţă joacă prin geamurile câtorva 
case. Vremea rea a amorţit satul, îndeobşte zgomotos. Nu- 
mai în bătătura Hanului Roşu hamăie răguşit doi dulăi de 
câini. 

În cârciumă e arababură mare. Firitiseală nepomenită ţine 
nea Nicola Grecul, cu fruntașii satului, de ziua sa. 

O dată pe an e Sf. Nicolae. 

În uşa prăvăliei stă un ţăran nalt, spătos, cu faţa conabie 
ca sfecla; uneori scutură din cap, râde şi îndrugă singur. 

— Aşa e omul... un ciocan, încă unul ş-al treilea, până 
ajungi la tinichea... d-acolo-ncolo... Dumnezeu cu mila... 
torni, parcă torni într-o pârnaie... Dar Sanda ce-o să zică... 
Că mi-a dat Sfântul muiere harnică, dar rea, topenia 
pământului!... 

Inlăuntru s-aud ciocneli de pahare, buşeli de călcâie şi 

zbârnâitul otova al cobzarului. Trăgeau chindia de curgea 
țţărâna din pod. Apoi, când să mai muia jocul, numai ce-i 
auzeai pe toţi, care mai de care: 

— Hai să ne fie de bine, nea Nicola... La mulţi ani cu spor 
şi sănătate... Cinstit socru mare... 

— Suge, suge, că doar nu te-a îmbătrânit calea bisericii... 

— Mai trage-i, părinţele, o leturghie... 

— Să te văz, logofete, care pe care... 

Fitecine cu ale lui. La nea Nicola veselie, la alţii obide. 
Unii abia aşteaptă Ignatul să-şi taie grăsunul cât malul, alţii 
abia au mălai de gură. Că cine a făcut lumea, cu deşertăciunile 
ei, la unii tună şi fulgeră, iar pe alţii îi înbuibă cu norocul, ca 
pe curcani cu nuci. 

III 


Aşa înţelenise, de pustia de vreme, mai tot satul; şi aşa, 
hangiul venetic, bogat putred, serăsfoia în duhoarea de ţuică 
şi vin, pe când mama Stanca Kivuleasa sta mâhnită la gura 
sobei, mângăindu-şi odorul pe obraji. Sultănica aţipise cu 
capul în poala mă-sei. 

Odaia e deretecată de ţi-e drag să te uiţi la ea. Pe pat o 
scoarță aleasă în fel de fel de migălituri. Pernele, cu feţe de 
cuadrilat. Pe lacra de sub icoane, două plapămi groase. 

Spre răsărit, trei icoane muscăleşti, roşii ca para focului. 
Toţi sfinţii se aseamănă ca două picături de apă. Toţi au 
ochii din trei linii, nasul dintr-una şi gura din două. Cât de- 
spre sf. Gheorghe, călare p-un cal cu gâtul de cocostâre, tot 
omoară şi nu mai omoară un balaur de pe tărâmul celălalt. 
Mai jos de icoane arde candela. 

Toate cele sfinte sunt înconjurate cu mănunchi de busui- 
oc şi siminoc, din Vinerea Patimelor, strâns legate în vlăstar 
de salcie de la Florii. 

Focul pâlpâie. Câteodată pocneşte de-aruncă spuza în 
sus. 

Şi Sultănica deschide repede nişte ochi ca pruna de mari. 
Şi mama Stanca, ferind-o de scântei, îi zice încetinel: “Dormi, 
puiul mamei, dormi!” 


265 


Sultănica strecură, printre genele ei de catifea, două lac- 
rimi. Una se întinse pe obraz, iar alta îi încreţi gura. 

Fata Kivului e cum arar se mai află sub soare. Chipul ei 
parc-ar fi zugrăvit: alb şi cu două răsuri pe obraji. Ochi negri 
ca mura, frumoşi de pică, dar când îi încruntă, te sperie ca- 
ntunericul. Părul lins, cu unde albăstrui. Să poartă cu tâm- 
ple. Aşa a apucat de la mă-sa, şi mă-sa de la mă-sa, obicei 
adus de pe obârşia Ialomiţei, unde nu se ştia de creţuri şi 
colţişori. 

Sultănichii îi este dragă curăţenia ca lumina ochilor, că 
chiar de n-ar avea sprincenele trase ca din condei şi buze 
rumene ca bobocul de trandafir, tot n-ar da cu foiţă şi cu 
muc de lumânare. 

Când merge, saltă puţin şi se mlădie. Trup omenesc de n- 
ar fi, s-ar frânge. y 

Multe capete a sucit. Mulţi ochi au jinduit-o. În horă fură 
toate privirile, şi ea s-aprinde d-ai crede că se topeşte. 

Şi ce vâlnic, şi ce naframă, şi ce cămaşe de borangic, gal- 
benă ca spicul şi subţire ca pânza păianjenului, încât 1 se 
simte tot sânul, pietros ca poama pârguită, cum se bate când 
abia răsuflă de osteneală. 

Să crape de căldură, nu-şi sumete mânicuţele în faţa 
flăcăilor. Să se îmbrebenească ea cu gălbenele şi bujori, cu 
creiţe şi cu ochiu-boului? Nu scrie la dânsa aşa ţigănie. He, 
arareori, numai ce-o vezi cu câte-o brânduşe în păr, ori cu 
doi-trei didiţei între betele ce-i încolăcesc mijlocul de patru 
ori. 

La şezători s-a dus o singură dată de când e fată mare, 
dar de atunci să nu-i mai pomeneşti: “Cui îi arde de zben- 

uit e săritoare pentru aşa treabă“. Că până se coace dov- 
eacul în sobă, câţiva flăcăi dau iama prin fete. Le mai ciupesc, 
le mai sărută de le scot ruji în obraz. Ba unora le ia or betele, 
or spilca, or năframa, şi duminica, la horă, până să li le dea, 
le snopesc o toană pe după şura din spatele hanului. Unii 
mai împeliţaţi numai ce-i auzi: “Sări, cutăriţă, de suflă în ăl 
foc!” Şi când biata fată stă-n genunchi, suflând din băirile 
inimii, odată îi dă brânci şi cade pe spate. 

Sultănica e leită-poleită răposatului. Când se aprinde, 
nu te poţi apropia cale d-o poştie. Când vrea ceva, vrea, nu 
se încurcă. De să mânie, nu mai vede înaintea ochilor. 

Intr-o zi, la sapa porumbului, cine ştie ce i-a năzărit că, 
cu toate rugăciunile mă-sei, n-a voit să mănânce din zori 
până la amurg şi n-a lăsat sapa din mână până n-a căzut 
ruptă de osteneală. A dus-o biata bătrână mai mult moartă 
decât vie acasă. A doua zi, când s-a dezmeticit ş-a văzut pe 
mama Stanca la capul ei, galbenă ca turta de ceară, cu părul 
alb şi ciufulit, cu ochii traşi de durere, a sărit la gâtul ei şi, 
fără să zică nici pis, a început s-o sărute şi p-o parte şi pe 
alta, pân-a podidit-o un plâns d-a muiat un ştergar întreg- 
întreguleţ. 

Unele mai isteţe din sat au împrăştiat zvonul că ar cam 
suferi de vrun farmec. 

De harnică, harnică, n-are cum mai fi! Unde pune mâna, 
Dumnezeu cu mila! Sare din vârful stogului şi cade ca un 
fulg. In argea nu i se văd mâinile. Când toarce, mănâncă 
caierul. De cinstită, nu e obraz mai curat. Când Ioniţă Ro- 
tarul, om chipeş şi hazliu, s-a încercat s-o sărute, a sărit 
parc-ar fi călcat pe coadă de şarpe şi, în mijlocul flăcăimii, i- 
a strigat: 

— Mi-aş tăia obrazul, dar ţi-aş tăia buzele! 


Ce punea satul în nedumerire, şi mai vârtos p-ale ce cată 
nod în papură, e când apucă lumea în cap şi trece nouă 
hotare. 

Numai ce-o vezi, la revărsatul zorilor, că o ia rara-rara, 
prin fâneaţă. Galbenă, cu cearcâne vinete în jurul ochilor, 
merge ce merge, şi se opreşte la vrun deal, la vrun pârău. 
Ascultă neclintită un ceas, două. Vântul bate holdele. Iz- 
voarele dau d-a dura petricelele din matcă şi le sună ca pe 

nişte zurgălii auzite din depărtare. 

Apoi culege flori şi le azvârle, până ce i se aprind obrajii 
şi se trezeşte ca dintr-un somn adânc. Ochii îi sclipesc ca 
oţelul învârtit la soare. 

Joița Baciului ar fi văzut-o la un apus de soare cu capul 
rezemat de crucea din creştetul muşcelului ce desparte apa 
Vâlsanii de Râul Doamnei, privind, ca dusă de pe lume, la 
roşeaţa apusului. 

Obosită de gânduri, se întorcea spre casă cu căutătura-n 
jos, cu un nod în gât, cu gura friptă de sete. Şi de întâlnea 
vrun izvor, bea până i se oprea răsuflarea. Apoi, făcând mâi- 
nile căldăruşe, le umplea cu apă rece ca gheaţa şi limpede 
ca diamantul, pe care ş-o arunca în obraji. 

Da“ să te ferească Cel-de-sus de gura satului şi de pizma 
celor vinovaţi şi răi! 

N-avea să scoată capul în lume Sultănica, ea, care, de 
bună ce era, ş-ar fi dat şi dumicatul din gură, că începeau 
şuşuitul şi ponoasele. 

Câte-n lună! şi-n soare-i scorneau. 

— Sultănica, frumoasă? Aida-de! 

Mai bine îşi pune gâtul pe tăietor Ilinca, ciupita de vărsat. 

— E o fudulă, o luată din lele, n-are toate sâmbetele. 
Când umblă, calcă-n străchini. Numai nevastă ca toate 
nevestele n-o să fie Sultana aia, zicea la fântână, la horă, la 
şezători fata Ciauşului. Ce are neica de nu i-a primit peţitul? 
Au nu e voinic? Or e beţiv, stricător de case, zurbagiu? Au n- 
are de pe ce bea apă? He, he, fata proastă şi ţâfnoasă dă 
norocului cu piciorul. Da“ de, om sărac şi cu nasul în sus... 
Ştie Dumnezeu ce face! 

Ş. flăcăii, mai toţi, o luaseră în nume de rău. Nu, că de ce 
să fie aşa de mută? De ce să fugă de toţi parc-ar fi râioşi? O 
fată mare se mai lasă ba la un sărutat — că d-aia are gură 
dulce — ba la un giugiulit — că d-aia are sân cu drăgănele. 
Şi ştii, cum e oul, da una într-alta, se îngroaşe gluma, şi 
căpătuiala vine, că moş popa ce-aşteaptă? Să dezlege dorul 


! )n textul de baz[: lume; corectat cf. ed. anterioare 

după pofta inimii. Altfel! cântă cucul pe fată bătrână şi rămâne 
moşoroi fără soboli. 


V 


S-auzea, în depărtare, chiuit de danţ şi pocnete de pistol 
la nea Nicola Grecul. 

Vântul vuia de te lua groaza. Măzărichea răpăia în fere- 
astra mamei Stanchii. 

Sultănica ridică capul din poala mă-sei. Se alipi de 
bătrână. O cuprinse pe după gât cu braţele rumenite de do- 
goarea focului şi privi lung în chipul ofilit al bătrânii. 

Buzele mamei Stanchii tremurau. Multe îi treceau prin 
cap şi multe prin inimă când grecoteiul se desfăta. 

— Mamă, mamă, grăi bătrâna, moş popa, când spune 
din Vanghelie, cică să rabzi şi iar să rabzi... Aşa e, părinţele... 
aşa e... că Mieluşelul Domnului a răbdat scuipat, bătaie şi 
răstignire... Dar când mă gândesc la răposatul ş-auz chiuitul 
caţaonului, mă podidesc lacrămile, Sultănica mamei, şi 
blestem din suflet, doară de l-o ajunge mânia Domnului! 

Sultănica strânse vătraiul de-i zbârnâi în mână. 

— Nu mai pot, grăi iar bătrâna, nu mai pot să-mi târăsc 
zilele, când mă uit la tine şi nu ştiu pe ce mâini o să cazi... 
Aveam şi noi, pe vremea Kivului, rod şi vite cu duiumul; 
Pee gemeai de pline; bătătura nu mai încăpea de vite şi 

ighioi. Mugeau de zguduiau casa vacile. Şi ce te pomeneai 
că se aruncau pe răsfăţ. Rupeau pământul cu fuga, de la un 
gard la altul, cu coada în sus, cletănată ca o măciucă. Şase 
argaţi nu le da de cap până nu se potoleau de bună-voie şi 
nu cătau spre obor, dând din cap şi băgând limba şi p-o 
nare, şi pe alta. Bietul tat-tău se uita mândru la bogăţia lui 
cinstită. Parcă-l văz, c-o mână în şerparu-i civit, alergând de 
colo-colo. Ce hărnicie de om! Tot satul nu-i ţinea piept. Când 
punea mâna pe plug, trosneau coarnele. Când d cu sapa, 
intra cu muchie cu tot. Coasa în mâinile lui rădea ca briciul. 


! )n textul de baz[: astfel; corectat cf. ed. 1885. 

Tu erai mică şi nebunatică. Cum te zărea că-i ieşi înainte, cu 
mânuşiţele pline de noroi, creştea inima în el şi se topea d- 
a-n picioarele. 

— Bietul tatal... 

Focul pâlpâia în gura sobei. Muşcelele alburii abia se mai 
zăreau, prin geamuri. 

— În toiul verii, îndată ce venea rupt de osteneală, ne 
ospătam bine, apoi ne odihneam pe prispă. Pe tine te-aşeza 
ca p-o laiţă pe genunchi, şi te juca, şi spunea, şi râdea, şi ty- 
i băgai mâna în barbă. Uite aşa ne-apuca miezul nopții. Îl 
luam cu d-a sila la culcare. Auz ş-acum glasul lui: “Să mai 
stăm, fă Stancă, fă, că parcă mă-ngraş când mă uit la voi!” 
Era rai, nu viaţă, până se pripăşi, ca pomojnic, pe plaiurile 
noastre, iuda de caţaon. Şi a sosit într-un ceas rău. Lăcuste 
erau, secetă era, vitele boleau şi mureau p-un capăt. Dar ce 
să mai îndrug, Sultănica mamei... Într-un an, a făcut ce-a 
făcut, lipitoarea, l-a băgat în judecăţi şi l-a lăsat sărac lipit. 
Kivu era iute ş-avea ş-un beteşug de tuse. S-a luat la contră 
şi, de mâhnire, s-a-mbolnăvit. Când ş-a dat sufletul, mă strân- 
gea de mâini ca c-un cleşte şi te chema, ars d-un foc nestins. 
“Incă doi ani... Să nu vă las pe drumuri”... a zis şi i-am închis 
ochii. 

Pe mama Stanca o podidiră lacrămile; curgeau picături 
mari pe vatra de cărămizi calde, şi de unde cădeau se ridi- 
cau i înghițiţi de gura sobei. Ă 

— Nu mai plânge, mamă, zise Sultănica sărind în sus. [i 
dau foc... să arză ca şoarecii... Doar nu s-au stins toţi ai 
Kivului! 

Mama Stanca îngheţă văzând pe Sultănica năprasnică la 
corp şi cu ochii ca doi cărbuni aprinşi. După câteva clipiri 
dese, zise cu mare evlavie: 

— Fă-ţi cruce, fata mea, fă-ţi cruce, avuseşi un gând rău... 
Necuratul a trecut pe lângă noi... 

Bătrâna şopti de trei ori, plecând fruntea în jos: “Numele 
Tatălui, ş-al Fiului, ş-al Sfântului Duh, amin”. 

Se liniştiră. Sultănica aruncă o buturugă în sobă. Bătrâna 
turnă untdelemn în candelă şi-şi şterse pe frunte deştile 

atinse de paharul ce ardea la sfintele icoane. 

— Am să-ţi fac o rugăciune, mamă. lacă, astăzi fuse S-tul 
Niculae, vreau şi eu să-ncerc mila cerului. Să stau la privigh- 
ere până la cântatul cocoşilor d-a treia oară. Poate să ne 
arunce cuviosul Niculae vro pungă cu bani, că văduva din 
carte avea trei fete, şi pe câtetrele le-a căpătuit... 

Ă Mama Stanca, cu tot amarul de care era covârşită, zâm- 
i. 

— De, maică, s-a cam umplut lumea de rele, d-aia şi milos- 
tivul nu mai face minuni. Ei, odinioară a fost cum a fost, dar 
acum e prea de tot... O să ne apuce judecata d-apoi... O să 
plouă foc şi pucioasă... Şi îngerii Atotţiitorului vor buciu- 
ma: “Sculaţi, morţi, din morminte!...” Domnul ş-a întors faţa 
de la noi, păcătoşii... 

— Să-mi încerc şi eu norocul... 

— Bine, Sultănico, fie ş-aşa, răspunse Kivuleasa şi, făcând 
trei cruci căpătâiului, se vârt în plapămă. 

Mama Stanca sforăia dusă. Din vreme în vreme ofta, 
înghițind în sec. 

VI 


Fitece oftare, năbuşită în plapămă, sugruma pe Sultănica. 
Gândul ei era neîndurat. Amestecase cele sfinte cu cele 
lumești. 

Cine pe lume a scăpat de chinul din care izvorăşte ome- 
nirea cu bunele şi relele ei? Toţi trec p-acolo, oricât s-ar ruşina. 

Sultănica rătăcea ca o umbră, nu de vrun farmec; ci, când 
e să te biruie dragostea, să te pui în cruciş şi-n curmeziş, să 
te tai şi să presari sare pe crestături, spuză să pui pe piept, 
tot degeaba. Toate durerile trupului le uiţi pe lângă focul 
dragostei, de este foc cu adevărat. Şi aşa fusese să fie cu 
Sultănica, că nu era d-alea ce pun pe ele carnea cu lopata şi 
fat prin toate şi buture de rovină rămâne: bâzâie fără să ia 

oc. 

Că după cum simţea Sultănica... de s-ar fi vârât în gaură 
de şarpe şi s-ar fi dat vântului turbat... era ceva din altul în 
ea... un chip... nişte ochi... un sărutat ce-o tot săruta în acelaşi 

loc... şi o fura, şi o ducea, legată-ferecată, acolo unde numai 
focşorul ei ştia... Se prăpădea după Drăgan Căprarul. 


VII 


Căprarul, scăpat de militărie, cu una, cu alta, mai cu ce 
avea de la părinţi, scoase apă din piatră şi ajunsese a fi jin- 
duit de iulie fete în sat. Unii îl făceau, nu e vorbă, pişicher, 
papugiu de București, dar cum ziceau alţii din prietenii lui: 

Aşa e moara trândavilor. Căţăie, că nu ţine parale. Până o 
pune Căprarul mâna în chica vrunui, să-i facă morişcă de 
vânt”. 

Cârdăşia lui era din flăcăi de muncă ca Voicu Ciauşului 
(ce nu se prea uita cu ochi buni l-alde Kivu!, ca Ioniţă Ro- 
tarul şi alţii. Nu-l vedeai umblând pe două cărări. Rămânea 
p-oricine la prinsori. Prindea armăsarul din herghelie cu 
dinţii de nările nasului. 

Frumos, chipeş, avea o uitătură vie şi cam ascunsă, de 
nu-l ghiceai ce-ar vrea şi ce n-ar vrea. Mustăţi negre şi dese. 
De le netezea, pleca puţin capul şi p-o mână, şi pe alta. 
Cămaşa pe el, ca floarea. Căciula ţurcănească, trântită p-o 
ureche, îl prindea ca p-un haiduc. 

Era vesel şi glumeţ. 

Par de prin priar se schimbă Drăgan al nostru. 

Incepu să dea târcoale Sultănichii. Când îl cătai, de era şi 
Sultănica la horă, el sta de-o parte mâhnit, privea galeş, 
răsucind vrun pai în mână. 

D-o întâlnea la adăpatul vitelor, i-ajuta cu dragă inimă, 
apoi întreba încetinel de mama Stanca. Şi când zicea 
“mama”, i se lipeau buzele, ca unse cu miere. De-i ajuta să 
puie în spinare cobiliţa cu cofele, să n-o fi atins de mână, că 
pleca ochii în jos ruşinat. 

Azi aşa, mâine aşa, că Sultănica, când prinse de veste, 

ăru aşa de veche treabă, că d-ar fi fost de când lumea ar fi 
ost mai de curând. 


1 )n textul de baz[: Kiva; corectat conf. contextului 

] se făcu frică. 

Ba se hotări să nu mai dea ochii cu dânsul. 

Trei săptămâni îl ocoli, şi fură trei veacuri. 

Într-o zi o luă razna p-un piept de muşcel, fără să ştie 
încotro. Fânul îi trecea de mijloc. Arşiţa începuse de dimin- 
eaţă. Cântau păsările de te slăveau. i acuzele zbârnâiau şi 
tot a bine ş-a duios spuneau şi ele. Florile îţi luau ochii şi te- 
adormeau cu mirosul. 

Sultănica căta alinare, şi, în deşert, alinare nu găsea. Toate 
o munceau s-o răpuie. Că d-o supunea frământarea, d-o muia 
dorul şi sângele de-i năvălea în colcote la cap, să trântea cu 
faţa la pământ şi săruta florile, până ce o piroteală plăcută o 
făcea nici s-a-doarmă, nici deşteaptă să fie. 

Şi simţea în astă zi de pribegie o nedormire, că suia către 
culmea dealului, fără să-i pese de ciulinii şi rugii ce-i tăiau 

icioarele ca un herăstrău. Plaiul, cu podoaba lui, o ameţea 
intr-un vârtej de întristare. 

Când ajunse în vârf, pământul i se învârti supt tălpi; mint- 
ea i se clătină de spaima ce te cuprinde când te prăbuşeşti 
într-o vultoare... La umbra unui păducel, Drăgan sta p-un 
buture de stejar. 

Drăgan aruncă ghioaca cu care bătea păişul, răsturnă o 
tivgă cu lapte bătut şi strigă ca scos din fire: “Sultănico, mă 
prăpădeşti!” 

Cum, ce fel, de ce... se treziră strângându-se în braţe, că 
braţele le curma trupul. 

Din acest ceas se întâlneau pe ascuns de lume. 

Sultănica bolea. Nu adormea decât despre ziuă. Vise urâte 
îi turburau odihna. 


VIII 


Ş-acum, în noaptea de S-tul Nicolae, era vorba să se vază. 

Mama Stanca dormea. 

Sultănica suflă în văpaiţă şi căzu la icoane. Galbenă ca 
turta de ceară, dă să se roage, şi nu poate să-şi adune gân- 
durile risipite. O sudoare rece îi brobonă fruntea. Îşi acoperi 

faţa cu amândouă mâinile. Socotise că icoanele s-au cleti- 
nat, voind să se întoarcă de la dânsa. 

Încet-încet, ca o stafie, să târî până la gura sobei. La lu- 
mina focului parcă murise şi înviase. 

“Inşel pe mama, necinstesc curatele sale bătrânei, înşel 
cele sfinte!” 

De-o dată, lumina ochilor îi scăpără. Gura sobei se 
lărgeşte, buzele-i de pământ se roşesc, rânjesc, se întind ca 
un gâtlej de balaur; flăcările sunt limbi de foc ce se răsucesc 
e desfăc; duduitul dinlăuntru se porneşte ca un potop de 

ale. 
Sultănichii, privind la vâlvătăile din sobă, i se păruse c-a 
văzut gura şi muncile Iadului. 

Speriată, se repezi din nou la icoane şi dădu-n genunchi. 
Se rugă, mormăi: “Impărate ceresc, mângâitorule...” Indu- 
rarea se cobori pe chipul ei. Vedeniile o părăsiră. Faţa i se 
lumină şi căzu cu fruntea la pământ. 

Şi de ce mila de sus să n-o ajute? Nu s-a grijit la Paşte şi 
la Crăciun? Cine, ca dânsa, a mai atins Sfântul Potir cu atâta 
evlavie? Şi dacă dragostea curată e păcat neiertat, cum de 
atâtea fete mari fug cu flăcăii, şi unele neveste se dau afund 
cu târgoveţii, şi tot bine, tot vesele, tot zile albe duc? 

Ispita ei e mai afară din cale? Un sărutat o arde trei zile 
şi fitece bălărie o ameninţă s-o dea de gol satului. 

După ce vede pe Drăgan, vestmintele o doboară ca nişte 

iei de plumb. Indată ce scapă din braţele lui, e ceva care o 
incinge şi-i zdrobeşte oasele. N-o să-i mai vie minte la cap. D- 
ar fi de ţâţă, şi tot n-ar fi aşa de proastă şi de capie. Vezi 
bine... nu se poate... Ce e de la ea nu €... nu e după cum vrea, 
ci după cum îi e scris să vrea... Cine ne-a dat inima să nu ne fi 
înfipt dorul şi dragostea în ea... 

Sultănica strânse pumnii de-i trosniră deştele. 

În uşa tinzii se auzi ciocănind încetişor. A 

Sultănica abia-şi stăpâni răsuflarea. Îşi netezi părul. Îşi 
aşeză fusta înaintea icoanelor. Vru să meargă şi se cletenă. 
Îi amorţise un picior. Apoi ieşi în vârful degetelor, aruncând 
o căutătură speriată. Trăsese zăvorul prea repede. 

Mama Stanca doarme învârtindu-se şi p-o parte, şi pe 
alta. Chipul ei, zbârcit, uscat şi luminat de candelă, parc-ar 
fi chip de moaşte. Visează... Ar voi să scape de vro prime- 
jdie... Se-ntunecă... 


IX 


Se crapă de ziuă. O făşie de lumină, ca un brâu de argint, 
se întinde spre soare-răsare. Codrii fumurii parcă plutesc în 
depărtare şi ogrăzile sunt albe de zăpadă. 

Sultănica gâfâie, scoțând, pe gură şi pe nas, aburi groşi 
ce-i cărunţesc părul şi genele. Picioarele i se scofundă până 
la glezne. Nasul ei e roşu-vânăt. Lacrămile i-au îngheţat pe 
obraz. Se luminează. Ea vrea să meargă mai iute şi cade. Se 
scoală repede şi iarăşi cade. 

Speriată, priveşte în toate părţile. Se tăiase în gheaţă. 
Câteva picături de sânge căzură pe zăpada albă. 

Un vânt uşor scutură, din ramurile pomilor, o puzderie 
de ninsoare. 

Sultănica apucă o pârtie acoperită cu zăpadă măruntă, 
ce sare ca praful sub paşii ei DUBA În dreptul morarului, 
pune capu-n pământ, furişând o uitătură numai cu coada 
ochilor. 

Un mârâit de câine o face să tresară ş-un țipăt de gâscan 
i-aruncă inima din loc. Işi încordează puterile ş-o rupe la 
fugă. Case, plute bătrâne, troieni cât deuhirile. ogrăzi de 
pruni, toate fug şi s-afundă în urma ei. Într-o clipă trece 
podul de peste Râul Doamnei. Nu s-ar mai uita înapoi s-o 
poleieşti cu aur. 

A ajuns acasă. Lăbuş, câinele curţii, cu păr ca de lup, 
începe a lătra ş-a se gudura pe lângă dânsa. 

Sultănica pune mâna pe clanţă!, dar nu îndrăzneşte nici 
să deschiză, nici s-o tragă înapoi, arsă de ger. 

Pielea degetelor i se prinse de clanţă. 


— O nălucă, mamă, a sfântului Nicolae m-a făcut să al- 
erg, să caz, ţiindu-mă întruna după acel moş cu barba albă, 

în sfintele odăjdii... 

Bătrâna, cu frica Domnului în sân, crezu. Se sperie 
văzându-şi fata sângerată. [i legă mâna în cârpe curate. Nu 
ştia ce să mai facă ca s-o oprească din plâns. , 

Atât odor mai are Stanca. Atâta nădejde. In faţa ei vede 
pe Kivu, vede belşugul d-odinioară, zilele senine în nopţile 
petrecute pe prispă afară. În faţa ei vede căminu-i cum era 
când era. O durere d-a Sultănichii îi curmă viaţa ce abia se 
mai ţine într-o aţă. Un dor, o înduioşare, când se zugrăveşte 
în chipul fetei, face pe bătrână, deşi veştejită şi uscată ca o 
frunză de brumar, să-şi învieze în adâncul ei ceea ce a simţit 
când a dat ochii cu Kivu pentru întâiaşi dată. 

D-ar fi după gândul ei, Sultănica, “plăpândă şi frumoasă 
ca o cocoană“, ar trebui să fie şi mai şi decât nevasta 
arendaşului. I-ar da caleşti cu telegari, poştalioane cu opt 
cai bidivi şi câte-n lună şi-n soare. Daâ s-ar robi turcilor, 
numai s-o ştie bine. Şi când să gândeşte că nu poate nici pe 
sfert de sfert din ce ar dori, îi vine să se dea cu capul de 
pereţi, să intre în pământ de vie. 

— Odorul mamei, odorul mamei! îngână mama Stanca, 
legănând capul fetii pe pieptul ei măluros şi mort. 

Sultănica sughiţă. Pe umerii obrajilor îi joacă şi se schimbă 
două pete ca nişte nisfele de rumeneală. Privirile-i ascuţite, 
scăpate din umezeala ochilor, trec prin geamuri şi se îneacă 
în zarea zilei. Gura-i pare mai mare ca de obicei, mai 
răsfrântă. Buzele, aprinse, le simte calde de sărutări. Sfâr- 
curile urechilor îi ard. Părul e mototolit supt marama ce 
cade pe spate. Rochia, sucită pe trup. Năjiţele opincelor, 
dezlegate. Se pipăie. Îşi încheie cămaşa la gât. Clipeşte zorit. 
Ş-ascunde ochii în umărul osos al mamei Stanchii. 

Dacă ar putea să se arunce la picioarele mă-sei! Să-i sărute 
tălpile şi să mărturisească tot...! Dacă s-ar arunca în râu...? 
Dac-ar lua lumea în cap şi ş-ar pierde de urmă...? 

— Odorul mamei, odorul mamei! îngână mama Stanca, 
legănând capul fetei pe pieptul ei măluros şi mort. 


! )n textul de baz[: claV; corectat cf. ed. 1885. 

Pe Sultănica o tăie această mângâiere curată. Sări din 
braţele mă-sei şi s-aruncă în pat, cu faţa într-o pernă, co- 
prinsă d-o jale cu lacrămi care ard pe unde pică. 


X 


Drăgan Căprarul câștigase rămăşagul cu lon al Ciuaşului 
că va veni de hac Sultănichii. Un junc mai mult şi fala flăcăilor. 
Cum o să-şi răsucească mustaţa de grozav printre tineret! O 
să calce din pod. Câtă-i curtea hanului de mare, ca p-o beiza- 
dea n-o să-l mai încapă locul! Leicuţei i-a făcut răvaş de drum. 
Bărbaţi sunt şi pentru ale sărace. Fiecare cu norocul ei. Dacă 
i-a plăcut, a vrut. Şi ce, nu e tot ea? Multe a văzut, multe a 
prefirat el prin ăl Bucureşti! Doară n-a tăiat câinilor frunză! 
Sporăvăia, la cazarmă, Negoţoi, vistavoiul, şi de cocoana d- 
lui maior. Că n-o să cază el, Căprarul, în patarama d-lui sub- 
locotenent. Doamne, ce bătaie, i-a tras ţiitoarea! A doua zi, 
la “rivizie”, era cu ochii ca fundul căldării. 

Olio-lio! greu i-a fost lui să facă ce-a făcut, că d-aci încolo 
merge găitan. Pentru o cotoroanţă ş-o pitpalacă, un pumn, 
şi le-a luat miru!... 


XI 


Mitrana Tălugă a Tuţuenilor are şezătoare, nu glumă! 
Două lumânări de seu ard p-o masă rotundă cu trei picio- 
are. Nu e nici un flăcău. Altfel, nu e chip să ai la şezătoare 
nici pe fata popei, nici pe fata primarului. 

Fitece nevastă tinerică, fitece fată mare ş-au făcut poala 
maldăr de fuioare. Da“ mai încurcă lumea câteva fetişcane 
ce nu s-au prins în horă şi li se scurg ochii să fie şi ele printre 
cele mari. 

Fusele zbârnăie alene într-un râs cu hohote. Un pisoi, cu 
cercei roşii, cu ochii ca două scântei, sare de la un fus la 
altul şi parcă le cântăreşte în labele lui neastâmpărate. Doi 
copilaşi, cu chica ciuf, aşteaptă să scoaţă daica Mitrana cartofii 
din spuză şi dovleacul din căldare. Şi să tot şterg la nas 
când le vin aburi dulci cu miros de godină. 

— Aşa, soro, zise Ciauşanca, a început să cârcâie fata 
Kivului. Vezi unde au dus-o gândurile, c-o s-o ia Drăgan... E 
împeliţat Căprarul, nu-i dai de fund. Cu rămăşagul i-a păpat 
neichii juncul cel mai gras. 

— Iată colo, strigă Mitrana, de umplu casa, fitece pasăre 
măiastră îşi Aa ne vânătorul. Măcar de ş-ar clădi cuibul în 
clopotniţă ori sub streaşina primăriei, tot o să cânte, că nu 
se poate: 


Dar un hoţ de vânător 
Smulse trei fire de păr, 
Le făcu un lăţişor 

Şi mi-l puse de picior. 


— De, dadă Mitrană, grăi Marica, fata primarului, dând 
ghies fetei popii, cică şi vânătorul îi zice măiestrei: 


Cântă-ţi, puică, cântecul 
Că mi-e drag ca sufletul. 


Toată pasărea pe glasul ei piere. D-ta spui una, eu alta, 
cum o taie capul pe fiecare... 

Marica e un boboc de fată. Cam puţintică, dar ce să-i faci, 
când omul e nurliu, duce ziua după el. Marica, de râde, ţi- 
arată două şiruleţe de mărgăritar. E prelungă la chip, codalbă, 
cu ochii viorii, şi se strecoară printre surate ca un prichin- 
del. Şi gluma cu glumă bate şi spune basmele şi snoavele 
bătrâneşti cu atâta limbuţie, că parc-ar citi pe slove. 

Mitrana simţi cuvintele Marichii ca şi cum o piersicase cu 
urzici. Tuşi, cântă ceva pe nas, apoi se duse să ia aminte de 
mezelic, cum se cuvenea după bunele datini. 

Safta lui nea Ghiţă aduse iar vorba: 

— O să se ducă vestea ca de popă tuns. Ce mai cinste şi 
pe Sultănica! Obraz smerit, suflet ascuns... 

Nu sfârşi cuvântul, şi Catrina Pârvuleasa şopti la urechea 
Mirei, mai la o parte de celelalte: 

— Uite, soro, ce ţi-e cu omul! Auzi colo la Safta... Şi ea 

are un copil ce se face măricel. Ast copil l-a născut patru luni 
în urma măritişului cu nea Ghiţă. In curând o să aibă doi, şi, 
de, se cam zic multe... Altfel, nea Ghiţă e omul lui Dumnezeu, 
ce-are el cu gura lumei?... Până nu vede, nu crede... Dacă o 
crede ş-atunci... 

— Şi eu, lele Saftă, grăi Ilinca Ciupita, şi eu dam cu gân- 
dul că Sultănica n-o să sfârșească cu bine. Acum să-şi mute 
gândul la moşii ăi verzi că nimeni n-o s-o ridice din gunoi. 
Mai bine să-şi lege o piatră de moară de gât şi să s-arunce în 
râu decât să-și târască zilele încărcate de aşa păcat... 

— Nu spui eu, Miră, şopti iar Pârvuleasa, pe când celela- 
lte dau prin ciur şi prin dârmon pe Sultănica, nu-ţi spui eu 
că naiba când n-are de ce râde face pe hoţ judecător... 

— Ai gură de aur, surată Catrină, răspunse încet Mira. 
Auzi d-ta cum sporovăieşte Ilinca Ciupita, şi ea a îmbătrânit 
fată mare. Se dă ea pe lângă mulţi, şi mulţi se dau pe lângă 
ea, c-ar avea bune părăluţe. Da: ce face, ce drege, că n-are 
lipici. Când merge, să zici curat c-ar fi un butuc cu picioare. 
Incai când râde, sparge ţiple. 

Până au început, atât le-au fost mult, c-apoi cădeau claie 
pa a grămadă ponoase, cârtiri, zavistii, învălmăşite într-un 

ohot gras şi spart. 

— O să-i semene Căprarului. 

— D-o fi fată, o s-alerge d-a-ncâtelea pe la soare-răsare 
pân-o vedea pe dracu la soare-apune. 

— Frumoasă zestre dăruieşte sfântul Niculae! 

— Zestre cu mâini şi cu picioare. 

— Fi, ei, guri rele, şi voi aţi ameţit în braţele flăcăilor! 
Ziceţi mai bine Doamne fereşte... 

— O să vă placă... 

— Da“ nu ca Sultănichii... 

— Pentru că inima cere, nu-şi pune fata poalele în cap. 

— Vijelia le ridică. 

— Nu se îngroaşe gluma... Dacă nu ţi le ridici singurică, 
fetica mea. 

Şi ţipete, şi râs, şi frământare. 

Fusele dormea somnul mătuşii. Fetele fierbeau de un 

neastâmpăr cald şi puternic. Sudoarea curgea în cârâie pe 
obrajii lor graşi şi aprinşi. Unele-şi sumeseră mânecile 
chenăruite în stacojiu şi azvârliră coadele pe spetele largi. 
Altele-şi desfăcură sânul pietros, care ţipa sub cămăşile întin- 
se. 

Soba dogorea. 

Fetişcanele jinduiau farmecul fetelor mari. Nu îndrăzneau, 
cu tot zăduful, să s-arate în bună voie: abia aveau ca două 
mere creţeşti. 

Zbenguiala ridica casa-n sus, iar Mitrana, roşie ca coaja 
de rac, sosi cu dovleacul într-o tavă, spart în bucăţi mari şi 
albene. Aburii, groşi şi dulcegi, se încolăcea din tavă până 

a grinzi. Lelea Safta, lăsându-i gura apă, auncă marama pe 
spate şi, de veselie, începu să cânte c-un glas prelung: 


— Pentr-un măr de fată mare 
Naiba aleargă călare, 

Pentr-o mură ş-o răsură 

De trei ori să şterg la gură, 

Şi răzaşi cu răzăşie, 

Şi ciocoi cu căftănie... 


XII 


Sultănica nu mai băga nimic în gură. Se topea pe picio- 
are. Îngălbenise, se uscase ca iasca şi-i scoteai vorba cu 
cleştele. Ochii ei, drăgălaşi odinioară, în fiece dimineaţă erau 
roşii. Noaptea, cum simţea pe mama Stanca înşelată de 
somn, plângea năbuşit până ce ploeapele îi zgârâiau lu- 
minele. 

Unde o apuca gândurile, acolo rămânea, fără a clipi, cu 
mâinile înțepenite ca nişte bețe. Şi după ce se întuneca, pe 
buzele ei, crăpate şi acoperite cu pieliţe pârlite, trecea câte 
un surâs trist şi plin de amărăciune. 

Nu mai ştia de lume, nici de rugăciunea obişnuită. Se 
mişcă ca o vârtelniţă, fără să ştie, fără să vrea. Când umbla, 
aluneca uşor, ca umbra ce însoţeşte paşii omului. 

Aşa se văd, în codrii muşcelelor, mesteacăni bălăi, cu 
frunzişul mărunt prin care tremură cerul vioriu, şi de-o dată, 
ca arşi de var la rădăcină, se scutură de frunză, se cojesc de 
teaca lustruită, se-ncovoaie, se usucă şi pier pe nesimţite. 

Sultănica, de n-ar pieptăna-o mă-sa, nu s-ar mai pieptăna. 
S. când mama Stanca îi desfăşură valurile de păr, negru şi 

es, pieptinele îi scapă din mână ca la o ciolacă, gâtul nu-i 
mai ţine capul fără pic de carne şi, cu un glas ce abia se 
aude, îi zice: “Spune maichii focul tău”... 

Ce nu făcuse bătrâna?... Colindase, pe furiş, prin satele 
dimprejur după meştere şi cărturăsese. Unei ţigănci dase 
trâmbă de nouă cămeşi şpentrui ghicirea soartei pe stele, 
pe bobi şi pe furtuni... Dar nici leturghiile, nici descânte- 
cele, nici vrăjile nu-i scăpă copila de veştejire. 

Din zvon aflase că ai scăpa ce ţi-e drag dacă te-ai da în 
munca Ielelor. Nu c-a crezut, dar a încercat. 

Intr-o noapte de marţi, zărind un cearcăn în jurul lunei, 
s-a strecurat ca o nălucă până la biserică. Apoi s-a întors sub 
streaşina casei. Şi ş-a presărat în creştet pământ din trei 
morminte. A adăstat toată noaptea, dar Ielele n-au venit. În 
altă zi a înşirat toate rugăciunile, de la moşi, de la strămoşi, 
până a căzut jos de ameţeală. 

Trecu Naşterea Domnului cu sărbătorile mari, trecu 
câşlegiul şi cei patruzeci şi patru de mucenici. Vremea dădu 
în cală: Primăvara mugură şi încolţi podoaba plaiului. Şi 
nici-o înbunare l-alde mama Stanca. 

În dimineaţa Floriilor, bătrâna plecă la biserică, mânată 
spre locaşul mântuirii d-o fărâma de nădejde. Se dete cu 
inima toată cântărilor şi evangheliei. La ieşire, câteva muieri 
din sat făcură roată în jururl ei şi începu vorba despre cele 
spuse în Duminica Floriilor. 

Soarele şi un vântuleţ zbiceau văile. Copii desculți go- 
neau veseli, încinşi cu ramuri de salcie slujită de moş popa. 
Bătrânele, păşia-păşia, ţineau drumul casei, mestecând anafu- 
ra sfinţită. 

Viaţa se deştepta. Mugurii crăpau. Vrăbiile, stoluri pe 
moliftul din faţa bisâzicii ciripeau cearta lor obişnuită. Şi 

zoriţi la trai de aerul căldicel, cocoşii s-auzeau cântând să-şi 
rupă beregata. 

Muşcelele, acoperite d-o pojghiţă verzurie, abureau un 
fum ce să-nălţa alene, clătinat de adiere. 

— Jupâneasă Stancă, grăi Tălugianca a mare — 
nerăbdătoare d-a sfârşi cu cele sfinte — se vorbeşte pân sat 
că Sultănica merge rău cu sănătatea. Bat-o norocul de fată, 
prea e inimoasă! lacă, n-are cuvânt să se păpădească. E 
tânără, curăţică, harnică, ce mai vrea? Pentr-o dragoste nu- 
şi răpune cineva capul. Ce să-i mai faci? Că d-ta ştii, nu e ea 
pentru întâia oară. S-a încrezut pe mână rea, da şi lui Drăgan 
n-o să-i meargă strună. Azi pângăreşte pe una, mâine p-alta, 
până ş-o găsi stăpânul. 

Mama Stanca, apucată ca de alte alea, fără să deschiză 
gura, o rupse la picior, aruncând mirul sfânt în noroi. 

— Prefăcătorii de vulpe bătrână, îngână Voiculeasa, plecă 
ca o vijelie, parcă n-ar fi ştiut de patarama Sultănichii. 
Ţandăra nu sare departe de buştean. Aşa a încurcat şi ea în 
tinereţe pe Kivu, numai că fetei nu i-a fost d-a bună. 

Mama Stanca intră în casă, trântind uşa de perete. Chipul 
ei era ca mustul de bozii. Auzul îi vâjia ca scocul morei. La 
închietura fălcilor simţea două ghiulele de plumb. Capul îi 
era greu. Picioarele-i îngheţaseră până la glezne... Şi, 
învârtind ochii în cap, aruncă un fulger de privire asupra 
Sultănichii... 

— Ai pierdut tot... ai pierdut cinstea casei! Atât ne mai 
rămăsese! strigă Kivuleasa, şi căzu mototol la pământ, bol- 
borosind şi zvâcnind din picioare. 

Sultănica începu să ţipe. Se plecă asupra mă-sei, ce în 
deşert se-ncerca a mai vorbi. Bătrâna o apucă de gât. “Tot... 
tot... tot!” mai izbuti să zică... ş-o sărută cu focul cel din 
urmă... 

Satul întreg îi trecea pe dinaintea ochilor ei orbi ş-o arăta 
cu degetul. În urechile-i surde auzi strigându-i: “Unde ţi-e 
fala?... Credeai c-o să ţie cât lumea belşugul fără căpătăi?... 
N-a fost curată starea d-odinioară... Sărăcia te-a pedepsit o 
jumătate de viaţă şi necinstea te cotropeşte la moarte”. 

XIII 


La trei duminici după Sân-Petru, soarele poleia lumea în 
aur cald şi tremurător. Zăpuşeala, în loc d-a da lenei 
vieţuitoarele, le zorea, le fierbea într-o mişcare veselă de 
sărbătoare. Belşugul împrăştia cheful pretutindenea. 

Porumbiştile primăvăratice erau o E Mata Iarba se stre- 
cura şi pe potecile bătătorite. Ogrăzile de pruni şi mere se 
îndoiau sub greutatea pometului. Vrejurile de dovleci se 
încolăciseră unul peste altul, acoperind gardurile cu foi ţepoa- 
se şi mai late ca foile de lipan. Era un an cât cinci. Săturase 
orice râvnă. Că din vreme veche nu se pomenise atâta pris- 
os de bucate. Ai fi zis că fitece bob se însutise. 

În faţa Hanului Roşu se încinsese o horă straşnică, de 
săreau scântei de subt călcâie. In vârtejul jocului, salbele de 

albene împărăteşti şi icosari turceşti zornăiau la gâtul ce- 
or avute. Vâlnecele, cu fluturi sclipitori, zburau când la 
dreapta, când la stânga. Suratele, împodobite cu flori- 
domneşti, râdeau izbind pământul după hihăitul flăcăilor 
pletoşi, rumeni de zăduf şi de sânurile durdulii. Se mlădiau 
rotund trupurile, dârdâind pe picoarele lor sprintene, parcă 
naiba gâdila astă tinerime plină de foc, ş-o arunca în sus ca 
p-o minge. 

Trei ţigani — două cobze ş-o lăută — trăgeau “mărunţică 
craiului”, înşirând, din când în când, chiote întocmite din 
senin. Lăutarul se prăpădea cu firea, trântind capul şi p-un 
umăr, şi pe celalt, mai ales când zărea ulcica, plină până-n 
buze cu vin roşu, subţire şi înspumat. 

Fruntea horii era Drăgan Căprarul. Cu mijlocul încolăcit 
în bete, c-un maldăr de ciucuri pe şoldul drept, cu pălăria pe 
ceafă, ş-ascundea mândria sub nişte sprincene îmbinate. Se 
simţea în lauda lumei. Se răsfăţa în atâtea priviri drăgăstoase. 

Femeile în vârstă nu se mai săturau privindu-şi 
mândreţele, îndrugând mai una, mai alta, să le treacă vre- 
mea, lipite pământului. 

— Numai biata Stanca se stinse aşa cum cu gândul n-ai fi 

gândit... şopti morăreasa. Odinioară, când sosea în toiul 
horei, amuţea zarva... 

— Doamne fereşte, grăi moaşa Safta, cu Sultănica lăsată 
pe drumuri, n-a avut parte nici de parastasul de trei zile... Şi 
pe dasupra mai va parastase la nouă zile, la trei şi şase 
săptămâni; la trei, la şase, la nouă luni: la anu, la anu şi 
jumătate, la doi ani, apoi la doi ani şi patru luni. Cine să i le 
facă? Astea-s capetele creştineşti pentru mântuirea sufletu- 
lui. Şi cine poate, la şapte ani, scoate oasele din sânul 
pământului pentru sfânta moliftă. După şapte ani omul e 
curat, că e ţărână. Şi ţărâna cu oasele binecuvântate se vor 
întrupa în ziua d-apoi, mai curate ca lacrima, în faţa tronu- 
lui de lumină veşnică. 

— Iată la Drăgan, zise morăreasa, ce proţăpit e! Da, şi 
joacă, bată-l pustia, parc-ar trage tighel! O să ne nuntească 
satul cu fata primarului. Da nu ca zărpălatecul de fi-meu: în 
loc să puie şi el ochii pe vruna, d-o vreme încoace umblă 
craun. Sărbătorile, când îl cauţi, cu hârzobul în mână. Pe 
cine i-o fi căşunat nu ştiu, că nu spune să-l tai... 

— Lasă, cuscră, grăi Dumitra, femeje de cinci copii, cu 
ochii căprui, ce-i juca la fitece cuvânt. Asta să-ţi fie necazul 
ăl mare, că n-ai mai vedea fir alb... 

Brâul răpăia pe-ntrecute, că flăcăii ceruseră ceva bărbătesc. 
Puţine fete-l învârteau, da-l învârteau să se ducă pomena. 


XIV 


Pe pieptul muşcelului dintre Domnești şi Berivoieşti, 
Sultănica suia, mânând o vacă bălaie c-un vițel, ce să da pe 
furiş la uger şi scăpa, în mers, ţâţa rumenă şi asudată de 
lapte. Miercana mugea, întorcând capul cu nişte ochi negri, 
Dana şi genoşi. Bătrânul Lăbuş îşi urma stăpâna cu cre- 

inţă. 

Sitiniea: afundată până la brâu în fâneaţă, mergea priv- 
ind neclintit în depărtare. Slabă, galbenă, cu pielea de pe 
faţă aşa de subţire că-i numărai vinele albăstrui urzite în 
curmezişul tâmplelor. Ochii ei, mari din fire, păreau mai pre- 

lungi decât sprincenele, şi nu spuneau nici dragoste, nici 
ură, uitându-se, fără pic de credinţă, la cerul întins ca un 
zăbranic nepăsător şi vioriu. 

Părăsind vatra părintească, pustie de farmecile de odin- 
ioară, tot i se înfăţişa ca o minciună deşartă. Luase lumea în 
cap, căutând drumul muntelui Popău, unde tatăl său îşi ţin- 
use la păşune turmele de oi şi cirezile de vite mari. 

Voia să-şi piarză urma şi să-şi adoarmă inima ostenită. 

Fânul, de leandră, de mărgărintă, de trifoi cu vlăstare 
învoalte, de măzăriche vârtojită, se mişca în valuri uşoare, 
ca o pânză înbrebenată cu flori. Scânteioarele se ridicau cu 
vârful roşu. Drăgaica stufoasă răspândea, pripită de soare, 
un miros ca floarea de tei. Lumânărelele, ere şi băţoase, 
întreceau fânul şi stau de streaje, din pas în pas, cu flori 
galbene şi bătute p-acelaşi picior. 

Arii de feţe să împreunau în toată întinderea plaiului, 
desfăşurat în colnice şi văi, închis, în depărtare, de înălţimi 
încovoiate ca nişte brâie verzi. 

Peste toată această mândreţe plutea câte un vultur, 
alunecând în largi rotocoale pe aripele întinse ale căror sfâr- 
curi abia se mişcau din vreme în vreme. 

Sultănica ajunse în vârful muşcelului... Privi lung la turla 
bisericii din sat... Şi pieri la vale, înecată în fâneaţa ce cobo- 
ai 
Miercana mugi, şi mugetul ei se pierdu, ca un glas de 
jale, în adâncimea văilor. 

CUPRINS 


REFERINŢE CRITICE 


“Apus de soare este o capodoperă a dramaturgiei poetice şi oratorice 
şi nu mai puţin o dramă de observaţie a tipicului, singura din literatura 
noastră în care toate aceste aspecte se unesc armonic.” 

GEORGE CĂLINESCU, Istoria literaturii române de la origini 

până în prezent. Ediţia a II-a, revăzută şi adăugită, Editura Minerva, 

Bucureşti, 1986, p. 374. 


“În cele mai multe din nuvelele sale, chiar în acele de tip realist, 
Delavrancea se reprezintă pe sine, narează împrejurări de-ale sale sau 
încarnează conflicte sufleteşti proprii. Fondul inspiraţiei sale române, 
deci liric, deşi mijloacele sunt adeseori acele ale analizei şi ale observaţiei 
obiective. Chiar când i se întâmplă să pună în picioare o figură cu totul 
deosebită de sine, el o face din punctul de vedere al valorificărilor 
personale. În Sultănica, în Zobie, în Milogul participarea înduioşată a 
scriitorului la soarta eroilor săi creează atmosfera lirică a naraţiunii. In 
Domnul Vucea meschinăria abuzivă a institutorului de altă dată este 
resimţită din unghiul propriei copilăii care a avut să sufere de pe urma 
ei. Peste o singură dată Delavrancea a ieşit din sine însuşi, construindu- 
şi povestirea din date exclusiv obiective, fără amestecul materialelor 
furnizate de sentimentul şi aprecierea sa. În acel moment Delavrancea 
şi-a scris capodopera: nuvela Hagi-Tudose. Caracterul eroului este 
construit din dialogul personagiilor care au de a face cu ei sau din 
vorbele şi faptele sale. De la Alexandru Lăpuşneanul al lui C. Negruzzi 
nimeni nu mai aplicase cu aceeaşi consecvență norma impersonalităţii. 
Dar, spre deosebire de Negruzzi şi în acord cu noua estetică realistă, 
Delavrancea îşi vede personagiile în atitudini individualizate, pe care le 
descrie cu minuţie... Totuşi pictura lucrurilor nu cade în minuţie 
balzaciană. Omul şi conflictele lui domină cu hotărâre în Hagi-Tudose, 
care în 1903, data când povestirea apare în volum, reprezintă fără 
îndoială punctul cel mai înaintat al noului realism românesc.” 

TUDOR VIANU, Arta prozatorilor români, Editura pentru 

literatură, Bucureşti, 1966, vol. 1, p. 


“Urmăriţi... personajele din schiţele lui Delavrancea. Nu sunt ele 


atât de vii, atât de clar fixate, încât vi se imprimă în minte pentru tot- 
deauna? Şi nu este oare acesta scopul pe care îl urmăreşte orice artist? 

Iată Sultănica, în simplitatea ei naivă, cu mândria ei castă, căzând la 
cea dintâi adiere a iubirii. Urmăriţi-o până în momentul când, palidă ca 
o stafie şi sprijinită pe-o ramură de alun, urcă pieptul muscelului, 
părăsindu-şi vatra norocului şi a nenorocirii. În jurul ei — tabloul atât 
de melancolic, aerul atât de deprimant, ca după o înmormântare 
săvârşită undeva departe, în adâncul unei văi... Şi totuşi figura ei reală 
— o muribundă cu ochii frânţi, aruncând ultima privire spre satul din 
urma ei. 

Tot atât de reali sunt acei bursiari şi studenţi universitari, 
reprezentanţi ai unei generaţii lipsite de voinţă şi de energia faptelor. 
Pe aceştia autorii îi studiază, îi disecă aşa-zicând anatomiceşte, nu însă 
pentru a-i expune vederii publice, ci totdeauna compătimindu-i şi tratân- 
du-i cu o oarecare iubire... E] îşi deplânge eroii când se coboară în sufl- 
etul lor sau simte un dezgust pentru împrejurările ce i-au creat. Pe ici, 
pe colo îi îmbracă în haina umorului, ca pe naivul din Irinel, pe domnul 
Vucea, tipul dascălului unei epoci dispărute de curând, sau pe Hagi- 
Tudose, fenomenul de zgârcenie. E mai om cu oamenii, şi de aceea nu e 
nimic fals, ci totul simţit în personagiile lui, totul adevărat. 

“ILARIE CHENDI, Pagini de critică, Editura pentru Literatură, 

Bucureşti, 1969, p. 142—143. 


“Viforul nu e drama lui Ştefăniţă, e drama lui Luca Arbore, lovit de 
fatalitate sub înfăşurarea unui domn nebun şi crud, ca un criminal din 
naştere. Arbore trebuia să fie eroul piesei, din plin, de la început la 
sfârşit, el trebuie chiar să dea numele acestei drame. Ştefăniţă nu este 
erou, nu interesează decât incidental, ca un exemplar patologic. 

Delavrancea n-a făcut asta şi toată lucrarea se resimte. Au fost sufi- 
ciente două scene, numai două scene care să ne înfăţişeze tragedia 
măreţei figuri de boier, pentru ca piesa să ajungă totuşi la a şaptezecea 
reprezentaţie.” 

CAMIL PETRESCU, Opinii şi atitudini, Editura pentru Literatură, 

Bucureşti, 1962, p. 307. 


“Capodopera lui Delavrancea este... trilogia dramatică pe teme din 
istoria Moldovei, alcătuită din Apus de soare (1909), Viforul (1909) şi 

Luceafărul (1910). Cum problemele istorice reale, specifice principate- 
lor române în perioada lor medievală de înflorire sunt aici tratate, pe de 
o parte, în stricta actualitate politică de odinioară şi, pe de altă parte, cu 
patosul caracteristic oricărei evocări premonitorii a trecutului, această 
operă literară poate fi socotită drept rodul de aur al îndeletnicirii ora- 
torice a scriitorului, în cadrul vocației sale de om politic. Ideile conserva- 
toare ale lui Delavrancea şi-au asigurat astfel un orizont confortabil în 
istoria considerată cu venerație. Sfârşitul epocii de integrare europe- 
ană a domniei lui Carol 1 era vrednic de o atare legitimare naţională, de 
o atare pecete autohtonă.” 

ION NEGOIŢESCU, Istoria literaturii române, Editura Minerva, 

Bucureşti, 1991, p. 133. 


“Deşi nu a avut o înclinaţie structurală spre dramaturgie, totuşi 
Delavrancea a izbutit să creeze câteva piese de teatru care şi-au păstrat 
valabilitatea în confruntarea cu timpul, intrând definitiv în repertoriul 
naţional. Acestea sunt, evident, primele două părţi ale trilogiei istorice, 
Apus de soare şi Viforul şi, într-o bună măsură, comedia Hagi-Tudose. 
Meritul esenţial al lui Delavrancea, ca dramaturg, se află în domeniul 
dramei istorice, în primul rând în Apus de soare. Prin această piesă 
Delavrancea a introdus un element nou în drama istoriei naţionale, 
inaugurând caracterele dramatice monumentale şi, totodată, ca modal- 
itate estetică, poemul dramatic. Vocaţia sa romantică l-a condus către 
realizarea unei coordonate fundamentale a dramei româneşti, şi anume 
proiecția istoriei pe eternul uman. Această proiecţie şi mai ales eternul 
uman pe care se proiectează datele istoriei nu sunt însă abstracte, 
aspaţiale şi atemporale, ci au un profund specific naţional, întrupează 
realităţi proprii, caracteristice poporului român.” 

TEODOR VARGOLICI, Barbu Delavrancea, dramaturgul, — în 
cartea: Delavrancea, Apus de soare, Editura Minerva, Bucureşti, 1971, 
p. XXVII. 

